
Notă introductivă 


Începând cu 1990, o dată cu dispariţia treptată a monopolurilor de stat 
şi a economiei socialiste, românii au fost nevoiţi să reinventeze publicitatea şi 
comunicarea de marketing. Mai întâi, acest efort a fost asumat pe cont 
propriu, mizându-se de cele mai multe ori pe intuitii personale; apoi, destul 
de repede, s-a făcut simțită tot mai acut nevoia de profesionalizare a acestor 
domenii, care reprezintă unul dintre cele mai puternice motoare ale 
economiei şi vieţii sociale contemporane. Reinventarea s-a transformat, ca 
de atâtea ori în istoria noastră modernă, într-un proces de sincronizare, de 
ardere rapidă a etapelor; talentul şi entuziasmul publicitarilor români s-au 
mulat pe retetele şi instituţiile care, în Occident, şi-au clădit reputaţia si 


eficienta prin descoperiri teoretice si empirice acumulate pe durata a mai 
bine de un secol. Rezultatul a fost un progres continuu, materializat într-o 
spectaculoasă creştere economică a industriei si în premiile obţinute de 
creaţiile autohtone la festivalurile internaţionale. 

Spoturile TV, Jingle-urile radio, afişele, panourile gigantice şi machetele 
de presă au devenit unele dintre cele mai spectaculoase manifestări ale 
culturii contemporane; sunt sclipitoare, atrag privirea, trezesc emoţii şi 
dorinţe puternice, impun personaje cu care ne identificám sau pe care le 
îndrăgim, ne fac să râdem cu lacrimi sau ne pun pe gânduri. Însă ceea ce 
vedem la televizor sau în intersecţii nu este decât produsul final, creaţia. În 
spate stau competențele profesioniştiior din industrie, iar aceste competente 
vin nu numai dintr-o vastă experienţă, ci şi din ceea ce au învăţat de la alţii 
sau din lectura a mii de pagini de teorie, analize sau studii de caz. Dacă în 
Statele Unite sau în Europa occidentală această cunoaştere teoretică şi 
practică a fost institutionalizatá de mult, sub forma modulelor curiculare sau 
chiar a facultăţilor dedicate exclusiv studiului publicităţii la nivel universitar şi 
postuniversitar, la noi abia acum se cristalizează cursurile de acest gen, în 
primul rând datorită nevoii de a furniza industriei autohtone oameni care să 
intre în agenţii nu numai cu pasiune şi entuziasm, ci şi cu un bagaj de 
cunoştinţe sistematice care să le permită să parcurgă mult mai rapid etapele 
uceniciei. 

Cursul de vine pe un teren acoperit încă într-o măsură mult prea mică 
de traduceri izolate şi, cu atât mai puţin, de lucrări pornite din experienţa 
practicienilor români. De aceea, îşi propune să trateze domeniul publicităţii 
dintr-o perspectivă concretă, pragmatică şi profesională, punând accent pe 
descrierea domeniului publicităţii ca industrie şi ca meserie. El este realizat 
cu intenţia de a le oferi celor interesaţi de advertising si de domeniile conexe 
informaţii teoretice de bază despre principalele zone de activitate specifice 
publicităţii. În această direcţie, chiar şi aspectele teoretice prezente în lucrare 
vizează explicarea acţiunilor concrete şi a proceselor prin care se ajunge la 
produsul final al demersului publicitar: campania de comunicare publicitară. 

În prima parte a lucrării sunt prezentate diversele domenii ale ştiinţelor 
sociale şi economice din care publicitatea îşi revendică principalele surse 
teoretice si sunt stabilite distincţiile necesare faţă de domeniile înrudite. Este 
prezentat, de asemenea, un scurt istoric al publicităţii şi este expus, pas cu 
pas, procesul parcurs pentru realizarea campaniei publicitare. Sunt 
prezentate funcţiile pe care le îndeplineşte publicitatea, distincţia între 
obiectivele de comunicare şi publicitate, pe de o parte, şi cele de marketing, 


pe de altă parte, precum şi locul publicităţii în cadrul activităţii de marketing 
sau tipurile cele mai importante de publicitate. 

Cursul pune un accent aparte pe prezentarea agenţiei de publicitate ca 
unitate fundamentală a procesului publicitar în sine şi expune principalele 
tipuri de agenţii de publicitate, structura acestora şi tipurile de servicii ce pot 
fi oferite de către o agenţie standard. 

Sunt trecute în revistă, în continuare, cercetarea în publicitate, 
specificul ei şi câteva dintre principalele metode folosite pentru analiza 
pieţei, a produselor şi a consumatorilor, într-o industrie în care nu se mai face 
nimic fără o analiză aprofundată prealabilă. Sunt prezentate activităţile de 
planificare şi strategie de publicitate, atât de specifice acestui domeniu, 
precum şi câteva modele sistemice de realizare a strategiei unei campanii 
publicitare. 

Lucrarea se concentrează apoi asupra rezultatelor finale ale acestor 
demersuri: creaţia publicitară şi procesul prin care se ajunge la realizarea 
reclamelor, elaborarea strategiei şi a planului de media şi plasarea 
reclamelor în diverse medii. 

În finalul cursului sunt prezentate domeniile tangente cu publicitatea 
clasică: marketingul direct, publicitatea cu răspuns direct, publicitatea prin 
Internet, promovarea vânzărilor şi relaţiile publice de tip comercial, de 
corporație, domeniu care prezintă caracteristici aparte faţă de PR-ul clasic, 
instituţional. Nu puteau fi lăsate deoparte nici aspectele de ordin financiar, 
parametrii de eficienţă economică ai industriei, modalităţile prin care o 
agenţie de publicitate face bani şi îşi îndeplineşte principalul obiectiv 
organizational: acela de a fi profitabilă. 

Lucrarea se încheie cu o scurtă proiecţie asupra viitorului publicităţii în 
societăţile de consum de tip postmodern, în condiţiile unor schimbări majore 
în ceea ce priveşte suportul tradiţional al reclamelor: mijloacele de 
comunicare în masă. 


Notă: 

Pentru ediţia electronică, lector universitar doctor Cristina Leovaridis a 
operat o serie de actualizări pe baza unor studii recente în domeniu şi a 
constituit o Bibliografie orientativă pentru întocmirea referatului. 

Publicitatea joacă un rol tot mai important în viaţa oricărei societăţi 
moderne, fiind vehiculată şi indisolubil legată de comunicarea de masă, ale 
cărei roluri şi efecte atât asupra individului, cât şi asupra societăţii în 
ansamblul ei sunt bine cunoscute. Publicitatea este expresia unor paradigme 
economice, sociale şi chiar politice şi se bucură de sprijinul unui aparat 
teoretic din ce în ce mai sofisticat. Publicitatea a împrumutat şi adaptat cu 
succes concepte, teorii şi tehnici din ştiinţele sociale şi în special din 
sociologia opiniei publice, psihologia aplicată, antropologie, management, 
retorică. Publicitatea se foloseşte „de instrumente teoretice care îi permit să 
analizeze şi să înţeleagă individul în relaţiile sale cu propriile dorinţe şi 
motivații, în interacţiunile sale cu ceilalţi membri ai societăţii, în percepţia pe 
care o are asupra mijloacelor de comunicare şi a modurilor de reprezentare a 
acestora” (Guyot, 1992). 

Dacă la începuturile sale publicitatea se făcea într-o manieră mai mult 
intuitivă, în principal prin informare, bazându-se pe geniul unor creativi de 
excepţie, tendinţa actuală este de a apela din ce în ce mai mult la cercetare 
de specialitate şi abordări ştiinţifice. Obiectivul publicităţii moderne şi 
postmoderne este de a se transforma mai degrabă într-o investiţie, 
renunțând la hazard, de a aborda consumatorul pe baza unor tehnologii si 
instrumente de comunicare fundamentate ştiinţific, bazate pe un aparat 
conceptual solid, pe viziune şi abordare strategică. 

Deşi la prima vedere publicitatea pare a ţine mai degrabă de marketing 
(deci de ştiinţele economiei) decât de sociologie sau psihologie - aşa cum 
afirmă chiar unii autori de marcă precum P. Kotler şi W. Mindak -, tot mai 
mulţi specialişti în domeniul comunicării apreciază că acest domeniu se 
revendică mai degrabă din ştiinţele comunicării, sociologia comunicării şi 
psihologia aplicată. În sfârşit, studiul comportamentului consumatorului avut 
în vedere de marketing nu oferă încă o reţetă miraculoasă pentru 
înregimentarea acestuia, iar evaluarea campaniilor de comunicare şi a 
eficienţei reclamelor nu poate fi făcută decât de sociologie şi psihologie, prin 
intermediul unui aparat conceptual şi metodologic specific. 

Prin efectele pe care publicitatea le are asupra individului şi structurilor 
sociale - prin faptul că este vehiculată de şi se bazează pe mass-media -, 
acesta a devenit unul dintre factorii care influenţează semnificativ viaţa 
socială, inducând uneori chiar schimbări majore în câmpul social. 


Surse teoretice 


Principalele teorii care stau la baza studiului publicitátii provin in cea 
mai mare parte din sociologie - ín special din sociologia comunicárii, 
sociologia opiniei publice si sociologia organizationalá -, antropologie, 
psihologie socială şi psihologie experimentală. Întrucât, chiar prin modul sáu 
de apariţie ca domeniu distinct de activitate, publicitatea a fost mai întâi un 
ansamblu de tehnici concrete şi metode practice, asamblarea teoriilor asupra 
publicităţii într-un corp conceptual comun este în acest moment în plină 
desfăşurare. Orientarea tot mai clară a societăţilor de tip postmodern spre 
simbolic şi comunicare nu face decât să grăbească şi să confirme acest 
proces, prin autonomizarea ştiinţelor comunicării ca zonă epistemologică 
distinctă, cu propriile teorii şi metode. 

Toate teoriile ce vor fi expuse în continuare sunt animate de spiritul 
multiparadigmatic al ştiinţelor sociale şi au relevanţă pentru domeniul 
publicităţii şi pentru cel al relaţiilor publice. Toate aceste perspective, deşi 
uneori se contrazic reciproc, vor fi tratate din perspectiva tematicii lucrării, 
aceea a aplicării lor directe în publicitate. 

Întrucât publicitatea poate fi privită ca „produs tipic al societăţii şi 
culturii americane" (O'Guinn, Allen şi Semenik, 1998), demersul nostru 
începe cu menţionarea uneia dintre paradigmele sociologice considerate 
drept „unul din curentele cele mai tipice ale societăţii şi culturii americane” 
(Bădescu, 1996), respectiv interactionismul simbolic. 

Interactionismul simbolic analizează în primul rând interacţiunea 
individ-societate, iar din această perspectivă publicitatea funcţionează ca 
sursă de reprezentări, simboluri şi construcţii care optimizează şi întăresc 
sinele social într-o societate, măresc stima de sine şi se adresează direct 
acesteia. Aşa cum afirma Meltzer, fiinţele umane îşi construiesc realităţile în 
cadrul unui proces de interacţiune cu alte fiinţe umane, iar într-o societate de 
tip comunicational publicitatea joacă un rol deosebit de important în această 
construcţie şi impunere a realităţii (Bădescu, 1996). 

Publicitatea poate fi analizată cu generozitate din perspectiva marilor 
paradigme ale interactionismului simbolic: paradigma psihosociologică a 
interactionismului, paradigma fenomenologicá Si paradigma 
etnometodologicá, in principal prin lucrárile lui Goffman si Garfinkel. Teoria 
dramaturgicá a lui E. Goffman, prin conceptele sale specifice - actor, fatá, 
reprezentatii, scená, echipament de insemne etc. - surprinde cu acuratete 
„jocul” publicităţii. Extrapolând, se poate spune că aceasta se numără printre 
instrumentele privilegiate prin care actorii sociali (organizaţii, indivizi, state) 
„dau un spectacol în beneficiul celor care îi urmăresc” (Goffman, 1974). 


Publicitatea pusă în termenii interactionismului simbolic îşi relevă rolul 
pozitiv în societate, acesta fiind legat de funcţia sa cognitivă. Ea devine 
realizatoare de consens social, aducând un element comun în jurul căruia se 
pot dezvolta apoi relaţiile sociale care fac dintr-o masă informă de persoane 
o comunitate integrată. 

Publicitatea poate fi prezentată, de asemenea, din perspectiva teoriei 
sinelui social şi a sinelui oglindit (H. James, C.H. Cooley), a teoriei canalizării 
impulsurilor (H. Blummer) şi a schemelor culturale şi a controlului acestora 
(v. Bădescu, 1996). O legătură în plus între 

aceste arii teoretice şi domeniile studiate o constituie şi faptul că multe 
dintre metodele folosite în prezent în cercetarea pentru publicitate şi relaţii 
publice aparţin etnometodologiei: interviul focalizat, chestionarul cu alegeri 
precodificate, analiza de conţinut etc. 

O altă zonă de abordare teoretică vizează teoriile critice şi cele ale 
masificării, în special Şcoala de la Frankfurt. Tema conformismului indus de 
publicitate (frecvent întâlnită în aceste curente) a provocat cele mai multe 
controverse teoretice. Majoritatea abordărilor au fost critice, pornind de la 
ipoteza că publicitatea determină efecte sociale negative, în principal 
inducerea conformismului. Acestea afirmă că mass-media sunt responsabile 
de conditionarea opiniei publice, de pasivitatea indivizilor şi uniformizarea 
gusturilor acestora. Din perspectiva Şcolii de la Frankfurt, mass-media impun 
astfel primatul afectului asupra reflectiei şi acţiunii şi oferă principala cale de 
„trăire a vieţii prin procură”. Publicitatea este, din aceste perspective, 
expresia cea mai pregnantă a culturii de masă, este o „industrie culturală” şi 
„vârful de lance al modelor culturale de masă”, promotorul consumerismului 
specific clasei de mijloc (Brune, 2003). Ea nu acţionează însă doar asupra 
indivizilor, ci are efecte complexe şi asupra culturii, volumului de cunoştinţe, 
valorilor şi normelor unei societăţi. Reclamele fac apel la senzaţional pentru a 
seduce publicul, etalează stimuli materiali şi erotici, iar personajele şi 
contextele comunicationale sunt simpliste şi stereotipe. Publicitatea pune în 
circulaţie seturi de imagini, idei şi evaluări, stereotipuri de gândire şi de 
comportament la care membrii audienței apelează în momentul în care îşi 
construiesc propriul comportament. 

Nu este vorba însă doar de efectele pe termen scurt (imediate şi 
tranzitorii) în ceea ce priveşte atitudinea, acumularea de informaţii şi 


comportamentul, ci si de efectele indirecte, de lungá duratá si la nivel 
colectiv. În acest sens, McLuhan este un vizionar al domeniului. Cu celebrul 
aforism „the medium is the message”, el răstoarnă modul în care era privit 
efectul tehnicilor de comunicare de masă. Ceea ce este cu adevărat 
important nu mai e doar conţinutul mesajului, ci mai ales modul în care 
acesta este transmis şi, mai mult decât atât, mijloacele de comunicare 
folosite pentru a-l transmite, respectiv particularităţile acestora. Deci, într-un 
sens mai larg, modul de transmitere a informaţiei o influenţează şi, în timpul 
acestui proces, sfârşeşte prin a o modifica. Mijloacele de comunicare, de la 
cuvântul tipărit până la cele mai moderne instrumente informatice, privite ca 
prelungiri tehnice ale omului, influenţează simultan atât individul, cât şi 
societatea (McLuhan, 1997). 

O altă zonă extrem de fertilă pentru definirea corpusului teoretic cu 
privire la publicitate este reprezentată de teoriile comunicării de masă. Pe de 
o parte, avem în vedere teoriile care analizează mijloacele de comunicare în 
masă ca sisteme sociale (paradigma structuralistfunctionalistá) şi în special 
locul pe care îl ocupă agenţiile de publicitate ca organizaţii (structură şi 
funcţii în sistemul mass-media etc.). Alte abordări funcționaliste consideră că 
publicitatea şi mass-media ajută la păstrarea stabilităţii sociale, protejând 
structurile sociale de insatisfacţii, având o funcţie narcotică şi chiar 
terapeutică. 

Pe de altă parte, ne gândim la teoriile care vizează comunicarea de 
masă şi construirea înţelesului şi a valorilor, respectiv teoriile construcției 
sociale; abordarea antropologicá - relativitatea culturală în construcţia 
simbolurilor; abordarea sociologică - interactionismul simbolic şi concepţiile 
despre realitate (teorema lui Thomas, teoria predictiilor autoîmplinite) 


şi abordarea psihosociologică - schemele (scripturile) ca semnificaţie 
pentru realitate (Drăgan, 1996; Coman, 1999). 

Publicitatea reuşeşte să construiască un limbaj care unifică totalitatea 
acţiunilor umane şi care, generalizându-se în societăţile avansate, reuşeşte 
să modeleze sistemele de valori şi reprezentările sociale. Producând modele 
atitudinale şi de comportament pentru viaţa cotidiană, publicitatea formează, 
prin reductie operaţională, modele mentale sub forma stereotipurilor. Astfel, 
publicitatea poate fi regăsită la baza majorităţii actelor şi discursurilor 
sociale, fiind furnizorul primar de valori şi de modele de comparare şi 
evaluare a schimburilor sociale (Jeudy, 1977). 


Centrul de greutate al corpusului teoretic al publicităţii vizează însă în 
principal teoriile efectelor comunicării de masă, din perspectiva 
antropologiei, sociologiei şi psihologiei. Aceste teorii sunt de regulă 
prezentate pe trei axe: (1) axa intensității, efectele fiind puternice, limitate, 
respectiv slabe; (2) axa amplitudinii, având astfel în vedere microefecte, 
mezoefecte si macroefecte; (3) axa temporală, efectele manifestându-se pe 
termen scurt sau lung (Drăgan, 1996; Coman, 1999). 

Teoriile efectelor puternice subsumează modelele behavioriste (stimul- 
răspuns, stimulorganism-răspuns), modelul hegemonic, curentul cultural 
studies (Şcoala de la Birmingham etc.) şi modelul dependenţei. 

Teoriile efectelor limitate au în vedere modelul fluxului comunicării în 
doi paşi, teoriile cultivării (Grebner) şi teoriile agendării, iar teoriile efectelor 
slabe - modelul „utilizări şi recompense”, cu reprezentanţi de marcă în Katz 
şi Gurevitch, etnografia receptării, analiza receptării, comportamentele 
audienței şi teoriile expunerii selective (Drăgan, 1996; Coman, 1999). 

Dintre acestea, modelul cultivării al lui Gerbner este cu deosebire 
valoros, pentru că prezintă dimensiunea perceptivă a comunicării publicitare, 
arătând că publicitatea îşi construieşte mesajele pe baza unor obiective care 
reflectă evenimentele sociale: modificările modelor culturale, ale valorilor, 
stilurilor de viaţă şi gusturilor consumatorilor sau chiar modificări ale 
structurii sociale. Diversele realităţi socio-economice declanşează intenţia 
unei companii producătoare de a promova un nou produs sau de a relansa o 
marcă îmbătrânită, în timp ce anumite filtre acţionează pentru a reţine din 
publicitate doar acele evenimente adecvate intereselor producătorului 
(Drăgan, 1996). Gerbner prezintă o viziune critică asupra publicităţii şi a 
principalului său canal de comunicare, televiziunea. El consideră că lumea 
simbolică oferită de televiziune nu coincide cu realitatea socială, ci este mai 
degrabă o reflexie a unei structuri valorice şi a relaţiilor sociale latente 
presupuse de această realitate. Această lume simbolică este capabilă să 
influenţeze pe termen lung percepţia indivizilor asupra realităţii printr-un 
proces de „cultivare”, iar publicitatea este un beneficiar şi un instrument 
privilegiat al acestui proces. Publicitatea transformă aspecte comune în 
semnificanti ai unei lumi imaginare, inducând scenarii hedoniste, sentimentul 
de euforie etc. (Drăgan, 1996). 

Microefectele se manifestă la nivelul individului, iar teoriile 
subsecvente au în vedere procese precum percepţia, influenţa, persuasiunea 
sau influențarea comportamentului individului prin comunicare şi publicitate. 
Avem în vedere cu deosebire paradigma comunicării interpersonale 


(Newcomb), teoriile echilibrului si coorientárii (Heider), teoria disonantei 
cognitive 

(Festinger), teorii ale diferentelor individuale, modelele behavioriste, 
teoria scripturilor (scheme cognitive ca modele de semnificare pentru grupuri 
sociale), teorii ce analizeazá rolul relatiilor interpersonale si de grup, teorii 
motivationale si de valori si stiluri de viatá (Bádescu, 1996; Coman, 1999, 
Drágan, 1996; DeFleur si Ball-Rokeach, 1999; Doise si Mugny, 1998). 

Mezoefectele vizeazá nivelul grupal, respectiv teoriile socializárii si 
influenţei indirecte (teorii ale mass-media ca agenti ai socializării, teoriile 
modelării, teoria expectatiilor sociale etc.), iar macroefectele, nivelul întregii 
societăţi (teoriile agendării, spirala tăcerii, teoriile dependenţei, teorii ale 
influenţei realităţii mediate etc.) (Drăgan, 1996; Coman, 1999). 

Psihologia si în special psihologia socială constituie o altă zonă ce 
alimentează corpusul teoretic pe care se bazează analiza publicităţii, şi avem 
în vedere în această trecere în revistă mai ales perspectiva axei individ-grup. 

Nivelul individului presupune în principal studierea personalităţii 
receptorului comunicării publicitare. Personalitatea este unul dintre 
conceptele-cheie în psihologie, aflat în centrul mai multor paradigme clasice 
ale acestui domeniu (biologism, behaviorism, cognitivism, psihanaliză, şcoala 
umanistă etc.). 

Behaviorismul este o paradigmă influentă în ceea ce priveşte 
publicitatea. Perspectiva behavioristă radicală operează cu concepte precum 
,Stimul", „răspuns”, „condiţionare operantă”. În psihologia consumatorului 
(cu relevanţă deosebită pentru studiul publicităţii), această perspectivă pune 
accent pe învăţarea directă, pe observarea atentă a mediului şi a 
interacțiunilor individului cu acesta, sugerând că indivizii, în calitate de 
consumatori, învaţă din propriile experienţe şi astfel îşi modelează 
comportamentele de consum şi receptare a reclamelor. 

Perspectiva oferită de teoria învățării sociale (social learning), spre 
deosebire de cea behavioristă, acceptă existenţa învăţării mediate. Modelele 
ce pot fi observate şi imitate de către indivizi sunt re/evant others (persoane 
relevante). Teoriile influenţei sociale si în special teoria imitatiei sociale ne 
indică faptul că există anumiţi indivizi pe care consumatorii îi imită cu mai 
mare uşurinţă decât pe alţii, în principal pe baza unei similarități reale sau 
construite. În publicitate teoria se aplică prin propunerea de modele 


comportamentale, pe cát posibil usor de urmat de cátre indivizii ce fac parte 
din grupul-tintá vizat de comunicarea publicitară. 

Abordarea cognitivistă pune accent mai degrabă pe gândirea şi pe 
motivațiile intime ale consumatorului decât pe comportamentul sáu. Una 
dintre teoriile cognitivismului importante pentru publicitate este teoria 
scripturilor sau schemelor cognitive (schema theory). Aceasta consideră că 
procesele mentale (percepţia, înţelegerea, interpretarea, memoria etc.) sunt 
mediate de anumite scheme mentale sau structuri ierarhizate de organizare 
a cunoştinţelor. Aceste scheme sunt structuri cognitive care includ diverse 
cunoştinţe despre indivizi, situaţii etc. derivate din cunoaşterea sau 
experienţa anterioară a individului. Individul foloseşte diverse scheme 
cognitive sau perceptuale pentru a-şi organiza cunoştinţele, pentru anticipa 
evenimente si pentru a-şi justifica comportamentul. Schemele sunt 
constituite cultural, fiind influențate într-o manieră hotărâtoare de spaţiul 
cultural căruia îi aparţine individul. 

Abordarea  biologistă sugerează că majoritatea comportamentelor 
indivizilor sunt determinate şi condiţionate genetic sau de alte baze 
biologice. Chiar dacă perspectiva aceasta este căzută în desuetudine din 
multe puncte de vedere, implicaţiile ei majore rămân în picioare, şi anume 
faptul că o reclamă este cu atât mai eficientă cu cât aceasta este mai bine 
adaptată la realităţile biologice ale indivizilor. De exemplu, reclamele la 
produse alimentare sunt mult mai eficiente atunci când oamenii sunt 
flămânzi, deci ar trebui rulate după-amiaza sau seara, şi nu în cursul zilei. 

Constructivismul este o altă zonă fertilă pentru definirea substraturilor 
teoretice ale publicităţii. Astfel, constructivismul trivial, atribuit lui Piaget, 
postulează că datele conştiinţei nu sunt preluate de subiect în mod pasiv din 
mediu, ci sunt construite în mod activ (Parot şi Richelle, 1995). Viziunea 
contravine în mod flagrant majorităţii epistemologiilor clasice, care 
promovează modele simpliste ale comunicării, prin care aceasta este definită 
ca proces în care se transmit semnificaţii de la o persoană la alta. 

Constructivismul radical adaugă un alt principiu faţă de 
constructivismul trivial, şi anume că procesul de construire a realităţii este un 
proces de adaptare dinamică spre interpretarea viabilă a mediului 
înconjurător, iar individul nu construieşte neapărat imaginea unei lumi reale. 
Constructivismul radical nu neagă existenţa unei realităţi obiective, ci susţine 
doar faptul că indivizii umani nu au resorturile necesare şi posibilitatea de a 
cunoaşte această realitate. Constructele mentale, dezvoltate şi ele pe baza 


experienţei trecute, impun o anumită ordine si anumite preferinţe asupra 
felului în care indivizii interpretează realitatea. 

Constructivismul social şi constructivismul cultural intră în detalii în 
ceea ce priveşte mediul comunicării. Este evident în acest sens că mediul 
oricărei comunicări este contextul social prezent în fiecare activitate umană. 
Înţelegem prin „context social” atât natura socială a proceselor de 
comunicare, cât şi natura colaborativă a culturii şi civilizaţiei umane, deci a 
construirii sau achiziţiei în timp a acelor concepte operaţionale pe care se 
bazează orice proces de comunicare (Parot şi Richelle, 1995). 

Avem apoi în vedere teoriile atribuirii, teoriile motivatiei (în special 
teoria ierarhiei nevoilor a lui Maslow, modelul bifactorial al lui Herzberg, 
teoria expectantei a lui Vroom, teoria reactantei a lui Brehm), teoria echităţii 
a lui Adams etc. 

Cu relevanţă aparte pentru publicitate sunt şi modelele procesării 
informației, modele care au stat la baza dezvoltării modelelor persuasiunii, 
care au urmărit să explice impactul comunicării publicitare: modelul ierarhiei 
efectelor, modelul procesării informaţiilor, modelul reacţiilor cognitive, 
modelul experimental al persuasiunii al lui J.-N. Kapferer, modelul 
probabilității elaborării (ELM), modelul atitudinii faţă de reclamă (A-ad) etc.. 

Persuasiunea este un concept care însoţeşte publicitatea ca un 
leitmotiv, iar teoriile care studiază persuasiunea ocupă un loc deosebit de 
important în ansamblul teoriilor ce au ca temă comunicarea socială şi 
publicitatea. Dintre acestea menţionăm modelul medierilor multiple propus 
de Hovland şi colectivul Şcolii de la Yale, model experimental care se află la 
baza celor mai multe dintre cercetările actuale din domeniul persuasiunii. 
Acesta presupune persuasiunea ca o succesiune incrementală de faze, 
fiecare depinzând în mod determinant de celelalte: (1) expunerea la mesaj; 
(2) atenţia acordată mesajului; (3) înţelegerea mesajului; (4) acceptarea sau 
respingerea conţinutului mesajului; (5) persistenta schimbării atitudinale si 
(6) acţiunea pe baza noii atitudini (Kapferer, 2002). 


Modelele procesării informaţiei tratează felul în care indivizii 
reacţionează la informaţie, cum o codifică pentru a o învăţa, respectiv asocia 
cu informaţiile deja existente şi ulterior memora. Aceste modele vizează 
procesele mentale interne ale individului şi nu abordează dimensiunile 
externe ale procesului de comunicare. Procesarea informaţiei presupune 


activităţile | cognitive: percepție, gândire, rezolvare de probleme, 
reprezentare, uitare etc. (Atkinson şi Shiffrin, 1968) 

Modelul reacțiilor cognitive porneşte de la ipoteza că învăţarea joacă 
un rol important în schimbarea atitudinală şi persistenţa acesteia, 
accentuând rolul mediator al reacţiilor cognitive generate de receptori în 
timpul expunerii la comunicarea persuasivă (Eagly şi Chaiken, 1993). Modelul 
demonstrează experimental că receptorul mesajului se bazează, pentru a 
ajunge la o atitudine după expunere, mai degrabă pe propriile reacţii mentale 
faţă de conţinutul acestuia decât pe conţinutul propriu-zis (Wright, 1980). 

Modelul probabilității elaborării (ELM - Elaboration Likelihood Model) ia 
în considerare implicarea personală a receptorului, pornind de la ipoteza că 
persuasiunea depinde în mare măsură de probabilitatea de generare a unor 
reacţii cognitive cu relevanţă personală pentru acesta (Petty şi Cacioppo, 
1981). 

Modelul atitudinii fată de reclamă (A-ad) pune în evidenţă rolul 
important pe care îl joacă în generarea de atitudini favorabile faţă de marcă 
sau reclamă şi crearea intenţiei de cumpărare construcţia mesajului şi 
execuţia reclamei (Pelsmaker, Dedock şi Geuens, 1998). 

Nu putem uita viziunea psihanalitică, care aduce un corpus teoretic 
consistent, şi avem în vedere în principal teoria arhetipurilor şi a tipurilor de 
personalitate a lui Jung şi teoria necesităţilor a lui Freud, teorii încă foarte 
influente în publicitate, deşi există numeroase alte curente psihanalitice (în 
special psihanaliza socială) care au abordat tematica publicităţii (Erickson, 
Adler, Horney, Fromm etc.). 

Viziunea lui Jung aplicată publicităţii acordă o importanţă aparte 
simbolurilor. Publicitatea este privită ca un ansamblu de mituri, simboluri şi 
arhetipuri cu ajutorul cărora aceasta reuşeşte să identifice şi să exploateze 
aspiraţiile consumatorilor, intervenind totodată activ în procesul construcţiei 
simbolice. Cu deosebire sunt analizate miturile publicitare, construcţii ample 
ce operează frecvent o întoarcere la origini, la arhetipal. 

Freud distinge patru tipuri de nevoi ale individului: (1) nevoia de 
identificare a receptorului cu sursa, (2) nevoia de proiecţie, (3) nevoia de 
transfer şi (4) nevoia de rationalizare, nevoi stimulate adesea de către 
comunicarea publicitară. Reclamele apelează frecvent la prestigiul unor 
vedete pentru a stimula nevoia de identificare a consumatorului cu acestea. 
Mecanismul identificării folosit în publicitate constă în folosirea de persoane, 
contexte, imagini, stiluri de viaţă asemănătoare cu cele specifice 
consumatorilor pentru a le permite identificarea cu acestea. Acest mecanism 


este unul dintre cele mai puternice si adesea responsabil pentru impunerea 
de modele culturale si adoptarea de comportamente la nivel de individ sau 
de grup. Proiectia este mecanismul prin care consumatorul îşi diminuează 
tensiunile interioare prin considerarea protagoniştiior reclamelor drept 
proiecţii proprii. El trăieşte astfel un sentiment de eliberare şi descărcare 
emoţională care determină un efect euforizant şi un sentiment de securitate 
socială. Transferul este mecanismul prin care tensiunile sunt redirectionate 
către un alt obiect decât cel care le-a declanşat, iar rationalizarea este 
procesul prin care individul caută după săvârşirea unui act (achiziţie a unei 
mărci, vizionare a unei reclame etc.) să îşi diminueze starea de tensiune 
determinată de acest act. 

Teoriile freudiene au generat, de asemenea, concepte implicate direct 
în mecanismele de apărare ale individului în procesul de receptare a 
mesajelor publicitare: distorsionarea informaţiei, percepţia şi expunerea 
selectivă la informaţie etc., iar analiza inconştientului alimentează teoriile 
despre acţiunea subliminală a publicităţii. 

O altă zonă teoretică ce alimentează consistent domeniul teoretic al 
publicităţii este cea a teoriei economiei şi a marketingului. Perspectiva 
,expectatiilor rationale" (raționalismul şi teoriile economice ale expectatiilor 
raţionale) în ceea ce priveşte comportamentul indivizilor se bazează pe o 
abordare tipică pentru economie. Economiştii pleacă de la presupozitia că 
indivizii gândesc raţional şi în deplină cunoştinţă de cauză (deci având în 
vedere toate datele unei situaţii). Pe această teorie se bazează, de altfel, 
abordările publicitare clasice, în care mesajele enumeră avantajele 
produsului, oferă cifre si diversi parametri funcționali etc. 

Semiotica, lingvistica şi retorica sunt alte ştiinţe socioumane care 
sprijină formarea corpusului teoretic al publicităţii. Astfel, avem în vedere 
paradigma semioticá, care descrie simbolistica şi mitologia discursului 
publicitar, indicând cu ajutorul pragmaticii şi sintaxei regulile de construire 
eficientă a mesajelor publicitare, demers orientat cu precădere către 
creşterea eficienţei comunicării publicitare. Semiotica lucrează cu „structurile 
narative ale reclamelor” 

şi „miturile mărcilor”, cu elementele care definesc „imageria vieţii 
moderne" (Roventa-Frumusani, 1999; Barthes, 1997). Teoriile lingvistico- 
semiotice consideră comunicarea publicitară ca fiind o transmitere de mesaje 
cu ajutorul limbajului, pe baza unor coduri specifice. Mesajul este considerat 
un element al procesului de reprezentare, un intermediar între realitate şi 
imaginea acestei realităţi. Perspectiva semiotică stă, de asemenea, la baza 


multora din studiile culturale moderne si a ştiinţelor comunicării. Produsele 
au depăşit stadiul unor simple obiecte comerciale, ele sunt comunicate de 
către publicitate ca fiind „mărci”, adică discursuri ideologizante, spatii 
simbolice, cu mult mai ample şi mai importante decât caracteristicile 
funcţionale ale acestora. Semiotica permite studiul modelelor simbolice ale 
publicurilor reclamelor, credinţele culturale şi identificarea factorilor care se 
ascund în spatele comportamentului consumatorilor şi poate astfel să ofere 
informaţii valoroase pentru construirea stimulilor publicitari eficienţi, în acord 
cu specificul cultural al grupurilor-tintá ale reclamelor (Roventa- Frumusani, 
1999; Barthes, 1997). 

Cu aplicare în publicitate, retorica este preocupată în primul rând de 
caracterul persuasiv al comunicării publicitare. De altfel, scopul declarat al 
retoricii clasice este persuasiunea, care consideră mai important felul în care 
este exprimată o idee decât contextul în care aceasta se situează sau chiar 
conţinutul comunicării. Retorica investighează modalităţile de producere a 
semnificației si este folosită în principal în analiza de conţinut, unde oferă 
instrumentele de investigare a puterii persuasive a figurilor de stil publicitare. 
Este un loc comun acela că publicitatea reprezintă un domeniu în care sunt 
utilizate cu preponderență operaţiile retorice care urmăresc crearea de 
conotaţii, obţinerea de efecte afective şi dispoziţii emoţionale care să 
influenţeze atitudinea generală faţă de reclamă a consumatorilor (Barthes, 
1997; Roventa- Frumusani, 1999). 


Un loc aparte în ceea ce priveşte modelele comunicării publicitare îl 
ocupă Școala de la Palo Alto (prin reprezentanţii săi de marcă - Watzlawick, 
Bateson, Beavin, Jackson), care oferă o paradigmă comunicationalá a 
comunicárii, distinctá de cele bazate pe teoriile informatiei sau modelele 
lingvistice clasice. Pentru reprezentantii acestei importante si influente scoli 
teoretice comunicarea nu constă doar în transmiterea de informatie şi 
elaborarea de coduri, ci şi într-o „intercomprehensiune” prin care actorii 
sociali modelează spaţiul public ca nişte condiţii şi rezultate ale unor acţiuni 
(Drăgan, 1996). Modelul acordă o importanţă aparte caracterului circular al 
comunicării, deosebirilor individuale în stăpânirea codurilor de comunicare şi 
contextelor sociale şi culturale în care se produc schimburile de mesaje. 
Comunicarea publicitară este privită ca o formă particulară a persuasiunii 
colective, în care sensul este produs prin contextualizarea şi manipularea 
situaţiilor de referinţă. 


Alte abordări clasifică teoriile comunicării de tip publicitar după 
finalităţile acestora, respectiv cele care urmăresc creşterea eficienţei 
publicităţii şi cele orientate către oferirea de modele pentru protejarea de 
efectele nedorite ale publicităţii. Astfel, au fost construite teorii explicativ- 
descriptive, teorii actionale ale persuasiunii sau teorii critice asupra efectelor 
sociale ale publicităţii. 

Teoriile care analizează publicitatea din perspectiva creşterii eficienţei 
acesteia au beneficiat în ultimii ani de un demers extins de cercetare 
empirică a eficienţei reclamelor şi comunicării de tip publicitar. Noile idei 
teoretice au fost aplicate şi testate cu rapiditate, demers motivat de 
necesitatea cunoaşterii mecanismelor interne care facilitează convingerea 
consumatorului pentru a se îmbunătăţi mecanismele de influenţă ale 
comunicării publicitare (ale reclamelor). Au fost elaborate, astfel, modele 
psihologice explicative deosebit de complexe (unele dintre ele fiind 
menţionate anterior: modelul ierarhiei efectelor, modelul procesării 
informaţiilor, modelul reacţiilor cognitive, modelul probabilității elaborării, 
modelul atitudinii faţă de reclamă etc.). 

Am încercat mai sus să prezentăm câteva dintre sursele care 
alimentează corpusul teoretic al publicităţii din perspectiva marilor domenii 
ale ştiinţelor sociale. În mod inevitabil, acest demers este atât incomplet, cât 
şi subiectiv. Am văzut că anumite teorii şi şcoli sunt menţionate de mai multe 
ori, referintele şi trimiterile încrucişându-se adesea, în funcţie de clasificarea 
adoptată. Am văzut, de asemenea, că publicitatea beneficiază de aportul 
teoretic al multor discipline socioumane şi că determină efecte puternice atât 
la nivel individual, cât şi societal şi că, deşi multe dintre teoriile expuse nu au 
avut ca obiect direct de studiu publicitatea, ele au fost arondate şi exploatate 
de către acest domeniu aplicativ şi extrem de pragmatic, aflat într-o 
expansiune vizibilă. 

Putem spune că etapa de pionierat în publicitate este de mult încheiată 
şi, o dată cu depăşirea „epocii intuitive”, se constată o presiune 
extraordinară, atât din interiorul industriei, cât şi din partea comunităţii de 
marketing şi publicitate, către fundamentarea strategiilor de comunicare pe 
cercetarea aplicată, fundamentată la rândul ei pe modele teoretice valide. 
Domeniul publicităţii nu îşi mai poate permite ignorarea rădăcinilor teoretice 
şi cantonarea în simpla utilizare a unor aplicaţii şi instrumente derivate din 
acestea. 


Delimitări conceptuale. Definiţii. Distincţii faţă de domeniile înrudite 


Vom defini in continuare publicitatea, ca si conceptele si domeniile 
conexe cu care aceasta interferează adesea, ceea ce impune stabilirea unor 
delimitări clare, în măsură să prevină apariţia unor confuzii. 


Publicitatea ( advertising) 


Am fi preferat să folosim în cursul lucrării conceptul din limba engleză, 
respectiv advertising, faţă de cel românesc de publicitate, deoarece acesta 
din urmă este folosit de multe ori ca traducere şi pentru un alt concept 
întâlnit în comunicarea publică, respectiv publicity, ceea ce conduce uneori la 
anumite suprapuneri de sensuri. Termenul publicity are un cu totul alt înţeles 
decât advertising, iar între cele două domenii există distincţii majore (vezi 
mai jos). Întrucât, însă, în acest moment, termenul de publicitate este intrat 
în uz în limba română şi desemnează cea mai mare parte a încărcăturii 
conceptuale a celui de advertising, el va fi folosit în continuare în lucrare, 
deşi practicienii domeniului afirmă că acesta nu reuşeşte să înglobeze tot 
ceea ce desemnează în literatura de specialitate termenul advertising. Din 
aceste considerente, uneori, pentru acuratețe conceptuală, vom folosi 
termenul din limba engleză. 

Cele mai influente definiţii ale publicităţii provin din ştiinţele 
comunicării (fiind definiţii în care accentul este plasat asupra publicităţii ca 
proces comunicational) şi din marketing (în care accentul este plasat asupra 
publicităţii ca proces economic). Din multitudinea de definiţii am ales doar 
câteva, cu intenţia de a surprinde multiplele aspecte ale acestui domeniu, 
privit fie ca un proces de comunicare, fie ca unul economic sau doar ca un 
domeniu de activitate. Există multe definiri ale publicităţii ca tip de 
comunicare; fără a se contrazice, ele aduc unei definiţii pur comunicationale 
elemente de deontologie şi de cazuistică ce explică complexitatea acestui act 
comunicational. Astfel: 

Publicitatea (advertising) este „ştiinţa, afacerea sau profesia crcării şi 
diseminării mesajelor (reclamelor), o instituţie socială care afectează viaţa de 
zi cu zi a fiecărui individ, o forţă care modelează cultura de masă, o 
componentă a activităţii de marketing sau o sursă de informare despre 
produse, servicii, evenimente, indivizi sau instituţii (companii)” (Baker, 1998). 

O reprezentare mai clară a acestui fenomen putem obţine descriind 
mai degrabă procesul decât conceptul: „Publicitatea (advertising) este 
procesul plasării unor reclame identificabile, în media, bine definite, contra 


unor costuri cunoscute ale spatiilor sau timpilor folositi pentru aceasta" 
(Baker, 1998). 

Alte lucrări de specialitate consideră că „publicitatea este o formă de 
comunicare de tip persuasiv, având rolul de a modifica atitudinea receptorilor 
în sensul achiziţiei unui produs sau serviciu anume, ale cărui calităţi anunţate 
sunt reale”, respectiv „publicitatea desemnează orice tip de comunicare prin 
intermediul căruia sunt promise destinatarilor beneficii reale legate de un 
produs/serviciu de cumpărat” (O'Guinn, Allen si Semenik, 1998). 


Asociaţia Americană de Marketing (AMA) a adoptat următoarea 
definiţie: „publicitatea (advertising) este orice formă non-personală, plătită, 
de prezentare şi promovare a ideilor, bunurilor şi serviciilor, de către un 
sponsor identificat” (Wright, Winter, Zeigler, 1982). 

Această definiţie reuşeşte să surprindă caracteristicile cele mai 
importante ale publicităţii: (1) reclamele sunt plătite, deci reprezintă o 
tranzacţie comercială, iar prin aceasta ele se deosebesc în mod fundamental 
de publicitatea neplătită (publicity); (2) reclamele sunt non-personale, în 
sensul că mesajele publicitare - vizuale, verbale sau scrise - sunt direcționate 
către un public larg (,grup-tintá"), si nu direct către un individ, ca în cazul 
vânzării personale; în sfârşit, (3) reclamele comerciale se identifică cu 
sponsorul sau iniţiatorul lor (numit şi anuntátor sau publicitor), deoarece 
destinatarul mesajelor trebuie să poată identifica sursa acestora pentru a 
putea cumpăra exact respectivele produse, ceea ce nu se întâmplă 
întotdeauna în cazul publicităţii neplátite (publicity) sau al propagandei. 

O altă definiţie parcurge aproape acelaşi traseu: „publicitatea este o 
formă non-personală de comunicare a unor informaţii despre produse, servicii 
sau idei, de natură persuasivă, plătită de sponsori (anuntátori) care pot fi 
identificaţi şi care este realizată prin intermediul unor canale de comunicare” 
(Arens şi Bovee, 1994). 

În concluzie, putem spune că, din perspectiva  abordárilor 
comunicationale, publicitatea reprezintă o comunicare de tip persuasiv, 
comandată, plătită şi controlată de un anuntátor, creată şi transmisă de către 
o organizaţie comercială numită agenţie de publicitate prin intermediul 
plasării unor mesaje identificabile în canalele de comunicare în masă, 
adresată unui public-tintá în scopul de a modifica favorabil atitudinea 
acestuia faţă de un produs sau serviciu ale cărui calităţi astfel comunicate 
(anunţate) sunt reale. 


Această formă de comunicare este controlată deoarece anunţătorul 
(compania producătoare sau publicitorul) are un control deplin asupra tuturor 
fazelor procesului de comunicare, hotărând atât conţinutul, cât şi 
directionalitatea mesajelor publicitare, timpul şi locurile unde vor fi transmise 
etc. Pe de altă parte, este o comunicare identificabilă deoarece destinatarii 
mesajelor publicitare pot identifica sursa comunicării şi scopurile acesteia. 

Pentru specialiştii în marketing publicitatea nu are definiţii ca act 
comunicational, dar are definiţii şi aplicaţii ca instrument de creştere a 
vânzărilor. A cunoaşte perspectiva şi limbajul marketingului este la fel de 
important pentru domeniul publicităţii pe cât de importantă este pentru 
marketing viziunea comunicationalá asupra publicităţii. 

Astfel, din perspectiva marketingului publicitatea reprezintă doar una 
dintre componentele specifice activităţilor promoţionale cuprinse în mixul de 
marketing, activităţi care pot cunoaşte o mare diversitate. Activităţile 
promoţionale cuprinse în mixul de marketing pot fi: publicitate, promovare a 
vânzărilor, relaţii publice, utilizarea mărcilor, manifestări promoţionale, 
utilizarea forţei de vânzare etc. (Kotler, 1998). La rândul lor, fiecare dintre 
aceste componente beneficiază de procedee, tehnici şi mijloace specifice de 
realizare şi implementare. Publicitatea este considerată însă variabila cea 
mai importantă a politicii promoţionale a unei mărci şi este privită de către 
specialiştii în marketing ca fiind „nervul politicii de comunicare a 
întreprinderii” (Piquer, 1983). Astfel, publicitatea este „o variabilă calitativă, 
de natură psihologică, cu acţiune pe termen lung, ce vizează modificări de 
comportament la nivelul diferitelor categorii de consumatori, ca şi 
menţinerea fidelității acestora faţă de oferta unei companii [...]; practica 
demonstrează că publicitatea constituie unul din mijloacele de transformare 
a cererii de consum în comportament de cumpărare efectiv” (Piquer, 1983). 

Datorită caracterului asumat persuasiv al demersului de tip publicitar, 
au fost definite anumite criterii pe care comunicarea publicitară trebuie să le 
îndeplinească dintr-o perspectivă deontologică. Astfel, publicitatea trebuie să 
respecte criteriul decente/, care impune ca mesajele publicitare să nu conţină 
nici un fel de afirmaţii scrise, orale sau reprezentări vizuale care pot încălca 
principiile morale ale comunităţii. Un alt criteriu este acela al /oi/alitátii, care 
presupune ca publicitatea să nu profite de încrederea sau de lipsa de 
informare a publicurilor cărora li se adresează. Publicitatea trebuie să 
respecte şi criteriul veridicității, prin evitarea acelor exagerári care ar 
denatura adevărul în ceea ce priveşte calităţile, caracteristicile funcţionale şi 


de utilizare sau avantajele pe care le-ar avea consumatorii în urma folosirii 
bunurilor sau serviciilor pentru care se face publicitate. 


Publicitatea neplătităl gratuită (publicity) 


Conceptul de publicity - tradus în română tot prin „publicitate” - poate 
fi definit mai degrabă printr-o expresie decât printr-un cuvânt. Publicitatea 
neplătită/gratuită (publicity) este procesul prin care o organizaţie sau o 
persoană încearcă să se facă cunoscută opiniei publice, să ocupe un loc 
vizibil în spaţiul public. Publicitatea neplătită/gratuită rezultă în urma 
informaţiilor difuzate de către canalele media fără ca acestea să fi fost plătite 
şi care au rezultat cel mai adesea în urma crcării unor evenimente. Publicity 
reprezintă astfel orice tip de expunere în canalele media a mărcilor, 
produselor/serviciilor sau factorilor de decizie ai unei companii. 

Conceptul de publicity acoperă un câmp mai larg de semnificaţii decât 
cel de advertising. El înseamnă printre altele faptul cá o companie/marcă 
este prezentă în spaţiul public sau devine publică, capătă notorietate publică; 
trimite, de asemenea, la activităţile de informare prin care se promovează 
interesele unei companii/mărci în spaţiul public, la diversele activităţi de 
comunicare prin care se urmăreşte atragerea atenţiei sau interesului opiniei 
publice etc. 

Spre deosebire de publicitatea propriu-zisă (advertising), care 
presupune procesul de plasare a unor reclame vizibile în mass-media contra 
unor costuri cunoscute, publicitatea neplătită (pub/icity) constă în oferirea de 
informaţii către media de informare în speranţa că acestea vor fi apreciate ca 
având valoare de ştiri (newsworthness) şi, astfel, vor fi publicate fără a mai fi 
nevoie să fie plătite de către entitatea care le lansează. 

Diferenţa dintre advertising si publicity este si mai clară în ceea ce 
priveşte costurile şi gradul de control asupra procesului de comunicare. În 
cazul publicităţii, companiile care plasează reclame (publicitorii, anuntátorii) 
plătesc pentru spaţii sau timpi media, iar canalele mediatice au obligaţia de a 
nu modifica absolut deloc mesajele şi imaginile reclamelor. În cazul 
publicităţii neplătite, atât costurile, cât şi controlul asupra mesajelor sunt 
foarte reduse, canalele mediatice putând interveni, adapta sau modifica 
mesajele publicitare fără a putea fi acuzate de acest lucru. 

Publicitatea (advertising) prezintă avantajul de a fi mult mai precisă, 
deoarece creatorul de mesaje publicitare are libertatea de a decide ce să 
spună, când şi, mai ales, cui. Mesajul este definit prin text şi elemente 


vizuale, audienta este atinsá selectánd canalele de comunicare cele mai 
potrivite, la momentul potrivit si repetând mesajul ori de câte ori este 
necesar. Astfel, este asiguratá o acoperire mediaticá controlatá, deoarece 
mediatizarea nu este lásatá pe seama bunávointei editorilor sau a abilitátilor 
şi relaţiilor cu presa ale persoanelor desemnate în acest scop de către 
publicitor. Publicitatea neplătită (pub/icity) este liberă, compania în cauză are 
un control scăzut asupra a ceea ce se spune, când se spune sau unde se 
spune, efectele comunicării putând fi, astfel, pozitive sau negative. 

Din perspectiva marketingului, publicitatea neplătită este una dintre 
formele de comunicare promoţionale concretizate în orice formă de 
comunicare cu semnificaţie comercială în legătură cu un produs sau 
companie, dar neplătită de beneficiarul respectiv (de exemplu luarea unui 
interviu de către presă unor purtători de imagine sau factori de decizie ai 
companiei sau includerea unor elemente cu caracter de informare comercială 
în cadrul unor articole de presă). 


Relațiile publice (public relations) 


Relaţiile publice au fost definite de IPR (Institute for Public Relations) - 
ca fiind „efortul planificat şi susţinut de a stabili şi menţine o stare de 
simpatie şi înţelegere între o organizaţie şi mediul ei” (Jefkins, 1994). 

O altă definiţie larg acceptată (dintre zecile de definiţii existente), 
cunoscută ca „Declaraţia mexicană”, oferă şi mai mult credit activităţii de 
relaţii publice. Astfel, „practica relaţiilor publice este arta şi ştiinţa socială de 
a analiza tendinţele, de a programa consecinţele acestora, de a consilia liderii 
organizaţiilor şi de a implementa programe de acţiune planificate care să 
slujească în acelaşi timp şi organizaţiile şi interesul public” (Wilcox, 1988). 

O altă definiţie operaţională a relaţiilor publice le consideră ca fiind 
practica promovării unei bune reputatii pentru o firmă, un organism 
guvernamental, un individ sau o entitate publică sau, cu alte cuvinte, 
acţiunea de a prezenta, explica şi menţine o imagine favorabilă a acestora. 

Din perspectiva marketingului, activitatea de relaţii publice îşi propune 
să promoveze o opinie favorabilă despre o organizaţie comercială şi despre 
planurile şi acţiunile acesteia. Pentru realizarea obiectivelor, relaţiile publice 
apelează în mare măsură la aceleaşi canalele de comunicare în masă 
utilizate si de publicitate. Consultantii în domeniul relaţiilor publice sunt 
solicitati în mod curent de conducerea firmelor sau organizaţiilor pentru a 
concepe strategia anuală de comunicare internă şi externă, pentru a evalua 


imaginea companiei si, de asemenea, ori de câte ori relaţiile interne sau 
externe ale organizatiilor respective pot avea de suferit. 


Marketingul 


Dintre nenumăratele definiţii ale domeniului, am ales câteva dintre 
acelea care pot contribui la clarificarea relaţiilor si distincţiilor dintre 
marketing şi publicitate. Astfel: 

„Marketingul este procesul de creare a unor nevoi în rândul 
consumatorilor pentru un produs sau serviciu, motivarea vânzării acestuia şi 
distribuirea lui către consumatori, în scopul obţinerii unui profit” (Brech, 
1953). 


„Marketingul constituie ansamblul activităţilor, metodelor şi tehnicilor 
care au ca obiect studiul cererii consumatorilor şi satisfacerea acesteia cu 
produse şi servicii în condiţii cât mai bune” (Dicţionar de marketing, 1979). 

„Marketingul reprezintă procesul de planificare şi realizare, valorizare 
(stabilire a preţului), promovare şi difuzare de produse, servicii şi idei care să 
determine schimburi în măsură de a satisface scopuri individuale şi 
organizaționale” (Belch, 1993). 

„Marketingul este un proces social si managerial prin care indivizii si 
grupurile de indivizi obţin ceea ce le este necesar prin crearea, oferirea şi 
schimbul de produse cu o anumită valoare” (Kotler, 1998). 

„Marketingul constă în a oferi bunurile şi serviciile necesare acelor 
oameni care au nevoie de ele, la momentul şi în locurile potrivite, la preţul 
adecvat, însoţite de activităţi de comunicare şi promovare adecvate” (Kotler, 
1998). 

Marketingul cuprinde în sfera activităţilor sale tot ceea ce înseamnă 
activitate comercială: distribuţie, comercializare, studiul pieţei, al motivatiilor 
consumatorilor, vânzarea, promovarea vânzărilor, publicitate, relaţii publice, 
canalele de distribuţie, puncte şi forme de vânzare sau de stocare, preţul 
produselor şi serviciilor, comportarea produselor în actul de consum etc. 

Asa cum am văzut din definițiile de mai sus, publicitatea este privită ca 
fiind cea mai importantă parte componentă a activităţilor de promovare din 
cadrul mixului de marketing. Datorită ponderii importante pe care o are 
publicitatea în activitatea de marketing, a apărut tendinţa de a extinde aria 
de competenţă a publicităţii şi asupra altor componente ale mixului de 
marketing sau chiar de a o autonomiza ca domeniu distinct de marketingul 


ca domeniu. Din punctul de vedere al acestei lucrári, publicitatea este o parte 
componentă a marketingului, fără îndoială unul dintre cele mai importante 
instrumente de promovare, dar slujind în final atingerii obiectivelor de 
marketing. 


Promotiile (promotions) 


Promovarea vânzărilor (promotions) desemnează un ansamblu divers 
de tehnici specifice destinate să stimuleze vânzarea mai rapidă ori într-un 
volum mai mare a unor produse sau servicii. Promovarea vânzărilor 
presupune cel mai adesea acţiuni pe termen scurt, iar tehnicile sale specifice 
aduc consumatorului avantaje imediate de tip economic şi material. 

Promovarea vânzărilor include toate activităţile folosite pentru a aduce 
produsul/marca în atenţia consumatorului, cât mai aproape de el, incluzând 
deopotrivă efortul de convingere pentru a-l cumpăra. În concluzie, putem 
spune că publicitatea oferă un motiv pentru a cumpăra, în timp ce 
promovarea oferă un stimulent pentru a cumpăra. Comunicarea prin 
intermediul promotiilor este, însă, adesea criticată pentru faptul cá nu are 
efecte decât pe termen scurt, nu determină loializarea consumatorilor, dar 
mai ales pentru că, pe termen lung, erodează valorile mărcii prin motivarea 
actului de cumpărare exclusiv prin motivații rationale şi funcţionale. 

Am văzut anterior că atât publicitatea (advertising), cât şi publicitatea 
neplătită (publicity) 

sunt mijloace de comunicare de tip persuasiv, având rolul de a modifica 
atitudinea receptorilor 


În sens pozitiv în ceea ce priveşte 
produsul/serviciul/marca/compania/individul promovat. Din acest punct de 
vedere putem pune pe acelaşi plan şi promovarea vânzărilor, care include 
toate activităţile folosite pentru a aduce produsul/marca în atenţia 
consumatorului şi a-l convinge pe acesta să îl cumpere. Cuvântul definitoriu 
în această situaţie este nu atât persuasiune, cât vânzare. 


Distincția publicitatelreclamă 


O confuzie care apare frecvent este cea dintre aceşti doi termeni, care, 
cel mai adesea, sunt priviţi ca fiind similari. Conceptele sunt însă diferite; 


astfel, in timp ce publicitatea desemneazá domeniul, procesul, activitatea, 
ştiinţa diseminării reclamelor, reclama este doar produsul efectiv si final al 
procesului şi activităţii de publicitate (advertising), care, în funcţie de canalul 
mediatic căruia îi este destinată, poate fi macheta de presă, spotul TV sau 
radio etc. 


Scurt istoric al publicităţii 

Istoricii publicităţii i-au împins departe în trecut originile, neezitând să 
identifice încă din preistoria umanităţii diverse forme de publicitate. Alţii, cu 
umorul şi lipsa de inhibitii atât de specifice acestui domeniu, o plasează 
alături de altele printre activităţile care concurează pentru privilegiul de a fi 
numite „cea mai veche meserie din lume”. Primele forme de publicitate au 
apărut o dată cu schimbul de bunuri şi cu nevoia de a identifica sursa acestor 
bunuri, respectiv cine le produce. Necesitatea de a face reclamă, de a 
,anunta", face parte din natura umană, iar faptul că printre cele mai vechi 
vestigii rămase de la diverse civilizaţii străvechi s-au găsit şi anunţuri de tip 
publicitar, datate la peste 5.000 ani, confirmă această realitate. Comunicarea 
cu scop persuasiv ce poate fi datată în Antichitate a avut iniţial un caracter 
pur informativ şi doar ulterior publicitatea a trecut prin procesul de adăugare 
a unor elemente estetice şi emoţionale, ce au mărit şansele ca reclama să fie 
receptionatá şi reţinută. 

Grosso modo, putem identifica trei mari perioade în istoria publicităţii: 
(1) perioada premarketing - dinainte de Antichitate până la apariţia 
mijloacelor de comunicare în masă; (2) perioada comunicării de masă - din 
1800 până la jumătatea secolului XX; (3) perioada publicităţii ştiinţifice 
(bazată pe abordări structurate) - din anii '50 până în prezent (O'Guinn, Allen 
şi Semenik, 1998, Jefkins, 2000, Russel şi Ronald, 1996). 


Perioada pre-marketing 


Perioada pre-marketing este caracterizată de modalităţi „primitive” de 
comunicare, iar printre canalele de comunicare folosite se numără táblitele 
de lut sau gresie, inscripţiile în piatră, firmele de lemn, indivizii care strigau 
diverse anunţuri etc. 


O primă táblitá de lut babiloniană, datată 3000 î.e.n., vorbeşte despre 
un atelier de pantofi, un magazin de uleiuri şi unul care se ocupa cu copierea 
documentelor. La rândul lor, vechii egipteni foloseau papirusurile în scopul de 
a face anunţuri. Astfel, în ruinele cetăţii Teba au fost descoperite papirusuri 
care anunțau diverse servicii şi produse, precum si recompensele oferite 
pentru returnarea sclavilor fugiţi. Grecii antici apelau la persoane care strigau 
sau cântau prin oraşe anunțând sosirea corăbiilor cu mirodenii, vin sau alte 
produse comerciale. 


Aceştia erau adesea însoţiţi de muzicanți care îi ajutau să păstreze linia 
melodică a anunţurilor. Aceşti „strigători” vor deveni mai târziu unul dintre 
primele canale mediatice folosite pentru transmiterea anunţurilor publice în 
cele mai multe dintre oraşele europene ale Evului Mediu. 

Şi negustorii romani foloseau diverse modalităţi pentru a se face 
cunoscuţi: printre ruinele oraşului Pompei s-au găsit inscripţii în piatră şi 
teracotă, anunțând despre oferta unor magazine (un şir de pulpe de berbec - 
vizualul pentru o măcelărie, o vacă - desemnând un magazin de produse 
lactate, o gheată - simbolul unei cizmării), sau prezentări ale potenţialului 
turistic al oraşului pentru străinii care îl vizitau. 

Afişajul (forma antică a ceea ce se numeşte acum afişaj stradal sau 
outdoor) este una dintre cele mai rezistente forme de publicitate, 
supraviețuind declinului Imperiului Roman; ea poate fi regăsită în special în 
arta decorativă a hanurilor europene din secolele XVI-XVIII. Primele legi 
privind publicitatea au apărut în Anglia în 1614, pentru a interzice folosirea 
firmelor care depăşeau o anumită distanţă de la faţada clădirilor, în scopul 
protejării trecătorilor. 

Primul pas important spre comunicarea în masă a fost făcut o dată cu 
apariţia tiparului, la mijlocul secolului al XV-lea. La nici patruzeci de ani după 
aceasta, în 1472, a fost tipărit în Anglia un ghid de comportament pentru 
prelati în timpul perioadei Pastelui, care era afişat pe uşile bisericilor, 
constituindu-se astfel în prima formă de publicitate de tip afişaj exterior 
(outdoor) din Anglia. 

Prima reclamă tipărită şi distribuită la nivel de masă a apărut în anul 
1525 în Germania, într-o brosurá. Reclama promova virtuțile unui 
medicament miraculos cu efecte de panaceu. Primul ziar englezesc a apărut 
în 1622, iar prima reclamă tipărită şi distribuită prin presă într-o formă 
asemănătoare cu cele folosite şi în prezent, în anul 1625. 


Perioada comunicárii de masá 


Despre o industrie de publicitate se poate vorbi însă abia la mijlocul 
secolului al XIX-lea, când revoluţia industrială a determinat progrese 
importante în toate sectoarele sociale. Acestea au avut ca principal efect 
creşterea productivităţii economice, ceea ce a condus la apariţia unui exces 
de produse, produse care trebuiau comunicate şi vândute. Comerciantii 
beneficiau acum de o reţea incipientă de transport pe distanţe mari, iar 
telefonul, telegraful şi maşina de scris au fost descoperiri care au facilitat 
comunicarea la nivel de masă, având astfel impact direct asupra industriei 
publicitare (O'Guinn, Allen si Semenik, 1998, Jefkins, 2000, Russel şi Ronald, 
1996). 

Publicitatea modernă îşi are însă rădăcinile, ca parte vitală a unui 
sistem economic solid şi eficient, în Statele Unite, iar momentul poate fi 
localizat la sfârşitul secolului al XIX-lea şi începutul secolului XX. Prima 
manifestare de formalizare şi industrializare a publicităţii o găsim în acţiunea 
de vânzare de spaţii publicitare şi în special în mica publicitate a ziarelor din 
anii 1870. În Statele Unite primul ziar care a publicat o reclamă a fost Boston 
Newsletter, care în anul 1704 publica un anunţ prin care se oferea o 
recompensă pentru prinderea unui hoţ. 

Tot în această perioadă, o dată cu dezvoltarea activităţii de reclamă 
prin presa scrisă, s-au individualizat două profesii importante pentru 
domeniul publicităţii: cea de scriitor al textului de reclamă (copywriter) şi cea 
de agent publicitar. 

Primul mare copywriter american a fost John E. Powers, care introduce 
în textul de reclamă stilul concis al ştirilor din ziare, iar V. Palmer a fost 
primul agent de publicitate. În mai puţin de un deceniu, el a înfiinţat trei 
agenţii de publicitate bine apreciate de contemporani: la Philadelphia în 
1841, la Boston în 1854 şi la New York în 1849. În 1850 M. Pettengill, unul 
dintre discipolii lui Palmer, înfiinţează la New York prima agenţie care avea ca 
obiect de activitate nu doar cumpărarea spaţiului de media, ci şi redactarea 
textelor publicitare. 

După ziare, următorul mediu purtător de reclamă au fost revistele. 
Prima reclamă apărută într-o revistă din Statele Unite s-a publicat în anul 


1844, in Southern Messenger, al cárui editor a fost o vreme si Edgar Allan 
Poe. 

Se considerá cá reclama moderná in spatiul geografic american 
datează de la începutul secolului XX, când cifra de afaceri a acestei industrii 
a ajuns la 500 de milioane de dolari pe an, de la numai 50 de milioane de 
dolari, cât înregistrase în 1870 (O'Guinn, Allen şi Semenik, 1998). 

Perioada publicităţii de masă este împărţită la rândul ei în mai multe 
etape, respectiv: (1) perioada anilor 1870-1900, (2) perioada dintre 1900 şi 
Primul Război Mondial şi (3) perioada dintre cele două războaie mondiale. 
Este perioada în care publicitatea ca domeniu se prefigurează în structurile 
care sunt folosite şi în prezent. Dintre toate ţările industriale, SUA se 
detaşează ca ocupând un loc aparte. Istoria publicităţii în SUA este unică, 
deoarece publicitatea a apărut o dată cu sistemul economic aflat în plin 
proces de dezvoltare şi a ajutat la stabilizarea economiei de piaţă în această 
ţară. Boom-ul industriei de publicitate a venit o dată cu dezvoltarea canalelor 
de comunicare în masă (ziare şi reviste) şi a producţiei industriale de masă. 
Această perioadă coincide cu dezvoltarea ziarelor care şi-au înfiinţat secţiuni 
specializate pentru difuzarea de reclame. 

În această perioadă, caracterizată de o mare sportivitate, activitatea de 
publicitate nu era încă reglementată, se putea spune orice, lăuda oricât, 
minţi cu nonşalanţă în privinţa oricărui produs. Această stare de lucruri a 
condus la apariţia primelor reglementări în domeniu: în 1906 - The Pure Food 
and Drug Act, respectiv The Federal Trade Commision Act în 1914 (O'Guinn, 
Allen şi Semenik, 1998, Russel şi Ronald, 1996). 


Perioada dintre 1900 şi Primul Război Mondial 


Este considerată epoca de maturizare a publicităţii sau perioada 
profesionalizării domeniului (Russel şi Ronald, 1996), moment în care apar 
primele asociaţii ale managerilor diverselor companii comerciale, organizate 
în cluburi de advertising. Acestea se unesc în Associated Clubs of the World şi 
lansează, în 1911, prima campanie de promovare a adevărului în publicitate. 
În 1916 sunt înfiinţate în SUA asociaţii profesionale formate din firme 
producătoare de bunuri şi servicii, agenţii de publicitate şi structuri media 
(suporturi media) numite BBB 


(Better Business Bureaus), care militau pentru standarde profesionale 
care să reglementeze activitatea în publicitate si sanctionau publicitatea 
ilegală. 

Din perspectiva conţinutului comunicării publicitare se consideră că 
perioada profesionalizării publicităţii începe în Statele Unite o dată cu Elmo 
Calkens, de la agenţia de publicitate Bates. Acesta a introdus în reclamă un 
stil specific artelor plastice, adecvat reclamelor de revistă, reuşind astfel să 
atragă atenţia publicului şi, totodată, să crească prestigiul profesiei de 
designer publicitar. 

În 1905, o dată cu parteneriatul dintre John E. Kennedy şi A. Lasker, s-a 
produs o schimbare esenţială în concepţia americană despre reclamă. Ei au 
abordat pentru prima oară textul publicitar din perspectiva vânzării şi a 
cumpărătorului. Kennedy şi Lasker sunt precursorii stilului de publicitate 
orientat spre vânzare (hard sell ), stil de argumentare bazat pe 
caracteristicile concrete, functionate, cuantificabile ale produsului/serviciului 
oferit consumatorului. 

Theodore F. MacManus, copywriter, printre altele, la celebra companie 
General Motors, a dezvoltat în aceeaşi perioadă stilul complementar, de 
publicitate orientată spre comunicarea emoţională a produselor/serviciilor 
(soft sell ), bazat pe sublinierea atributelor „imateriale” ale acestora. El 
credea în imaginea produsului, în construirea personalităţii acestuia, în faptul 
că reclamele care afirmau beneficii emotionale ale produsului (soft sell ) erau 
mai în măsură să creeze o relaţie de durată între fabricant şi clienţii acestuia 
decât reclamele centrate pe beneficiile reale ale produsului (hard sell). 

În perioada Primului Război Mondial, publicitatea este pentru prima 
oară folosită ca instrument de acţiune socială directă. Agenţiile de publicitate 
au trecut de la a promova bunuri de consum prin argumente raţionale, 
concrete, la a vinde emoţii şi sentimente: sprijinirea efortului de război, 
întărirea sentimentelor patriotice, vânzarea de bonuri de trezorerie, 
încurajarea atitudinii de a economisi. 


Perioada dintre cele două războaie mondiale 


După încheierea Primului Război Mondial şi în special în perioada 
interbelică, cererea extraordinară de bunuri de pe piaţa mondială, şi mai ales 
pe cea americană, a condus la o adevărată explozie a ofertelor pentru 
diverse produse. În consecinţă, creşterea deosebită a consumului şi 
aglomerarea pieţelor cu produse au făcut dificilă diferenţierea şi alegerea lor 


de către consumatori. Dezvoltarea publicităţii în această perioadă nu a fost 
însă lineară. În timpul marii crize economice din SUA (1929-1931), domeniul 
publicităţii a suferit un recul drastic, comercianții punând la îndoială însăşi 
legitimitatea cheltuielilor publicitare. 

Marea problemă a publicităţii acestei perioade consta în principal în 
lipsa unor principii şi norme specifice domeniului, fiecare creator de 
publicitate având propriile legi după care lucra, neavând acces la ceea ce se 
descoperise între timp în domeniu (Russel şi Ronald, 1996). 

Claude Hopkins inventează în această perioadă tehnica numita 
preemptiune, constând în faptul că o trăsătură sau calitate generică a întregii 
categorii de produse este comunicată ca fiind caracteristică produsului 
pentru care se face reclamă. După Hopkins, o reclamă bună comunică 
(conţine) în mod necesar beneficiile produsului, beneficiile consumatorului în 
urma utilizării acestuia, precum şi o ofertă de preţ clară. 

Tot în această perioadă a fost lansat conceptul de marcă (brand), de 
către Hellen şi Stanley Resor de la agenţia J. Walter Thompson, concept care 
desemna |a acel moment numele folosit pentru identificarea 
produsului/serviciului promovat şi care facilita, astfel, alegerea 
consumatorului. 

Raymond Rubicam înfiinţează în 1923, împreună cu John Orr Young, 
agenţia de publicitate Young & Rubicam. Rubicam este unul dintre primii 
profesionişti ai publicităţii care au folosit tehnici de cercetare pentru 
publicitate, angajându-l pe profesorul de sociologie George Gallup pentru 
studierea reclamelor şi a audientei. 

Cei care pun însă bazele cercetării ştiinţifice în domeniul publicităţii 
sunt George Gallup, Daniel Starch şi A.C. Nielsen, care înfiinţează în această 
perioadă prima companie care oferea servicii de cercetare pentru industria 
publicităţii. Acesta a fost punctul de plecare a industriei de cercetare pentru 
publicitate. Folosirea cercetării a făcut ca eficienţa reclamelor agenţiei 
conduse de Rubicam să fie considerabil mai mare decât a celorlalte, fiind 
remarcate de un public semnificativ mai numeros decât al reclamelor 
oricăror altor agenţii de publicitate ale vremii. 

Un alt moment important în istoria publicităţii este marcat de John 
Caples, de la agenţia BBDO, care impune un stil limpede şi concis de scriitură 
publicitară, cu propoziţii scurte, lipsite de redundante şi exagerări. Acest stil 


a condus rapid la detaşarea BBDO de stilul confuz, supraincárcat si chiar 
ineficient al reclamelor anilor '20. El a fácut mare válvá la mijlocul anilor '20 
cu una dintre primele sale reclame, rámasá celebrá, care vindea prin postá 
un curs de studiu individual, oferit de scoala de muzicá a Statelor Unite. 
Aceastá reclamá a fost una de mare succes, la 60 de ani de la scrierea ei 
fiind încă parafrazatá şi folosită cu succes. Teoriile lui Caples despre puterea 
titlurilor (headlines) de a asigura succesul reclamei erau bazate pe o 
activitate intensă de cercetare. Ca tehnică de scriere, John Caples a dezvoltat 
formula poveştii scrise la persoana întâi, care rămâne una dintre formulele de 
succes în scrierea reclamelor. 

Anii '20 sunt marcați de apariţia unui nou canal de comunicare în 
masă: radioul, care şi-a adus un aport considerabil la crearea unei mari cereri 
de noi produse. În această perioadă economia statelor industrializate se 
dezvoltă exploziv, şi tot astfel şi publicitatea. În SUA, la doar 12 ani după 
difuzarea primei reclame radio, volumul de publicitate radio depăşise volumul 
reclamelor din presa tipărită (ziare şi reviste). 

Anii '30 sunt grevati însă de marele crash al economiei americane şi de 
reculul economiei mondiale, iar publicitatea, ca întotdeauna, a urmat cursul 
economiei, suferind puternic în urma efectelor crizei. În perioada marii crize 
radioul a ajuns suportul preferat de sponsorii de reclamă (anuntátori), 
datorită costurilor reduse de producţie şi difuzare, dar şi datorită largii 
audienţe asigurate de programele de divertisment. 


Perioada celui de-al Doilea Război Mondial 


Cel de-al Doilea Război Mondial aduce din nou în atenţie publicitatea. 
Este un moment în care publicitatea este folosită intens, în special în Statele 
Unite. Acum se dezvoltă în această ţară două tipuri speciale de publicitate: 
publicitatea necomercială şi publicitatea politică. 


Astfel, în 1942 se înfiinţează The War Advertising Council, organism 
subordonat direct Ministerului Informaţiilor, a cărui misiune este aceea de a 
mobiliza națiunea americană pentru obţinerea victoriei. Efectele campaniilor 
publicitare de tip social realizate de acest organism au fost atât de 
consistente, încât preşedintele F.D. Roosevelt a cerut ca activitatea lui să 
continue şi după încheierea ostilităţilor, prin desfăşurarea de campanii 
sociale. 


În anii „O, Rosser Reeves, de la agenţia Ted Bates, a introdus conceptul 
de propunere unicá de vánzare (USP - unique selling proposition), model prin 
care s-a reuşit accelerarea ritmului vânzărilor si scurtarea ciclului de viaţă al 
produselor. Conform acestui concept, fiecare reclamă trebuie să conţină o 
promisiune unică făcută consumatorului. Intrând în contact cu reclama, 
consumatorul trebuie să ştie exact ce beneficiu are dacă cumpără produsul 
respectiv. Promisiunea trebuie să fie de aşa natură încât competiţia să nu o 
furnizeze sau să nu o poată furniza. Ea trebuie să fie unică: fie o 
caracteristică distinctă şi unică a mărcii, fie o promisiune care nu a mai fost 
făcută de o alta. Mai mult, promisiunea trebuie să fie suficient de puternică 
pentru a atrage atenţia consumatorilor şi a determina cumpărarea produsului 
respectiv. 


Perioada publicității ştiinţifice 


Această perioadă, numită şi „a cercetării”, se întinde din anii 1950 
până în prezent; ea este caracterizată de dezvoltarea activităţii de publicitate 
în formele pe care le cunoaştem acum şi de institutionalizarea acestui 
domeniu de activitate. Este perioada în care se conştientizează necesitatea 
îmbunătăţirii tehnicilor de identificare şi atingere a unor audienţe mai 
restrânse şi mai specializate, cu mesaje adresate în mod precis acestora şi cu 
caracteristici specifice fiecărui tip de public. 

După război, începând cu anii '50, ca urmare a distrugerilor masive din 
Europa, industria americană a câştigat supremaţia pe piaţa mondială. 
Publicitatea a răspuns acestei realităţi şi a determinat în această nouă 
situaţie noi tendinţe în consumul produselor: accentul pe lux, stil de viaţă şi 
acceptabilitate socială etc. 

Anii '50-'70 aduc, de asemenea, pe scena socială cel mai mare actor 
media din istoria publicităţii: televiziunea. O dată cu dezvoltarea acestui 
suport media, publicitatea se dezvoltă exploziv, domeniul atingând rate de 
creştere fabuloase (de peste 490% - de exemplu, în numai trei ani, din 1949 
până în 1951, încasările din reclamele TV cresc de 10 ori, iar în 

1960 televiziunea era deja principalul purtător de reclamă din SUA) 
(Russel şi Ronald, 1996). 

În această perioadă se stabilizează multe din caracteristicile activităţii 
publicitare, aşa cum le cunoaştem astăzi, respectiv (1) dezvoltarea agenţiilor 
de publicitate specializate; (2) creşterea importanței acordate 
consumatorului - care devine o voce de care se ţine seama din ce în ce mai 


mult; (3) interzicerea apariţiei reclamelor la ţigări pe posturile de televiziune; 
(4) introducerea de reglementări juridice care pedepsesc publicitatea 
mincinoasă. 


În anii '60-'70 accentul a fost pus în principal pe exprimarea 
avantajelor produsului/serviciului din punctul de vedere al cumpărătorului 
(preţ, durabilitate, utilitate etc.), curent iniţiat 

de Fairfax M. Cone de la agenţia Foote, Cone & Belding. În acelaşi timp, 
însă, anii '60 sunt caracterizați de o adevărată revoluţie creativă, find 
perioada în care se creează reclame memorabile şi se afirmă copywriter-i de 
geniu. Publicitatea se bucură de o adevărată renaştere a artei, inspiraţiei şi 
intuitiei, renaştere datorată unor nume celebre precum David Ogilvy, Leo 
Burnett şi William Bernbach (Russel şi Ronald, 1996). 


Spre deosebire de publicitarii care puneau accent în principal pe 
cercetare şi stilul hard se//, William Bernbach (agenţia Doyle Dane Bernbach) 
era adeptul unei creativitáti şi originalitáti necondiționate de nimic. El iniţiază 
un stil nou, stil ce urmărea şocarea consumatorului prin expresii grafice 
dramatice si provocarea unor reacţii emotionale profunde şi chiar 
imprevizibile. Opinia lui era că fiecare produs trebuie transformat într-un 
erou. Printre campaniile renumite pe care le-a realizat se numără cele pentru 
mărci precum Volkswagen (Think small) şi Avis (We are only no. 2), campanii 
devenite studii de caz pentru toate manualele de publicitate. Chiar si el, însă, 
înţelege prin creativitate nu simpla originalitate „cu orice preţ”, ci acel tip de 
creativitate care să pună în lumină produsul: „Doar să dai frâu liber 


imaginaţiei, să înşiri vise fără nici o legătură, să te dedai la acrobatii grafice si 
gimnastică verbală, asta nu înseamnă să fii creativ. Persoana creativă îşi 
stăpâneşte imaginaţia. Şi-o disciplinează, astfel că fiecare gând, fiecare idee 
sau cuvânt pe care le scrie sau desenează, fiecare umbră şi fiecare lumină 
din ilustrație fac ca beneficiul produsului să fie mai viu, mai credibil şi mai 
convingător” (Sivulka, 1998). 


Leo Burnett, liderul „şcolii de la Chicago”, propune în aceeaşi perioadă 
stilul offbeat, stil ce pune accent pe stabilirea unor relaţii noi, surprinzătoare, 
relevante, dar în acelaşi timp credibile, între elemente care nu au mai fost 
asociate anterior. Considerat, alături de David Ogilvy şi William Bernbach, un 
adevărat guru al publicităţii, îşi aduce o altă contribuţie importantă la 
domeniu prin ideea folosirii unei scheme narative menite să implice mai mult 
consumatorul în actul receptării reclamei. Leo Burnett credea în existenţa în 
fiecare produs a unei „drame inerente” şi în prezentarea acesteia într-o 
manieră cât mai credibilă cu putinţă. Este renumit, de asemenea, pentru 
perioada îndelungată în care a gândit şi derulat campanii pentru clienţii săi, 
reuşind să creeze o personalitate de marcă puternică multora dintre 
produsele pentru care a lucrat şi, astfel, să le crească spectaculos gradul de 
notorietate. El a creat mărci/personaje memorabile la nivel mondial, cum ar fi 
Jolly Green Giant, Tony The Tiger, Charlie the Tuna, Morris the Cat sau, cel 
mai renumit dintre toate, de asemenea studiu de caz în toate manualele de 
publicitate, Marlboro Man (Russel şi Ronald, 1996). 

David Ogilvy, fondatorul agenţiei Ogilvy & Mather, îşi aduce la rândul 
său o contribuţie 


remarcabilá la dezvoltarea publicitátii. El a sesizat riscul plictisirii 
consumatorului dacá reclama se limiteazá doar la stárnirea amuzamentului si 
a accentuat rolul informárii concrete, corecte si relevante a consumatorului 
despre caracteristicile produsului. Ogilvy avea convingerea că originalitatea 
şi cercetarea au roluri complementare în publicitate; doar originalitatea ca 
atare este o metodă nesigură de a creşte vânzările pentru un produs, în 
vreme ce creativitatea susţinută de cercetare poate determina rezultate 
spectaculoase (Ogilvy, 1997). Succesul lui s-a datorat în mare măsură 
accentului pus pe activitatea de cercetare în procesul de creare a reclamelor. 
El a urmat fără abatere direcţiile descoperite sau validate prin cercetare si le- 
a aplicat pentru a crea reclame orientate spre vânzarea produselor. În plus, 
el are meritul, ca şi John Caples sau Claude Hopkins, de a fi adunat aceste 
principii şi de a le fi publicat, astfel încât ele constituie şi acum puncte de 
referinţă pentru practicienii domeniului publicităţii. 

Jack Trout, de la agenţia Ries Capiello Cowell, şi Al Ries lansează 
conceptul de poziționare a produsului în mintea consumatorului, remarcând 
faptul că mintea consumatorului acceptă o informaţie nouă doar în măsura în 
care ea se leagă de cele deja existente în memoria şi sistemul său de cognitii 
(Russel şi Ronald, 1996). După Trout şi Ries, reclama trebuie construită în 
funcţie de cerinţele şi aşteptările potenţialilor consumatori. Anii '60-'70 au 
marcat era proliferării produselor şi aglomerării pieţelor cu produse similare, 
perioadă în care se resimte puternic nevoia poziționării clare a acestora în 
mintea consumatorului. În vreme ce USP-ul (propunerea unică de vânzare) 
consemnează doar beneficiile produsului, poziţionarea se referă nu la 
produsul în sine, ci la imaginea despre produs pe care reclama intenţionează 
să o creeze şi să o fixeze în mintea consumatorului. Conceptul de poziţionare 
se sprijină pe ideea de „poziţie de nişă” (niche position). Acest lucru 


înseamnă că produsul nu este cel mai puternic din categorie, ci este cel mai 
puternic în ceea ce priveşte un anume aspect care caracterizează produsele 
din categorie. Pentru o bună poziţionare trebuie, însă, foarte bine identificate 
grupurile-tintá potentiale ale mărcii, iar produsul trebuie să satisfacă nevoile 
şi preferinţele acelei nişe de piaţă. Tehnica folosită pentru identificarea unei 
nişe de piaţă profitabile este segmentarea de piaţă (Ries şi Trout, 1993). 

Thomas Dillon, de la agenţia BBDO, introduce orientarea către 
fidelizarea consumatorilor, printr-o directionare a reclamei către clienţii care 
cumpără sistematic produsul şi dau în ultimă instanţă verdictul asupra 
calităţii acestuia. 

În aceiaşi perioadă, o dată cu dezvoltarea firmelor transnationale de 
producţie şi de publicitate, campaniile publicitare căpătă o amploare globală, 
iar pieţele încep să se specializeze. 

Pentru promovarea aceluiaşi produs se dezvoltă acum strategii 
distincte de marketing şi publicitate, în funcţie de zona geografică şi de 
caracteristicile demografice ale grupurilor de consumatori vizate. Mai mult 
decât atât, mesajul publicitar tinde să fie formulat cât mai individualizat. 


Anii '80 arată încă o dată faptul că industria de publicitate nu este o 
industrie rigidă şi că publicitatea este unul dintre cei mai fideli indicatori ai 
schimbărilor sociale şi economice dintr-o societate. În această perioadă 
publicitatea se schimbă în acord cu tehnologiile şi condiţiile sociale şi 
culturale ale timpului. Aceste transformări majore ale condiţiilor sociale şi 
culturale au condus la schimbări pe măsură în publicitate, cele mai 
importante fiind: (1) apariţia unor noi tehnologii şi diversificarea sistemului 
de comunicare globală, dezvoltarea televiziunii prin cablu, a video 
recorderelor (VCR), care au permis un control mult mai mare al publicurilor 
asupra comunicării, proliferarea revistelor specializate etc.; (2) extinderea 
activităţilor de marketing direct, a tehnicilor de promovare a vânzărilor şi 
practicilor de home shopping; (3) fragmentarea audienţelor. Anii '80 
marchează cu preponderență fragmentarea puternică a audienţelor şi 
sfârşitul pieţelor de masă tradiţionale. Creatorii de publicitate nu mai 
identifică pieţele prin dimensiunile acestora sau prin numărul potenţialilor 
consumatori ori al gospodăriilor, ci mai degrabă prin caracteristici 
psihodemografice şi de valori şi stiluri de viaţă. Televiziunile nu mai au doar 


trei canale, ci zeci si chiar sute, ziarele care odatá se adresau unor cititori 
relativ omogeni sunt acum mai degrabă ca nişte galantare din care fiecare îşi 
ia doar ceea ce îl interesează, iar video recorderele, televiziunea prin cablu si 
computerele personale sporesc controlul publicurilor asupra canalelor media 
cândva atotputernice. Alte particularităţi importante sunt (4) consolidarea 
agenţiilor de publicitate în consortii gigant cu cifre de afaceri anuale de zeci 
de miliarde de dolari şi (5) dezvoltarea fără precedent a sistemului financiar 
de tip credit. Deviza anilor '80 era „cumpără acum, plăteşte mai târziu”, ceea 
ce a oferit unui număr foarte mare de consumatori posibilitatea de a 
achiziţiona produse/ servicii cu bani virtuali, pe care în realitate nu îi aveau 
(Russel şi Ronald, 1996). 

Anii '80 consemnează, de asemenea, trecerea de la verbal la vizual. 
Societăţile dezvoltate trec de la comunicarea scrisă la o masivă comunicare 
vizuală, chiar nonverbală. Elementele vizuale predomină în publicitate, iar 
consumatorii sunt din ce în ce mai receptivi aceşti stimuli. Reclama poate 
spune orice despre un produs, dar cuvintele urmăresc acum să evoce, să 
aducă în mintea consumatorului o anumită imagine a produsului sau 
reprezentări legate de acesta. Dintre caracteristicile comunicării publicitare 
în această perioadă se disting: (1) intenţia de a surprinde - audiența fiind una 
familiarizată cu publicitatea, care a văzut multe şi nu mai este uşor de 
impresionat; (2) verbalizarea grafică; (3) prezenţa unei viziuni suprarealiste - 
produsul este artă, iar comunicarea se face dincolo de rațiune, în domeniul 
artistic (O'Guinn, Allen si Semenik, 1998). 


Anii '90 se caracterizează printr-o tendinţă de globalizare la nivelul 
întregii industrii de publicitate. Barierele comerciale de pe teritoriul Europei 
au căzut, marile spaţii comerciale odinioară închise (cum ar fi Rusia sau 
China) şi-au deschis şi ele parţial pieţele, iar agenţiile de publicitate formează 
uriaşe reţele multinaționale cu capacităţi impresionante de cercetare şi 
achiziţie de spaţii şi timpi mediatici. Se observă, de asemenea, tendinţa spre 
un marketing de nişă tot mai pronunţat, publicitatea adresându-se unor 
segmente de piaţă tot mai mici, ba chiar şi indivizilor la nivel personal. 
Tehnologia disponibilă permite alcătuirea şi utilizarea unor mesaje 
personalizate, în care să apară chiar şi numele destinatarului. Sunt utilizate 
baze de date (data base advertising) cu liste sortate în funcţie de specificul 
grupurilor-tintá, baze de date care permit adresarea către indivizi în parte, nu 
doar către grupuri de indivizi (O'Guinn, Allen şi Semenik, 1998, Russel şi 
Ronald, 1996). 


Toate acestea au schimbat fundamental practica publicităţii. Cei ce fac 
acum publicitate sunt mult mai capabili decât predecesorii lor să înţeleagă şi 
să evalueze rezultatele unor cercetări de marketing sau să înţeleagă 
psihologia şi comportamentul consumatorului. 


Scurt istoric al publicităţii în România 
Începuturile publicităţii româneşti şi perioada interbelică 


În acest moment, în rândul analiştiior şi practicienilor de publicitate 
predomină ideea preconcepută că publicitatea în România începe o dată cu 
1990, considerându-se că înainte de perioada comunismului publicitatea 
autohtonă era o simplă reflexie a publicităţii europene şi în special a celei 
franceze, iar în comunism nu a existat deloc publicitate comercială sau au 
existat doar unele forme primare ale acesteia. 

Putem spune însă că, măcar în anumite perioade, publicitatea 
românească a avut o evoluţie sincronă din perspectivă calitativă cu 
publicitatea la nivel mondial, excepţie făcând perioada comunistă, în care 
publicitatea autohtonă a fost neracordată la realităţile şi evoluţiile 
internaţionale ale domeniului. Cu toate acestea, dezvoltarea publicităţii în 
România după 1990 este explozivă, publicitatea fiind, de altfel, alături de 
industriile comunicării şi comunicaţiilor, printre domeniile cu rata cea mai 
mare de dezvoltare, acoperind zeci de ani într-un efort susţinut de a recupera 
timpul pierdut în perioada comunistă. 

În ţara noastră, prima formă de reclamă comercială a fost cea făcută 
de „strigătorii” din pieţe şi târguri, care atrăgeau atenţia asupra produselor 
pe care le vindeau. Primul anunţ publicitar a apărut în anul 1830 în ziarul 
Mercur din Brăila, care publica, printre altele, sosirea în portul dunărean a 
vapoarelor străine şi numele importatorilor de mărfuri, informaţii utile pentru 
cei care veneau să se aprovizioneze. 

Prima companie românească care are drept obiect de activitate 
publicarea „anunciurilor”, apare în 1880, fiind înfiinţată de David Adania. 
Agenţia îşi va diversifica activitatea în timp, continuând să funcţioneze mai 
bine de un sfert de secol, devenind chiar, douăzeci de ani mai târziu, un fel 
de reprezentantá a Anuarului Comercial Didot-Bottin din Paris pentru 
România si alte câteva ţări din zonă (Petcu, 2002). Asa cum am văzut, în 
Statele Unite, ţara 

care îşi arogă paternitatea pentru publicitatea modernă, activitatea 
primului agent publicitar, Volney B. Palmer, începe în 1841, pentru ca în 1850 
să fie înfiinţată la New York, aşa cum am mai spus, prima agenţie care avea 
ca obiect de activitate nu doar cumpărarea spaţiului media, ci şi redactarea 
textelor publicitare. 

George Albert Tacid, cel care a lansat celebra expresie „reclama e 
sufletul comerţului”, fondează în 1886 Oficiul de Publicitate România. 
Constantin Brăiloiu şi Tacid editează în 

1884 săptămânalul de reclame La Publicité Roumaine, la patru ani de la 
adoptarea „Legii asupra mărcilor de fabrici şi comerciu”. 

În 1875, ziarul Românul, al lui C.A. Rosetti, publica numeroase anunţuri 
de reclamă pentru comercianţi români şi străini, iar în anul 1884 apare ziarul 
Universul, fondat de Luigi Cazzavillan, care încă de la primele sale numere a 
publicat anunţuri şi reclame; în 1886 a apărut chiar o rubrică specială numită 
„Micul anuntátor". 

La începutul secolului încep să apară şi primele ziare şi reviste de 
specialitate. Astfel, în afară de La Publicité Roumaine, apare în 1886 
Anuntátorul, în 1907 Monitorul reclamă, iar în 1909 Reclama. În provincie au 
apărut la Brăila, în 1923, Reclama modernă; la Piteşti, în 1910, Reclama; la 
Braşov, în 1933, Reclama magazin iar la Sibiu, în 1934, Reclama Sibiului. 

Ca urmare a creşterii continue a numărului de anuntátori de reclamă, 
au apărut, firesc, şi primele agenţii de publicitate, în jurul anului 1914: I. 
Brănişteanu, F. Lazăr, Adania şi altele 

(Petcu, 2002, Migdalovici, 2002). 

Toate acestea reprezintă un indicator al gradului de dezvoltare a 
industriei de publicitate de la noi încă înainte de 1900. Publicitatea autohtonă 
îşi avea strategiile şi stilurile sale proprii, cu nimic mai prejos ca inventivitate 
decât publicitatea din Europa şi Statele Unite. 

Stilul autohton de interpretare a publicităţii, mai ales din partea celor 
care se ocupau cu micul comerţ, anume acela de a expune la intrarea 
magazinului produsele ce puteau fi găsite în interior, devine la un moment 
dat subiectul unor reglementări legislative („Regulamentul de Poliție 
Comunală a oraşului Bucureşti” din 1869 şi „Călăuza agentului de Poliţie” din 
1894) (Petcu, 2002). 


Asa cum am mai spus, publicitatea românească din perioada 
interbelică nu era tributară în exclusivitate împrumuturilor din experienţa 
internaţională. E drept că produsele de marcă care reprezentau obiectul unei 
publicităţi în presa de la 1875 proveneau mai cu seamă din afara ţării, dar 13 
ani mai târziu, în Annuaire de Roumanie, se găseşte un număr însemnat de 
mărci autohtone. Şi între 1925 si 1935 coexistau deopotrivă mărci locale si 
mărci internaţionale. Printre cele mai longevive mărci locale prezente la noi 
la început de secol se numărau Azuga, Adesgo, Carmol, Capşa, Gambrinus, 
Nevralgin Jurist (medicamente pentru durerea de cap), Stela (conserve), 
Vulcan, Carul cu bere, iar dintre cele internationale - Longines, Omega, 
Chrysler, Fiat, Clarion, Bayer, Nivea, Vichy, Philips, Tungsram, Kodak, Diavolo, 
Flit, L'Oreal (Petcu, 2002). 

Putem spune că publicitatea autohtonă din perioada interbelică 
ajunsese la un grad considerabil de maturitate, atât la capitolul structuri, cât 
şi la acela al execuțiilor de calitate. În 1924 existau, pe lângă agenţiile locale 
de publicitate, şi reprezentantele câtorva reţele multinaționale de agenţii de 
publicitate, cum ar fi J.W. Thompson, Rudolf Mosse, Siegfried Wagner, iar în 
1937 existau 23 de agenţii de publicitate. 

Începând cu 1937, în România se fabrică şi se folosesc în publicitate 
tuburile de neon, doar la un an de la apariţia şi folosirea lor în reclamele 
stradale (outdoor) din Statele Unite şi la 25 de ani de la apariţia acestora în 
Paris. Apăruse, de asemenea, şi publicitatea radio. 

Este de remarcat şi faptul că, în aceeaşi perioadă, exista deja un cod 
de etică a breslei similar celor internationale. De pildă, agenţia J.W. 
Thompson avea drept regulă de funcţionare faptul că „nu primeşte reclama a 
două mărci concurente şi, o dată un ordin primit, execută absolut tot lucrul, 
nelăsând nimic în sarcina clienţilor săi” (Petcu, 2002). 

Un alt exemplu al racordării publicităţii autohtone la realităţile 
internaţionale îl constituie o reclamă celebră a perioadei. Astfel, regina Maria 
acceptă, în acelaşi an în care agenţia J.W. Thompson îşi deschide sucursala 
din România, să apară într-o reclamă pentru marca Pond's, marcă gestionată 
de agenţia mai sus menţionată. Campania publicitară ne-o arată pe regină 
alături de alte capete încoronate europene ori doamne cu titluri nobiliare, 
renumite pentru farmecul şi inteligenţa lor. Se consideră chiar că această 
campanie la marca Pond's în care a apărut regina Maria este prima reclamă 
din lume care foloseşte personalităţi marcante ale vieţii mondene pentru a 
sustine un produs (endorsment). 


Asa cum am văzut, publicitatea românească a cunoscut în perioada 
interbelică o dezvoltare puternică, în armonie cu tendinţele care se 
înregistrau la nivel internaţional, ceea ce arată încă o dată legătura strânsă 
dintre gradul de dezvoltare economică a unei ţări şi dezvoltarea domeniului 
publicităţii. 


Publicitatea în perioada comunistă 


Perioada comunistă este caracterizată în primul rând de întreruperea 
legăturilor cu tendinţele internaţionale în publicitate şi intrarea domeniului 
sub rigorile economiei de tip socialist. Anularea oricăror legături cu trecutul 
este una dintre caracteristicile definitorii ale acestei perioade. Vechile 
realizări ale publicităţii româneşti sunt eliminate, ca expresii ale unor 
mentalități învechite şi periculoase, emanatii ale unui sistem economic 
perimat şi nedrept. 

În perioada ulterioară anilor '50 dispar anunţurile şi panourile cu funcţie 
comercială. Între timp, războiul dusese la dispariţia spectaculoaselor reclame 
luminoase, care făcuseră odinioară din viaţa de noapte a Bucureştiului un 
spectacol cosmopolit. În 1958 monopolul tuturor formelor promoţionale intră 
sub incidenţa societăţii Pavoazarea Capitalei şi astfel, prin înfiinţarea 
monopolului de stat, dispare orice concurenţă, atât în zona clienţilor 
(anuntátorilor), cât si în cea a agenţiilor de publicitate. lau fiinţă în aceeaşi 
perioadă Societatea de Stat pentru Exploatarea Cártilor Postale, llustratelor, 
Portretelor Oficiale si Tablourilor Populare - S.O.T.I.L., iar în 1951 Editura de 
Stat pentru Imprimate şi Publicaţii - E.S.I.P., pentru ca, peste patru ani, secţia 
de publicitate a Editurii Scânteia să se transforme în agenţie de profil. 

Cea mai mare parte a produselor la care se face publicitate în această 
perioadă sunt româneşti, iar în percepţia consumatorilor români mai rămân 
foarte puţine mărci, în special cele 

care erau atât de cunoscute încât ajunseseră să desemneze categoria 
de produse din care făceau parte (de exemplu „aragaz” pentru orice 
dispozitiv de gătit cu gaz, ,carmol" pentru orice substanţă folosită pentru 
frectie, „nivea” pentru orice cremă de faţă şi mâini). Ca mărci de organizaţii 
comerciale (un exemplu de corporate identity) sunt cunoscute fabrica de 
încălţăminte Guban (de altfel, una dintre cele mai longevive mărci din istoria 


publicităţii româneşti), magazinul „La vulturul de mare cu peştele în gheare”, 
mărcile Azuga, Kandia, Gambrinus (Petcu, 2002, Migdalovici, 2002). 

Sistemul devenise atât de restrictiv, încât singura formă de publicitate 
rămăsese mica publicitate, care înfloreşte, exact ca în perioada 
„anunciurilor” de la 1850. Acum apar însă lozincile, pancartele, coperţile şi 
publicaţiile cu mesaj politic implicit sau explicit. Spaţiul publicitar este ocupat 
de mesaje de marketing politic, în vreme ce acelea cu funcţie comercială, din 
lipsa mărcilor reale şi a practicii propriu-zise de publicitate, îşi pierd sensul şi 
finalitatea. De altfel, machetele publicitare sunt inserate exact înainte de 
coperta a treia a revistelor de culturalizare în masă sau către finalul 
publicaţiilor, de obicei una după cealaltă, iar secţiunea publicitară este mai 
degrabă un fel de contrapondere pentru partea de început a publicaţiilor, 
dedicată realizărilor socialismului sau liderilor politici. 


Publicitatea după 1990 


Reconectarea publicităţii româneşti la cea internaţională s-a produs 
încă de la începutul anilor '90, o dată cu apariţia primelor agenţii de 
publicitate. În acea perioadă companiile care activau în domeniu se numeau 
agenţii de publicitate, dar angajaţii erau numiţi „agenţi de publicitate”, 
întocmai ca la începuturile publicităţii americane, în secolul al XIX-lea. Deşi se 
numeau agenţii de publicitate, serviciile oferite la acel moment de către 
aceste companii acopereau o arie de competente comunicationale si de 
marketing cu mult mai restrânsă decât în prezent, fie cá erau agenţii 
autohtone sau afiliate la retele internationale. 

De altfel, una dintre tendinţele importante ale perioadei de început a 
anilor '90 a fost înfiinţarea de agenţii autohtone, dar şi sosirea marilor reţele 
internaţionale de agenţii de publicitate. Aceste tendinţe marcau nevoia acută 
de institutionalizare, de profesionalizare si de aliniere la practicile şi 
instrumentele de lucru folosite la nivel mondial. Perioada este caracterizată, 
de altfel, şi de prezenţa „consilierilor” occidentali, care aveau sarcina de a-i 
familiariza pe specialiştii autohtoni într-un timp cât mai scurt cu putinţă cu 
metodele, procedurile şi instrumentele utilizate în domeniu. 

Prima agenţie de publicitate din România a fost Centrade, înfiinţată de 
Radu Florescu în mai 1990, iar primele contracte de publicitate au fost 
bartere de media. Au urmat apoi Graffiti Advertising Agency, înfiinţată în 
1991 de Cristian Burci, care a pornit ca agenţie de intermediere de media 


(media broker) oferind însă si servicii de creaţie. Aceasta a fost urmată de 
Clip Advertising, înfiinţată tot în 1991, şi de Target Advertising, în 1994. 

Din 1992, reţelele internationale au început să îşi facă simțită masiv 
prezenţa pe piaţa românească, fie în mod direct, fie prin fuziunea cu o 
companie locală familiarizată cu mediul de afaceri autohton. 


Anticipând nevoia pieţei pentru servicii specializate de media, din 1994 
au început să apară agenţii de media distincte de cele de publicitate, agenţii 
care gestionau cererile de servicii media din partea clienţilor. La început, 
serviciul de bază oferit de acestea consta îndeosebi în achiziţia de spaţii şi 
timpi media, alături de care unele agenţii mai ofereau şi servicii de 
planificare de media şi un model incipient de analiză şi strategie. Ulterior, 
serviciile s-au diversificat considerabil, punându-se un mai mare accent pe 
componenta strategică şi pe gestionarea completă a tuturor canalelor de 
comunicare (Migdalovici, 2002). 

Anii '95-'96 se constituie ca reper pentru debutul celei de-a doua 
generaţii de agenţii de publicitate, cu o nouă filosofie de abordare a 
comunicării. Agenţiile autohtone nu se mai poziţionează în funcţie de liderul 
lor, de regulă carismatic, şi nici de prestigiul şi încărcătura simbolică de 
competenţă specifice agenţiilor multinaționale. Ele vor să fie percepute ca 
agenţii independente, educate occidental şi stăpânind complet cunoştinţele 
şi procedurile de specialitate, dar afişând o mare disponibilitate pentru 
aplicarea acestor competenţe într-o manieră autohtonă şi comunicând ca 
element pozitiv de diferenţiere familiarizarea cu mediul economic şi social 
local. De asemenea, dispar agenţii publicitari ai anilor '90-'93, care fac loc 
acum copywriter-ilor, art director-ilor, oamenilor de new business, directorilor 
de producţie, oamenilor de client service, strategilor etc.; agenţiile de 
publicitate adoptă modelele organizaționale validate internațional, 
structurate pe departamente cu atribuții înalt specializate. Publicitatea 
autohtonă, care până la această dată si-a definit identitatea mai degrabă ín 
termeni cantitativi, trece la o etapă calitativă, fiind în plină căutare a 
identității de sine si a unei poziționări atât în interiorul industriei, cât si în 
afara ei. 

Intervalul 1996-1998 înregistrează semnele vizibile ale unui salt 
calitativ însemnat, in timp ce piața autohtonă de publicitate se stabilizează. 
După prima „descălecare” a rețelelor multinaționale, o dată cu apariția 
clienților cu bugete mari de media si cu dezvoltarea canalelor locale de 
media (în 1997 existau deja trei televiziuni private si una de stat, dar si rețele 


nationale de posturi radio si o presă scrisă puternică), publicitatea cunoaşte o 
dezvoltare puternică. Aşa apar primele agenţii specializate exclusiv în 
activităţi de media, profesionalizându-se astfel deplin domeniul de la care a 
plecat iniţial industria de publicitate autohtonă după '90. Acestea sunt, cel 
mai adesea, transformări ale departamentelor cu profil media din agenţiile de 
publicitate de tip servicii complete în companii de sine stătătoare printr-un 
proces de externalizare. Avantajul companiilor de media autonome este că 
beneficiază de specializarea, experienţa şi instrumentele de lucru ale 
reţelelor internaţionale din care provin. Scăpate de grija activităţilor media 
(cumpărare si gestionare a spaţiilor şi timpilor media, planificarea 
campaniilor, strategie media etc.), agenţiile de publicitate se pot concentra 
acum mai bine asupra activităţilor specifice şi îndeosebi asupra creaţiei. Anul 
1998 este, de altfel, şi anul apariţiei primelor agenţii de publicitate 
specializate într-un singur domeniu. Astfel, apare agenţia Headvertising, 
poziționată exclusiv ca salon de creaţie (, boutique de creaţie”), fiind prima 
agenţie de publicitate care nu îşi propune să atingă dimensiuni 
impresionante şi optează pentru ultraspecializare de nişă (Migdalovici, 2002). 

Anii 2000 cunosc o altă tendinţă interesantă, o dată cu dezvoltarea 
economică şi creşterea puterii financiare a clienţilor autohtoni: apariţia unui 
număr destul de mare de agenţii locale 

de mici dimensiuni. Pe măsură ce agenţiile internationale îşi 
construiesc departamente şi structuri din ce în ce mai specializate şi cu un 
grad de sofisticare comparabil cu cel occidental, la periferia industriei apar 
agenţii autohtone, cel mai adesea cu o identitate în formare, extrem de 
motivate în a reuşi să pătrundă în clubul select al agenţiilor de publicitate 
recunoscute şi cu un grad ridicat de flexibilitate în ceea ce priveşte aspectele 
deontologice. Dacă la începutul anilor '90 visul agenţiilor locale era realizarea 
unui parteneriat cu o reţea internaţională, începând din 2000 tendinţa este 
de a se dezvolta pe baze proprii. Piaţa agenţiilor de publicitate se 
fragmentează puternic prin apariţia acestei pleiade foarte diversificate de 
agenţii autohtone de mici dimensiuni (înfiinţate de la zero sau prin 
desprinderea din agenţii mai mari), adesea cu ambiţii invers proporţionale cu 
dimensiunea şi acoperirea serviciilor oferite. Unele dintre acestea au reuşit 
însă să se impună şi încă din primul an de la înfiinţare au obţinut premii şi 
nominalizări la festivalurile locale de publicitate. 


La ora actuală, diversitatea agenţiilor de publicitate din România este 
foarte mare, aceasta mergând de la agenţii care oferă o gamă completă de 
servicii de comunicare (strategie integrată de comunicare, creaţie, producţie, 
client service, servicii complete de media, PR şi BTL) până la ateliere 
specializate doar în servicii de creaţie sau comunicare în domeniul serviciilor 
medicale si al marketingului social (boutique-uri). În acest moment, 
majoritatea agenţiilor de media oferă, de asemenea, servicii complete, care 
includ: analiza de produs, analiza concurenţei, cercetarea, planificarea şi 
implementarea strategiei de media, negocieri şi achiziţii de spaţii şi timpi 
media, monitorizarea şi postevaluarea campaniilor publicitare etc. 

Pe măsură ce piaţa de publicitate a evoluat, acelaşi lucru s-a petrecut 
şi cu pretenţiile clienţilor agenţiilor de publicitate, actori extrem de 
importanţi, care au avut o influenţă considerabilă în formarea şi cristalizarea 
identităţii domeniului, în special în anii de început. Au fost astfel înfiinţate 
agenţii specializate pe servicii de tip evenimente (BTL - be/ow the line) 

şi de relaţii publice. Unele dintre acestea s-au desprins din 
departamentele corespunzătoare ale agenţiilor de publicitate, altele au fost 
înfiinţate distinct. Demarcatia între agenţiile de relaţii publice si cele de BTL 
nu este însă foarte clară, majoritatea celor specializate în oferirea de servicii 
BTL oferind şi servicii de relaţii publice şi invers. Agenţiile de tip BTL oferă în 
principal servicii de planificare strategică, consultanţă de marketing, 
promoţii, producţie de evenimente, sampling, marketing direct, în timp ce 
companiile specializate în domeniul relaţiilor publice oferă în principal 
strategii de comunicare şi imagine, servicii de creare şi promovare a 
identităţii companiilor, evenimente cu presa, evenimente speciale, 
consultanţă pentru gestionarea situaţiilor de criză, training în comunicare şi 
consultanţă de specialitate (Migdalovici, 2002). 

Se poate spune că în prezent industria de publicitate din România este 
în mare măsură apropiată de ceea ce se petrece în acest domeniu la nivel 
internaţional. Chiar dacă gradul de sofisticare şi rafinament al pieţei 
autohtone de publicitate nu se ridică la nivelul unor pieţe cu tradiţie (Statele 
Unite sau Europa occidentală), nici din punctul de vedere al educaţiei şi 
deschiderii consumatorilor în ceea ce priveşte publicitatea şi nici din punctul 
de vedere al diversificării şi sofisticării canalelor de comunicare, cel puţin 
etapa de construcţie instituţională, metodologică şi instrumentală este 
încheiată. Agenţiile autohtone utilizează aceleaşi concepte, strategii şi 
instrumente de lucru precum agenţiile internaţionale, campaniile publicitare 
din România sunt exportate şi în alte ţări, creaţiile autohtone sunt premiate 


la festivaluri internationale, iar clientii multinationali nu ezitá sá apeleze la 
expertiza agenţiilor si specialiştiior locali cu aceeaşi încredere ca la cei din 
ţări cu tradiţie îndelungată în domeniu. „Consilierii” occidentali au părăsit 
ţara, iar cea mai mare parte a angajaţilor din agenţiile de publicitate 
internaţionale sunt români. 


Publicitatea ca proces de comunicare 


Deşi a apărut înainte de perioada industrială, publicitatea s-a afirmat ca 
domeniu de activitate distinct doar după dispariţia contactului direct dintre 
producător şi cumpărător şi adâncirea diviziunii sociale a muncii (procesul de 
specializare), care a mărit distanţa dintre cererea reală şi oferta de produse 
Şi servicii. 

În contextul marketingului, nevoia de publicitate este determinată de 
nevoia menţinerii unui echilibru dinamic între cerere şi ofertă. Publicitatea 
reprezintă o intervenţie conştientă, oportună şi pertinentă, având obiective 
manifestate economic, precum şi un caracter pragmatic, ceea ce o 
diferenţiază în mod clar de propagandă. 

Alături de celelalte componente ale mixului de promovare, publicitatea 
este o variabilă calitativă de natură psihologică care exercită acţiuni pe 
termen lung şi determină efecte relativ dificil de măsurat. Ea intră în 
categoria mijloacelor de comunicare nepersonale, reprezentând ansamblul 
de mijloace care au ca scop prezentarea indirectă (orală/vizuală/scrisă) a 
unui mesaj. 

Pentru a distinge elementele definitorii ale unei reclame se poate face 
o paralelă cu structura clasică a ştirii de presă. Indiferent de forma pe care o 
adoptă, publicitatea contine ca elemente: (1) evenimentul, în cazul 
publicităţii acesta reprezentând produsul (marca), avantajul oferit etc.; (2) 
informația, respectiv scopul sau mobilul reclamei şi (3) publicul, deci tinta 
întregului efort publicitar (Brech, 1953). 

Pentru a înţelege mecanismul publicităţii, putem privi întreg procesul 
activităţii de publicitate prin prisma schemei clasice a comunicării 
(paradigma cibernetică clasică, elaborată de Shanon şi Weaver): un emiţător 
transmite un mesaj prin intermediul unui canal către un receptor. Acest 
mesaj este formulat într-un cod şi se găseşte într-un anumit context 
comunicational (Drăgan, 1996). 

În cazul publicităţii, emițătorul este reprezentat de ansamblu format 
din două entităţi: (1) clientul (compania comercială), numit si anuntátor, 


publicitor sau sponsor de publicitate, care este beneficiarul publicitátii si (2) 
agenţia de publicitate. Astfel, în cazul publicităţii, zona ,emitátor" este 
formată dintr-un nou proces comunicational, publicitatea fiind de fapt un 
feedback al unei comunicări anterioare între agenţia de publicitate şi clientul 
acesteia (anuntátorul). Anuntátorul este organizaţia sau persoana care oferă 
bani pentru o campanie publicitară şi este cel care comandă agenţiei de 
publicitate realizarea unui mesaj de informare sau de tip persuasiv, menit să 
informeze sau să modifice atitudinea unui grup-tintá în vederea cumpărării 
unui produs/serviciu. Ceea ce agenţia de publicitate elaborează devine 
publicitate, iar produsul finit realizat de către aceasta la cererea 
anunţătorului se numeşte reclamă, cea pe care receptorul, adică 
consumatorul, o va primi ca mesaj. Pentru receptor, însă, emițătorul nu este 
niciodată agenţia, ci anunţătorul, clientul agenţiei, cel ce a plătit 
comunicarea. 

lată de ce una dintre cerinţele definitorii pentru publicitate, cea care 
pune problema respectării adevărului în ceea ce priveşte beneficiile 
produsului care sunt promise de mesajele publicitare, poate fi uneori 
contrazisă de practică. Se poate întâmpla ca agenţia de publicitate să preia 
pur şi simplu de la anuntátor atributele produsului şi să le retransmită 
receptorului sub forma mesajului publicitar, fără a interveni deloc asupra 
acestora. La polul opus se situează propaganda, o altă formă de comunicare 
de tip persuasiv, plătită şi ea, menită şi ea să 

„Vândă” un „produs”, care nu solicită comunicatorului asumarea 
responsabilitátii adevărului, promisiunile fiind ceva ce beneficiarul 
comunicării va respecta sau nu după ce va fi ales (cumpărat). Pentru 
prevenirea acestei situaţii, publicitatea este supusă unor rigori atât 
deontologice, cât şi legislative, iar în acest sens în România funcţionează 
organisme precum CNA 

— Consiliul Naţional al Audovizualului - şi OPC - Oficiul pentru Protecţia 
Consumatorului. 

Receptorul este reprezentat de publicurile sau grupurile-ţintă vizate de 
către produsul/serviciul pe care anuntátorul vrea să îl promoveze. 

Canalul poate fi unul dintre mediile clasice de comunicare (TV, presă 
scrisă, radio, afişaj, cinema) sau un alt canal de comunicare, neconvențional. 

O particularitate a comunicării de tip publicitar o constituie importanţa 
aparte acordată codului în care are loc comunicarea şi faptul că mesajele 
publicitare sunt elaborate „invers”, prin înţelegerea prealabilă a codului de 
receptare al audienţelor şi elaborarea mesajelor în funcţie de acesta. 


Codul în care se realizează comunicarea este specific grupurilor-tintà 
(publicurilor) vizate de mesajele publicitare, iar identificarea precisă a 
acestuia este una dintre sarcinile cele mai importante ale agenţiei de 
publicitate, în vederea realizării campaniei de comunicare cât mai precis, în 
funcţie de caracteristicile lor (valori şi stiluri de viaţă, obiceiuri de consum, 
reguli de conduită socială etc.). 

Contextul este reprezentat de mediul comunicational, social, economic 
şi cultural în care se desfăşoară campania publicitară. Acesta are o foarte 
mare importanţă în alegerea strategiei de comunicare şi a mesajului 
publicitar. 


Ca domeniu de activitate, publicitatea este caracterizată de cinci 
elemente instituționale: (1) anuntátorul, clientul care comandă campania 
publicitară; (2) agenţiile de publicitate; (3) instituţiile media, respectiv 
canalele media (staţii TV şi radio, ziare, reviste etc.); (4) organizaţiile care 
oferă servicii conexe (companii de cercetare de marketing, studiouri de 
producţie audio-video, tipografii etc.); (5) asociaţiile profesionale care 
reglementează modul de desfăşurare a acestui tip de activitate (CNA, OPC 
etc.) 

Pe lângă aceste cinci mari categorii de participanţi la procesul 
publicitar, a mai apărut în ultimii ani încă una: specialistul independent 
(freelancer) care poate fi specializat în creaţie 

(„creativ”) sau specializat în media (canale media). Aceşti specialişti 
independenţi practică plata în sistemul onorariilor nu al comisioanelor 
(precum agenţiile clasice), ceea ce permite realizarea de economii 
substantiale pentru anuntátor în condiţiile optimizării bugetelor prin plata pe 
obiective mai mici. 

Firmele care îşi fac publicitate (anuntátorii) folosesc de regulă patru 
variante de lucru pentru realizarea campaniei de publicitate: (1) prin „resurse 
interne” - prin intermediul agenţiei în house; (2) apelând la serviciile unei 
agenţii de publicitate cu servicii complete (fu// services); (3) cumpărând doar 
servicii creative - prin intermediul , boutique-urilor de creaţie”, de restul 
ocupându-se singure sau (4) elaborându-şi singure campaniile, însă suportul 
publicitar fiind achiziţionat de către un specialist de media. De fapt, se poate 


folosi orice combinatie a acestor optiuni, aceasta constituind cea de-a cincea 
variantă: (5) aşa-numita metodă a la carte (O'Guinn, Allen si Semenik, 1998). 

Asa cum am vázut, companiile comerciale isi pot realiza politica de 
publicitate în moduri diferite. În cazul firmelor mici, cel mai adesea de 
activităţile publicitare se ocupă o persoană din compartimentul comercial sau 
de marketing, care colaborează şi reprezintă interfaţa cu o agenţie de 
publicitate specializată. 

O companie mare poate decide să îşi înfiinţeze un departament propriu 
de publicitate, subordonat de regulă celui de marketing. Sarcinile acestui 
departament sunt de a elabora bugetul necesar pentru atingerea obiectivelor 
de comunicare, de a ajuta la crearea unei strategii de publicitate, de a 
aproba campaniile de publicitate şi reclamele concepute de agenţiile de 
publicitate cu care lucrează şi în general de a superviza activitatea acestora 
(de a se ocupa de publicitatea prin poştă, de afişajul la punctele de desfacere 
şi de celelalte forme de publicitate, de care nu se ocupă în mod curent 
agenţiile de publicitate etc.). 

Cele mai multe firme apelează însă la serviciile unei agenţii de 
publicitate externe, care să le ajute atât să îşi creeze campaniile de 
comunicare proprii, cât şi să selecteze canalele de comunicare adecvate. 

În ciuda volumului considerabil de activitate de comunicare prestat de 
agenţia de publicitate, aceasta nu poate substitui departamentul de 
marketing al companiei producătoare (anuntátorul). Aceasta poate considera 
agenţia ca pe o extensie a propriilor sale activităţi, în sensul cá ar fi 
neeconomic pentru o companie să îşi dubleze capacităţile în ceea ce priveşte 
aspectul creativ al publicităţii, însă, în acelaşi timp, ar fi incorect să 
incredinteze întreaga activitate de marketing unei instante externe 
specializate doar într-o anumită componentă a acestei funcţii. 

Din punctul de vedere al anuntátorului, agenţia de publicitate 
reprezintă un adevărat rezervor de aptitudini şi abilităţi profesionale, dificil 
de copiat la un preţ rezonabil, chiar şi pentru cele mai mari companii 
producătoare. În cazul companiilor mai mici, acest lucru este de-a dreptul 
imposibil. Mai mult, achiziţia timpilor şi/sau spaţiilor publicitare este de regulă 
realizată de agenţii publicitare şi media. Din punctul de vedere al instanţelor 
media (proprietarii canalelor sau suporturilor publicitare), agenţiile de media 
acţionează asemenea unor angrosişti, care strâng la un loc o serie de 
comenzi de la diferite surse (anuntátori) si pot opera astfel cu volume de 
spaţii sau timpi mediatici suficient de mari. În plus, agenţia de publicitate 
este familiarizată cu limbajul profesional specific organizaţiilor de tip media şi 


cu metodele lor de operare, astfel cá actioneazá ca un adevárat ,interpret" 
între cele două părţi. Ambele modalităţi de lucru creează economii 
considerabile pentru anuntátor, ceea ce justifică în ultimă instanţă plata 
agenţiilor de publicitate şi media. 

Anunţătorul (compania producătoare) îşi recuperează investiţia făcută 
în campania de comunicare numai dacă informaţia potrivită este transmisă 
consumatorilor potriviti, în momentul potrivit. Acest lucru este dificil de 
realizat dacă responsabilii pentru publicitate din acea companie nu înţeleg 
corespunzător natura pieţei în care activează produsul/serviciul lor, natura 
produsului/serviciului, natura canalelor de distribuţie şi natura canalelor de 
comunicare - suporturile publicitare disponibile şi caracteristicile lor - sau 
dacă nu oferă agenţiei de publicitate toate datele de marketing necesare 
elaborării campaniei de comunicare. Practica arată că există situaţii în care 
se nasc conflicte între anuntátor şi agenţia de publicitate, iar acesta este, 
frecvent, rezultatul faptului că anuntátorul oferă agenţiei informaţii parţiale, 
de multe ori insuficiente pentru realizarea unei campanii de succes. Abilitatea 
de a comunica agenţiei ceea ce doreşte să obţină şi ceea ce are de oferit 
consumatorilor este deosebit de importantă în cazul companiei care solicită o 
campanie publicitară. Prin urmare, în esenţă, rolul managerului de publicitate 
dintr-o companie anuntátoare este acela de legătură cu agenţia de 
publicitate şi de interpretare a rezultatelor campaniei publicitare (deci de 
explicare a obiectivului de marketing al campaniei de marketing şi 
comunicare). 


Funcţiile publicităţii 


Literatura de specialitate consemnează ca principale funcţii ale 
publicităţii: (1) funcţia de comunicare, de informare, de transmitere de 
informaţii; (2) funcţia economică; (3) funcţia socială; (4) funcţia politică; (5) 
funcţia persuasivă; (6) funcţia poetică (culturală) (Moldoveanu, 1998). 

(1) Funcția de comunicare, de informare, de transmitere de informaţii 
este considerată funcţia fundamentală a publicităţii; este acea funcţie care 
facilitează relaţia dintre anuntátor şi consumator şi răspunde obiectivului 
primar al unei campanii publicitare: de a face cunoscut un produs/serviciu. 

(2) Funcția economică este, de asemenea, una dintre funcţiile 
importante ale publicităţii; după unele teorii (de exemplu teoria americană a 
puterii de piaţă), publicitatea are rolul de a distrage atenţia consumatorilor 
de la preţ, în timp ce după altele, dimpotrivă, publicitatea sensibilizează 


consumatorul în ceea ce priveşte preţurile, stimulând astfel competitivitatea 
economică. Publicitatea creşte vânzările unui produs permiţând companiei 
producătoare să treacă la o producţie de masă şi, astfel, să scadă preţul de 
producţie şi, implicit, preţul de vânzare; pe de altă parte, însă, produsele care 
beneficiază de campanii publicitare pot fi mai costisitoare decât produsele 
care nu sunt publicitate (dacă publicitatea adaugă valoare unui produs, 
aceasta înseamnă că ea adaugă şi costuri). 

Dincolo de aceste teorii, un lucru este cert: publicitatea are o funcţie 
economică reală, fiind considerată de către unii economişti, dintr-o 
perspectivă mai amplă asupra economiei, „benzina care pune în mişcare 
motorul economiei de piaţă”, iar dintr-una focalizată asupra individului, 
factorul care influenţează cel mai direct consumatorul în luarea deciziei de 
cumpărare. 

Pe de altă parte, publicitatea reglează sistemul economic prin faptul că 
are efecte directe asupra producţiei de bunuri şi servicii, prin atragerea 
atenţiei consumatorilor asupra acestora, în condiţiile în care, datorită 
aglomerării pieţelor, ele ar putea trece neobservate. Publicitatea accelerează 
uzura morală a produselor, este responsabilă pentru crearea de mode de 
consum, dezvoltă artificial noi domenii de producţie prin crearea de nevoi 
artificiale (simbolice) sau amplifică progresul tehnologic prin stimularea 
cererii de produse /servicii cu o înaltă valoare adăugată. 

Efectele economice ale publicităţii se fac simţite mai ales la nivelul 
organizaţiilor comerciale, achiziţionarea sau neachizitionarea produselor şi 
mărcilor acestora ducând la variaţii ale cotei de piaţă şi implicit la modificări 
ale strategiilor şi ciclurilor de planificare-productie, deci la variaţii ale puterii 
economice ale respectivelor organizaţii. Cu cât o piaţă este mai competitivă, 
cu atât publicitatea este mai prezentă, accentuând competiţia, care, la rândul 
ei, conduce la înghiţirea micilor competitori de către cei mari, care 
beneficiază de o forţă financiară semnificativă. 

Publicitatea este un fenomen economic pentru că obiectul esenţial al 
publicităţii îl constituie creşterea vânzării şi extinderea organizaţiei care „se 
comunică”. 

Se consideră că publicitatea are o funcție socială (3) deoarece este 
unul dintre factorii care (în special în ultima vreme) influenţează semnificativ 
atât indivizii, cât şi instituţiile sociale. Indivizii primesc prin intermediul 


publicităţii, pe lângă informaţia de tip comercial, si o cantitate imensă de 
„informaţie tăcută” privind regulile sociale general acceptate, atitudini, roluri; 
publicitatea oferă modele de comportament social. Ea măreşte gradul de 
integrare socială prin oferirea de modele de valori şi de comportament 
validate de către comunitate, creează noi moduri de viaţă, facilitează 
răspândirea unor valori universale sau specifice anumitor spaţii culturale. 

Un studiu realizat în 2008 de Leo Burnett şi intitulat „Leo She II"1 
abordează problema clişeelor în publicitatea pentru femei, o analiză de 
conţinut a reclamelor difuzate în ultimul an pentru cinci dintre cele mai 
importante categorii cu target preponderent feminin (mezeluri, cafea, 
şampon, gel de duş, detergent) arătând că aproximativ 90% dintre ele conţin 
cel puţin un clişeu. 

Principalele clişee în reclamele pentru cafea sunt aburul mereu nefiresc 
de vizibil şi abundent, care generează apropierea oamenilor şi atmosfera 
liniştitoare, boabele de cafea sunt învelite într-un sac de rafie semn al 
garanţiei naturaletii, ceaşca de cafea e mereu prezentă 


1. „Leo She Il. Clişeele în advertisingul dedicat femeilor”, Error! 
Hyperlink reference not valid. Simina Mistreanu, „90% din reclamele cu 
target feminin contin clişee”, 29 septembrie 2008, http://www.wall-street.ro/- 
articol/Marketing-PR/49191/90-din-reclamele-cu-target-feminin-contin- 
clisee.html. 


În set de cel puţin două. Mezelurile sunt prezentate în aranjamente 
atractive realizate migălos pe platouri, în bucătărie, sunt însoţite de caşcaval, 
salată şi roşii, sunt apreciate de un copil care mănâncă cu poftă din sandvis, 
au un miros îmbietor şi au pe ele picături de apă care se preling pe ambalaj 
dând senzaţia de proaspăt. Şamponul hrăneşte întotdeauna „firul de păr de 
la rădăcină”, este folosit în cazul unui păr uscat şi degradat, pe care il 
transformă întrunul strălucitor şi plină de volum; produsul are spuma 
abundentă, iar efectele sale sunt demonstrate prin „hairshot-uri” (cadre 
strânse, în care se vede aproape doar parul), determinând ca El să o remarce 
pe Ea. Gelul de duş are consistenţa cremoasă şi catifelează pielea, este 
mereu prezentat la duş sau baie, răspândeşte o mireasmă plăcută, generând 
fie optimism, revigorare (geluri tonice), fie detaşare, relaxare (geluri cu 
arome senzuale), acţionând ca un element de atracţie între persoana care îl 
foloseşte şi perechea sa. Detergentul îşi va dovedi eficacitatea în tot felul de 
coincidente generatoare de pete (copiii murdăresc covorul / hainele în fata 


mamei, sotul sau copiii vin acasá cu hainele murdare tocmai cánd mama 
spală etc.), va fi comparat cu un „detergent obişnuit” pe care îl foloseşte 
iniţial o femeie îngrijorată de 

35-40 de ani, în ipostaza de mamă sau gospodină, şi care este salvată 
în final de produsul nou, cu un miros plăcut, prezentat de o altă femeie mai 
experimentată (mătuşa, bunica). 

Atenţia studiului nu se îndreaptă neapărat asupra stereotipurilor de 
gen, cât asupra implicatiilor abuzului de clişee asupra practicii publicitare în 
general, folosirea clişeelor afectând brandul în câteva direcţii principale. La 
nivelul personalităţii brandului, chiar dacă brandul apare ca fiind „de 
încredere”, majoritatea atributelor câştigate gravitează în zona previzibil, 
plictisitor, cu variantele extreme caraghios, agasant, jignitor; informaţia este 
transmisă mereu în acelaşi fel şi de aceea publicul nu o mai urmăreşte activ, 
fiind scurtcircuitată astfel transmiterea mesajului dorit. Un alt nivel este cel al 
performanţei produsului în sine, care va fi percepută ca fiind medie în 
contextul categoriei. 

Publicitatea facilitează, de asemenea, diseminarea rapidă a ideilor noi 
şi a inovatiilor tehnice, de care profită ulterior întreaga societate. Pe de altă 
parte, publicitatea determină efecte sociale - în cea mai mare parte a lor 
pozitive - cum ar fi creşterea echilibrului şi coeziunii sociale prin intermediul 
medierii simbolice, modernizarea, difuziunea informaţiilor -, dar şi negative, 
cum ar fi întărirea conformismului, devalorizarea valorilor, cultivarea 
ideologică, hedonismul exagerat etc. 

Publicitatea este acuzată adesea că influenţează în mod negativ 
indivizii şi societatea prin faptul că determină sau alimentează conflicte 
sociale, poate produce frustrări sau chiar resentimente, creează false nevoi 
sau generează confuzie. 

O parte din efectele sociale ale publicităţii asupra consumatorilor au 
fost evidenţiate şi în cadrul studiului „Publicitatea din perspectiva 
consumatorului”1, realizat la noi în anul 2009, pe un eşantion de 1064 de 
respondenţi de 18-65 de ani din mediul urban care folosesc Internetul. Printre 
criticile aduse publicităţii de consumatorii români se numără: interesele 
publicitare ajung să controleze conţinutul programelor de radio şi TV prin 
folosirea puterii lor de cumpărare, inducerea tinerilor în acţiuni dăunătoare, 
se poluează spaţiul public cu reclame, se accesează 


1. Trender Solution,  e-Sondaj, „Publicitatea din perspectiva 
consumatorului” 2009, http://www.stra- tegic.ro/publicitate/publicitatea-din- 
perspectiva-consumatorului.html. 

abuziv spațiul mintal individual, formarea unei filosofii de viață 
materialiste. Si totuşi, ea nu este aşa de deranjantá pe cât se crede, unul din 
trei respondenti susținând cá fi place publicitatea (mai ales cei din București 
şi cu studii superioare), față de cei 18% care consideră că publicitatea îi 
enervează. Din perspectiva metodelor de persuasiune, consumatorii si-ar dori 
ca reclamele să aducă date tehnice si stiintifice despre produsul/ serviciul 
promovat, să inducă o dispoziție sufletească pozitivă si să prezinte crâmpeie 
din viața de zi cu zi. 

Publicitatea este un fenomen social, deoarece ea nu influențează doar 
consumatorii mărcilor comunicate, ci întreaga populație. Pentru că 
publicitatea se bazează pe informarea, interesarea si convingerea oamenilor 
în toate circumstantele sociale si in orice moment. 

Publicitatea are si o puternică functie politică (4). Se poate vorbi de 
capacitatea pe care o are publicitatea de a educa, de a influența, de a 
propune si chiar de a impune modele, de capacitatea de a sensibiliza 
consumatorii asupra puterii lor de a influenţa, prin simplul act de cumpărare 
sau prin presiunile de tip juridic, echilibrul economic de pe piață. Pe de altă 
parte, modificarea echilibrului de forțe la nivel economic are aproape 
întotdeauna repercusiuni asupra echilibrului politic. De exemplu, schimbarea 
formei de proprietate în țările foste comuniste si trecerea la o economie de 
piaţă a determinat schimbări profunde si în sistemul politic. 

(5) Funcţia persuasivă este considerată de către mulţi autori ca fiind de 
fapt funcţia principală a publicităţii. Publicitatea îşi propune explicit şi 
declarat să influenţeze opinii şi să modifice comportamente; ea dezvoltă 
procedee rafinate în realizarea acestor scopuri. Publicitatea ştie exact ce vrea 
să inducă consumatorilor şi cine sunt aceste publicuri, creând mesajul în 
codul şi contextul cel mai adecvat grupurilor-tintá. Consumatorul nu mai 
poate fi influenţat cu mesaje evident manipulatoare, decât, poate, în cazul 
unor pieţe insuficient dezvoltate şi al unor consumatori mai puţin familiarizați 
cu forme de comunicare de tip publicitar. Pe măsură însă ce piaţa şi 
consumatorul devin mai ,educati", funcţia persuasivă se rafinează si se 


disimuleazá sub cea poeticá, artisticá. Se spune adesea cá talentul 
publicităţii stă în a sugera, si nu în a porunci. 

(6) Funcția culturală (poetică) ocupă un loc aparte între cele specifice 
publicităţii. Reclamele bine realizate din punct de vedere artistic cultivă 
sensibilitatea şi gustul publicului cumpărător, iar studiile de specialitate arată 
că pentru cea mai mare parte a consumatorilor două sunt principalele 
elemente care joacă un rol important în luarea deciziei de cumpărare. Primul 
constă în capacitatea publicităţii de a-l convinge pe cumpărător că ar avea un 
avantaj în urma achiziţiei produsului respectiv, iar cel de-al doilea se referă la 
forma de prezentare şi de comunicare a acestuia. Deoarece publicitatea, prin 
chiar specificul ei, pune accent pe mesaj într-o măsură hotărâtoare, ea este o 
formă de comunicare în care funcţia poetică sau culturală joacă un rol 
deosebit de important. Prin funcţia poetică avem în vedere una dintre cele 
şase funcţii ale limbajului, aşa cum sunt ele definite de Roman Jacobson: (1) 
funcţia expresivă - centrată pe emiţător; (2) funcţia conativă - centrată pe 
receptor; (3) funcţia referentialá - centrată pe referent; (4) funcţia poetică - 
centrată pe mesaj; (5) funcţia fatică 

— centrată pe canal; (6) funcţia metalingvistică - centrată pe cod. 

Se spune despre publicitate, la nivelul comentariilor extraprofesionale, 
că este „artistică” 

şi că aceia care lucrează în acest domeniu sunt, la rândul lor, artişti. 
Această senzaţie de 


„artistic” derivă direct din funcţia poetică a comunicării publicitare. Nu 
putem să nu menţionăm că, de pildă, curentul pop art (anii '50-'70) a acordat 
o importanţă aparte reclamelor şi publicităţii în general. 

Se ştie însă că accentul este pus şi pe receptor, motiv pentru care 
publicitatea devine şi o comunicare guvernată de funcţia de informare. 
Ponderea celor două funcţii determină în mare măsură tipul unei reclame. La 
modul general, însă, putem afirma că publicitatea este o comunicare având 
ca funcţii principale pe cea poetică şi pe cea de informare. 


Tipuri de publicitate 


Există mai multe criterii după care se pot distinge diversele tipuri de 
publicitate. Inevitabil, deoarece avem de-a face cu un domeniu caracterizat 
de un dinamism exceptional, aceste categorii se îmbogăţesc constant si, de 
aceea, am putut consemna doar o mică parte a lor. Această taxonomie este, 


de altfel, strict teoretică, deoarece în viaţa reală puţine reclame pot fi 
încadrate în mod unic într-o singură categorie din cele care vor fi prezentate 
mai departe. Pe de altă parte, aceste categorii sunt tot mai numeroase, tot 
mai multe fiind inventate o dată cu dezvoltarea domeniului. Astfel, distingem: 


După grupul-tintáà al campaniei publicitare a. publicitate pentru 
consumatorul final (de produs/serviciu sau de marcă) 

b. publicitate pentru organizații (companii) sau categorii profesionale a. 
Publicitatea | pentru consumatorul final (numită si publicitate de 
produs/serviciu sau de marcă) se adresează direct consumatorului final şi are 
ca scop stimularea consumului pentru acele produse/servicii (mărci) vizate 
de campania de comunicare. Una dintre cele mai răspândite forme o 
constituie publicitatea pentru marcă; ea are ca obiectiv principal evidenţierea 
şi susţinerea valorilor mărcii (brandului), în special în condiţiile unei 
multiplicări accelerate a numărului de mărci sub care firmele îşi prezintă 
produsele şi a unei comunicări orientate spre marcă, şi nu doar spre produs. 
O particularitate a acestui tip de publicitate este că utilizează canalele de 
comunicare în masă care se adresează consumatorilor obişnuiţi. Publicitatea 
pentru consumatorul final este, de altfel, cea mai răspândită formă de 
publicitate, fiind la rândul ei de multe tipuri: 

Publicitatea de informare: are ca scop aducerea la cunoştinţa 
grupurilor-ţintă vizate a diverse informaţii: apariţia unui nou produs, avantaje 
ale unor produse, reduceri de preţuri, explicaţii de utilizare sau de achiziţie 
etc. 

Publicitatea de poziționare: are ca scop poziţionarea distinctă în mintea 
consumatorului a unui produs/serviciu (a unei mărci), pentru a fi mai uşor 
identificat în comparaţie cu altele din aceeaşi categorie. Acest tip de 
publicitate este folosit în special în perioadele de creştere şi maturitate din 
ciclul de viaţă al produsului. 

Publicitatea comparativă: utilizează procedeul comparării directe a 
unor produse/servicii (mărci) aflate în concurenţă, prin arătarea explicită sau 
generică a produsului concurent şi evidenţierea calităţilor celui comunicat. În 
unele ţări (de exemplu SUA) este permisă arătarea explicită a 
produsului/serviciului (a mărcii) concurente, în timp ce în altele (de exemplu 
Uniunea Europeană) se poate folosi doar un nume generic (produsul X). 


Publicitatea de reamintire: are ca scop întărirea efectului unor campanii 
de comunicare anterioare şi păstrarea interesului pentru produsul/serviciul 
(marca) respective sau are ca obiectiv întreţinerea şi consolidarea notorietății 
unor mărci deja foarte cunoscute. 

Publicitatea care foloseşte un model comportamental. oferă 
consumatorului un personaj reprezentativ pentru un anumit grup-tintá, care 
este valorizat de către acesta şi astfel se constituie într-un model 
comportamental demn de a fi urmat. Acesta poate fi un lider de opinie sau o 
personalitate într-un anumit domeniu al vieţii publice, iar utilizarea 
produsului/serviciului (mărcii) este prezentată ca o explicaţie a succesului în 
domeniul pentru care el este reprezentativ. 

Publicitatea care foloseşte vedete (de tip star system): este foarte 
asemănătoare cu forma precedentă. În acest caz, însă, nu mai contează dacă 
utilizarea produsului/serviciului (mărcii) este explicaţia succesului acelei 
personalităţi, ceea ce contează este doar notorietatea sa şi gradul de 
simpatie de care se bucură în rândul publicului. Asocierea transferă o parte 
din capitalul de notorietate şi din atributele vedetei asupra mărcii, permiţând 
în acelaşi timp identificarea consumatorului cu aceasta. 

Publicitatea care foloseşte fetişul. este din aceeaşi clasă cu ultimele 
două, fiind vorba, de exemplu, de mărci care prezintă elementele de 
identificare ale starului, iar achiziţia sa devine fetiş. 

Publicitatea de tip mărturie (testimonial): foloseşte drept martor si 
instanţă de informare despre calităţile produsului/serviciului (mărcii) o 
persoană cu un grad ridicat de legitimitate în domeniul respectiv. 

Publicitatea care sprijină (endorsment): foloseşte drept element de 
sprijin pentru marcă o persoană cât mai reprezentativă pentru publicul căruia 
i se adresează (adesea o vedetă, dar poate fi şi o persoană publică sau lider 
de opinie care se bucură de vizibilitate şi de aprecierea comunităţii, 
indiferent de domeniul său de activitate). 

Publicitatea de tip demonstraţie: este construită pe demonstrarea 
efectivă a calităţilor produsului respectiv şi este una dintre formele cele mai 
informative şi raţionale. 

Publicitatea în care produsul este tratat ca o vedetă în sine. 

Publicitatea de conjunctură: foloseşte un moment aniversar sau cu o 
anumită semnificație  socio-culturală pentru grupul-tintá căruia i se 
adresează. 

Publicitatea aparent negativă: este acea formă de publicitate care 
foloseşte o construcţie argumentativă de tip reducere la absurd; astfel, într-o 


primă etapă se neagă calităţile produsului, apoi se demonstrează 
imposibilitatea acestei negatii, ceea ce oferă o justificare pentru achiziţia lui. 


b. Publicitatea pentru companii şi categorii profesionale (publicitate de 
afaceri) se adresează unor consumatori institutionali sau intermediari între 
anuntátor (compania producătoare) şi consumatorul final şi este de mai 
multe tipuri: comercială, industrială, profesională si  corporatistă 
(instituţională). O particularitate a ei este aceea că utilizează mai puţin 
canalele clasice de comunicare în masă, care se adresează cu preponderență 
consumatorilor finali, şi mai mult canalele de comunicare specializate (media 
de specialitate, publicaţii profesionale, poşta directă etc.). 

Publicitatea comercială este adresată companiilor care intermediază 
între producătorul produselor/serviciilor (mărcilor) şi consumatorul final, 
respectiv angrosiştiior sau detailiştiior. Ea caută să convingă aceste companii 
de profitabilitatea pe care o au produsele comunicate, de beneficiile pe care 
le pot avea din comercializarea acestora, să accentueze sprijinul comercial şi 
de comunicare pe care producătorii îl pot acorda mărcilor (materiale 
promoţionale, campanii de comunicare etc.) şi, implicit, beneficiile ce decurg 
de aici. 

Publicitatea industrială se adresează companiilor producătoare de 
bunuri şi servicii, care au nevoie la rândul lor pentru realizarea acestora de 
diverse elemente componente: alte produse, materii prime, echipamente etc. 
De regulă, grupul-tintá al acestui tip de publicitate este restrâns şi foarte 
specializat; publicitatea industrială este, cel mai adesea, de tip informativ, 
apelând la o argumentare de tip raţional. 

Publicitatea profesională se adresează unor categorii profesionale care 
pot influenţa la rândul lor în mare măsură consumatorii finali ai altor 
produse/servicii prin faptul că sunt adesea lideri de opinie în diverse domenii 
ale vieţii sociale (medicii pot recomanda anumite mărci de medicamente, 
arhitecţii anumite materiale de construcţii, designerii anumite mărci de 
îmbrăcăminte etc.). 

Publicitatea de corporație (instituţională) este realizată de o organizaţie 
(comercială sau instituţie publică) şi are ca obiectiv principal transmiterea de 
informaţii privind activitatea şi performanţele acesteia în domeniul în care 
activează, tradiţia, valorile, obiectivele si particularităţile culturii sale 
organizaționale, implicarea în viaţa comunității etc. Scopul acestei 
comunicări la nivel de organizaţie este de a crea o stare de bunăvoință 
(goodwill) în rândul consumatorilor, pentru a sustine sau vinde mai bine 


produsele/serviciile pe care le comercializează compania respectivă. 
Publicitatea de corporație este realizată în special de companii care au o 
gamă foarte largă de mărci, pentru care renumele companiei poate fi o 
garanţie a calităţii fiecăreia dintre acestea. Ea poate fi realizată apoi atât în 
beneficiul instituţiilor guvernamentale, cât şi al celor nonguvernamentale, al 
căror produs/serviciu oferit nu este de tip comercial, dar solicită o acţiune din 
partea unor grupuri-ţintă vizate. Un caz aparte este cel al băncilor sau al altor 
companii financiare (societăţi de investiţii, de asigurări etc.) pentru care 
produsul/serviciul (marca) este adesea sinonim cu renumele corporației. 
Adesea, publicitatea de corporație sustine publicitatea adresată 
consumatorului final (de produs/serviciu/marcă), iar aceasta din urmă o 
alimentează pe prima sau viceversa. 


După scopul campaniei (după obiectivele anuntátorului) 


a. Publicitatea comercială: are ca obiectiv principal obţinerea de profit. 

b. Publicitatea noncomercială: nu are ca obiectiv principal obţinerea de 
profit comercial, ci este realizată pentru organizaţii nonprofit (ONG-uri, 
asociaţii profesionale), pentru guverne sau instituţii de stat etc. Se urmăresc, 
de regulă, obiective precum atragerea de voluntari, 

determinarea de schimbări în atitudinile şi comportamentul unor 
publicuri, prevenirea atitudinilor ostile ale unor grupuri. 


După tipul bunurilor pentru care se realizează comunicarea a. 
Publicitatea pentru produselservicii (mărci) concrete, numită şi „publicitate 
de produs”. 

b. Publicitatea pentru nonproduse (bunuri simbolice), numită şi 
„publicitate de idei”. 


După mecanismul psihologic la care face apel pentru convingerea 
consumatorilor a. Publicitatea rațională, numită şi publicitate persuasivă sau 
economică: este o formă de publicitate în principal informativă; ea se 
adresează dimensiunii raţionale, economice a individului şi face apel de 
regulă la argumente funcţionale, concrete pentru convingerea acestuia 
(utilizări, avantaje directe, caracteristicile în sine ale produsului etc.). 


b. Publicitatea mecanicistă sau behavioristá: apelează la principiile 
behaviorismului si functioneazá in termenii binomului stimul-ráspuns. Este 
utilizată în special pentru produse care solicită un grad redus de implicare a 
consumatorului şi nu urmăreşte crearea unei relaţii de fidelitate între marcă 
şi consumator, ci determinarea unui comportament de achiziţie imediat. c. 
Publicitatea integrativă: vizează dimensiunea socială a individului, comunică 
semnificaţii sociale şi oferă consumatorului prilejul de a-şi comunica în faţa 
celorlalţi membri ai societăţii poziţia socială. 

d. Publicitatea psihodinamică sau sugestivă: se adresează structurilor 
profunde ale psihismului individului si face frecvent apel la principiile si 
mecanismele psihanalizei. Cel mai adesea produsul/serviciul (marca) 
comunicate prin acest tip de abordare publicitară fie urmăresc să satisfacă 
principiul plăcerii, permițându-i consumatorului să obţină un anumit tip de 
satisfacţie, fie îi facilitează evitarea unei situaţii psihice neplăcute prin 
evacuarea din aparatul psihic a unei tensiuni specifice. 


Aceste patru tipuri de publicitate corespund, de altfel, unor tipuri de 
personalitate ale indivizilor priviţi în calitate de consumatori: tipul raţional, 
tipul condiţionat, tipul conformist şi tipul egocentric, tipologii care se 
revendică la rândul lor din diverse paradigme ale psihologiei. 


După criteriul geografic a. Publicitate locală. 

b. Publicitate regională. 

c. Publicitate naţională (în unele cazuri, conceptul ,national" are un 
înţeles nongeografic, iar publicitatea naţională este publicitatea realizată 
pentru o marcă înregistrată prin intermediul canalelor de comunicare cu 
acoperire la nivelul unei întregi ţări, spre deosebire de cea locală, care 
presupune utilizarea unor media locale). 

d. Publicitate internațională. 


După tipul mesajului a. Publicitatea rațională (factuală): pune accent pe 
funcţia de informare, pe prezentarea caracteristicilor si beneficiilor 
funcţionale, raţionale ale produsului/serviciului (mărcii). 

b. Publicitatea emoțională: pune accent pe caracteristicile şi beneficiile 
emoţionale, intangibile ale produsului, adresându-se laturii emoţionale a 
individului. 


După efectul intenţionat de campania de comunicare a. Publicitatea cu 
actiune directá; urmáreste obtinerea unui efect imediat in urma desfásurárii 
campaniei de comunicare. O subspecie a acesteia este publicitatea cu 
ráspuns direct (derivatá din marketingul direct), care este o formá de 
publicitate realizatá prin comercializarea directá a unor produse/servicii 
(mărci) prin intermediul canalelor de comunicare în masă. 

b. Publicitatea cu acţiune întârziată; vizează obţinerea de efecte pe 
termen lung asupra consumatorilor. Din această categorie fac parte 
campaniile de imagine sau cele de poziţionare de marcă. 


După canalul de comunicare folosit a. Publicitatea de tip ATL (above 
the line) desemnează acele forme de publicitate care folosesc cele cinci 
canale de comunicare în masă convenţionale şi care sunt realizate special 
pentru acestea: presa scrisă, televiziunea, radioul, cinematograful şi afişajul 
stradal (outdoor). Este numită şi publicitate în media. Publicitatea de tip ATL 
foloseşte formate tipizate, specifice fiecăruia dintre mediile de mai sus, 
respectiv spotul publicitar pentru televiziune, cinematograf şi radio, macheta 
de presă (/ayout de presă) pentru presa scrisă (cotidiană şi reviste), respectiv 
afişul publicitar (dar şi multe altele) pentru afişajul stradal (outdoor). 

b. Publicitatea de tip BTL (below the line) este acea formă de 
publicitate care foloseşte alte suporturi decât cele convenţionale menţionate 
anterior sau le foloseşte pe acestea într-un mod atipic, fără a fi nevoie să 
plătească pentru aceasta. Publicitatea de tip BTL are două mari moduri de 
acţiune: (a) prin intermediul evenimentelor si (b) prin intermediul 
suporturilor/obiectelor publicitare. 

Linia dintre aceste două tipuri de publicitate (the /ine) este, bineînţeles, 
imaginară, fiind o distincţie simbolică între acţiunile de comunicare clasice 
prin intermediul mass-media şi cele de comunicare neconvenţională, care 
asigură o legătură directă cu anumite grupuri restrânse de public. Prima 
definire a acestei distincţii a fost făcută în anii '50, de către compania Procter 
& Gamble şi era folosită pentru a separa comunicarea pentru care se plătea 
comision pentru canalele de comunicare de cea pentru care nu se plătea 
acest comision. Unii autori consideră că activităţile de tip BTL includ 
componente din mixul de marketing de tip non-advertising, în special 
promovarea vânzărilor (sales promotions), comunicarea prin poştă (direct 
mailing), dar şi relaţiile publice şi publicitatea prin Internet. 


Tendinta actualá este de depásire a acestei impártiri prin introducerea 
unui nou tip de publicitate: publicitatea TTL (through the line), care nu mai 
tine cont de tipul canalului 

de comunicare, ci se focalizeazá asupra atingerii obiectivelor campaniei 
de comunicare, folosind toate (oricare dintre) mijloacele aflate la dispozitie 
(ATL, BTL, PR, marketing direct, promotii etc.). 


După tonul comunicării a. Publicitatea agresivă: este acea publicitate 
care deranjează consumatorii fie prin folosirea unui ton imperativ, fie printr-o 
intensitate mare a comunicării (frecvenţă mare de difuzare a reclamelor). 

b. Publicitatea blândă (neagresivă): foloseşte un ton blând al 
comunicării şi le oferă consumatorilor posibilitatea unei opţiuni. 


După conţinutul mesajului publicitar a. Publicitatea conotativă: este 
bazată mai mult pe sugestie, pe transmiterea de emoţii şi mai puţin pe 
conţinutul de informaţii. 

b. Publicitatea denotativă: urmăreşte în primul rând să transmită 
informaţii. 


Rolul publicităţii în activitatea de marketing 


Pentru a înţelege publicitatea dintr-o perspectivă pragmatică, în 
calitatea ei de proces economic, trebuie să înţelegem locul şi rolul pe care îl 
ocupă în cadrul efortului de marketing, în care îşi aduce, de altfel, un aport 
deosebit. Publicitatea este doar una dintre variabilele mixului de marketing, 
dar una dintre cele mai importante, fiind greu de separat contribuţia ei de 
cea a celorlalte elemente. Factorul de decizie în materie de marketing şi 
comunicare al anuntátorului (companiei comerciale) trebuie să hotărască 
gradul de importanţă acordat fiecăreia dintre componentele mixului de 
marketing, măsura în care se pune accent pe una sau pe alta în strategia 
generală de marketing (Kotler, 1998). 


Rolul publicității în mixul de marketing 


„Prin mixul de marketing se înţelege efortul conjugat de a concepe, a 
pozitiona, a promova şi a distribui idei, bunuri sau servicii” (Baker, 1998). 

Elementele mixului de marketing, sau „cei patru P", sunt: (1) produsul 
in termeni de calitate, caracteristici, aspect, ambalaj); (2) plasamentul 
vizează canalele de distribuţie, acoperire, sortimente, stocuri); (3) pretul 
preţul de catalog, reduceri, facilităţi) şi (4) promovarea produsului/serviciului 
publicitatea, promovarea vânzărilor, forţa de vânzare, relaţiile publice, 
promovarea directă) (Kotler, 1998). 


( 
( 
( 
( 


Publicitatea joacă un rol deosebit de important în trei operaţiuni de 
marketing si comunicare, respectiv în (1) segmentarea pieţelor, (2) 
diferenţierea produselor şi (3) poziţionarea mărcilor. 

Segmentarea pieței este „procesul prin care o piaţă largă si eterogená 
este împărţită în subpiete sau segmente mult mai omogene din punctul de 
vedere al caracteristicilor consumatorilor” (Baker, 1998). În acest context, 
rolul publicităţii este de a crea mesaje care să răspundă nevoilor şi dorințelor 
diverselor segmente omogene de consumatori şi de a le transmite prin 
intermediul unor canale media adecvate lor. 

Diferentierea produselor este „procesul de creare în mintea 
consumatorului a unei diferenţe sesizabile între un produs şi altul concurent 
din cadrul aceleiaşi categorii de produse” (Baker, 1998). Această diferenţiere 
se bazează pe managementul percepţiei consumatorilor. Diferenţele pot fi 
palpabile, funcţionale, sau imateriale, simbolice, de imagine şi care solicită 
un tip special de participare emoţională a consumatorului. Sarcina 
primordială a publicităţii este de a crea un mesaj care să fie distinct, 
memorabil şi legat fără nici un echivoc de produsul sau marca promovate. 

Poziționarea mărcilor este „procesul prin care un produs/serviciu este 
plasat pe piaţă astfel încât să ocupe un loc distinct şi cât mai vizibil în mintea 
grupului-tintá căruia i se adresează” (Baker, 1998). Este de remarcat că atât 
poziţionarea, cât şi diferenţierea produselor sunt dependente de perceperea 
imaginii. Importanţa procesului de poziţionare este deosebită, deoarece 
consumatorul construieşte în mintea sa, în jurul fiecărei mărci, un spaţiu 
perceptual. Acest spaţiu perceptual desemnează felul în care este văzută 
marca în multiplele sale dimensiuni: calitate, preţ, valoare socială afişată, 
imagine etc. 

Poziționarea se construieşte pe două mari dimensiuni: externă şi 
internă. Poziționarea externă vizează categoria de piaţă în care evoluează 
marca, iar cea internă vizează raportul cu celelalte mărci din aceeaşi 


categorie, comercializate de acelaşi producător. Pozitionarea internă are o 
importanţă deosebită în special în cazul companiilor ce au multe mărci în 
cadrul aceleiaşi categorii, pentru a evita procesul de „canibalizare” sau pe cel 
de „furt de piaţă” de la propriile produse, în loc de a lua din cota de piaţă a 
competiţiei (Ries şi Trout, 1993). 

Un alt rol deosebit de important al publicităţii este cel jucat în 
generarea profitului. Rolul fundamental al activităţii de marketing este de a 
genera profit pentru organizaţia de tip comercial. În această direcţie, rolul 
publicităţii este de a atrage cât mai mulţi consumatori şi de a-i convinge să 
cumpere cât mai mult şi mai des produsul/serviciul vizat, ceea ce conduce la 
obţinerea de profit. Un specialist în publicitate spunea, de altfel, că 
„publicitatea înseamnă să vinzi mai mult mai multor oameni, mai des şi 
pentru mai mulţi bani” (O'Guinn, Allen şi Semenik, 1998). Există mai multe 
căi prin care publicitatea poate spori profiturile unei firme. Dintre acestea, 
cele mai importante sunt (1) mărirea cererii de produse/servicii până la 
scăderea preţului de producţie per unitate; (2) construirea imaginii de marcă; 
(3) scăderea ponderii vânzării individuale; (4) reducerea fluctuatiilor 
sezoniere (Cooley, 1961). 

Mărirea cererii de produse/servicii până la punctul în care se realizează 
economii semnificative datorită scăderii costurilor de producţie per unitate se 
datorează faptului că cu cât costurile fixe de producţie sunt mai mici, cu atât 
este mai mare profitul pe unitate în 

valoare absolută, o dată ce a fost atins pragul de rentabilitate. 
Publicitatea poate declanşa într-o primă etapă o cerere primară pentru 
întreaga categorie de produse, anticipând că profitul va fi proporţional cu 
creşterea totală a pieţei. O dată ce produsul a fost acceptat, firma se va 
concentra asupra recunoaşterii mărcilor si a crcárii loialității faţă de acestea. 

Altă metodă de a crea avantaje suplimentare, pe lângă menţinerea sau 
îmbunătăţirea poziţiei existente a unei firme competitive pe piaţă o constituie 
construirea unei imagini a mărcii pe o piaţă, cel mai adesea o piaţă puternic 
competitivă. O dată ce o marcă este recunoscută şi consumatorii dovedesc 
loialitate faţă de aceasta, producătorul nu mai este dependent de canalele de 
distribuţie. Acest lucru se verifică în cazul produselor de primă necesitate, 
dar şi al bunurilor intermediare, atunci când fabricantul se bazează prea 


puţin pe capacitatea sau interesul vânzătorului detailist de a vinde produsul 
său. 

Strângerea informaţiilor precede invariabil cumpărarea produsului şi, 
evident, disponibilitatea acestora sub forma reclamelor reduce ipotetica 
dependenţă a cumpărătorului de vânzarea personală (directă). Deşi această 
modalitate de vânzare directă, personală, „din uşă în uşă” (door to door) nu a 
fost niciodată răspândită în România, în alte ţări a fost forma principală de 
vânzare în anumite perioade (de exemplu în anii '50 în SUA). Vânzarea 
personală presupune din partea producătorului o serie de cheltuieli, atât 
direct, sub forma salariilor pentru vânzători, cât şi indirect, sub forma 
rabatului pe care trebuie să-l ofere intermediarilor pentru ca aceştia să 
îndeplinească serviciul în locul său. Separarea fizică a producătorului de 
cumpărătorul potenţial face ca publicitatea să constituie o modalitate mai 
economică decât contactarea personală, atât în sfera vânzărilor industriale, 
cât şi în cea a bunurilor de consum. În plus, o publicitate eficientă poate 
acoperi rapid primele două etape ale procesului de vânzare - atragerea 
atenţiei şi interesarea consumatorului 

Cele mai multe firme înregistrează o cerere variabilă pentru produsele 
lor, fie ea sezonieră sau anuală. Publicitatea poate reduce într-o mare măsură 
aceste fluctuații, deşi impactul sáu este mai mare în cazul variațiilor 
sezoniere. 

Reclamele măresc profitabilitatea şi într-un mod mai puţin palpabil, 
prin crearea unei imagini mai bune a firmei luată în ansamblul său şi prin 
îmbunătăţirea moralului angajaţilor săi. 

Un alt efect indirect poartă numele de /o/alizare a consumatorului faţă 
de o marcă (brand loyalty). Acest fenomen apare atunci când un consumator 
devine fidel produsului/serviciului în cauză şi îl foloseşte în mod repetat doar 
pe acesta. Atunci când un consumator devine fidel, el este mai puţin sensibil 
la creşterea preţului, oferind astfel firmei posibilitatea de a mări preţul fără 
teama de a pierde consumatori şi mărind în felul acesta profitul companiei 
producătoare (O'Guinn, Allen si Semenik, 1998). 

Publicitatea joacá, de asemenea, un rol considerabil ín ceea ce 
marketingul numeşte satisfacerea consumatorilor. Satisfactia ajută la 
stabilirea unei legături între imaginea unui produs şi semnificaţiile acestuia în 
contextul social al consumatorului sau chiar în contextul mai larg al culturii 
din care acesta provine. Publicitatea este una dintre multiplele legături între 
consumator şi spaţiul cultural din care acesta face parte; ea îi oferă modele şi 
îl ajută să recunoască situaţii de viaţă familiare, oferindu-i astfel sentimentul 


apartenentei de grup si al sigurantei sociale (O'Guinn, Allen si Semenik, 
1998). 


În 2009, pentru a şaptea oară consecutiv, revista Biz a publicat un top 
al brandurilor cu cel mai mare impact asupra consumatorilor români (studiul 
High Impact Brands este realizat de compania de cercetare de piaţă 
Synovate pentru revista Biz)1, top realizat combinând gradul de recunoaştere 
spontană cu scorul obţinut pe o serie de factori cheie: comunicare, calitate, 
raport calitate-pret, satisfacţie, recomandare, vizibilitate, utilizare etc. 
(respondentii au fost rugaţi să nominalizeze brandurile care le vin în minte în 
mod spontan şi să evalueze aceste mărci pe factorii cheie). Cercetarea este 
reprezentativă la nivel naţional pentru oraşe cu peste 100.000 locuitori. 

La fel ca şi în anii trecuţi, şi în 2009 marile branduri internaţionale 
domină piaţa românească prin impactul pe care îl au asupra consumatorului 
român, atuurile lor fiind prestigiul de care se bucură acestea şi calitatea pe 
care le-o oferă consumatorilor; pe primul loc al topului se află marca Nokia, 
urmată de BMW, Mercedes, Coca-Cola, Volkswagen, Audi, Ariel, Samsung, 
Adidas, Nike, Jacobs, Sony, Danone, Dove, Avon, Panasonic, Dacia, Nivea, 
Milka, L'Oreal. Nokia a câştigat aprecierea românilor deoarece a oferit 
produse de calitate, performante, inovatoare, dar având în acelaşi timp un 
„caracter uman”, apropiat de consumator şi de nevoile lui, fiind apreciată 
drept cea mai „user-friendly” marcă de telefonie mobilă. Numărul doi, BMW, 
a câştigat aprecierea românilor ca fiind o marcă ce conferă recunoaştere, 
prestigiu, o imagine de succes în faţa celorlalţi, la care se adaugă siguranţa şi 
tehnologia de vârf oferite. Mercedes reprezintă un simbol al luxului, statutului 
şi bunăstării, valorile promovate de acest brand aflat pe locul trei fiind legate 
de stil, eleganţă, dar şi performanţă. Coca-Cola, aflată pe locul patru şi 
depăşită de mărci care comunică puternic ideea de statut şi recunoaştere a 
valorii, reprezintă pentru români simbolul integrării şi conectării la lume, la 
occident, fiind un brand activ, universal, plin de viaţă şi optimism. Locul cinci, 
Volkswagen, reprezintă pentru consumatorii români standardul german, 
adică standardul de calitate şi fiabilitate în industria de maşini, fiind totodată 
o marcă deschisă, prietenoasă, populară. 

În acelaşi studiu, topul brandurilor româneşti cu notorietate ridicată 
este condus de Dacia, urmată de Arctic, Aro, Borsec, BCR, Dorna, Ursus, 
Dero, CEC, Timişoreana, Logan, Adevărul, Poiana, Izvorul Minunilor, 
Bergenbier, Avicola, Romtelecom, Cris-Tim, Antena 


1 si Libertatea. Marcă de referinţă în trecut pentru români, Dacia 
reuşeşte astăzi să fie o marcă de succes pe plan local şi chiar internaţional, 
fiind o dovadă a progresului şi dezvoltării românilor. 

Acelaşi studiu a fost realizat şi pentru diverse categorii de produse, la 
categoria automobile, BMW fiind considerată marca cu cea mai ridicată 
notorietate, la categoria electronice-electrocasnice marca cu notorietatea cea 
mai ridicată rămâne Philips, La categoria produse alimentare - Jacobs, la 
băuturi alcoolice - Ursus, la cele nealcoolice - Coca-Cola, la categoria îngrijire 
personală - Colgate, la categoria bănci-asigurări - BCR, la produse de 
îngrijirea casei - Ariel, la categoria retail - Carrefour. 


1. „Top Brands 2009”, în Revista Biz, 21 iulie 2009. 

Orice campanie publicitară are la bază un set de obiective, care trebuie 
să fie clare şi complete. Dacă numărul şi tipul lor sunt determinate de către 
agenţia de publicitate în funcţie de context, de caracteristicile produsului sau 
de obiectivele de marketing, felul în care acestea trebuie să fie formulate 
este însă mult mai clar. 

Astfel, obiectivele campaniei publicitare trebuie (1) să fie stabilite de 
comun acord cu anuntátorul (beneficiarul campaniei); (2) să fie lipsite de 
orice echivoc; (3) să fie specifice publicităţii - să nu se confunde cu 
obiectivele de marketing; (4) să fie adaptate la realitate şi context; (5) să 
permită măsurarea gradului în care pot fi atinse, iar rezultatele campaniei să 
fie măsurabile. 

Obiectivele unei campanii de publicitate pot fi împărţite în funcţie de 
intenţia acesteia, care poate fi de a informa, de a convinge sau de a reaminti. 

Publicitatea informativă este folosită intens în perioada de pionierat al 
unei mărci pe o anumită piaţă sau chiar în cea de dezvoltare a necesităţilor 
pentru noi categorii de produse, atunci când obiectivul principal al campaniei 
este de a genera o cerere primară faţă de produsul/serviciul respectiv. 

Publicitatea persuasivă devine deosebit de importantă în etapa de 
concurenţă puternică, atunci când obiectivul companiei este de a atrage o 
cerere selectivă pentru o anumită marcă. Majoritatea reclamelor aparţin 
acestei categorii, mărcile fiind, de regulă, în stadiul de maturitate, în care 


dimensiunea concurentialá primează. Unele reclame intră în categoria 
publicităţii comparative, care încearcă să stabilească superioritatea unei 
anumite mărci prin comparare cu una sau mai multe mărci aparţinând 
aceleiaşi clase de produse. În cazul folosirii acestui tip de publicitate 
comparativă, compania producătoare trebuie să se asigure că poate dovedi 
justetea pretențiilor sale de superioritate si cá nu poate fi contraatacată într- 
un domeniu în care cealaltă marcă, cu care se compară, este mai puternică. 
De altfel, aşa cum am mai spus, această formă de publicitate este interzisă în 
multe ţări din lume datorită considerentelor de etică comercială. 

Publicitatea de reamintire este foarte importantă în cazul produselor 
aflate fie în etapa maturității, fie în cea de declin, reclamele având scopul de 
a reaminti consumatorilor să cumpere produsul/serviciul respectiv. O formă 
înrudită cu publicitatea de reamintire este publicitatea de asigurare, care 
caută să-i convingă pe cei ce achiziţionează în mod curent un anumit produs 
că au făcut o alegere potrivită. 

Cel mai des întâlnite obiective ale unei campanii publicitare sunt de 
tipul: crearea unei cereri iniţiale faţă de produs/serviciu; determinarea 
imediată a acţiunii de cumpărare; creşterea notorietății produsului/serviciului 
(awareness); determinarea consumatorului să prefere produsul/serviciul 
respectiv altora similare (prefference); crearea imaginii de marcă în cazul 
lansării unui nou produs; construirea încrederii în marcă (brand building); 
schimbarea imaginii şi a percepţiei asupra unui produs sau a unei mărci - 
relansare, repozitionare; fidelizarea consumatorilor faţă de o marcă (brand 
loyalty); mărirea în timp scurt a volumului vânzărilor prin reduceri de preţuri 
şi alte oferte promoţionale; sprijinirea agenţilor de vânzare, făcând cunoscut 
în rândurile detailiştiior respectivul produs; crearea unei atitudini favorabile 
faţă de companie ca întreg (publicitate corporatistă) etc. (Buzell si Levitt, 
1964). Această listă nu este exhaustivă; ea indică însă faptul că obiectivele 
care stau la baza unei campanii pot fi cuprinse în mai multe categorii. 

Cel mai adesea, obiectivele campaniilor publicitare îşi depăşesc 
potentialitátile şi intră în domeniul marketingului, ceea ce este riscant, 
deoarece prin publicitate pot fi rezolvate doar problemele legate de 
comunicare, nu şi cele legate de marketing, care presupun mult mai mult 
decât comunicare (atribute ale produsului, distribuţie, preţ etc.). Ca primă 
caracteristică de diferenţiere între obiectivele de publicitate si cele de 
marketing se remarcă faptul că, cel mai adesea, primele sunt mai degrabă 
simbolice şi calitative, pe când cele din urmă sunt mai degrabă concrete şi 
cantitative. 


Alegerea obiectivului publicităţii trebuie să se bazeze pe o analiză 
profundă a situaţiei existente în acel moment pe piaţă. De exemplu, dacă 
produsul aparţine unei clase de produse mature, iar firma producătoare 
deţine poziţia de lider pe piaţă şi dacă utilizarea mărcii respective este 
scăzută, obiectivul cel mai potrivit va fi stimularea utilizării respectivei mărci. 
Pe de altă parte, dacă produsul aparţine unei categorii noi de produse şi 
firma care îl comercializează nu este lider de piaţă, dar marca respectivă este 
superioară celei comercializate de către lider, atunci obiectivul adecvat va fi 
convingerea pieţei de superioritatea acestei mărci. 

Indiferent de obiectivele sale, este în general recunoscut faptul că 
enuntarea acestora în termeni expliciţi este o premisă esenţială a oricărei 
campanii de succes. Se admite şi faptul că anumite condiţii sunt mai 
favorabile succesului reclamelor decât altele; de exemplu, o piaţă în 
expansiune sau posesia unui atribut care diferenţiază produsul de rivalii săi. 


Canalele media utilizate în publicitate 
Cele cinci mari canale de comunicare în masă 


Pentru a influenţa potenţialii consumatori ai unui produs/serviciu, 
publicitatea trebuie mai întâi de toate să ajungă la ei. Aceasta se realizează 
în principal prin intermediul mass-media. 

Orice mijloc de publicitate, orice canal de comunicare folosit într-o 
campanie publicitară prezintă avantaje şi dezavantaje. Selecţia mijlocului de 
comunicare publicitară se face în funcţie de audiența acestuia, de măsura în 
care grupul-tintá al produsului se regăseşte în audiența acestuia, de tipul 
produsului, de natura mesajului, de obiectivele campaniei de promovare, de 
bugetul disponibil şi de costuri comparativ cu celelalte mijloace media. 

Din perspectiva publicităţii, pentru evaluarea unui canal publicitar se 
au în vedere în principal patru factori: (1) caracterul; (2) atmosfera/specificul; 
(3) acoperirea şi (4) costul. 

Caracterul unui mediu de comunicare poate fi determinat în mod 
obiectiv luându-se în considerare: 

a) acoperirea geografică a mediului publicitar, care poate fi 
internaţională, naţională, regională, locală; 

b) structura socio-economicá a publicului; 

C) componenţa publicului (audientei): vârstă, sex etc.; 

d) caracteristicile fizice ale suportului publicitar - vizual, oral, 
standardul său de reproducere, culoare, posibilitate de deplasare etc.; 

e) frecvenţa apariţiei. Strâns legată de această caracteristică este şi 
durata interesului arătată suportului publicitar (de exemplu, cele mai multe 
cotidiane sunt aruncate chiar în ziua în care apar, în timp ce revistele pot fi 
păstrate mai mult timp si pot fi citite de mai multi indivizi). Frecvența 
publicării are, de asemenea, un impact direct asupra stabilirii timpului şi 
spaţiului acordat reclamei; 

f) impactul asupra unor grupuri speciale este puternic legat de 
aspectele menţionate la punctele b) şi c). Mai mult, asocierea unui produs cu 
un anumit mediu poate oferi acelui produs conotaţii favorabile, încrederea în 
publicaţia respectivă fiind transferată şi asupra produsului în cauză. 

Atmosferalspecificul unui suport publicitar este dificil de definit, 
deoarece se bazează pe o evaluare subiectivă a conţinutului acestuia, a 
aspectului său etc. Din perspectiva atmosferei, se poate face distincţia între 
mediile normale şi cele agresive etc. 

Criteriul esenţial în funcţie de care este judecată acoperirea este 
numărul real de persoane expuse canalului (mediului) de comunicare, adică 
al celor care devin conştiente de mesajul publicitar transmis prin intermediul 
acestuia. De exemplu, numărul celor care văd cu adevărat un afiş este 
considerabil mai mic decât numărul celor care ar avea ocazia să îl vadă; pe 
de altă parte, numărul celor care citesc o revistă poate fi de zece ori mai 
mare decât numărul revistelor vândute. 

Pentru a putea evalua costurile publicitare, o reclamă se măsoară prin 
mai mulţi indicatori (dintre care cel mai utilizat în cazul presei tipărite este 
costul per mie de subiecţi atinşi de mesaj - cost per thousand - sau GRP - 
gross rating point - în cazul televiziunii). Deşi efectuarea de comparații între 
dimensiunile grupurilor-tintá în funcţie de gradul de acoperire este dificilă, 
trebuie spus că această modalitate de măsurare este în acest moment cea 
mai utilizată. Reclamele difuzate în momentele de maximă audienţă costă 
mult mai mult decât cele din restul timpului de difuzare, costul pentru 
diferitele tronsoane de timp depinzând de factori precum: ora de difuzare, 
ziua din săptămână, durata, programele adiacente sau posibilitatea unor 
reduceri de pret etc. Tocmai din cauza acestei complexitáti deosebite şi a 
dezvoltării fără precedent a canalelor de comunicare în masă au apărut 


specialisti în media, care se ocupă cu organizarea, planificarea şi vânzarea 
timpului de difuzare al reclamelor. 


Presa scrisă 


Presa - atât cea cotidiană, cât şi cea periodică - se numără în prezent 
printre cele mai importante canale de transmitere a mesajelor publicitare, iar 
atunci când este adecvat folosită oferă un randament ridicat campaniei 
publicitare. Ratiunile care determină decizia de alegere a presei drept canal 
de comunicare pentru publicitate sunt determinate de specificul acesteia şi 
de avantajele pe care le are faţă de alte media (Jefkins, 2000, Russel şi Lane, 
2002, O'Guinn, Allen şi Semenik, 1998). 

Unul dintre cele mai importante avantaje ale presei scrise este 
flexibilitatea, caracteristică dată de faptul că grupurile-tintá ale campaniei 
publicitare pot fi atinse de mesaje puternic focalizate, prin folosirea de 
reclame special proiectate pentru regiuni sau segmente de consumatori 
(până la nivel de localitate), ceea ce oferă anuntátorilor posibilitatea de a 
stăpâni şi dirija precis expunerea reclamelor, controlând destinaţia acestora. 

Rapiditatea cu care se poate realiza o campanie publicitară prin 
intermediul ziarelor este un alt avantaj considerabil; reclamele de presă pot fi 
realizate foarte rapid şi inserate practic de pe o zi pe alta dacă este nevoie, în 
comparaţie cu timpul îndelungat de producţie al reclamelor TV, de pildă. 

Un alt avantaj îl constituie aria vastă de difuzare, faptul că ziarele 
nationale oferă posibilitatea accesului anunţătorilor la un auditoriu larg si 
dispersat geografic, la costuri relativ reduse în comparaţie cu alte canale 
media. Diversitatea foarte mare a tipurilor de presă este un alt avantaj, în 
special în cazul publicaţiilor specializate, cum ar fi cele care se ocupă de 
probleme casnice, entertainment, sport sau muzică, şi care oferă spaţii largi 
pentru publicarea de mesaje care vizează segmente-tintá specifice. 

Publicitatea în presa scrisă permite apoi cititorului să studieze mesajul 
în profunzime. Suportul tipărit permite folosirea mai multor detalii şi oferă 
spaţiu pentru o argumentare extinsă şi motivată; pe de altă parte, se bucură 
de o durată de viaţă mai mare (decât televiziunea sau radioul, de pildă, care 
îşi transmit mesajele în timp real, instantaneu, nepermiţând consultarea lor 
ulterioară). Revistele sunt media cele mai rezistente, ele fiind de regulă 
păstrate şi recitite şi chiar transmise frecvent de la un receptor la altul. 

Anumite publicaţii se bucură de un prestigiu ridicat, iar acest prestigiu 
poate susţine şi chiar legitima mesajul publictar. Un factor interesant este 


modul în care reclamele preiau prestigiul publicaţiei; de pildă, ziarele de 
calitate şi suplimentele lor color îşi transferă imaginea către produsul şi 
serviciul căruia i se face reclamă şi invers. 

Presa periodică oferă, la rândul ei, numeroase şi variate posibilităţi de 
vehiculare a mesajelor publicitare, datorită unei diversităţi foarte mari. 
Întrucât se adresează unor segmente bine determinate de cititori, ea asigură 
selectivitatea socio-profesionalá a mesajului transmis si o receptivitate 
ridicată a destinatarului vizat. La acestea se adaugă o calitate de regulă 
superioară a reproducerilor şi posibilitatea utilizării culorilor, care permit o 
mai bună scoatere în relief a mesajelor. 

Presa scrisă prezintă însă, din perspectiva comunicării de tip publicitar, 
şi anumite dezavantaje. Astfel, mesajele publicitare tipărite trebuie să 
concureze cu celelalte materiale din restul publicaţiei (ştiri, reportaje etc.) 
pentru a atrage atenţia cititorului. Pe de altă parte, presa scrisă se confruntă 
cu concurenţa puternică a televiziunii, care este pentru cea mai mare parte a 
audienţelor sursa primară de informaţii, iar ştirile TV au avantajul faptului că 
reflectă foarte rapid evenimentele şi pot fi actualizate mult mai rapid decât 
cele tipărite. 

Un alt dezavantaj îl constituie faptul că majoritatea cititorilor au 
tendinţa de a frunzări publicaţiile, şi nu de a le citi cu atenţie. Lectura atentă 
a unei anumite secţiuni de mesaje 

publicitare poate surveni doar ocazional (spre exemplu, atunci când 
cititorul este în căutarea unei informaţii anume). 

Pe de altă parte, presa scrisă este un mijloc de comunicare pasiv din 
punctul de vedere al publicităţii, deoarece consumatorul trebuie să facă un 
efort de lectură, spre deosebire de cazul televiziunii sau al radioului, unde nu 
trebuie decât să se lase expus mesajului publicitar. Presa scrisă este, în 
acelaşi timp şi statică, lipsindu-i impactul combinației de sunet şi imagine pe 
care îl oferă media „calde” - după cum le numeşte McLuhan -, precum 
televiziunea şi radioul. 

O altă problemă, mai ales în cazul publicaţiilor lunare, este perioada 
lungă de timp între realizarea reclamei şi apariţia sa, respectiv o perioadă 
mare de timp care se scurge până la feedback-ul cititorilor, ceea ce reduce 
flexibilitatea şi posibilitatea anunţătorilor de a reacţiona rapid la schimbările 
mediului. 


Un alt dezavantaj al presei cotidiene îl constituie durata de viaţă foarte 
scurtă de viaţă, ca şi calitatea mediocră sau chiar slabă a reproducerilor 
tipografice ale machetelor publicitare. 

Maniera de prezentare a reclamelor poate fi, uneori, un alt dezavantaj 
al presei scrise; din raţiuni editoriale, adesea reclamele sunt prezentate 
grupat şi, drept urmare, parcurse în bloc, fără ca cititorul să se oprească mult 
timp asupra lor, ceea ce le reduce considerabil eficienţa. 

Aşa cum am mai spus, un loc aparte în ceea ce priveşte presa scrisă ca 
mijloc publicitar îl ocupă revistele. Acestea se numără printre cele mai 
prestigioase şi de impact canale de comunicare publicitară, ele transferând 
prestigiu şi calitate mărcilor comunicate prin intermediul lor. Pe de altă parte, 
revistele prezintă o mare diversitate, numărul şi gama revistelor specializate 
oferind publicitarilor mijloace de a transmite mesaje specifice unor categorii 
foarte specializate de consumatori, în condiţii grafice excelente. Se 
consideră, de altfel, că, imediat după spoturile TV, machetele publicitare 
pentru reviste sunt reclamele cu cel mai mare impact, calitatea hârtiei şi a 
tiparului oferind posibilitatea unor execuţii grafice remarcabile. Revistele se 
numără, de altfel, printre canalele cu cel mai mare număr de cititori per 
exemplar, ele fiind, de regulă, transmise de la un cititor la altul şi chiar 
păstrate pentru perioade lungi de timp. 

Ca principal dezavantaj al revistelor se remarcă de departe costul 
ridicat. Revistele sunt cele mai scumpe canale de comunicare publicitară, din 
perspectiva raportării costurilor unitare ale reclamelor la numărul 
consumatorilor potenţiali care pot fi expuşi mesajului publicitar. Pe de altă 
parte, mesajul publicitar poate fi uneori transmis grupului-tintá vizat de 
campanie prin intermediul unei singure reviste sau printr-un singur număr, 
fiind adesea nevoie de mai multe titluri şi numere de reviste pentru 
realizarea acestui obiectiv. 


Televiziunea 


Televiziunea este în prezent cel mai utilizat canal de comunicare în 
masă de către publicitate, îndeosebi în cazul produselor de larg consum. 
Televiziunea este, în acelaşi timp, suportul publicitar care a cunoscut 
expansiunea cea mai rapidă şi care are cel mai mare impact asupra 
comportamentului consumatorului (Jefkins, 2000, Russel si Lane, 2002, 
O'Guinn, Allen şi Semenik, 1998). 


Principalul avantaj al televiziunii, fie ea comercială sau publică, este 
acela cá reprezintá un mijloc de comunicare in masá care poate fi 
receptionat de cátre cea mai mare parte a populatiei unei tári. Cu un 
asemenea public potential de mari dimensiuni, televiziunea are un impact 
considerabil asupra tuturor grupurilor socio-economice. Un alt avantaj 
important îl reprezintă faptul cá se bucură de audiente extrem de mari, ceea 
ce asigurá atingerea unui numár mare de persoane din grupurile-tintá vizate 
de campania publicitară. De pildă, finala Superbowl din SUA se bucură de 
audiente de sute de milioane de persoane din întreaga lume (în consecinţă, 
costuri de milioane de dolari pentru 30 de secunde de publicitate), iar în 
România vârfurile de audienţă ale televiziunilor centrale pot atinge câteva 
milioane de persoane. 

Spre deosebire de presa scrisă, care este foarte selectivă, televiziunea 
îşi transmite mesajele fără a face o selecţie a audienței. De aceea, acest 
mijloc de comunicare este folosit preponderent, adesea în detrimentul altor 
canale de comunicare (în special al presei scrise); astfel, televiziunea acoperă 
cea mai mare parte a bugetelor de publicitate ale marilor anuntátori care 
vând produse ce se adresează unor grupuri largi de consumatori. 

Televiziunea este considerată de către publicitari ca un medium foarte 
puternic şi atractiv în primul rând datorită faptului că asigură o acoperire 
aproape totală a populaţiei (în anumite ţări peste 97% din locuinţe sunt 
dotate cu aparate TV, iar în România, de pildă, peste 90% din gospodării). Un 
alt avantaj major al televiziunii îl constituie faptul că este un mediu foarte 
flexibil, oferind anuntátorilor spaţiu de reclamă în orice interval orar pe care 
aceştia îl doresc, în funcţie de strategia lor de media. 

Marele avantaj al televiziunii, comparativ cu celelalte medii de 
comunicare, cu excepţia cinematografului, este capacitatea de a îmbina 
simultan sunetul, imaginea şi mişcarea. Această combinaţie îngăduie 
utilizarea reclamelor care prezintă produsul şi avantajele sale, fiind, evident, 
mult mai eficace decât o reprezentare scrisă sau o imagine statică, şi are o 
mare capacitate de a transmite caracteristicile sau avantajele unui produs. 
Un alt avantaj al televiziunii este acela că este vizionată de regulă acasă, 
într-o atmosferă relaxată, când telespectatorul este mai receptiv decât de 
obicei la mesajele publicitare şi, de aceea, mai tentat să accepte ceea ce 
vede. Pe de altă parte, prestigiul şi încrederea de care se bucură în general 
televiziunea în rândul canalelor de comunicare, ca şi posturile TV în 
particular, se pot reflecta direct asupra credibilităţii mesajului publicitar, 
sporindu-i considerabil impactul. 


Din aceste motive, televiziunea pare sá fie adecvatá pentru acei 
anuntátori care au un mesaj puternic, produse care se adresează unor 
grupuri mari de consumatori şi îşi doresc o audienţă largă. 

Inevitabil, şi televiziunea prezintă anumite dezavantaje din perspectiva 
publicităţii, unele dintre acestea fiind efectele secundare ale punctelor sale 
forte. 

Astfel, chiar faptul că publicitatea este urmărită într-o manieră relaxată 
predispune audiența la tratarea reclamelor cu lipsă de atenţie sau chiar la 
evitarea lor. Pe de altă parte, de multe ori atenţia audienței este distrasă de 
diferite alte activităţi concomitente vizionării, iar introducerea unei reclame 
la mijlocul unui program este considerată deopotrivă supărătoare 

şi nejustificată de către audienţă. O dată cu introducerea telecomenzii, 
a apărut fenomenul cunoscut sub numele de zapping, care constă în 
comutarea canalelor, ceea ce reduce expunerea la reclame şi oferă un 
control sporit al audienței asupra procesului de receptare. Amploarea acestui 
fenomen este o măsură a faptului că audiența manifestă rezistenţă la 
receptarea reclamelor şi majoritatea mesajelor publicitare sunt evitate. 
Răspândirea considerabilă a aparatelor video (VCR) a permis, de asemenea, 
un control mai mare al audienței asupra a ceea ce vede. Adesea, în 
momentul în care se uită la un film înregistrat pe casetă video, oamenii 
derulează rapid pauzele publicitare. Pe de altă parte, publicurile sunt puternic 
fragmentate, având la dispoziţie şi alte alternative la televiziunea clasică, 
cum ar fi televiziunea prin cablu, posibilitatea de a urmări filme folosind 
echipamente de tip VCR sau DVD, Internet etc. 

Datorită faptului că televiziunea este un mijloc vizual cu o audienţă de 
masă, mesajul unei reclame trebuie să fie simplu, scurt şi direct. Mesajele 
detaliate nu pot fi asimilate în timpul alocat în mod uzual reclamei, de regulă 
foarte scurt (între 10 şi 60 de secunde, cel mai adesea 

20-30 de secunde). Pe de altă parte, atingerea cu anumite mesaje a 
unui anumit grup-tintá specific este foarte dificilă, deoarece preferinţele 
indivizilor faţă de programele cu popularitate ridicată sunt foarte apropiate. 
Mesajele publicitare în momentele de maximă audienţă costă mult mai mult 
decât cele din restul timpului de difuzare, costurile pentru diferitele paliere 
de timp depinzând de un număr considerabil de factori: ora de difuzare, ziua 


din săptămână, regiunea, durata, programele adiacente, posibilitatea unor 
reduceri de preţ etc. 

Pentru unii producători, accesul la acest mediu este limitat (de 
exemplu, reclama la ţigări este interzisă în multe ţări; de asemenea, există 
coduri stricte de procedură pentru reclamele adresate copiilor). 

România urmează aceleaşi tendinţe înregistrate la nivel mondial în 
materie de televiziune şi putem spune că acest domeniu este unul dintre cele 
mai dezvoltate şi racordate la realităţile internaţionale ale pieţei de 
publicitate. Ultimii ani au consemnat segmentarea masivă a audienței, iar 
pentru viitor se aşteaptă o creştere a penetrării reţelelor de cablu la nivelul 
întregii ţări, fapt care ar conduce la o mai bună poziţionare a posturilor prin 
cablu faţă de liderul în materie de audienţă - televiziunea de stat. În acelaşi 
timp, piaţa de televiziune şi cea a revistelor s-au dezvoltat continuu, 
dovedind un dinamism remarcabil. 


Radioul 


Ca urmare a utilizării lui la nivel de masă, radioul se constituie într-un 
alt mediu de publicitate care acoperă rapid şi cu regularitate cea mai mare 
parte a potentialelor grupuri-tintá (Jefkins, 2000, Russel şi Lane, 2002, 
O'Guinn, Allen si Semenik, 1998). 

Unul dintre marile avantajele ale radioului, pe lângă acoperirea 
considerabilă, este faptul că este un mediu mai selectiv decât televiziunea, 
permiţând o diferenţiere mai precisă a audienței pe categorii de ascultători, 
în funcţie de ora transmiterii şi de programul difuzat. 

Radioul prezintă însă şi alte avantaje. Posturile cu acoperire regională 
permit, de pildă, o penetrare foarte precisă a mesajelor publicitare pe zone 
geografice, iar creşterea numărului de posturi locale accentuează această 
caracteristică. Radioul este un mijloc de informare personal, care, prin 
numărul mare de staţii şi formate de emisiuni, face publicitate directă pentru 
segmente de public extrem de bine definite. 

Radioul este, apoi, un mediu de informare mobil, putând fi ascultat din 
mers, în maşină sau în mijloacele de transport public. Radioul poate fi 
ascultat acasă, la lucru, în maşină şi în timpul majorităţii activităţilor de timp 
liber. Cel mai important lucru este faptul că radioul poate fi ascultat şi în 
spaţiile comerciale, când potenţialii cumpărători sunt în apropierea 
produselor. De aceea, poate fi ascultat de persoane care ar fi mai greu 
expuse altor canale de comunicare. De pildă, persoanele cu venituri ridicate 


si cu functii de conducere, care petrec foarte mult timp in automobil si ajung 
târziu acasă, sunt greu de atins de campaniile publicitare TV; ele sunt, în 
schimb, mai uşor de atins de cele prin radio sau presa scrisă. Un alt exemplu 
îl constituie adolescenţii, pentru care radioul este cel mai popular canal de 
comunicare în masă. 

Radioul dezvoltă o relaţie personală cu publicul sau neegalată de alte 
mijloace de comunicare. Aceasta afinitate cu ascultătorii se extinde asupra 
credibilitátii pe care o are în ceea ce priveşte multe dintre produsele la care 
se face publicitate. 

Radioul nu necesită o atenţie exclusivă din partea ascultătorilor, spre 
deosebire de citirea presei scrise sau urmărirea programelor TV. Ascultătorul 
poate face orice altceva în acelaşi timp: poate munci sau conduce maşina. Un 
alt avantaj îl constituie costurile de producţie scăzute ale reclamelor radio, ca 
şi cele de transmisie; de aceea, campaniile publicitare prin radio sunt 
atractive, şi de multe ori singurele accesibile pentru companiile cu buget de 
publicitate mic. Radioul are un grad înalt de acoperire săptămânală şi de 
loialitate a auditoriului faţă de postul ascultat, în timp ce păstrează cele mai 
scăzute costuri comparativ cu toate celelalte mijloace de informare 
importante (raportul dintre costurile unitare pentru o difuzare şi numărul de 
persoane potenţial a fi atinse de mesajul publicitar). Pe de altă parte, 
reclamele radio pot fi realizate şi distribuite rapid, permiţând anuntátorilor să 
exploateze diverse oportunităţi sau conjuncturi, conferindu-le astfel un grad 
deosebit de înalt de actualitate. Avantajul major al radioului în calitate de 
canal de publicitate îl constituie, deci, posibilitatea pe care o au anuntátorii 
de a schimba frecvent mesajul publicitar şi de a-l adresa consumatorilor cu o 
mai mare precizie. 

Totuşi, prin natura sa, reclama la radio are o viaţă foarte scurtă, 
mesajul este repede uitat şi este costisitor de realizat o acoperire publicitară 
la scară naţională. Impactul reclamelor radio tinde a fi mai degrabă scăzut, 
datorită lipsei componentei vizuale şi faptului că audiența ascultă de multe 
ori radioul ca pe un simplu zgomot de fond. Pentru a atrage atenţia 
consumatorilor şi pentru a avea eficienţă, campania publicitară radio trebuie 
să utilizeze, adesea, tactici sonore de trezire a interesului sau să repete 
mesajul foarte des. 

Un alt dezavantaj al radioului îl reprezintă fragmentarea pieţei de 
posturi radio. Astfel, apar din ce în ce mai multe posturi care trebuie să 
concureze pentru un număr limitat de ore săptămânale de ascultare şi, deci, 
impactul fiecărui post în parte tinde să scadă. Nu sunt întotdeauna 


disponibile studii pertinente privind audienta, in special in ceea ce priveste 
categoriile de public care ascultă radioul în timp ce conduc sau când nu se 
aflá acasá. Astfel, multe posturi de radio mai mici nici nu au la dispozitie 
studii privind audienta lor. 

Reclama de exterior (outdoor advertising) 


Reclama de exterior (outdoor advertising) este cea mai veche formá 
cunoscută de publicitate. Afişajul sau panotajul în aer liber (outdoor) se 
referá indeosebi la afisele stradale si la cele plasate in diverse alte locatii, in 
vehiculele de transport în comun, pe aparatele de taxare ale parcárilor, pe 
băncile din parcuri etc. Pot să fie, de asemenea, afişe iluminate din refugiul 
de autobuz, ecranul luminos pentru transmisie de ştiri în mişcare amplasat 
pe o clădire, firme strălucitoare intermitente, mai multe imagini diferite 
realizate pe panouri care se rotesc ca să arate o succesiune de reclame etc. 
(Jefkins, 2000, Russel şi Lane, 2002, O'Guinn, Allen si Semenik, 1998). 

Unul dintre avantajele majore ale publicităţii de exterior îl reprezintă 
flexibilitatea. Şansa ca un afiş sau un panou publicitar să fie remarcat de 
către grupurile-tintá ale campaniei este în general mare, iar anuntátorii au 
avantajul unei plaje mai largi de alegere a locului de amplasare a panourilor 
în funcţie de zonele geografice sau de-a lungul drumurilor, datorită faptului 
că majoritatea acestor locaţii pot fi închiriate separat. Cea mai importantă 
caracteristică a mesajelor publicitare pentru acest tip de suport îl reprezintă 
faptul că sunt succinte şi extrem de vizuale, pentru a putea atrage atenţia 
într-un timp extrem de scurt. 

Un alt avantaj îl constituie faptul că publicitatea exterioară poate 
penetra în rândul majorităţii populaţiei cu o frecvenţă ridicată şi la un cost de 
expunere foarte scăzut. Pe de altă parte, datorită utilizării de mijloace 
cromatice şi luminoase, publicitatea exterioară este un mijloc care atrage 
imediat atenţia; prin mărimea şi coloritul lor, afişele publicitare ies puternic în 
evidenţă, majoritatea fiind color, cu scene şi imagini realiste referitoare la 
produsele comunicate. Un alt avantaj în constituie faptul că prin intermediul 
publicităţii exterioare se pot realiza campanii publicitare zonale, ţinând cont 
de particularitátile diverselor regiuni, la nivel de oraş sau chiar de cartier. 

Ca dezavantaje se remarcă în primul rând faptul că afişele şi panourile 
publicitare outdoor concurează cu alte elemente vizuale plasate exterior, 


cum ar fi reclamele luminoase, semnele de circulatie etc., si de aceea trebuie 
mai întâi de toate să iasă în evidenţă în acest amalgam de semnale vizuale, 
să fie percepute şi în cele din urmă înţelese, şi toate acestea într-un interval 
de secunde. Pe de altă parte, publicitatea exterioară este rareori capabilă să 
comunice mesaje detaliate, conţinutul fiind, de obicei, limitat la imagini şi cel 
mult câteva cuvinte scrise. Textul se rezumă în general la un slogan şi la 
numele produsului tipărit cu caractere mari. Impactul publicităţii exterioare 
este, apoi, extrem de dificil de măsurat, făcând, de asemenea, dificilă 
comparatia, din punctul de vedere al eficienţei, cu alte mijloace de 
comunicare în masă. Publicitatea exterioară este uneori contestată de către 
reprezentanţii anumitor comunităţi ca fiind un factor de poluare vizuală şi 
este adesea obiect al controverselor şi restricţiilor legale. Alte dezavantaje ar 
fi posibila deteriorare de către oameni sau intemperii a suporturilor mesajelor 
si lipsa focalizării audienței (trecătorilor) asupra mesajului, la care se adaugă 
timpul destul de mare necesar pentru proiectarea, tipărirea şi expunerea 
suporturilor şi a machetelor propriu-zise (/ayout-urilor). 

Publicitatea în mijloacele de transport public tinde să ocupe un loc din 
ce în ce mai însemnat în ansamblul modalitátilor de comunicare de tip 
outdoor. Aceasta are avantajul de a beneficia de o audienţă captivă, care de 
cele mai multe ori este nevoită să stea fără să facă mare lucru în aşteptarea 
vehiculelor şi, astfel, este mult mai expusă la mesajele publicitare. Acest tip 
de publicitate beneficiază de o mare varietate de suporturi, dimensiuni şi 
amplasamente: sistemele de transport al pasagerilor pe drumurile publice, 
cale ferată, metrou, în spaţiul aerian şi pe mare, transportul de mărfuri etc. 

Publicitatea în mijloacele de transport public (traffic) este un mijloc de 
comunicare extrem de mobil prin însăşi natura sa, iar o caracteristică aparte 
a mijloacelor de transport (autobuz, tramvai, metrou, taxi, tren etc.) este 
aceea că beneficiază de un trafic ridicat, iar pasagerii se schimbă des. Astfel, 
un individ poate sau este nevoit să utilizeze în marile oraşe mai multe 
mijloace de transport în comun pentru a ajunge la o destinaţie. Un avantaj îl 
constituie faptul că se pot selecta cele mai potrivite amplasamente pentru 
publicitate, în diverse locuri şi pe diverse rute, în funcţie de specificul 
grupurilor-ţintă vizate de campanie, iar costurile locurilor de afişaj depind 
direct chiar de volumul traficului. 


Cinematograful 


Este canalul media cu cea mai mică audienţă (din punct de vedere 
numeric) dintre toate canalele de comunicare in masá, iar ultimele tendinte 
arată o scădere a frecventării sălilor de cinema, în timp ce tot mai multe 
filme pot fi văzute la televizor fără cheltuieli suplimentare si deplasare în 
afara confortului locuinţei, fie prin intermediul televiziunii, fie al altor media 
digitale (DVD, VCR etc.) (Jefkins, 2000, Russel şi Lane, 2002, O'Guinn, Allen şi 
Semenik, 1998). 

Publicitatea în cinematografe are însă anumite avantaje importante 
faţă de alte mijloace de comunicare în masă. Multe dintre avantajele 
cinematografului sunt comune cu cele ale televiziunii, de exemplu realismul 
şi impactul ridicat conferit de combinaţia dintre sunet, culoare şi acţiune. 
Cinematograful permite, apoi, folosirea aceloraşi spoturi ca şi în cazul 
televiziunii, ceea ce aduce economii substanţiale în ceea ce priveşte costurile 
de producţie, oferind acelaşi impact vizual-artistic. 

Ca principal avantaj al cinematografului se remarcă faptul că audiența 
este captivă şi prezentă în cinematograf din proprie iniţiativă; sălile de 
cinema sunt construite special pentru a permite concentrarea atenţiei 
spectatorului într-un singur punct, nimic nu îi poate distrage acestuia atenţia, 
ca acasă, în timpul vizionării programelor TV. Calitatea imaginii este mai 
bună, iar reclama poate fi mai lungă decât în cazul spoturilor TV, fiind mai 
puţin abruptă şi caleidoscopică. Ecranul este mult mai mare decât cel al 
televizorului, iar imaginea este mai dramatică, mai realistă şi, astfel, are un 
impact mai mare. Programul nu este întrerupt de pauze publicitare, spoturile 
fiind prezentate într-un calup complet, înainte sau după film, dar de regulă 
înainte. Un alt element important îl constituie atmosfera de divertisment: 
publicitatea la cinematograf este vizionată într-o atmosferă plăcută şi 
primitoare, iar audiența este prezentă în cinematografe cu intenţia de a se 
destinde. 

Pe de altă parte, spectatorii din sălile de cinema sunt în majoritate 
tineri, iar profilul acestui segment este mult mai uşor de cuantificat pe diverşi 
parametri socio-demografici 

decât în cazul televiziunilor, fiind în acelaşi timp unul dintre grupurile- 


ţintă predilecte ale oricărei campanii publicitare, în condiţiile în care aproape 
toate mărcile îşi propun să determine fidelitate de la vârste cât mai mici. 


Ca dezavantaje sunt de menţionat în primul rând faptul cá sălile de 
cinema sunt concurate de multe alte forme de divertisment, iar, pe de altă 
parte, mărimea audienței depinde de calitatea şi tipul filmului, de preţul 
biletului şi amplasarea sălii de cinema. Ca şi mijloacele de difuzare radio-TV, 
cinematograful este trecător, mesajul nu poate fi revăzut cu aceeaşi uşurinţă 
şi cu acelaşi cost ca în cazul presei scrise. Un alt dezavantaj îl constituie 
preţul mai ridicat pe care trebuie să îl plătească receptorul pentru vizionare, 
ceea ce reduce considerabil repetarea actului de vizionare, care se produce 
doar în situaţii excepţionale (de exemplu, dacă filmul este foarte apreciat). 


Investiţiile în publicitate în România în 2007 şi 2008, pe tipuri de canale 
media 


Volumul investiţiilor nete în publicitate a crescut în 2007 cu 32% faţă 
de 2006, în condiţiile în care advertiserii şi-au majorat bugetele pentru TV, 
presa scrisă şi Internet, în detrimentul celor alocate evenimentelor de 
promovare, panotajului, radioului şi cinemaului. 

Astfel, din investiţiile totale în publicitate de 486 mil. euro net, în 2007 
TV a atras 65%, pe locul doi aflându-se presa scrisă cu 17% din total, apoi 
outdoor-ul cu 10% din total, urmate de radio cu 6% din totalul investiţiilor 
publicitare, Internet-ul si cinema cu 2961. 

În ce priveşte investiţiile pe toate mediile2, în 2007, topul primelor 10 
sectoare este următorul: igienă şi cosmetice, servicii de telecomunicaţii, 
produse chimice pentru gospodărie, băuturi alcoolice, băuturi nealcoolice, 
dulciuri, maşini şi moto, lactate, medicamente, finante-bánci; şi sectorul 
pensiilor private a intrat în forţă în acest an. 

Televiziunea a fost mediul preferat al adviserilor în 2007; în ce priveşte 
preferinţele adviserilor pentru posturile TV în ce priveşte reclamele, aceştia 
au preferat în ordinea sumelor investite Pro TV, apoi Acasă TV, urmate de 
Kanal D, Prima TV, Antena 1, National TV, Realitatea TV, TVR1, B1TV, TVR2. 
În preferinţele adviserilor televiziunea a fost secondatá în 2007 de presa 
scrisă, dintre care cotidienele au atras cele mai mari investiţii, topul primelor 
10 fiind Jurnalul Naţional, Libertatea, Evenimentul Zilei, România Liberă, 
Cotidianul, Adevărul, Gândul, Compact, Ziua şi Click. Pe primele locuri în 
topul posturilor de radio care au atras cele mai însemnate investiţii 
publicitare s-au aflat Kiss FM, Radio 

21, Europa FM, Pro FM, Guerilla, România Actualităţi, Magic FM, Info 
Pro, Radio Total, Naţional FM. Topul 10 al adviserilor pe toate canalele de 


informare, după mărimea sumei investite în publicitate, este format tot în 
ordine descrescătoare, din: Procter&Gamble, 

1. Initiative România, Media Fact Book 2008, p. 6. 

2. Mediafax, Media&Advertising. Annual Report 2008, pp. 42-43, 46-47. 


Unilever, L'Oreal România, Coca-Cola, Danone, Colgate-Palmolive, 
Henkel, Nestle, Orange, Kraft Foods Romania. 

Conform estimărilor Initiative Românial, în 2008 investiţiile în 
publicitate au avut o valoare netă de 530 milioane euro, în creştere cu 10% 
faţă de 2007, procesul de încetinire a creşterii urmând să continue în 
următorii 5-7 ani, când România se va alinia la ritmul de creştere al pieţelor 
vest-europene, de 5-896. Astfel, în 2008, TV a atras 64% din totalul 
investiţiilor în publicitate, urmată de print cu 15%, apoi de outdoor cu 12%, 
radio cu 6,5% 

şi Internet cu 2,5%. Cea mai bună evoluţie a avut-o, ca de obicei în 
ultimii ani, online-ul. Această evoluţie este urmarea schimbării 
comportamentului consumatorului legat de accesul la tehnologie avansată şi 
Internet, datorită dezvoltării exponentiale a mediului online precum şi 
pătrunderii Internetului în peste o treime din gospodăriile românilor, factori 
ce au influenţat semnificativ investiţiile clienţilor în ultimii doi ani; dacă în 
urmă cu 50 de ani, reclama TV scria istoria advertising-ului, astăzi asistăm la 
o nouă mişcare de proporţii - ca şi în 2006, televiziunea continuă să piardă 
aderentá la publicul tânăr, iar online-ul capătă rapid teren. Pentru 2009, se 
estimează o scădere a investiţiilor în publicitate cu 18% per total, faţă de 
anul 2008. Reprezentanţii agenţiilor de media de pe piaţa locală consideră că 
toate mediile vor cunoaşte scăderi, cu excepţia Internetului care este un 
mediu ieftin, eficient şi măsurabil, fiind singurul canal care are şanse reale de 
creştere în acest an. 

În ce priveşte investiţiile pe toate mediile2, în 2008, topul primelor 10 
sectoare este următorul: telefonie mobilă, maşini, bănci şi servicii bancare, 
ziare si reviste, bere, sampoane şi balsamuri, sucuri carbogazoase, 
detergenti de rufe, produse de îngrijire a feţei, iaurturi. Topul brandurilor în 
privinţa investiţiilor în publicitate are pe primul loc brandul Cosmote, urmat 
de Vodafone, Orange, L'Oreal, Garnier, Nivea, Romtelecom, Danone, Zapp şi 
Coca- Cola. În ce priveşte preferinţele adviserilor pentru posturile TV, aceştia 
au preferat în ordinea sumelor investite în reclame Kanal D, apoi Antena 1, 
urmate de ProTV, Prima Tv şi Acasă TV. Ziarele în care s-a investit cel mai 
mult pentru reclame au fost Jurnalul Naţional, Ziarul Financiar, Gazeta 


Sporturilor, Libertatea si Evenimentul Zilei. Topul primelor cinci reviste se 
prezintá astfel: B-24-Fun, Sapte Seri, Capital, Cosmopolitan si ProTv Magazin, 
iar al posturilor de radio - Kiss FM, Radio 21, Europa FM, ProFM si Guerrilla. 

În ceea ce priveşte investiţiile în publicitatea internaţională, pe tipuri de 
canale de comunicare, între 2006-2009 (pentru 2008 şi 2009 datele sunt 
estimative), pe plan internaţional, situaţia se prezintă astfel3: 


1. „Dosar Top 50 investitori în publicitate” în Revista Biz, 9 martie 
2009. 

2. Ibidem, p. 6. 

3. Mediafax, Media&Advertising. Annual Report 2008, p. 102. 

Cota cheltuielilor totale pentru publicitate internațională pe medii 


(2006- 
2009) (%) 


200 200 2008 2009 
6 7 

Ziare 29,0 27,8 26,9 26,2 
Reviste 12,8 12:5 12,2 12,1 
TV 37,9 37,9 38,2 38,1 
Radio 8,3 8,1 7,9 7,8 
Cinema 0,4 0,4 0,4 0,5 
Outdoor 5,6 5,7 5,8 5,9 
Internet 6,1 7.5 8,7 9,5 


Sursa: ZenithOptimedia, decembrie 2007. 

AAAA - American Association of Advertising Agencies, cea mai 
prestigioasă instanţă care reglementează activitatea de publicitate din 
Statele Unite, defineşte agenţia de publicitate ca pe „o organizaţie 
comercială independentă, formată din creatori şi oameni de afaceri, care 
dezvoltă, pregăteşte şi plasează publicitatea în suporturile media în favoarea 
clienţilor săi, pentru a găsi cumpărători pentru produsele şi serviciile 
acestora” (Baker, 1998). 


Alti autori definesc agentia de publicitate ca pe ,o organizatie de 
profesionisti care oferá servicii de creatie sau de consultantá ín afaceri unor 
clienti, în ceea ce priveşte crearea, planificarea şi plasarea de reclame în 
diverse media" (O'Guinn, Allen şi Semenik, 1998). 

Într-un singur secol, agenţia de publicitate s-a dezvoltat dintr-un simplu 
„angrosist” de spaţiu media într-o instituţie majoră a societăţilor de consum, 
devenind o organizaţie comercială care oferă clienţilor o gamă completă de 
servicii de comunicare şi de marketing. Aceste organizaţii folosesc specialişti 
care pot duce la îndeplinire sarcinile de comunicare şi publicitate mult mai 
bine decât personalul propriu al unei companii comerciale. În plus, agenţiile 
de publicitate prezintă avantajul unui punct de vedere original şi detaşat în 
legătură cu rezolvarea problemelor de marketing şi comunicare ale unei 
firme, precum şi cel al anilor de experienţă acumulati în timpul lucrului cu 
clienţi diferiţi şi în situaţii diverse. Şi, pentru că o companie poate renunţa 
oricând la contractul de colaborare cu agenţia de publicitate, respectiva 
agenţie îşi dă toată silinţa să facă o treabă bună. 

Înainte de a vorbi despre agenţiile de publicitate din zilele noastre, 
trebuie să aruncăm o privire asupra începuturilor şi evoluţiei acestora, spre a 
vedea cum au devenit acestea organizaţii extinse, cu un rol atât de important 
în marketing şi publicitate (Russel şi Lane, 2002, O'Guinn, Allen şi Semenik, 
1998). 


Scurt istoric 
Perioada de început (până în 1917) 
Vânzătorul de spaţiu publicitar 


Volney B. Palmer este prima persoană despre care se ştie că a făcut 
publicitate pe bază de comision. În anii 1840, el solicita anunţuri pentru 
ziarele care aveau dificultăţi în obţinerea de clienţi pentru publicitate. Palmer 
contacta editorii şi le oferea acest serviciu pentru un anumit comision. În 
acea perioadă nu existau preţuri de listă (rate card), preţuri sau comisioane 
fixe pentru spaţiul publicitar. Deşi un ziar putea cere la început sume mari, 
acestea puteau să scadă considerabil în timpul negocierilor directe. Palmer 
şi-a deschis birouri în Philadelphia, New York şi Boston şi nu mult după aceea 
alţii i-au preluat ideea. 


Angrosistul de spatiu publicitar 


În timpul anilor 1850, în Philadelphia, George P. Rowell a cumpărat mai 
mult spatiu de la editorii ziarelor, cu bani lichizi si la un pret scázut, fárá a 
mai utiliza agenti de spaţiu, evitând astfel comisionul acestora. El vindea apoi 
spaţiul în mici „pătrate” de mărimea unei coloane, la un preţ cu amănuntul. 
Rowell a semnat un contract cu o sută de ziare în vederea cumpărării unui 
spaţiu de mărimea unei coloane, pe lună, pentru a le vinde la un preţ fix 
pentru toată lista. Acest sistem a devenit în scurt timp foarte răspândit. 


Primul registru de tarife 


În 1869, Rowell a şocat lumea publicităţii prin publicarea unui registru 
al ziarelor cu tarife-listă şi cu estimările sale asupra tirajelor ziarelor. Unii 
agenţi l-au acuzat că a dezvăluit secrete ale meseriei, în timp ce editorii au 
fost la rândul lor nemulţumiţi deoarece estimările lui asupra tirajelor ziarelor 
erau mai mici decât cele susţinute de ei. Totuşi, Rowell a continuat să ofere 
anuntátorilor o estimare a costurilor spaţiului, marcând astfel începutul 
evaluării suporturilor media. 


Agenţia devine centru de creaţie publicitară 


La începutul anilor 1870, scriitorul Charles Austin Bates a început să 
scrie anunţuri şi să-şi ofere serviciile fie anunţătorilor, fie agenţilor. Printre 
angajaţii săi se numărau Earnest Elmo Calkins şi Ralph Holden, care şi-au 
creat propria agenţie de publicitate în 1850, cunoscută timp de 50 de ani sub 
numele de Calkins and Holden. Aceştia au făcut mai mult decât să scrie 
anunţurile; au adus împreună planificarea, redactarea anunţurilor şi 
realizarea creaţiilor artistice, combinându-le într-o formă de publicitate 
eficientă. Agenţia lor nu numai că a fost una dintre cele mai de succes timp 
de aproape un secol, dar influenţa muncii lor a ajutat la transformarea şi 
stabilizarea agenţiei de publicitate drept centru de creaţie pentru ideile 
publicitare. Succesul acestui tip de organizaţie comercială este consemnat şi 
de faptul că multe dintre agenţiile de publicitate existente în 1890 activează 
şi astăzi. 

Stabilirea relatiei agentie-client 


În 1875, Francis Ayer a înfiinţat N.W. Ayer & Son. Ayer le-a propus 
anuntátorilor să îi factureze pentru sumele plătite efectiv de el editorilor, 
adăugând o sumă fixă în loc de comision. În schimb, anuntátorul accepta sá- 
si plaseze toată publicitatea prin intermediul agenţiei sale. Această inovaţie a 
determinat o loialitate ridicată, multi anuntátori preferând să devină clienti 
stabili ai agenţiilor de publicitate (media), şi nu doar simpli cumpărători de 
spaţiu publicitar, care apelau la diverşi agenţi de vânzări, fără a şti dacă 
plăteau un preţ bun. 


Regula Curtis a non-rabatului 


În 1891, compania Curtis Publishing a anunţat că va plăti comision 
agenţiilor de publicitate numai dacă acestea acceptă să perceapă preţul 
întreg de la anuntátori, o regulă adoptată de către Asociaţia Editorilor de 
Reviste din America. Această regulă poate fi considerată predecesoarea 
acordurilor non-rabat, care au reprezentat un element specific activităţii de 
publicitate timp de peste 50 de ani. 


Stabilirea comisioanelor standard pentru agenţiile cunoscute 


În 1917, editorii de ziare, prin intermediul asociaţiilor profesionale, 
stabilesc la 15% comisionul standard pentru agenţiile de publicitate, procent 
care a rămas în vigoare pentru cea mai mare parte a canalelor media până în 
ziua de astăzi. Acest comision era acordat însă numai agenţiilor recunoscute 
de către asociaţiile editorilor. O condiţie importantă a recunoaşterii 
(acreditării) era ca agenţia de publicitate să perceapă de la client preţul 
întreg (fără comision). Alte criterii necesare pentru acreditare erau acela că 
agenţia trebuia să plaseze propriile creaţii, trebuia să-şi dovedească 
competenţa în realizarea publicităţii şi trebuia să fie solidă din punct de 
vedere financiar. Aceste criterii sunt în vigoare şi acum. Orice organizaţie 
poate pretinde că este agenţie de publicitate, dar numai agenţiilor 
recunoscute li se permite să perceapă comision. 


Perioada non-rabatului (1918-1956) 


Evenimentele din aceastá perioadá pot fi grupate in functie de aparitia 
si impactul diverselor suporturi media (Russel si Lane, 2002, O'Guinn, Allen si 
Semenik, 1998). 


Radioul 


Apárut la inceputul anilor 1900, radioul s-a extins rapid de la nivel local 
la nivel regional si national. Cresterea rolului radioului in viata americanilor in 
perioada recesiunii economice din anii '30 a ajutat agentiile de publicitate sá 
reziste din punct de vedere financiar. Agentiile de publicitate se ocupau de 
întreaga producţie a programelor radio şi, bineînţeles, de publicitate. În 1942, 
cheltuielile cu publicitatea la radio (188 de milioane de dolari) erau mai mari 
decât cheltuielile cu publicitatea în ziare (144 de milioane de dolari). 


Televiziunea 


A devenit populară după 1952, când reţelele naţionale au început să 
emită pe întreg teritoriul Statelor Unite. Între anii 1950 şi 1956 televiziunea s- 
a dezvoltat rapid, devenind principalul suport media folosit de agenţiile de 
publicitate. Cheltuielile cu publicitatea TV au crescut de la 171 milioane de 
dolari în 1950 la 1.225 milioane în 1956. Afacerile mergeau bine şi americanii 
aveau un standard de viaţă foarte ridicat. Perioada dintre 1950 şi 1956 s-a 
dovedit, de altfel, a fi începutul celui mai mare boom pe care l-a cunoscut 
industria publicităţii. Cheltuielile totale cu publicitatea au crescut în SUA de la 
4,5 miliarde de dolari în 1950 la 9,9 miliarde de dolari în 1956. Aproape 60% 
din aceste cheltuieli reprezentau publicitatea la nivel naţional, iar aceasta era 
plasată prin intermediul agenţiilor de publicitate. 


Procesarea electronică a datelor 


Calculatorul a intrat în lumea publicităţii mai întâi prin intermediul 
departamentului contabil. Până în 1956, el schimbase deja şi departamentele 
de media, de marketing şi de cercetare. Agenţiile îşi diversificau cunoştinţele 
în domeniul cercetării şi cheltuiau sute de mii de dolari pentru a face 
cercetări în fiecare an, în scopul unei serviri cât mai bune a clienţilor. 


Perioada negocierii (1956-1990) 


În 1956 a intervenit o schimbare majoră în relaţia agentie-anuntátor 
(client). Departamentul de Justiţie al Statelor Unite a considerat că 
prevederea de non-rabat stabilită între asociaţiile media şi agenţiile de 
publicitate limitează capacitatea de negociere dintre vânzător şi cumpărător 
şi, ca urmare, reprezintă o restrângere a comerţului şi o violare a legilor 
antitrust. Deşi decizia Departamentului de Justiţie nu a afectat în nici un fel 
comisionul de 15% pe care agenţiile erau obişnuite să îl primească de la 
suporturile media, ea a constituit un impuls major pentru apariţia altor 
sisteme de plată a agenţiilor de publicitate, bazate pe alte criterii decât 
simplul comision. 


Perioada comunicațiilor de marketing integrate şi a marketingului 
multinațional (1990 - până în prezent) 


Anii '90 au adus o scădere accentuată a folosirii comisionului tradiţional 
de 15% drept metodă standard de remunerare a agenţiilor de publicitate. 
Această perioadă a adus, de asemenea, conceptul de comunicaţii de 
marketing integrate (CMI). Conform definiţiei date de Asociaţia Americană a 
Agenţiilor de Publicitate, CMI reprezintă „...un concept referitor la planificarea 
comunicaţiilor de marketing, concept care pune în evidenţă importanţa 
deosebită a existenţei unui plan cuprinzător care să evalueze rolul strategic 
al diferitelor instrumente de comunicare - de exemplu, publicitatea generală, 
răspunsul direct, promovarea vânzărilor şi relaţiile publice - şi combină 
aceste instrumente pentru a oferi comunicaţiilor maximum 

de claritate, coerenţă şi impact prin integrarea mesajelor distincte într- 
o structură unitară” (Baker, 1998). În concluzie, conceptul de servicii 
integrate implică coordonarea tuturor eforturilor de marketing spre atingerea 
aceloraşi obiective, şi nu abordarea fiecăruia separat. 

Pe măsură ce cheltuielile media pentru publicitate ale clienţilor au 
scăzut ca pondere în bugetul de marketing, celelalte cheltuieli au crescut, 
ceea ce a condus la tendinţa agenţiilor de publicitate de a se implica în 
aceste activităţi de marketing. 

De asemenea, în ultimii ani s-a dezvoltat într-un ritm accelerat 
marketingul multinational. Această dezvoltare a determinat agenţiile de 
publicitate să se extindă în multe alte ţări decât cea de origine, pentru a 


putea servi interesele economice extinse ale clienţilor lor. În perioada 1940- 
1950, agenţiile McCann Erickson şi J. Walter Thompson au deschis drumul 
spre înfiinţarea reţelelor internaţionale de agenţii de publicitate prin crearea 
de noi filiale aproape în toate ţările din lume. Astăzi, cererile clienţilor 
(anunţătorilor) pentru o expansiune rapidă, precum şi gradul sporit de 
concurenţă la nivelul pieţelor locale au dus la diminuarea acestei practici. În 
schimb, agenţiile multinaționale preferă să achiziţioneze complet majoritar 
acţiunile unei agenţii locale de publicitate. Această metodă oferă agenţiei 
achiziţionate stimulente financiare, iar celeilalte părţi o prezenţă imediată şi 
mai ales accesul la portofoliul de clienţi locali şi experienţa într-o piaţă nouă. 


Agenţia de publicitate modernă 


Agenţiile de publicitate moderne au parcurs o cale lungă, de la 
vânzătorul de spaţii publicitare de acum o sută de ani până la stadiul în care 
le-am putea cataloga drept agenţii de marketing. Piaţa de servicii de 
publicitate are o vechime de peste o sută de ani. În această perioadă, 
competiţia acerbă de pe această piaţă a forţat agenţiile să se specializeze tot 
mai mult pentru a face faţă unei clientele din ce în ce mai specializate şi mai 
pretentioase. 

Agentiile publicitare clasice se ocupá ín mod traditional de toate 
aspectele campaniilor publicitare ale clienţilor lor, astfel cá au dobândit 
denumirea de agenţii care oferă servicii complete (full services agencies). 
Totuşi, capacitatea lor de a oferi servicii complete şi de calitate este uneori 
depăşită şi a dus la înfiinţarea aşa numitelor boutiques sau hot shops 
specializate numai în sfera aspectelor creative ale unei campanii de 
comunicare. 

O împărţire sumară ar cuprinde tipurile de agenţii de publicitate mai 
des întâlnite în: (1) agenţiile care oferă servicii complete (full services 
agency) (agenţii totale), care oferă toată gama de servicii publicitare; (2) 
agenţiile specializate şi (3) agenţiile proprii (în house). 

Agenţiile specializate (2) se împart la rândul lor în două categorii: (a) 
agenţii specializate după tipul de serviciu oferit (numai creaţie, numai 
producţie, numai cumpărare de spaţiu publicitar, numai direct mailing etc.) si 
(b) agenţii specializate pentru un anumit domeniu (se ocupă numai de un 
sector foarte bine delimitat: medical, industrial, alimentar, transporturi, 
cosmetice, auto etc.). Aceste agenţii oferă toată gama de servicii pe care o 


oferă si agenţiile fu// services si au o structură organizatorică asemănătoare 
CU acestea. 


Agentiile proprii (3) sunt agentiile create in interiorul unei companii cu 
alt obiect de activitate, de regulá un anuntátor cu un volum mare de 
comunicare (Jefkins, 2000, Russel si Lane, 2002, O'Guinn, Allen si Semenik, 
1998). 


Tipuri de agentii de publicitate 


Existá o mare varietate de tipuri de agentii de publicitate; unele sunt 
organizatii extrem de mari, cu cifre de afaceri de zeci de miliarde de dolari 
anual si mii de angajaţi, altele sunt mici, cu doar câţiva angajaţi. Toate au 
insá in comun anumite caracteristici, specifice activitátii de publicitate. Vom 
prezenta în continuare câteva dintre cele mai des întâlnite tipuri de agenţii 
de publicitate (Jefkins, 2000, Russel şi Lane, 2002, O'Guinn, Allen si Semenik, 
1998). 


1. Agenţia care oferă servicii complete (fu// services agency ) 


O agenţie fu// services clasică are mai întâi de toate un portofoliu de 
angajaţi specializaţi în domenii specifice sau conexe industriei publicităţii, 
capabili să răspundă oricăror nevoi publicitare sau de comunicare ale 
clienţilor. Adesea, astfel de agenţii le oferă clienţilor lor o acoperire globală, 
la nivel internaţional. Agenţia fu// services pune la dispoziţia clienţilor săi nu 
numai servicii de creaţie şi personal specializat în pregătirea publicităţii, ci şi 
specialişti în cercetare şi marketing care să-i ajute la planificarea procesului 
de comunicare, în ideea că agenţiile de publicitate moderne nu mai vând 
servicii de comunicare, ci soluţii de comunicare. 

Printre activităţile pe care le desfăşoară aceste agenţii se numără 
pregătirea strategiei de publicitate, stabilirea conceptului campaniei, 
alegerea canalelor media adecvate şi a suporturilor ideale de publicitate, 
crearea mesajele publicitare ca declinări ale conceptului de creaţie, stabilirea 
planului de media (media p/an), cumpărarea de spaţii media şi supervizarea 
producţiei mesajelor, organizarea evenimentelor speciale şi implementarea 
conceptului campaniei pe toate canalele neconvenţionale de comunicare etc. 

Conceptul de agenţie full services se referă la „o agenţie care oferă 
toate serviciile necesare pentru a dezvolta, crea şi executa publicitatea 


pentru clientii sái" (O'Guinn, Allen si Semenik, 1998). Unele agentii si-au 
extins serviciile de comunicare prin dezvoltarea departamentelor sau 
cumpárarea/crearea de filiale care le permit să ofere servicii de promovare a 
vânzărilor, relaţii publice, marketing direct, design al ambalajelor si al logo- 
urilor etc. 

O tendinţă recentă a agenţiilor de acest tip o reprezintă folosirea 
comunicaţiilor integrate de marketing pentru a crea, plasa şi coordona 
comunicațiile promoţionale ale anuntátorilor astfel încât toate mesajele să fie 
compatibile şi astfel agenţia să medieze cât mai mult din activitatea 
promoţională a clientului. Multe agenţii de publicitate au căutat să se 
dezvolte diversificându-şi activitatea prin oferirea unor servicii înrudite cu 
publicitatea, din sfera marketingului. Ele pot oferi, astfel, o gamă completă 
de servicii de marketing şi de promovare, incluzând publicitatea, promovarea 
vânzărilor, relaţii publice, publicitate directă şi cercetare de marketing. Unii 
specialişti susţin că viitorul agenţiilor de publicitate, care se confruntă în 
prezent cu o scădere a veniturilor provenite din activitatea de publicitate şi 
cu proliferarea 

unor noi mijloace de comunicare rezidă, în mod cert, în oferirea unor 
servicii de comunicaţii integrate de marketing. În acelaşi timp, mulţi clienţi 
preferă încă să-şi aleagă propriile agenţii specializate în diverse domenii de 
comunicare, în loc să se bazeze pe serviciile complete oferite de o singură 
agenţie. 

Gradul de diversitate al structurilor de organizare ale agenţiilor de 
publicitate este foarte mare, astfel încât nu există o structură care să 
reprezinte toate agenţiile de publicitate. De aceea, vom prezenta în 
continuare structura organizaţională cel mai des întâlnită în cazul unei agenţii 
de publicitate de tip servicii complete. Aceasta cuprinde: (1) departamentul 
de relaţii cu clienţii (client service), (2) departamentul de creaţie, (3) 
departamentul de marketing, (4) departamentul de monitorizare a activităţii 
(traffic), (5) departamentul de cercetare şi planificare strategică, (6) 
departamentul financiar-contabil şi (7) departamentul de resurse umane. 

Înainte de a trece la prezentarea acestei structurii organizaționale, 
trebuie precizat faptul că, în afară de această structură formată pe 
departamente, într-o agenţie fu// services de dimensiuni medii sau mari poate 
funcţiona şi o structurare pe grupuri sau pe echipe (task units). În cazul 


structurii pe grupuri agenţia este divizată într-un număr de agenţii mai mici 
sau de grupuri de activitate, fiind o formă de organizare „pe clienţi”. Fiecare 
grup poate servi un client mai important sau, în multe cazuri, trei-patru 
clienţi mai mici. O agenţie foarte mare poate avea zeci de grupuri de lucru, 
cu unităţi de producţie separate alocate pentru fiecare. 


2. Agenţia de creaţie (creative boutique) 


Agenţiile de creaţie sunt agenţii specializate în conceperea şi crearea 
de mesaje publicitare, punând accent pe serviciile artistice. Agenţiile de 
acest tip pot fi solicitate doar pentru a aduce un plus de creativitate 
mesajelor publicitare, de restul activităţii ocupându-se alte agenţii 
specializate sau cele care oferă servicii complete. Acest gen de agenţii a 
apărut în principal ca urmare a cerinţelor salariale mari ale creativilor foarte 
pretiosi din agenţiile „clasice” (full services) sau ca urmare a dorinţei de 
poziţionare specifică, explicită, strict în zona expresiei artistice, a unor 
specialişti proveniţi din cadrul agenţiilor fu// services. Există situaţii în care o 
agenţie de tip servicii complete poate fi prea aglomerată sau chiar depăşită 
de volumul de muncă, fiind nevoită în asemenea cazuri să apeleze la servicii 
de creaţie externe. 

La astfel de firme de creaţie se apelează în special pentru idei privind 
realizarea de noi produse sau pentru noi abordări privind realizarea unor 
clipuri publicitare. Cel mai mare avantaj al acestui tip de agenţie este 
concentrarea într-un singur loc a talentelor creative şi artistice, care pot fi 
canalizate pe măsură ce sunt solicitate de diverse proiecte. 

Unii anunţători caută talent creativ deosebit la persoane care nu sunt 
implicate în structuri organizaționale, aşa numiții liber-profesionişti (free 
lancers). Pe de altă parte, multi specialişti în creaţie publicitară lucrează si 
independent, în afara agenţiei de publicitate în care îşi desfăşoară activitatea 
curentă. O dată cu creşterea numărului de comenzi, adesea ei decid să facă 
acest lucru într-un cadru institutionalizat şi îşi deschid propriul creative shop, 
hot shop sau creative boutique. 

Multe dintre cele mai cunoscute agenţii de publicitate la nivel 
international au debutat pe piaţa publicităţii ca boutique creativ (de exemplu 
Saatchi & Saatchi). 


3. Agenţia de media 


Agenţiile de media sunt agenţii specializate exclusiv în achiziţia de 
spaţii şi timpi de media şi derularea campaniilor publicitare pe diverse 
canale, ca serviciu oferit agenţiilor de publicitate sau direct anuntátorilor. 
Sarcina achiziţiei de spaţii şi timpi media şi a derulării de campanii este din 
ce în ce mai complexă, ca urmare a proliferării canalelor media şi a creşterii 
volumelor vehiculate. Avantajul principal al acestui tip de agenţie constă în 
faptul că este strict specializată, putând oferi soluţii media sofisticate şi 
personalizate, şi că poate cumpăra volume mari (adesea cumulate cu cele 
ale unor agenţii de creaţie), obţinând astfel reduceri (discounturi) 
semnificative, cu mult mai mari decât o agenţie obişnuită; în felul acesta, ea 
poate ajunge să practice preţuri semnificativ mai mici pentru clienţi. Întărirea 
puterii de cumpărare media prin fuziunea serviciilor de media a mai multor 
agenţii de publicitate este, de altfel, o tendinţă din ce în ce mai puternic 
observabilă în publicitatea internaţională. 

Acest tip de agenţie specializată a apărut ca urmare a dezvoltării 
rapide a televiziunii în anii '60, când fiecare post de televiziune era preocupat 
în mod constant de timpul de emisie care rămânea nevândut. Totodată, 
directorii media ai agenţiilor de publicitate se străduiau să folosească cât mai 
eficient bugetele pe care le aveau la dispoziţie prin planificarea, plasarea şi 
negocierea celui mai bun spaţiu media. 

Majoritatea agenţiilor de media lucrează pe bază de comision, la fel ca 
agenţiile de publicitate, deşi de regulă cu tarife mai mici decât acestea. 
Serviciile oferite de aceste agenţii sunt utilizate atât de anuntátori, cât si de 
unele agenţii de publicitate, în general de cele de dimensiuni mici şi mijlocii. 

Dorind să aibă mai mult control asupra operaţiunilor de cumpărare, unii 
anuntátori preferă ca funcţia de cumpărare media să fie realizată în interiorul 
companiei, dar aceasta nu este o practică răspândită la nivel internaţional. 
De obicei, anuntátorii angajează o persoană experimentată drept consultant 
media pentru a supraveghea performanţele agenţiei de publicitate sau ale 
agenţiei media. 


4. Agenţii de media specializate pe un anumit suport media 
(TV, radio, reviste) 


Aceste agenţii sunt specializate în oferirea de servicii media specifice 
unui singur tip de canale de comunicare în masă. Adesea oferă avantajul unei 
cunoaşteri foarte profunde a mediumului respectiv şi al unor servicii 
personalizate şi foarte specializate. 


5. Agentii interactive 


Aceste agentii au apárut ca urmare a dezvoltárii noilor canale de 
comunicare, în special a canalelor electronice cum ar fi Internetul, 
televiziunea de tip interactiv, retelele de computere, retelele de baze de date 
etc. Numite si cyberagencies, acestea au expertiză în domenii de tip IT, pe 
care agentiile clasice nu o posedá. 

6. Agenţii interne/proprii (în house) 


Termenul în house defineşte agenţia creată în interiorul unei companii 
cu alt obiect de activitate decât publicitatea, de regulă un anuntátor care 
desfăşoară frecvent activităţi de comunicare. Compania respectivă hotărăşte, 
din diferite motive, că serviciile de publicitate pe care ar trebui să le cumpere 
de la o agenţie specializată pot fi oferite de un departament al propriei 
organizaţii. Astfel, compania îşi dezvoltă propriul serviciu de publicitate, care 
trebuie să creeze, să producă şi să difuzeze mesajele publicitare, cel puţin la 
fel de eficient ca în cazul unei agenţii externe. Aceste agenţii au apărut 
atunci când agenţiile de publicitate au început să ofere serviciile de 
comunicare în „pachete”, iar unele dintre acestea s-au dovedit mai puţin 
costisitoare dacă erau realizate direct de către anuntátor, oferindu-i 
oportunitatea de a se concentra doar asupra acelor servicii foarte specifice 
agenţiilor de publicitate. 

Opţiunea pentru o agenţie internă oferă avantajul unei coordonări mai 
bune a activităţii de publicitate, al unui control sporit asupra tuturor fazelor 
procesului de comunicare, precum şi al economisirii comisionului plătit 
agenţiei de publicitate externe. Un alt avantaj este cel al unei cunoaşteri mai 
bune şi din interior a caracteristicilor produsului/serviciului (mărcii) de 
promovat. Marele dezavantaj constă însă în lipsa unei obiectivitáti reale, 
aspect ce apare ca urmare a implicării emoţionale a angajaţilor unei astfel de 
agenţii faţă de propriile produse (mărci). Adesea, aceştia au competenţe 
profesionale mai reduse faţă de colegii lor din agenţiile de publicitate clasice, 
nevoite să supravieţuiască într-un mediu extrem de competitiv, sau pot 
săvârşi greşeli pe care o agenţie specializată nu le-ar face niciodată. 


Pe lângă activitatea specifică unei agenţii proprii (în house), un 
anunţător poate apela şi la serviciile unei agenţii de publicitate full services 
sau ale uneia specializate în creaţie. În timp ce agenţia de publicitate full 
services oferă servicii integrale sau parţiale şi oferă accesul la un portofoliu 
consistent de angajaţi ultraspecializati, agenţia proprie poate funcţiona ca un 
centru administrativ care adună si directioneazá diverse servicii externe de 
publicitate şi are un personal mult redus ca număr faţă de o agenţie clasică. 

Realizarea de economii nu este singurul motiv pentru care unii 
anuntátori folosesc o agenţie în house. Pentru companiile comerciale care 
vând produse cu un grad ridicat de elemente tehnice, produse care sunt 
supuse schimbărilor şi progreselor tehnologice foarte rapide, este mult mai 
eficient să aibă în interiorul companiei specialişti cu pregătire tehnică care să 
se ocupe de publicitate. Astfel, se economiseşte timpul necesar familiarizării 
agenţiei externe cu produsul industrial şi găsirii strategiei de comunicare 
potrivite. 

Agenţia internă nu poate desfăşura însă cu eficienţă activităţi de tip 
media, pentru care se apelează la agenţii de media specializate. 


7. Agenţia de marketing direct 


Acest tip de agenţie oferă servicii care ţin de marketingul direct, 
precum telemarketingul si direct mailing-ul, activităţi care capătă o pondere 
tot mai mare in ansamblul mixului de marketing. 


8. Modelul grup de agentii 


Modelul grup de agenţii reprezintă noua filosofie a organizării industriei 
de publicitate (dar şi a managementului în general), ca răspuns la presiunea 
cererii clienţilor către servicii din ce în ce mai specializate şi mai 
performante. S-a constatat că orice externalizare sau autonomizare a unui 
serviciu îl face mai performant, atât din punct de vedere financiar, cât şi al 
calităţii serviciilor. Marile agenţii trec treptat de la modelul fu// servicies la cel 
de grup de companii. Acest model presupune externalizarea în cadrul 
aceluiaşi grup a diverselor servicii/departamente ale agenţiei clasice în 
companii autonome, dar subordonate aceleiaşi filosofii corporatiste, 
coordonate de către grup şi lucrând împreună pentru diverşi clienţi. Printre 
avantaje se numără creşterea competitivităţii şi accesul la alţi clienţi decât 
cei obişnuiţi ai companiei mamă, precum şi eficientizarea financiară. Un alt 


avantaj il constituie faptul cá aceste companii din cadrul unui grup sunt 
independente administrativ si, astfel, pot lucra pentru clienti care sunt în 
competiţie în cadrul aceleiaşi pieţe sau categorii de produse fără a intra într-o 
situaţie de conflict de interese (cum ar fi fost în cazul unei singure companii). 
Oricare dintre companiile grupului poate recomanda unui client să apeleze la 
serviciile celorlalte companii pe principiul medicului generalist: „Eu nu am 
răspuns la toate problemele tale, dar îi cunosc pe cei mai buni care ar putea 
să te ajute”. 


9. Megaagentia 


Saatchi & Saatchi PLC Londra a dat startul uneia dintre cele mai 
importante schimbări în lumea publicităţii, prin extinderea sistematică de la o 
agenţie mică, în anul 1986, spre o megaagentie cu o cifră de afaceri de 13,5 
miliarde de dolari în anul 1988. Pentru o scurtă perioadă de timp, a fost cea 
mai mare organizaţie de publicitate din lume. Exemple de megaagentii de 
publicitate sunt: Interpublic (New York), Omnicom Group (New York), Dentsun 
(Tokyo), Young & Rubicam (New York), Eurocom Group (Paris), Hakuhodo 
(Tokyo), Grey Advertising (New York). Astázi, cele mai multe dintre agentiile 
mari sunt detinute de megagrupuri sau si-au dezvoltat propriul lor grup de 
agentii. 

Megaagentiile oferá diverse avantaje clientilor lor, printre cele mai 
importante numărându-se: un portofoliu de specialisti care se constituie ca 
un rezervor considerabil de talent si competente, capacitatea de a muta párti 
ale unui buget de la o agenţie la alta si o forţă mult superioară în negocierea 
cu canalele media. Această organizare prezintă, însă, şi anumite dezavantaje, 
dintre care cele mai importante sunt timpul mai lung de reacţie la 
modificările mediului de afaceri, nevoia gestionării conflictelor de interese 
între diverşii clienţii aflaţi în portofoliu, adesea aflaţi în competiţie directă etc. 

Megaagenţiile au, de asemenea, tendinţa de a „industrializa” 
activitatea, de a oferi creaţii mai puţin proaspete şi de a adopta o manieră de 
interacţiune impersonală cu clienţii lor. 

10. Rețelele de agenţii 


În general, reţelele de agenţii sunt compuse din agenţii de dimensiuni 
mici şi medii care au un acord de lucru privind desfăşurarea activităţii şi 
atragerea clienţilor. În anii '20, Lynn Ellis, un consultant în probleme de 
management în domeniul publicităţii, a observat că agenţiile de dimensiuni 
medii care nu aveau filiale întâmpinau dificultăţi în rezolvarea problemelor 
regionale ale clienţilor. El a grupat asemenea agenţii într-o reţea (câte o 
agenţie în fiecare mare centru de publicitate), astfel încât ele se puteau ajuta 
reciproc pentru a face faţă problemelor din zonele respective şi puteau face 
schimb de idei, experienţă şi resurse. 

În momentul de faţă există numeroase reţele de agenţii. Ele nu trebuie 
confundate cu organizaţii precum asociaţiile agenţiilor de publicitate. Membrii 
acestor organizaţii sunt în directă concurenţă unul cu celălalt şi pot exista 
mai multe agenţii membre în acelaşi oraş. 

O altă tendinţă care se constată în ultimii ani, ca urmare a diminuării 
creşterii cheltuielilor cu publicitatea, este aceea că multe agenţii au căutat să 
se dezvolte cumpărând alte agenţii şi creând agenţii gigantice de tip holding. 
Cel mai mare dintre aceste megagrupuri de agenţii, WPP Group, include mai 
multe agenţii mari cum ar fi Ogilvy & Mather, J. Walter Thompson, Scala 
Thompson, Sloves, având o cifră de afaceri totală ce depăşeşte 18 miliarde 
de dolari anual. 


11. Agenţia à /a carte 


Multe agenţii oferă contra unei taxe doar o parte din serviciile complete 
pe care le poate desfăşura unui anuntátor. Aranjamentul à /a carte este 
folosit în principal pentru serviciile de creaţie şi pentru planificare şi plasare 
media. Iniţial, agenţia de publicitate prefera acest aranjament în perioadele 
de recesiune, când era în căutarea unei surse suplimentare de venit. În 
prezent, din ce în ce mai multi anuntátori preferă să lucreze cu mai multe 
agenţii, fie pentru un anumit serviciu, fie pentru un anumit produs. 


12. Agenţia de consemnare (agency of record) 


Unii anuntátori angajează un număr mai mare de agenţii care să se 
ocupe de publicitatea diferitelor lor mărci sau divizii de activitate. Pentru a 
coordona cumpărarea totală de media, clientul va numi o agenţie drept 
„agenţie de consemnare” sau de coordonare. 


Agenţia de consemnare va face contractele media în numele 
companiei, pe baza cărora celelalte agenţii îşi vor pune în circulaţie 
comenzile, va ţine evidenţa întregii campanii de publicitate, va transmite 
deciziile de management privind alocarea de timp şi spaţiu în program etc. 
Pentru acest serviciu celelalte agenţii vor plăti o mică parte din comisioanele 
lor agenţiei de consemnare (de obicei 15% din comisionul lor de 15%). 


13. Agenţia ,rolodex" 


Agenţia rolodex este o agenţie condusă de câţiva specialişti în 
publicitate, de obicei director comercial şi/sau specialişti în creaţie 
publicitară, care nu are un număr fix de angajaţi, ci preferă să angajeze 
specialişti în marketing, planificare media, strategie de creaţie etc., care 
lucrează pe bază de proiect. Conceptul este similar cu angajarea de 
specialişti în creaţie publicitară independenţi pentru a realiza campania 
publicitară (freelanceri), cu diferenţa că agenţia rolodex oferă un cadru 
institutional şi accesul la resurse logistice şi organizaționale extinse. 


Număr de agenţii de publicitate si din domenii conexe în România, 
după serviciile oferite 


Tipul Număr de agenţii în Număr de agenţii în 
arantiai 2006 2NNQ 

Agentii full-service si de creație 162 96 
Agentii de media 27 27 
Agentii de publicitate outdoor 30 29 
Agentii de publicitate indoor 9 17 
Agentii de BTL 46 56 
Agentii de PR 38 54 
Agentii de web advertising 27 37 
Agentii de productie materiale 136 383 
Agentii ds cercetare de piață 27 24 
Agentii de marketing, strategie de 18 44 

Total 520 767 


Sursa: Mediafax, Anuarul de Media şi Publicitate 2006, Anuarul de 
Media si Publicitate 2008. 


Tipuri de servicii oferite de agentiile de publicitate 


1. Servicii de tip relaţii cu clientul (client service) 


Prin intermediul acestui tip de serviciu agentia de publicitate lucreazá 
impreuná cu clientul pentru a determina modul in care produsul/serviciul 
acestuia poate beneficia cel mai bine de pe urma expertizei agentiei si a 
campaniei publicitare. Serviciile de tip relatii cu clientul permit identificarea 
beneficiilor produsului, grupurile-tintá potentiale si cea mai buná pozitionare 
pentru acesta, oferind astfel un plan de publicitate complet si adaptat la 
specificul pietei. 


2. Servicii de marketing 


Serviciile de marketing oferite in mod obişnuit de către o agenţie de 
publicitate acoperá patru arii de expertizá: a) cercetare, b) promovarea 
vânzărilor si sponsorizări, c) direct marketing si d) relaţii publice. 


3. Servicii de creatie si productie 


Aceste servicii dau viaţă caracteristicilor produsului pe care clientul îl 
propune pieţei şi exprimă calităţile acestuia prin reclame adecvate. Serviciul 
de creaţie constă în determinarea 

modalităţii creative în care va fi prezentat produsul. Creaţia oferă 
conceptul care exprimă şi comunică cel mai bine unui grup-tintá vizat de 
către produs valorile şi beneficiile acestuia. Serviciile de producţie transformă 
ideile creative în produse finite, în reclamele pentru televiziune, radio, presă 
sau afişa). 


4. Servicii de media 
Aceste servicii oferă clientului soluţii media la nevoile sale de 
comunicare prin identificarea modului optim în care mesajul campaniei 


publicitare poate atinge cel mai eficient audiența vizată. 


5. Servicii de tip administrativ 


Cele mai importante servicii de acest tip care pot fi oferite clientului 
sunt cele de vânzare (sales) şi new business, respectiv de monitorizare si 
coordonare a activitátii interne (traffic). Primul este responsabil de cáutarea 
clientilor, iar cel de-al doilea urmáreste sá coordoneze intreaga activitate de 
publicitate astfel încât să fie respectate termenele-limitá agreate de agenţie 
cu proprii clienţi. 


Structura agentiei de publicitate. Departamente 


Modul de organizare a departamentelor sau a felului în care se 
desfăşoară activitatea într-o agenţie de publicitate poate să difere 
semnificativ de la o agenţie la alta (deoarece nu toate agenţiile au aceeaşi 
structură de organizare), însă aproape toate au cinci departamente standard, 
respectiv cinci diviziuni funcţionale. Acestea corespund şi se datorează 
necesităţii de a îndeplini cele cinci functii/servicii principale oferite de către o 
agenţie de publicitate (Jefkins, 2000, Russel şi Lane, 2002, O'Guinn, Allen şi 
Semenik, 1998). 


1. Departamentul de relaţii cu clienţii (c/ient service) 


Departamentul de relaţii cu clienţii asigură legătura de zi cu zi cu 
clienţii agenţiei şi reprezintă echivalentul unui departament postvânzare din 
cadrul unei firme comerciale obişnuite. Departamentul de relaţii cu clienţii 
joacă un rol crucial în activitatea unei agenţii de publicitate, fiind interfaţa 
acesteia cu clienţii, în special datorită faptului că aceştia judecă cel mai 
adesea relaţia cu agenţia prin prisma relaţiei cu acest departament, cu care 
au contactele cele mai intense. 

Acest departament creează legătura dintre agenţie şi clienţii acesteia, 
fiind cel mai expus dintre toate. Pentru că departamentul se află la interfaţa 
dintre agenţie şi client, trăsătura comună este reprezentată pe de o parte de 
susţinerea intereselor, obiectivelor şi nevoilor clientului iar pe de altă parte 
de promovarea activităţii agenţiei de publicitate în faţa acestuia. Este un rol 
fundamental şi supus unor mari presiuni, pentru că departamentul de relaţii 
cu clienţii lucrează pentru agenţie, dar în numele clientului. 


Principala responsabilitate a directorului acestui departament (c/ient 
service director), împărţită cu managementul agenţiei de publicitate, este 
legată de sănătatea financiară şi profitabilitatea acesteia. Împreună cu 


departamentul de trafic si prin acesta, el urmáreste investitia ca volum de 
muncă spre client şi profitabilitatea acestei munci. 

Având în subordine câţiva account manageri, care, la rândul lor, au în 
subordine mai multi account executives, un director de c/ient service trebuie 
să aibă o viziune de ansamblu asupra a ceea ce se întâmplă cu toate 
proiectele aflate în desfăşurare. Atribuţiile sale sunt legate de alocarea 
resurselor tehnice şi financiare şi de un management eficient al timpului. 

Acest departament joacă un rol important în cadrul celor patru etape 
necesare personalului agenţiei pentru a crea şi dezvolta un plan de 
comunicare publicitară pentru client. Mai întâi se stabileşte ce tip de 
cercetare de marketing este necesar pentru a cunoaşte produsul clientului şi 
piaţa sa. După etapa de cercetare, acest departament lucrează cu celelalte 
departamente pentru a stabili strategia promoţională şi a crea un plan de 
comunicare detaliat. După ce clientul şi-a dat acordul asupra acestui plan, 
departamentul de relaţii cu clienţii coordonează eforturile agenţiei pentru ca 
produsul final să satisfacă aşteptările clientului. 


2. Departamentul de creaţie şi producţie 


Este laboratorul de concepere şi execuţie ale reclamelor propriu-zise 
(atât ca realizare textuală, cât şi ca realizare grafică). Cele mai multe agenţii 
de publicitate au un departament de creaţie şi un departament de producţie, 
la rândul lui împărţit în două diviziuni: producţie audio-video şi producţie de 
materiale tipărite (print). De obicei, departamentul de creaţie este format din 
echipe de două persoane, cu specializări complementare: redactorul de text 
publicitar (copywriter) şi redactorul de mesaje vizuale (art director), aflate 
sub conducerea unui director de creaţie, care este şi coordonatorul acestui 
departament. O agenţie poate avea mai multe astfel de echipe, în funcţie de 
numărul clienţilor săi. 

Copywriter-ul este responsabil de redactarea textului mesajelor 
publicitare (copy) iar art director-ul supraveghează realizarea părţii artistice 
vizuale, care poate cuprinde elemente vizuale reprezentate de design, 
ilustraţii, fotografii, schiţe detaliate pentru filmarea reclamelor TV 
(storyboard-uri) etc. Componenţa standard a unui departament de creaţie 
arată astfel: junior copywriter-i, senior copywriter, chief copywriter - pentru 
scriitură (copy); respectiv ///ustrator-i, junior art director, senior art director - 
pentru imagine. 


Departamentul de creatie este, de asemenea, un departament de o 
importanţă crucială pentru agenţia de publicitate, deoarece clienţii au de cele 
mai multe ori tendinţa de a aprecia o agenţie mai degrabă după realizările 
sale în materie de creaţie şi de cele mai multe ori criteriul hotărâtor în 
alegerea unei agenţii este gradul de creativitate al acesteia, validat de regulă 
de premiile de la festivalurile de publicitate. Succesul agenţiei de publicitate 
depinde în mare măsură de acest departament. 

Directorul de creaţie (creative director), ca şef al acestui departament, 
este responsabil pentru eficacitatea şi originalitatea campaniei de publicitate 
coordonate de agenţie. El stabileşte filosofia creativă şi standardele artistice 
ale agenţiei şi generează un mediu stimulativ, 

care inspiră şi atrage cei mai buni specialişti în creaţie publicitară către 
agenţie. În cazul existenţei mai multor echipe de creaţie, coordonate de mai 
mulţi creative directori, agenţia are şi un asociate creative director sau un VP 
(vice president) creative director, acesta din urmă făcând, de regulă, parte 
din consiliul de directori al companiei. 

După ce clientul a aprobat conceptul de creaţie al agenţiei de 
publicitate, departamentul de producţie, supravegheat de directorul de 
creaţie, transpune textele şi elementele artistice în produse finite. Apoi, fie 
apelând la resursele interne, fie la cele exterioare agenţiei (case de 
producţie, tipografii etc.), se realizează materialele finale pentru diversele 
canale de comunicare în masă televiziune, radio (spoturi TV sau radio), ziare, 
reviste (machete de presă) etc. 


3. Departamentul de media 


Acest departament este responsabil cu planificarea, selecţia şi 
optimizarea canalelor de comunicare în masă prin care poate fi promovat 
produsul/serviciul (marca). În ciuda importanţei evidente pe care o reprezintă 
activitatea de cumpărare a celor mai bune spaţii sau timpi media la cele mai 
avantajoase preţuri, respectiv de gestionare optimă a amplasării reclamelor 
în canalele media, cea mai mare parte a clienţilor sunt influenţaţi într-o 
măsură mai mică de serviciile de tip media, cel mai mult fiind de cele de 
creaţie şi relaţii cu clienţii. 


Directorul de media (media director) este responsabil de găsirea celor 
mai bune şi eficiente suporturi media, la cel mai bun preţ, pentru a ajuta la 
atingerea segmentului-tintá. În subordinea directorului media se află (1) 
responsabilul cu planificarea media (media planner), care decide ce tip de 
suport media să fie folosit, când să fie folosit şi cu ce costuri; (2) 
responsabilul de cumpărarea media (media buyer) care închiriază 
spatiul/timpul necesar pentru anunţuri; (3) responsabilul cu cercetarea media 
(media researcher), care sprijină planificarea şi cumpărarea media prin 
analizarea numărului şi tipului de oameni cărora trebuie să li se adreseze 
suportul media respectiv. 


4. Departamentul de planificare şi strategie (account planning) 


Departamentul de planificare şi strategie este format din persoane 
implicate în culegerea, gestionarea şi implementarea cunoştinţelor ce 
vizează comportamentul consumatorului şi aspectele teoretice ale unei 
comunicări eficiente. Departamentul de planificare realizează partea de 
planificare, concepţie şi strategie pentru departamentul de creaţie, care se 
constituie în bază pentru elaborarea strategiilor de creaţie, fiind însă separat 
formal de acesta din urmă. 

Directorul de cercetare, asistat de către specialiştii în cercetări de 
marketing (cunoscuţi şi ca analişti de marketing), investighează consumatorii 
actuali şi potenţiali ai produsului/ mărcii, studiază motivațiile acestora de a 
acţiona şi le oferă specialiştiior din departamentul de creaţie baza de care au 
nevoie pentru a crea o publicitate eficientă. Specialiştii în cercetare testează 
reacţia audienței la diferite versiuni ale anunţului publicitar propus şi, după 
ce acesta este difuzat, măsoară răspunsul final al audienței. 


5. Departamentul de trafic 


Are sarcina de a controla şi coordona diversele activităţi desfăşurate de 
agenţie, ca şi supervizarea comunicării interdepartamentale. Creşterea 
numărului de materiale şi operaţii necesare realizării unei campanii 
publicitare a condus la crearea acestui departament responsabil cu 
supravegherea şi coordonarea activităţii astfel încât produsul finit să fie 
obţinut în forma adecvată şi la timpul cuvenit. Se poate spune că principala 
sarcină a departamentului este să asigure respectarea termenelor-limită 
convenite cu clienţii, iar respectarea acestora este, de altfel, unul dintre 


aspectele cele mai importante in publicitate. La aceste cinci departamente, 
care corespund principalelor tipuri de servicii pe care le poate oferi o agentie 
de publicitate, se adaugă un al şaselea, care nu este întotdeauna 
individualizat din punct de vedere organizational. Departamentul de trafic 
lucreazá impreuná cu fiecare account executive pentru a coordona toate 
aspectele ce tin de dezvoltare si productie. Si aceasta este o functie 
esenţială, având în vedere cá agenţiile lucrează pentru mai multi clienti în 
acelasi timp, iar procesele de design, productie si plasare implicá mai multe 
etape. Rolul departamentului de trafic este sá urmáreascá ca agentia sá 
respecte termenele-limită, astfel încât anunţurile publicitare să fie terminate 
şi trimise în timp util la suporturile media. În organigrama anumitor agenţii 
de publicitate departamentul de trafic este alături de managementul superior 
al agenţiei. 


6. Departamentul new business 


Este responsabil cu identificarea de potenţiali noi clienţi şi realizarea 
unor prezentări adecvate pentru licitaţii. În cazul celor mai multe agenţii nu 
există un departament de sine stătător, activitatea de acest tip fiind preluată 
de managementul superior sau de echipe constituite ad-hoc pentru realizarea 
diverselor proiecte. 


7. Departamentul financiar-contabil 


Acest departament se ocupă de gestionarea aspectelor financiare 
specifice derulării activităţilor publicitare, respectiv: sortarea facturilor media 
primite pentru cumpărarea de spatiu/timp publicitar; verificarea facturilor; 
urmărirea plăţilor; calcularea şi plata taxelor agenţiei; plata salariilor; 
supravegherea veniturilor şi cheltuielilor agenţiei si a profitabilitátii activităţii 
desfăşurate de agenţia de publicitate etc. 


8. Departamentul de resurse umane 


Ca în orice firmă, departamentul de resurse umane este responsabil de 
recrutarea, selecţia, încadrarea, perfecţionarea şi stimularea (salarii, 
beneficii, etc.) pe tot parcursul angajării a personalului agenţiei şi terminând 
cu încetarea activităţii acestuia. 

Schema de organizare a unei mari agentii de publicitate 
Comitetul director (de planificare) 

Client 

Contabil-sef 


Controlul sarcinilor 


Dep Dep Dep Re 


De 
de m servi de pu 
Du de 


Artá Editare Filme Cercetarea pietei 
Testarea produsului 

Testarea reclamelor 

Cercetarea audiente 

Presá TV 

Afişaj 

Cinema 

Radio 


Tipărire Film TV Înregistrare 
şi expediere 


Sursa: O'Guinn, Allen si Semenik, Advertising, 1998. 


Fluxul activitátii ín agentia de publicitate 


Vom prezenta pe scurt felul in care se desfăşoară procesul de creaţie în 
cadrul unei agenţii de publicitate, folosind exemplul lansării pe piaţă a unei 
noi mărci. 

Procesul crcárii reclamei începe atunci când departamentul de 
marketing al anuntátorului informează departamentul de relaţii cu clienţii al 
agenţiei de publicitate de intenţia de a lansa o nouă marcă. Un proiect de 
comunicare este, de regulă, iniţiat chiar de către client. Anuntarea agenţiei 
se face de regulă într-o întâlnire agentie-client, în care acesta din urmă 
furnizează agenţiei toate informaţiile necesare pentru conceperea campaniei 
de publicitate: date despre produs, date despre piaţă şi consumator, despre 
concurenţă etc. Un punct important în această etapă îl constituie stabilirea 
obiectivelor anuntátorului, obiective care pot fi de două feluri: (1) obiective 
de marketing şi (2) obiective de comunicare. 

Întâlnirea în sine este însă mai mult decât o simplă transmitere de 
date. Un profesionist în publicitate intuieşte acum şi ceea ce nu este scris: 
sentimentul clientului faţă de proiect, anumite preferinţe şi aşteptări 
punctate întâmplător de acesta etc. De aceea, o bună relaţie cu clientul, 
bazată pe încredere, este esenţială într-un asemenea moment şi, după cum 
este bine ştiut, trebuie acordată o mare atenţie începuturilor. 

Departamentul de relaţii cu clienţii acceptă noua sarcină cerută de 
către anuntátor şi începe mai întâi de toate să se familiarizeze cât mai mult 
cu putinţă cu marca şi piaţa pe care urmează să activeze aceasta, de regulă 
prin strângerea oricărui tip de informaţii. Este implicat în această fază a 
proiectului atât departamentul de cercetare şi strategie, cât şi cel de creaţie. 
După întâlnirea cu clientul, responsabilul din cadrul departamentului de 
relaţii cu clienţii procesează toate datele primite şi le completează dacă este 
necesar cu informaţii din alte surse, publice sau nu (studii de piaţă, studii de 
consumator, date despre concurenţă etc.). 

De regulă, toate agenţiile de publicitate au un document standard care 
este completat cu acest tip de informaţii, numit brief-u/ anuntátorului. 
Dincolo de aparenta rigiditate a unui asemenea formular standardizat, 
specific fiecărei reţele de agenţii, el trebuie să comunice departamentului de 
creaţie aspecte de genul: „care este nevoia de comunicare a clientului”; 

„ce doreşte acesta de la agenţie” (de exemplu: o campanie de imagine 
pentru produs, pe x suporturi media: TV, presă, radio, etc.); „care este 
produsul”; „în ce context se află plasat acesta”; „cui se adresează campania 


de comunicare" (grupurile-tintá); „posibilele date de tip psihografic despre 
consumator" (nevoi ale acestuia, opinii, dorinte etc.) care pot fi utile. 

Din acest moment, comunicarea în interiorul agenţiei devine deosebit 
de importantă pentru derularea procesului. Brief-ul clientului este discutat în 
aşa-numita şedinţă de informare la care participă echipa de creaţie implicată 
în proiect, departamentul de strategie, departamentul de relaţii cu clienţii, 
eventual reprezentanţi ai departamentelor de producţie, de media sau 
oricare alte departamente care vor fi implicate în proiect. Acesta este, de 
altfel, momentul în care se clarifică eventualele semne de întrebare, se emit 
primele ipoteze de lucru şi se trasează o potenţială direcţie de dezvoltare a 
campaniei. Proiectul trebuie finalizat, de asemenea, în anumiţi parametri 
bugetari, iar în această direcţie brief-ul anuntátorului (clientului) către 
agenţie este momentul în care clientul comunică agenţiei fie un buget 
estimativ de derulare a campaniei, fie unul final. 

Din acest moment, pe baza strategiei de marketing realizate în 
prealabil de către compania producătoare, agenţia de publicitate îşi intră în 
rol şi elaborează campania publicitară de lansare. 

La finalul acestei etape, responsabilul de cont din cadrul 
departamentului relaţii cu clienţii pregăteşte pentru departamentul de creaţie 
acel material de informare numit brief-ul de creație, la rândul său unul dintre 
instrumentele de lucru interne extrem de importante (de asemenea 
document standardizat). Brief-ul de creaţie este „comanda” dată de către 
departamentul de relaţii cu clienţii departamentului de creaţie, care cuprinde 
toate informaţiile necesare pentru executarea unui proiect. Această 
„comandă” porneşte de la client şi este „procesată” de departamentul de 
relaţii cu clienţii, înainte de a ajunge într-un format special la departamentul 
de creaţie. Brief-ul de creaţie trebuie să fie pe cât posibil în acelaşi timp 
exhaustiv şi sintetic, să ofere liniile generale de urmat şi să nu limiteze în nici 
un fel direcţiile de dezvoltare a viitoarei creaţii. Brief-ul de creaţie trebuie, de 
asemenea, să ofere oamenilor de creaţie informaţii cât mai amănunțite 
despre piaţa pe care va activa marca, obiectivele de marketing şi de 
comunicare ale acesteia, caracteristicile grupurilor-tintá cărora li se 
adresează, aspecte relevante rezultate în urma cercetărilor, activitatea 
competiţiei etc. Realizarea unui astfel de document intern este dificilă şi, 
adesea, competenţa unui specialist din cadrul departamentului de relaţii cu 
clienţii este evaluată după felul în care acesta redactează brieful de creaţie. 

După primirea  brief-ului, directorul departamentului de creaţie 
desemnează echipa sau echipele care vor fi implicate în realizarea 
proiectului. De cele mai multe ori, după desemnarea echipei de creaţie 
responsabilul de cont din cadrul departamentului de relaţii cu clientul 
realizează o întâlnire de lucru, pentru informarea directă şi cât mai completă 
a echipei de creaţie care va lucra direct pe acest proiect, la care participă 
toate persoanele implicate în proiect până la această etapă: echipa de 
cercetare, echipa de planificare strategică etc. 

Coordonatorul departamentului de creaţie (de regulă directorul de 
creaţie) distribuie apoi sarcinile în cadrul echipei pe diverse direcţii: text, 
imagini, muzică, film etc. Se realizează diverse forme intermediare ale 
reclamelor propriu-zise, care pot fi sub forma unor storyboard-uri, machetele 
de presă etc. La finalul acestei etape, când directorul de creaţie consideră că 
demersul a căpătat o formă suficient de consistentă, îl supune controlului de 
calitate al grupului de coordonare (reprezentanţii managementului, 
reprezentanţii departamentului relaţii cu clienţii, specialiştii de cercetare- 
strategie). 

După aprobarea conceptului şi direcțiilor de creaţie de către organismul 
de coordonare al agenţiei, acestea sunt supuse testului final: aprobarea 
clientului. Dacă aceasta nu este acordată, întreg procesul este reluat, iar 
dacă clientul este de acord se trece la etapa următoare, în care formele 
intermediare ale reclamelor (machetele şi storyboard-urile) devin realitate; 
art director-ul supervizează definitivarea machetelor, atât din punctul de 
vedere al ilustrării, cât şi al imaginilor şi fotografiilor, directorul de producţie 
supervizează transformarea storyboard-ului în spoturi video etc. 

Una dintre etapele deosebit de importante ale activităţii de creaţie o 
reprezintă brainstorming-ul. Brainstorming-ul este o tehnică interactivă de 
grup, de dezvoltare sau folosire a creativităţii de grup. Ad litteram, 
„brainstorming” înseamnă „furtună de creiere”. Pentru a ne păstra tot în 
sfera fenomenelor meteorologice, să numim acest procedeu o dezlántuire de 
imaginaţie, un potop de idei, un vârtej de direcţii posibile. Pentru ca, aşa cum 
se întâmplă după orice furtună, să se clarifice orizonturile şi direcţia de urmat 
să devină pe deplin vizibilă. Concret, în publicitate lucrurile decurg în felul 
următor: specialiştii de creaţie se întâlnesc pentru a dezbate cerinţele brief- 
ului de creaţie. La întâlnire este obligatorie prezenţa echipei de creaţie 
responsabilă de proiect şi, dacă doresc, a oricăror alţi membri ai 
departamentului de creaţie. Uşa este deschisă însă oricărei minţi deschise, 


dispusă să îşi pună imaginaţia să lucreze în slujba proiectului, indiferent de 
departamentul din care provine. Este faza în care se emit păreri, se identifică 
posibile direcţii de dezvoltare a campaniei, se conturează diverse modalităţi 
de implementare. Nu există limite (de altfel, cu cât se emit păreri mai 
neconvenţionale, mai trăznite şi mai îndrăzneţe, cu atât mai bine). Singura 
restricţie a demersului este 

„să nu spui nu”. Faza de analiză critică a ideilor este ulterioară 
brainstorming-ului. Acum se notează orice idee, oricât de îndrăzneață sau 
banală poate părea, practic orice le vine în minte participanţilor şi are o cât 
de mică legătură cu subiectul. Ulterior, instanţa critică a agenţiei va selecta 
direcţiile posibile, iar echipa de creaţie va confirma conceptele potrivite. De 
notat că în brainstorming nu se epuizează toate ideile posibile despre un 
proiect. De cele mai multe ori „creativii” se trezesc în miezul nopţii cu un 
singur gând: „am o idee genială!”. Bineînţeles, spaţiile de inspiraţie pot 
varia... Important este ca mintea să lucreze, chiar dacă atenţia se îndreaptă 
spre altceva. Astfel, ideea va răsări pur şi simplu când nimeni nu se aşteaptă. 


Conceptul creativ (adesea rezultat în urma brainstorming-ului) este 
punctul de pornire în orice creaţie publicitară. Este punctul din care pornesc 
direcţiile de comunicare ale campaniei, pe care aceasta se articulează şi care 
sunt ulterior concretizate şi implementate prin activităţi şi evenimente de 
comunicare propriu-zise. Conceptul de creaţie este un dat generos şi abstract 
şi lasă spaţiu unor implementări diverse. Faza următoare constă în 
transpunerea conceptului de creaţie într-o formulare mai clară, pentru a fi 
condensat în slogan. Sloganul trebuie să surprindă esenţa mărcii şi să 
comunice o idee unică despre produs. Un concept poate fi implementat în 
mai multe feluri. Să luăm, spre exemplu, cazul conceptului „familie”. Acesta 
poate fi declinat în câteva posibile rute de creaţie: scene din viaţa de familie, 
relaţia dintre părinte şi copil, momente importante din viaţa unui copil etc. O 
dată ruta/rutele de creaţie agreate, echipa de creaţie realizează diversele 
forme intermediare ale unei reclame: scenarii de spoturi TV şi radio, machete 
de presă, de afiş etc. Comunicarea produsului se va face într-o manieră 
integrată, care va transmite aceleaşi atribute esenţiale pe toate media 
convenite, folosind acelaşi tip de stil de comunicare, mesaje-cheie etc. 
Conceptul este acelaşi în toate cazurile, doar declinările lui sunt realizate în 
aşa fel încât să utilizeze la maximum beneficiile mediilor de comunicare 
alese. 


Îndată ce toate propunerile de creaţie sunt finalizate şi agreate în urma 
întâlnirilor interne cu departamentul de relaţii cu clienţii, creativii mai au un 
singur lucru de făcut: să le „vândă” clientului, iar pentru aceasta nimeni nu 
poate fi mai potrivit decât ei înşişi, deşi o fac, de regulă, împreună cu 
responsabilul de cont din partea departamentului de relaţii cu clienţii. Acest 
moment necesită, însă, şi o pregătire pe măsură. Primul pas este cel de a 
scrie cât mai concis, clar, convingător şi logic o prezentare a pasilor prin care 
s-a ajuns la concept, idee şi execuțiile creative. Cu alte cuvinte, să se facă o 
demonstraţie bine argumentată a faptului că execuțiile creative urmează şi 
corespund direcțiilor strategice ale mărcii, se bazează pe şi pornesc de la 
caracteristicile produsului, ţin seama de profilul consumatorului, răspund 
nevoilor acestuia, iau în seamă competiţia şi găsesc o nişă de comunicare pe 
piaţă, astfel încât produsul poate căpăta o identitate clară, unică şi 
atrăgătoare. Această etapă a argumentării o dată rezolvată, creativii sunt 
gata de prezentare. De o importanţă hotărâtoare este prestaţia în prezenţa 
clientului, pentru că prezentarea nu este o simplă citire a documentului de 
creaţie pregătit anterior, ci abilitatea de a-l introduce pe client în proiect, de 
a-l face să parcurgă o dată cu echipa de creaţie întreg procesul de creaţie 
descris anterior, de a-l aduce pas cu pas în direcţia dorită pentru a-i spune în 
final „Da! Asta căutam!”. 

Răspunsul clientului la toate aceste demersuri ale agenţiei de 
publicitate poate fi favorabil (şi atunci procesul trece direct la etapa 
următoare, producţia) sau nefavorabil, şi atunci întreg procesul este reluat. 


Agenţia de publicitate 91 


Agenţiile de publicitate din România, în percepția clienţilor lor, conform 
studiilor AdMarket 


Percepția companiilor-client asupra agenţiilor de publicitate din 
industria românească de profil a fost pusă în evidenţă prin intermediul 
studiilor AdMarket, realizate în 2003, 2004, 2006 şi 2008, de către firma de 
cercetare D&D Research pentru Uniunea Agenţiilor de Publicitate din 
România (în primii ani pentru Asociaţia Agenţiilor de Publicitate din România) 
„cu scopul de a evalua imaginea agenţiilor de publicitate româneşti, cum 
este percepută ea de clienţi”. Prezentăm mai jos obiectivele şi cele mai 
importante rezultate ale acestor studii. 


Studiul Advertising Market 20041 avea ca obiective declarate: o 
evaluare de ansamblu a agentiilor; asteptárile clientilor privind agentiile de 
publicitate; analize privind perceptia agentiilor de publicitate. Ín privinta celor 
mai apreciate agenţii, s-a făcut o ierarhizare a agenţiilor după criteriul 
creativităţii lor (Leo Burnett era considerată cea mai creativă agenţie), a 
orientării către cunoaşterea clientului şi a strategiei acestuia (aceeaşi agenţie 
ocupa primul loc); s-a făcut şi nominalizarea „celei mai dorite agenţii” 
(McCann Erickson Advertising). După criteriul frecvenţei utilizării curente de 
către clienti, s-au luat în calcul utilizarea pentru BTL (Mercury Promotions), 
utilizarea pentru activitatea creativă şi pentru strategii de comunicare 
(Graffiti BBDO şi Leo Burnett), a utilizării pentru strategii media (Graffiti 
BBDO / Media Direction), a utilizării, „indiferent pentru ce, în ultimii 5 ani” 
(D'Arcy - DMB&B). În ce priveşte numărul de agenţii angajate în acelaşi timp 
de o firmáclient, 38% dintre clienţii chestionati afirmau că apelează la două 
agenţii, 35% la una singură, iar restul la mai mult de două, principalele 
motive invocate pentru care se apela la mai mult de o agenţie erau: 
„agenţiile au diferite specializări”, „mărcile necesită specializări diferite”, 
„afilierea internaţională”, „necesitatea de a diversifica ideile”, „cantitate prea 
mare de muncă ce nu poate fi gestionată de o singură agenţie” etc. 

Referitor la importanţa premiilor obţinute de agenţii la diferite 
festivaluri în domeniu, doar jumătate dintre clienţi le considerau importante 
şi foarte importante. Cel mai important criteriu de selecţie a agenţiilor de 
către firmele-client era organizarea de pitch-uri, urmat de decizia luată de 
firma-mamă (dacă agenţia românească este o filială a uneia străine), iar 
majoritatea celor care organizau astfel de pitch-uri selectau agenţiile 
chemate la pitch pe baza experienţelor anterioare în lucrul cu agenţiile, dar şi 
pe baza prezentărilor agenţiilor şi a informaţiilor primite de la partenerii de 
afaceri. În ce priveşte măsurarea eficienţei campaniilor realizate de agenţia 
angajată, marea majoritate a clienţilor (85%) afirmau că recurg la acest 
lucru, iar măsurarea era făcută în general de propria companie şi mai puţin 
de companii de cercetare de piaţă. Plata agenţiilor se făcea printr-o taxă fixă 
pentru întregul proiect, şi mai rar prin taxe periodice constante sau prin taxe 
pentru fiecare oră de lucru la proiect. 

Majoritatea clienţilor (75%) erau satisfácuti şi foarte satisfácuti de 
activitatea agenţiei cu care lucrau, considerând însă că în general agenţiile 
de tip ATL mai au nevoie de 


1. Rezultatele cercetării „Advertising Market", realizată de D&D 
Research, http://www.ddre- search.ro/admarket/2004/index.html. 


Îmbunătăţiri (să fie mai anticipative, să fie mai creative, să respecte 
termenele limitá, sá reducá preturile, sá fie mai interesate de produsul cáruia 
îi fac reclamă etc.). Printre motivele care i-au făcut pe clienti să schimbe 
agenţiile cu care lucrau se numără: decizia firmeimamă, restrângerea 
bugetului, lipsa de profesionalism a agenţiei, dorinţa de a evita rutina, lipsa 
creativităţii (aveau nevoie de idei noi), necesităţi strategice de a lucra cu o 
agenţie mai mare etc. În privinţa aşteptărilor pe care le aveau clienţii de la 
agenţiile cu care lucrau, acestea erau: să înţeleagă nevoile clientului şi să 
aibă o bună comunicare cu clientul, să fie o agenţie full-service, să se afle pe 
un trend ascendent şi să aibă clienţi puternici, să dezvolte promoţii eficiente, 
să aibă o bună comunicare internă, să fie dinamică, foarte creativă, realistă, 
inteligentă şi onestă. 

Conform AdMarket 20061, Leo Burnett se afla în continuare pe primul 
loc în clasamentul celor mai creative agenţii, fiind urmată de McCann 
Erickson şi NextCap. Categoria „top-of-mind” era condusă de McCann- 
Erickson, respondentii menţionând-o atunci când au fost rugaţi să numească 
prima agenţie care le vine în minte (top-of-mind), locul al doilea fiind ocupat 
de Leo Burnett, apoi Ogilvy Group, Graffiti BBDO, Saatchi&Saatchi si Tempo 
Advertising. Aceste agenţii au o inertie pozitivă a imaginii, rămânând în top 
indiferent de activităţile pe care le desfăşoară, deoarece sunt branduri ample 
şi consistente. Şi în privinţa strategiei Leo Burnett a fost desemnată ca fiind 
agenţia care cunoaşte cel mai bine nevoile consumatorilor. Pe poziţia a doua 
se situa McCann-Erickson, iar pe trei Next/Cap. Se remarcă prezenţa 
categoriei „others” printre preferinţele clienţilor intervievaţi, categorie ce 
conţine agenţii mai puţin cunoscute care arată ca piaţa este fragmentată, 
mulţi clienţi preferând să lucreze cu agenţii mici, din motive care ţin de buget 
şi flexibilitate. Dacă în anii precedenţi, pe baza listelor de clienţi primite de la 
agenţiile membre UAPR, D&D Research alcătuia o listă de contacte, în 2006 
s-a optat pentru o variantă îmbunătăţită. Respectiva lista a fost întocmită pe 
baza topului primilor 500 de investitori în publicitate. În acest fel, partea 
subiectivă a fost eliminată (nu au fost contactaţi clienţi care au o părere 
„bună” despre o anumită agenţie). 

Conform ultimei ediţii a studiului, AdMarket 20082, un număr restrâns 
de agenţii se regăsesc în topul preferințelor clienţilor, după majoritatea 
criteriilor de evaluare a performanţei agenţiilor. Oficialii UAPR au insistat 


foarte mult pe ideea cá AdMarket 2008 este un studiu de perceptie si nu un 
studiu de másurare a performantei. Studiul reflectá perceptia clientilor 
asupra relaţiei client-agentie si asupra industriei de publicitate din România, 
cu focus pe agenţiile membre UAPR. De altfel, la realizarea studiului au 
participat numai respondenţi din partea companiilor clienţilor. Şi-au exprimat 
opiniile 247 de respondenţi din 180 de companii, adică un total de 42% din 
cei vizati. 


1. „AdMarket - Momentul adevărului despre publicitatea românească”, 
27.06.2006, http://www.- iqads.ro/stire 3458/admarket momentul adevarului 
despre publicitatea romaneasca.html. 

2. Alina Galeriu, „Ce ascunde AdMarket 2008?", 28.01.2009, 
http://www.iqads.ro/Spot- Light read 9986/ce ascunde admarket 2008 .html; 
Costin lonescu „Sondaj AdMarket: Ce cred clienţii de publicitate despre 
agenţii”, HotNews.ro, 28.01.2009, http://economie.hotnews.ro/stiri-media 


publicitate- 
53685 38-sondaj-admarket-ered-clientii-publicitate-despre-agentii.htm. 

Majoritatea clienților consideră că nivelul de competenţă şi 
profesionalism în industria de publicitate este mediu (58%) sau ridicat (34%), 
83% dintre respondenţi cred că marketingul interactiv are cel mai mare 
potenţial de dezvoltare în viitor, peste 50% cred ca realizarea unei promoţii 
îndeosebi pe Internet oferă în mare (30%) sau foarte mare măsură (24%) 
oportunităţi reale de dezvoltare pentru afacere, iar 62% dintre respondenţi 
preferă să atribuie activităţi agenţiilor prin pitch; cei mai mulţi clienţi (69%) 
spun ca nu ţin cont de premii atunci când aleg o agenţie. Desi 70% din cei 
chestionati au răspuns afirmativ la întrebarea „industria de publicitate din 
România reflectă nevoile clienţilor într-o manieră realistă?”, clienţii doresc 
cel de creaţie şi în al treilea rând în legătură cu specializarea resurselor 
umane din agenţii. Cel mai important aspect în relaţia client-agentie este 
intelegerea business-ului clientului si a nevoilor sale (8196), urmat de 
calitatea fluxului comunicational si de respectarea înțelegerilor stabilite. 

Agenţia cu cel mai bun departament de creaţie a fost nominalizată Leo 
Burnett, urmată de McCann Erickson şi Next. La categoria „top-of-mind” 
(„numiti prima agentie de publicitate la care va ganditi pe moment”) pe 


primul loc conform frecvenţei răspunsurilor se află McCann-Erickson urmată 
de Leo Burnett, apoi alte agentii care nu fac parte din UAPR, Ogilvy Group şi 
Graffiti BBDO. La aceeaşi categorie dar în ce priveşte agenţiile de media, sunt 
numite agenţiile Zenith, MinShare, Media Investment/The Group, iar în ce 
priveşte serviciile de branding, agenţiile Brandient, Grapefruit, Leo Burnett. În 
ce priveşte numărul de agenţii cu care lucrează, aproape două treimi 
lucrează doar cu una sau cu două agenţii. Peste jumătate dintre respondenţi 
sunt siguri (34%) sau aproape siguri (24%) că nu îşi vor schimba anul viitor 
agenţia cu care lucrează. 


Cercetarea pentru publicitate 


Publicitatea este principalul mijloc prin care consumatorii sunt informaţi 
cu privire la un nou produs, sunt convinşi să prefere o anumită marcă sau li 
se reaminteşte că au nevoie de aceasta. Scopul publicităţii este de a modifica 
comportamentul consumatorilor pentru a creşte vânzările de produse şi 
servicii. Campania publicitară porneşte deci, mai întâi de toate, de la 
consumator, care trebuie studiat pentru a afla care sunt nevoile sale încă 
nesatisfăcute, ca şi modalităţile în care acestea pot fi acoperite prin 
comunicare, iar firmele de cercetare de marketing sunt liantul care 
intermediază legătura dintre consumatori, pe de o parte, şi firmele de 
publicitate şi clienţii lor (anuntátori), pe de altă parte. Agenţiile de publicitate 
apelează la cercetare pentru a se asigura că sunt pe drumul cel bun, că 
transmit mesajele pe care consumatorii vor să le audă şi care îi vor 
determina să cumpere produsul. Prin cercetare, agenţia de publicitate află ce 
poate folosi în reclamă sau ce trebuie evitat, în termenii de referinţă ai 
audienței vizate. Cercetarea creşte astfel probabilitatea de a lua decizii 
corecte şi reduce probabilitatea de a lua decizii eronate. Cercetarea stă sau 
ar trebui să stea la baza activităţii de planificare strategică şi de creaţie din 
publicitate. Teoretic, întreaga strategie de comunicare şi în special efortul de 
elaborare a conceptului de creaţie ar trebui să se bazeze pe datele oferite de 
activitatea de cercetare. 

În industria de publicitate, atât la nivel internaţional, cât şi în România, 
există în acest moment două tendinţe: una care pune un accent deosebit pe 
cercetare, observată în special în ultimii ani şi mai ales în pieţele dezvoltate, 
şi alta care pune un accent mai redus pe cercetare şi mai mult pe „idee”, pe 
intuiţie, pe creaţia propriu-zisă. 


Un prim criteriu de clasificare a cercetárii pentru publicitate este cel al 
structurii sau organizaţiei specializate care realizează cercetarea. Astfel, 
cercetarea pentru publicitate este de două tipuri. Ea poate fi desfăşurată de 
companii specializate în cercetare - şi este numită externă - sau de către 
departamentul de strategie-cercetare al agenţiei de publicitate, şi în această 
situaţie este numită /n house. Fiecare dintre aceste abordări are avantajele şi 
dezavantajele sale. Cercetarea realizată de către companii specializate are 
avantajul unei precizii şi corectitudini sporite, ca şi al folosirii unor 
metodologii validate de piaţă, dar şi dezavantajul unui timp mai îndelungat 
de realizare si al unor costuri considerabile. Cercetarea realizată intern (în 
house) este mai puţin precisă, dar mai rapidă, mai ieftină şi mai uşor de 
realizat. Există, însă, doar o gamă limitată de tipuri de cercetări care pot fi 
realizate în house, datorită lipsei resurselor şi logisticii, ca şi a unor 
competenţe, experienţe şi specializări mai restrânse a celor care lucrează în 
departamentele de strategie-cercetare ale agenţiilor de publicitate în 
comparaţie cu cele ale cercetătorilor din companiile de profil (O'Guinn, Allen 
şi Semenik, 1998) 

Activitatea de cercetare în publicitate poate fi privită ca o dezvoltare de 
nişă a cercetării de tip sociologic şi psihologic, cea mai mare parte a 
metodelor şi tehnicilor folosite în publicitate provenind din sociologie şi 
psihologie, cu anumite adaptări inerente la specificul activităţii de publicitate. 
De regulă, cercetarea pentru publicitate nu cuprinde şi cercetarea de media, 
care intră în „jurisdicţia” activităţii de media. 

Între cercetarea de marketing şi cercetarea în publicitate există o 
anumită diferenţă sesizabilá, deşi publicitatea apelează într-o măsură 
considerabilă la cercetarea de marketing. Astfel, „cercetarea de marketing 
reprezintă activitatea de culegere, înregistrare şi analiză (interpretare) a 
datelor legate de toate variabilele care formează mixul de marketing”, în 
timp ce „cercetarea de publicitate este o formă specializată de cercetare de 
marketing care se focalizează asupra planificării, pregătirii şi plasării de 
reclame în diverse media” (Baker, 1998). 

O caracteristică aparte a cercetării pentru publicitate o constituie faptul 
că i se cer în mod categoric rezultate, informaţii care să permită influențarea 
comportamentului indivizilor, în sensul achiziţiei produselor cărora li se face 
reclamă. Acestei cerinţe de eficienţă i se răspunde în plan ştiinţific cu o mare 
diversificare metodologică. 

Un al doilea criteriu de clasificare al cercetării pentru publicitate il 
constituie axa cantitativ-calitativ. Metodele şi tehnicile de cercetare folosite 


de către publicitate sunt atât de tip cantitativ, cât si calitativ, cu o 
preponderență evidentă a celor de tip calitativ, atât ca număr, cât şi ca 
frecvenţă de utilizare. Deşi cercetarea de tip cantitativ prezintă o atracţie 
aparte pentru specialiştii în publicitate, datorită tentatiei cuantificării şi, apoi, 
a interpretării algoritmice a opiniilor, atitudinilor şi comportamentelor 
consumatorilor, cuantificarea ajutând la reducerea incertitudinii implicate de 
procesul de luare a deciziei, cercetarea calitativă este singura care poate 
oferi acel tip de informaţie de profunzime care permite 

„identificarea” creativului cu grupul-ţintă de consumatori căruia i se 
adreseazá prin campania publicitará. 

Diversitatea metodologicá a cercetárii pentru publicitate este foarte 
mare; totusi, varietatea metodelor poate fi structuratá pe trei directii 
principale, în funcţie de natura calitativă sau cantitativă a acestora: (1) 
metode cantitative; (2) metode calitative şi (3) metode integrate. Realitatea 
empirică a arătat că cele mai performante metodologii de cercetare pentru 
publicitate sunt cele integrate, care folosesc atât tehnici calitative, cât şi 
cantitative, în diverse combinaţii, în funcţie de obiectivele demersului (Russel 
şi Lane, 1996). 


Metodele cantitative (1) sunt, la rândul lor, de două tipuri: (a) metode 
care măsoară influenţa canalelor media şi expunerea audienței şi (D) metode 
de analiză a mesajului publicitar. 

Metodele care măsoară influenţa canalelor media şi expunerea 
audienței sunt pentru: (i) mass-media audiovizuale (sondaje de audienţă, 
sondaje panel prin audimetre, people meter-e sau jurnale de audienţă); (îi) 
mass-media tipărite (sondaje de readership, sondaje de imagine) si (iii) 
pentru pre-testarea reclamelor (teste cinematografice, teste de reacţii 
fiziologice, teste prin intermediul analizatoarelor perceptive etc.). 

Metodele care analizează mesajul publicitar sunt: (i) de pilotare (DAR, 
Gallup-Robinson, ASI etc.); (îi) de post-testare (anchetă post-campanie, 
sondaj repetitiv de monitorizare) şi (iii) de analiză de conţinut a reclamelor 
(Jaskins şi Kendrick, 1993). 

Principalele metode cantitative utilizate în cercetarea pentru publicitate 
sunt: sondajul, experimentul, observaţia şi analiza de conţinut. Câmpul 
metodologic este însă mult mai larg, incluzând mai multe tipuri de sondaje, 


pe esantioane probabilistice sau neprobabilistice: sondaje de piaţă, sondaje 
de monitorizare a audientei TV sau radio, sondaje de monitorizare a 
campaniei publicitare, sondaje folosind audimetre sau people meter-e, 
sondaje de posttestare a mesajului publicitar, sondajele realizate prin 
interceptarea consumatorilor în magazine, sondajele motivationale, cercetări 
privind comportamentele consumatorilor (de achiziţie, de consum, de 
renunțare etc.), studii de valori şi stiluri de viaţă, studii de segmentare, 
studiul audienței revistelor etc. Experimentul este şi el folosit frecvent în 
cercetarea impactului reclamelor, unele experimente mai puţin 
convenţionale de cercetare a reclamelor utilizând diverse aparate: 
experimentul de laborator pentru testarea mesajului reclamei, răspunsul 
galvanic al pielii, monitorizarea mişcărilor globilor oculari, 
electroencefalograful, Perception Analizer-ul (Cook, 1996). 


Metodele calitative (2) sunt orientate spre: (a) cercetarea mesajului şi 
(b) cercetarea consumatorului. Cercetarea mesajului poate viza, la rândul ei, 
(i) construcţia mesajului (analiză structurală semiotică etc.) sau (îi) pre- 
testarea mesajului (focus grupuri, interviuri individuale intensive etc.). 

Metodele de cercetare calitativă au o natură mai mult exploratorie şi 
urmăresc să aducă la suprafaţă aspectele profunde ale unor realităţi specifice 
consumatorilor, aspecte în general greu măsurabile. Cercetătorii caută, pe 
baza datelor obţinute prin metode calitative, să-şi formeze mai degrabă o 
impresie decât să dea o definire clară a situaţiei. Întrebările la care răspund 
cel mai des metodele calitative sunt „de ce?" şi „cum?”. 

Advertising Research Foundation descrie cercetarea calitativă ca fiind 
„intenţia de a cerceta în profunzime atitudinile, credinţele, motivațiile si 
comportamentele audienței. Când este analizată şi raportată în mod creativ, 
cercetarea calitativă oferă imaginea profunzimilor motivationale. Cercetarea 
calitativă oferă «sentimente», «textură», un anumit simt al intensității si al 
nuantei. De obicei, rezultatele calitative sunt raportate discursiv, adesea în 
propriile cuvinte ale respondentilor. Cercetarea calitativă foloseşte de obicei 
eşantioane relativ mici şi se bazează pe interviuri libere sau semistructurate” 
(Haskins şi Kendrick, 1993). 

Cercetarea calitativă este preferată în special pentru analiza 
structurală a mesajului publicitar sau pentru studierea procesului de 
receptare a acestuia. În special în ultimii ani, studiile receptării şi interpretării 
mesajelor au beneficiat de aportul considerabil al studiilor de etnografie a 
audienţelor, care folosesc cu predilecție interviurile şi observaţia participativă 


(Coman, 1999). Si studiile culturale apelează la abordările calitative, 
argumentând faptul că perceperea realităţii este mediată de aparatele 
individuale de percepţie si de interpretarea semnificatiilor. De exemplu, 
constructivismul social presupune că modul în care individul percepe lumea 
este influenţat de diverse filtre culturale. Unele orientări pun accentul pe 
influenţa limbajului 


(coduri, ideologii, ipoteza Sapir-Whorf), în timp ce altele susţin că mass- 
media prezintă o versiune sistematic şi intenţionat distorsionată a societăţii 
(teoriile cultivării etc.). 

Printre metodele de cercetare de tip calitativ folosite cel mai adesea în 
publicitate putem enumera: (1) focus grupul, care este cea mai folosită 
metodă de cercetare din publicitate în acest moment; (2) grupuri de întâlnire, 
grupuri Delphi; (3) brainstorming-uri cu consumatorii; (4) interviul de 
profunzime, care poate fi atât structurat (direcționat) cât si nestructurat 
(nedirectionat); (5) analiza de conţinut a diverselor materiale sociale; (6) 
observarea participativă sau neparticipativá; (7) activitatea de documentare; 
(8) vox pop (vocea străzii) - interviuri semistructurate filmate, realizate cu 
consumatori în situaţii obişnuite - pe stradă, la locul de muncă etc. (Baker, 
1998). 

Printre cele mai utilizate mijloace de dezvăluire a sensurilor pe care 
micile grupuri de interpreţi le generează din comunicarea publicitară într-un 
anumit context socio-cultural se detaşează interviurile individuale intensive 
(în depth interview) şi discuţiile de grup (focus grupurile). 


Metodele integrate (3) folosesc atât metode calitative, cât şi cantitative 
şi pot fi folosite în toate etapele demersului de cercetare pentru publicitate 
(cercetarea consumatorului, analiza mesajului, pre-testare, post-testare etc.) 

În cercetarea calitativă, de multe ori teoria este generată de rezultatele 
din timpul studiului efectiv; de aici caracterul ei exploratoriu şi dificultatea 
sau chiar imposibilitatea formulării unor ipoteze concrete. Cercetarea 
cantitativă, dimpotrivă, avansează ipotezele înainte de realizarea studiului, 
fapt care include o presupozitie ontologică, şi anume existenţa unei anumite 
realităţi. Realitátii i se asociază un anumit grad de probabilitate, făcând 
posibile astfel ipotezele şi baza teoretică. Cercetarea calitativă acceptă faptul 
că diverse teorii pot fi simultan valide, în funcţie de subiectivitatea 
cercetătorului sau de interpretările respondentilor. În acest mod, teoria, dacă 


nu este initiatá de o cercetare anterioará, se dezvoltá din rezultatele 
studiului. 

Abordárile metodologice integrate pot contribui la echilibrarea balantei 
dintre cantitativ si calitativ, prin combinarea unui demers cantitativ de 
cuantificare a variabilelor situaţiei cu îmbogățirea calitativă a diverselor 
interpretări ale acesteia (Hansen, 1995). 


Un al treilea criteriu de clasificare îl constituie domeniul de 
aplicabilitate al cercetării, respectiv dacă aceasta este destinată dezvoltării 
campaniei publicitare sau a celei de media. Astfel, avem de-a face cu (1) 
cercetarea expunerii la publicitate sau studiul mass-media ca vehicule ale 
mesajelor publicitare şi (2) cercetarea impactului reclamelor şi a campaniei 
publicitare sau cercetarea mesajului publicitar propriu-zis. 

Cercetarea pentru publicitate vizează atât studierea construcţiei şi a 
impactului mesajului publicitar, cât şi media care vehiculează publicitatea, 
care au o influenţă deosebită asupra eficienţei acesteia, deoarece determină 
atât probabilitatea, cât şi gradul expunerii, precum şi stilul de receptare al 
grupurilor-tintá. Asa cum vom vedea în continuare, cercetarea impactului si a 
campaniei publicitare va fi prezentată în extenso în funcţie de etapele de 
dezvoltare a campaniei propriu-zise; vom insista acum (deşi foarte pe scurt, 
domeniul fiind unul dintre 

cele mai „ezoterice” din întreaga activitate de publicitate) doar asupra 
studiilor asupra massmedia ca vehicule ale mesajelor publicitare. 


Primele metode de evaluare calitative şi cantitative a audienței media 
au fost elaborate de şcoala empirică din sociologia comunicării de masă 
(inaugurată în anii „O de Paul Lazarsfeld, Bernard Berelson, Carl Hovland, 
Elihu Katz) care a emis şi primele paradigme referitoare la structurarea 
audienței (Drăgan, 1996). 

Cercetarea audienței în domeniul comunicării de masă este de mare 
interes pentru companiile de media şi vizează în principal caracteristicile 
sociografice ale grupurilor-ţintă, stilurile lor de viaţă, sistemele de motivații, 
aşteptările şi nevoile acestora etc., dar şi anumiţi indicatori relevanti despre 
consumul lor de media. Principalii indicatori de acest tip sunt: frecvenţa 
contactelor cu canalele media, durata de expunere la media, locul expunerii 


la canalele media, comportamentele de receptare, intentiile si motivatiile 
expunerii. 

Cercetarea audientei din perspectiva activităţii de media din publicitate 
are o importanţă aparte şi datorită faptului cá cea mai mare parte din 
bugetul unei campanii publicitare este alocată canalelor mediatice (în 
România, între 60% şi 80% din totalul bugetului unei campanii de comunicare 
este alocat activităţii de media), respectiv cumpărării timpilor şi spaţiilor 
media, elaborării strategiei de distribuţie a mesajelor şi a planurilor de 
distribuţie a mesajelor. Plasarea reclamelor în mass-media devine astfel un 
element extrem de important pentru succesul campaniei publicitare. 

Cele mai utilizate metode pentru măsurarea prin sondaj a audienței 
sunt: (1) ancheta pe bază de interviu şi chestionar; (2) panelul cu jurnale de 
înregistrare (diary) şi (3) panelul de audimetre sau peop/e meter-e (Haskins şi 
Hendrix, 1993). 

În cazul televiziunii şi radioului, ancheta prin interviu (1) foloseşte 
eşantioane reprezentative şi este considerată metoda cea mai adecvată şi 
mai frecvent utilizată pentru culegerea datelor de audienţă. Se foloseşte de 
regulă chestionarul standardizat aplicat prin intermediul interviurilor faţă în 
faţă pentru obţinerea informaţiilor despre frecvenţa şi durata expunerii la 
radio şi televiziune. În România este folosit doar chestionarul aplicat prin 
interviu faţă în faţă, dar în alte ţări mai sunt utilizate şi interviul telefonic sau 
chestionarele trimise prin poştă ori publicate în reviste sau ziare. 

Metoda panel cu jurnale de audienţă (2) presupune trecerea de la 
intervievarea faţă în faţă, influenţată considerabil de capacitatea de 
rememorare a respondentilor a ceea ce au urmărit, la folosirea jurnalelor în 
care aceştia notează sistematic pe o anumită perioadă consumul lor de 
media. Fiecare membru al panelului (eşantion observat în timp continuu) 
notează zilnic într-un carnet, pe fişe de înregistrare, emisiunile pe care le-a 
urmărit, ca şi intervalele temporale între care le-a urmărit, precum şi 
eventualele sale aprecieri asupra acestora. Aceste jurnale sunt completate 
zilnic sau săptămânal de către respondenţi şi sunt recuperate periodic de 
către operatori sau sunt trimise la sediul companiei de cercetare. Jurnalele TV 
sau radio consemnează modul de consum al întregii gospodării (fiecare 
persoană care urmăreşte la respectivul aparat TV sau radio la un moment dat 
un anumit program), fiind alocate unui singur aparat TV sau radio. Unitatea 
de măsură temporală este sfertul de oră. 


Panelul de audimetre (3) foloseşte pentru înregistrarea consumului 
mediatic dispozitive electronice numite audimetre sau people meter-e. 
Aceste dispozitive electronice de măsurare a audienței înlocuiesc jurnalele de 
audienţă, dar folosesc acelaşi principiu. 

Audimetrul este un aparat electronic ataşat televizorului care 
înregistrează deschiderea aparatului şi canalul pe care este fixat acesta. 
Acest lucru se realizează prin alocarea unui buton pe o telecomandă specială 
fiecărui membru al familiei. În momentul în care acesta începe să vizioneze 
un program, apasă pe butonul propriu, iar la terminarea vizionării, foloseşte 
acelaşi buton pentru a marca finalul sesiunii. Audimetrele măresc viteza de 
culegere a datelor, rapiditatea transmiterii acestora şi simplifică înregistrarea 
răspunsurilor. Ele înregistrează atât conţinutul, cât si durata vizionării, 
oferind în plus posibilitatea persoanelor intervievate să îşi consemneze 
propriile date demografice. Un alt avantaj îl constituie reducerea efortului de 
completare a jurnalelor. Metoda are însă dezavantajul unei rate scăzute a 
cooperării gospodăriilor selectate şi a indivizilor din acestea şi, implicit, 
creşterea costurilor culegerii datelor de teren. 

Formatul folosit de obicei pentru raportarea datelor este audiența AHQ 
(audiența sfertului de oră); este considerat telespectator acea persoană care 
vizionează un program cel puţin cinci minute în intervalul unui sfert de oră de 
emisiune. 

Audimetrele permit însă doar măsurarea audienței mass-media, nu si a 
audienței reclamelor. Problema este că adeseori calupul de reclame durează 
mai mult de cinci minute, iar sistemul de măsurare cu audimetre nu permite 
măsurarea exactă a audienței reclamelor sau structura socio-demografică a 
acesteia. 

Măsurarea audienței mediilor tipărite este o problemă mai delicată, 
deoarece există mai multe tipuri de audienţe ale media tipărite. Astfel, 
există: (1) audiența primară, reprezentată de cei care cumpără o publicaţie, 
împreună cu membrii familiei care locuiesc în aceeaşi gospodărie; (2) 
audiența secundară, formată de indivizii care sunt expuşi şi ei publicaţiei, alţii 
decât cei care fac parte din audiența primară (prin împrumutarea publicaţiei) 
şi (3) audiența totală, care reprezintă totalitatea persoanelor care sunt 
expuse unei publicaţii cel puţin o dată. 

Un prim indicator de măsurare al audienței îl reprezintă numărul de 
exemplare al unei publicaţii. Acesta se măsoară prin contabilizarea tirajelor 
publicaţiei sau a abonamentelor. Numărul de persoane expuse la un anumit 
element al unui mediu tipărit este un indicator important al acoperirii unei 


publicaţii, însă de obicei numărul de persoane expuse unei publicaţii este mai 
mare decât numărul de exemplare tipărite sau distribuite. 

Măsurarea mărimii audienței, a compoziţiei audienței şi a gradului 
expunerii este, de obicei, realizată cu ajutorul interviurilor faţă în faţă, al 
interviurilor telefonice sau prin poştă ori chiar prin chestionare tipărite în 
paginile unor publicaţii. Aceste metode nu sunt folosite însă în România 
datorită gradului redus de control asupra informaţiei, ratei reduse de 
răspunsuri şi dificultăţilor de obtinere a reprezentativitátii eşantioanelor. 

Nici în cazul canalelor tipărite măsurarea audienței nu asigură şi 
măsurarea expunerii la reclame. Simpla deschidere sau răsfoire a unei 
reviste sau a unui ziar nu garantează expunerea cititorului la reclamele din 
interior. De asemenea, expunerea la reclame diferă de 

perceperea reclamei, care este asigurată în mare măsură de 
caracteristicile mesajului, încadrare, ilustraţii, culori etc. 


Un al patrulea criteriu de clasificare al cercetării pentru publicitate îl 
constituie axa derulării temporale a unei campanii de publicitate. Din această 
perspectivă cercetarea pentru publicitate poate fi încadrată în trei mari 
categorii: (1) cercetare exploratorie si de dezvoltare a campaniei 
(developmental research); (2) cercetare confirmatorie sau de testare 
(confirmatory research), (3) cercetare evaluatorie (evaluative research) 
(O'Guinn, Allen, Semenick, 1998). 

Modelele teoretice care stau la baza acestor metode sunt cele simbolic- 
interpretative, persuasive, si modelele efectelor socio-culturale, fiecare 
specifice într-o mai mare măsură anumitor stadii ale campaniei publicitare. 
Astfel, modelele simbolic-interpretative se folosesc în cazul cercetării 
exploratorii şi de dezvoltare a campaniei, dar şi de confirmare (pre-testare); 
modelele persuasive - pentru cercetarea confirmatorie şi evaluatorie, iar 
modelul sociologic al efectelor socio-culturale - pentru cercetarea de tip 
evaluatoriu (Drăgan, 1996). 

Ca şi în cazul altor aspecte specifice publicităţii (de pildă tipurile de 
publicitate), şi în cazul cercetării pentru publicitate clasificările se suprapun şi 
aceleaşi metode şi tehnici pot fi folosite în diverse etape. Am preferat să le 
expunem în continuare în detaliu din perspectiva derulării temporale a 
campaniei publicitare, cea mai firească şi mai aproape de realitate dintre 


toate clasificárile menţionate anterior, abordare specifică, de altfel, 
majorităţii lucrărilor de specialitate care abordează acest subiect dintr-o 
perspectivă pragmatică (Cook, 1996). 


Cercetarea exploratorie şi de dezvoltare a campaniei 
(developmental research) 


Această categorie poate fi, la rândul său, împărţită în două categorii: 
cercetarea de tip 

„prospectare” (formative research), cu o funcţie eminamente 
exploratorie, şi cea de dezvoltare propriu-zisă a campaniei publicitare 
(O'Guinn, Allen, Semenick, 1998). 

Cercetarea exploratorie, numită şi de prospectare, are rolul de a stabili 
baza generală de informaţii relevante pentru demararea campaniei 
publicitare, background-ul de cunoştinţe privind comportamentele de 
achiziţie, consum şi renunțare ale grupurilor-tintá etc. (Baker, 1998). 
Cercetarea exploratorie se realizează în general în primele faze ale 
campaniei de comunicare, înainte de elaborarea conceptului creativ al 
campaniei publicitare de către departamentul de creaţie. De cele mai multe 
ori este vorba de cercetare de tip proiectiv, care caută să identifice 
credinţele, atitudinile, valorile şi stilurile de viaţă ale grupurilor vizate. Acest 
tip de cercetare ajută la generarea mai multor posibile rute şi direcţii de 
creaţie; de exemplu, identificarea unor variante diferite de produs, a unor 
strategii alternative de poziţionare sau a unor strategii diferite de publicitate 
necesare pentru a transmite un anumit mesaj, descoperirea beneficiilor 
mărcilor din perspectiva consumatorului, a motivatiilor acestuia atunci când 
cumpără sau foloseşte o marcă. Cu ajutorul cercetării calitative agenţiile de 
publicitate află, de asemenea, informaţii preţioase, exprimate conştient sau 
nu, despre beneficiile funcţionale şi emoţionale ale mărcilor, despre 
atitudinea consumatorilor faţă de produse, elemente privind stilurile de viaţă 
ale consumatorilor în general etc. 

În această fază se realizează, de regulă, şi analiza semiotică a 
simbolismului reclamei, a conotatiilor şi miturilor pe care aceasta le 
vehiculează, ca şi a structurii sale. Aceasta etapă contribuie, de asemenea, la 
înţelegerea atributelor unei mărci şi la identificarea acelor caracteristici care 
pot face marca mai atrăgătoare pentru consumatori. 

În faza explorării contextului de piaţă şi a competiţiei, deşi piaţa este 
puţin cunoscută, s-au formulat deja obiectivele, dar nu există încă idei 


executionale ale reclamei. Metoda cartografierii pietei (market maping) poate 
fi utilă pentru a identifica poziţionarea mărcii într-un context competitiv. O 
altă metodă utilă în această etapă este cea de innovative interaction, care 
constă în adunarea angajaţilor din agenţia de publicitate la o şedinţă de 
rezolvare a problemelor unde un moderator specializat, cercetătorul, prescrie 
roluri şi formulează probleme. Înainte de crearea reclamei se mai face apel şi 
la o variantă de observaţie: metoda ascultătorului „naiv”. Ea presupune 
organizarea unor discuţii de grup sau interviuri intensive, la care clientul 
asistă din umbră, dar cu intenţia de a contribui la generarea ideilor de 
creaţie. Uneori trebuie evaluate mai multe idei executionale pentru a stabili 
varianta care trebuie transformată în reclama finită. Se apelează atunci la 
organizarea unor discuţii „în foc continuu” la care participă şi reprezentantul 
agenţiei de publicitate, asistat de cercetător. 

Principalele metodologii folosite sunt de natură calitativă, precum 
discuţiile de grup, interviurile în profunzime sau diferite tehnici de observare. 
Tehnicile folosite sunt dintre cele mai diverse şi sunt alese în funcţie de 
specificul produsului. 

Cercetarea de dezvoltare a campaniei (developmental research sau 
advertising execution development) vizează dezvoltarea progresivă a 
conceptului de creaţie după ce acesta a reieşit din faza formativă. După 
elaborare trebuie testat. 

Este etapa testării diverselor rute de creaţie, a declinărilor în diverse 
forme şi execuţii a conceptului de creaţie. Acest tip de cercetare este folosit 
pentru a identifica şi genera oportunităţi de comunicare şi mesaje de tip 
publicitar. Cercetarea are ca principal obiectiv să ajute direct efortul de 
planificare şi cercetare în înţelegerea aspectelor care vizează profilurile 
psihologice şi comportamentale ale consumatorilor, limbajul specific 
audienței vizate etc. (Baker, 1998). Cercetarea de dezvoltare a campaniei 
este considerată a fi de o importanţă aparte în ansamblul întregului demers 
de cercetare în publicitate, deoarece îşi aduce aportul în cea mai importantă 
etapă a campaniei publicitare, şi anume în cea de concepere. Explorarea şi 
validarea ideilor creative sunt aspecte deosebit de importante, deoarece 
oferă feedbackuri vitale în adecvarea strategiei publicitare la grupurile-ţintă 
şi realităţile pieţei în care activează marca. În această etapă esenţial este 
modul în care este prezentată subiecţilor investigati ideea creativă, astfel 
încât potenţialul său de a comunica beneficiile mărcii şi de a motiva 
respondentii să fie în întregime explorat. Metodologia folosită acum este tot 


una preponderent calitativá, deoarece aceasta, prin specificul si natura sa, 
permite analizarea 

reacţiilor spontane, a atractivitátii emotionale si subiective a ideii, 
oferind indicaţii valoroase despre modul de concretizare a acesteia, într-o 
etapă viitoare, într-o reclamă. 

Cercetarea exploratorie şi de dezvoltare a campaniei joacă un rol 
important în: (1) generarea de idei; (2) analiza mediului în care se va 
desfăşura campania publicitară; (3) definirea audienţelor şi segmentarea 
grupurilor-tintá; (4) definirea  profilurilor audienţelor (O'Guinn, Allen, 
Semenick, 1998). 

De cele mai multe ori o agenţie de publicitate are misiunea de a 
inventa moduri noi, dar pe înţelesul audienței vizate, de a prezenta un 
produs/serviciu sau o marcă. Aceste idei, aceste moduri inedite de a vedea 
lucrurile cer informaţii foarte exacte despre specificul audienței vizate, 
informaţii care să constituie ingredientele unei campanii de impact, iar 
acestea provin cel mai adesea din contactul direct între agenţie şi 
consumator. Cele mai folosite metode pentru a ajuta procesul de generare de 
idei (1) sunt cele de cercetare calitativă: observarea participativă, sesiunile 
de brainstorming cu consumatorii, interviurile de profunzime etc. 

Analiza mediului în care se va desfăşura campania publicitară (2) caută 
să identifice influenţa potenţială a tendinţelor sociale, culturale, economice şi 
politice asupra consumatorului, ca şi caracteristicile mediului social în care 
vor fi plasate reclamele. Această analiză oferă informaţii deosebit de utile 
departamentului de planificare, atât în ceea ce priveşte oportunităţile de a 
comunica eficient cu grupurile-tintá, cât şi barierele în calea acestei 
comunicări. 

Segmentarea pieţei este prima şi cea mai importantă decizie pe care 
trebuie să o ia agenţia de publicitate. Obiectivul activității de definire a 
audienţelor şi segmentare a grupurilorțintă (3) este de a identifica grupurile 
de potenţiali consumatori care oferă cea mai bună potrivire între oferta de 
piaţă a firmei şi nevoile şi dorinţele consumatorilor. Ea vizează, de asemenea, 
descoperirea de noi pieţe. Fragmentarea publicurilor este un fenomen 
generalizat, iar liniile de clivaj dintre diversele audienţe sunt din ce în ce mai 
fine; de asemenea, ele depind în mai mare măsură decât în trecut de factorii 
de natură psihologică sau care ţin de stilul de viaţă. 


Poate cel mai important serviciu oferit de cátre activitatea de cercetare 
exploratorie si de dezvoltare a campaniei constá in determinarea profilurilor 
socio-psihografice ale grupurilor-tintá (4) astfel incát departamentul de 
creaţie să poată folosi optim aceste informaţii. Determinarea profilurilor 
vizează atât dimensiunea sociografică (vârstă, sex, mediu de rezidenţă, nivel 
de educaţie etc.), cât şi cea psihografică. Departamentul de creaţie trebuie 
să cunoască cât mai multe lucruri despre oamenii cărora le va vorbi prin 
reclame. Acest obiectiv poate fi atins în mai multe feluri. Unul dintre acestea, 
cel mai folosit, este prin intermediul studiilor privind stilurile de viaţă - VALS 
(values and life styles). Aceste cercetări folosesc date obţinute prin răspunsul 
la întrebări ce vizează o gamă foarte largă de activităţi, interese şi opinii ale 
grupurilor-ţintă. Un alt domeniu intens exploatat se referă la ceea ce se 
numeşte comportamentul consumatorului. Toate acestea oferă creatorilor de 
publicitate o imagine clară şi precisă despre grupurile-tintá, despre nevoile, 
motivațiile şi dorinţele acestora. 

Metodele şi tehnicile folosite în cercetarea de explorare şi dezvoltare a 
campaniei sunt în principal tehnici calitative, exploratorii. Dintre acestea, 
cele mai utilizate sunt focus grupurile, observaţia şi tehnicile proiective. 


1. Focus grupurile sunt una dintre cele mai folosite metode ce 
cercetare în publicitate, având multiple avantaje, dar şi unele dezavantaje 
inerente. „Opt oameni stând în jurul unei mese, mâncând pizza şi discutând 
despre produsul tău în timp ce cercetătorii îi privesc din spatele unei oglinzi, 
iată ce este un focus grup...” (Trachtenberg, 1987). 

Interviurile de grup sau focus grupurile sunt metodele calitative cele 
mai des folosite în publicitate. Acestea implică prezenţa a 8-12 persoane, 
plus un moderator. Participanţii la discuţii sunt selectaţi conform anumitor 
criterii, pentru a reproduce pe cât posibil grupul-tintá al reclamei, regula cea 
mai importantă şi mai generală de selecţie a participanţilor fiind ca toate 
persoanele participante să fie familiarizate cu tema discutată, pe cât posibil 
cât mai reprezentativi pentru audiența vizată, dar în acelaşi timp mai diverşi. 
Focus grupurile oferă în acelaşi timp atât posibilitatea observării reacţiilor 
individuale, cât şi a interacțiunii de grup. Elementele-cheie în obţinerea unor 
rezultate valide sunt selecţia participanţilor şi competenţa moderatorului. 
Acesta trebuie să fie experimentat, familiarizat cu tematica şi flexibil în 
formularea şi plasarea întrebărilor, capabil să reacționeze rapid şi să 
empatizeze cu participanţii. 


2. Grupurile de discutii extinse sunt o variantá a discutiilor de grup 
obisnuite. Discutiile dureazá intre 3 si 4 ore, cu un numár de participanti mai 
mic decât în cazul focus grupurilor (3-6 persoane), permit explorarea mai în 
profunzime a opiniilor şi convingerilor participanţilor şi oferă un timp mai 
îndelungat de explicitare a acestora. Ele sunt recomandate în pretestarea 
reclamelor când se urmăreşte explorarea mai profundă, când subiectul este 
delicat, când se caută viziuni noi sau când cercetarea impune folosirea 
masivă a tehnicilor proiective. Avantajul principal al grupului extins constă în 
profunzimea şi extensia datelor obţinute. Folosirea tehnicilor de facilitare 
proiective de la începutul grupului permit instalarea încrederii atât între 
moderator şi participanţi cât şi între aceştia din urmă. Atmosfera de grup 
destinsă îi încurajează pe respondenţi să îşi exprime inclusiv convingerile şi 
atitudinile intime, deoarece se elimină multe dintre mecanismele de protecţie 
a eului pe care subiecţii le au şi le folosesc într-o discuţie de grup obişnuită. 

3. Interviurile intensive individuale sunt realizate de intervievatori 
calificaţi şi constau în discutarea aprofundată a unei teme, pe baza unui ghid 
tematic lejer, nestructurat. Discuţia durează maximum o oră. Avantajele 
acestora constau în facilitarea sinceritátii în răspunsuri şi evaluări si în 
uşurinţa recrutării persoanelor. Acestea sunt de regulă recrutate direct din 
magazine şi invitate la sediul companiei de cercetare, unde sunt intervievate 
intensiv. 

4. Evaluarea psihologică. Tehnicile psihologice sunt destinate să 
sondeze mai adânc şi să atingă nivelul subconştientului. La acest nivel, 
respondentul nu este conştient de motivele care dau naştere anumitor tipare 
de comportament, deşi, dacă este întrebat, el va avansa, de regulă, un motiv 
raţional. Cum cea mai mare parte ale mesajelor publicitare sunt adresate 
unui număr mare de receptori, particularitátile individuale prezentând mai 
puţină importanţă, în afară de cazul în care ele sunt comune unui număr mai 
mare de indivizi. Analiştii din zona publicităţii folosesc metodele psihologice 
tocmai în scopul determinării acestei motivații de bază, acolo unde întrebările 
indirecte ar putea duce la rationalizári în evaziune. 

Tehnicile psihologice au anumite limite, care impun o atenţie sporită în 
execuţia şi interpretarea lor, rezultatele fiind eminamente de natură 
calitativă, şi nu cantitativă. Ca şi în cazul 

interviurilor partial structurate, lipsa unor anchetatori înalt calificaţi 
limitează folosirea acestor tehnici la grupuri mici de indivizi, care nu pot 
constitui proiecţii adecvate ale comportamentului consumatorilor per 
ansamblu. 

Cea mai frecvent folosită metodă este interviul nestructurat, care 
durează de la una la trei ore, în care intervievatorul şi respondentul discută 
despre un anumit subiect, cu convingerea că, dacă respondentul vorbeşte un 
timp suficient de îndelungat, o parte dintre atitudinile sale subconştiente vor 
începe să se contureze. 

O variantă foarte utilizată a acestui tip de interviu este interviul unui 
grup de persoane, direct sau focalizat, în care un moderator calificat 
antrenează un grup de 2-4 persoane într-o discuţie liberă, nestructurată, 
legată de produs sau de reclama lui. 

Evaluarea psihologică este realizată în principal prin tehnici proiective. 
Acestea sunt gândite astfel încât să le permită consumatorilor să îşi 
proiecteze gânduri şi sentimente (conştiente sau inconştiente) într-un mod 
direct şi neobstructionat prin intermediul unui stimul neutru. Spre exemplu, a 
vedea feţe umane pe suprafaţa unor nori, sâni în cuburi de gheaţă, chipuri în 
pete de culoare etc., sunt tipuri de proiecţii. Tehnicile proiective se bazează 
în mare măsură pe concepte freudiene cum ar fi inconştient, subconstient, 
refulare, reprimare a gândurilor etc. Cele mai des întâlnite tehnici de tip 
proiectiv sunt: testele de asociaţii; testele de aperceptie tematică; testele de 
completare a unor propoziţii, spaţiile de dialog, povestiri sau desene cu bule; 
construirea de scenarii; probele narative, probele de imagini; sortarea de 
fotografii; analogii; epitafuri ale mărcii. 

Acest tip de cercetare nu foloseşte însă celebrele teste proiective din 
psihologia abisală şi din psihologia personalităţii, cum ar fi testele Rorschach, 
TAT, Lusher, ci procedee proiective mai simple, derivate din cele clasice. 
Tehnicile proiective sunt materiale de stimulare sau provocare a proiecției, 
care îi ajută pe indivizii să îşi exteriorizeze stările interne. Principiul care stă 
la baza acestor tehnici este acela că individul căruia i se cere să descrie o 
realitate definită ambiguu va utiliza în acest demers de operationalizare 
valori, atitudini şi experienţe personale. Cu cât subiectul (realitatea) este mai 
vag, cu atât cel care descrie relevă mai mult despre propria personalitate. 

Una dintre cele mai utilizate tehnici proiective este Testul bulei verbale, 
test adaptat după cel clasic numit Picture Frustration Test, al lui Rosenzwig. 
Acesta are 24 de desene care înfăţişează situaţii diferite, fără nici o legătură 
narativă între ele. Ideea testului este de a plasa ipotetic două persoane într-o 


situatie conflictualá, frustrantá, la care una dintre persoane reactioneazá. 
Reactia este prezentatá in forma unei bule verbale cu text corespunzátor, iar 
răspunsul celeilalte persoane este deschis (o bulă goală). Sarcina subiectului 
este de a exprima răspunsul sau reacţia posibilă a celei de-a doua persoane 
cu care trebuie să se identifice. Această tehnică este foarte utilă în 
descoperirea problemelor consumatorilor unui anumit produs care ar putea fi 
utilizate cu succes în reclamă. 

O altă tehnică este Testul de povestire a scenelor reprezentate în 
imagini, test adaptat după testul TAT. Acesta înfăţişează în imagini 
intenţionat ambigue situaţii tipice de viaţă. Subiectii sunt rugaţi să asocieze 
cu fiecare imagine o poveste cât mai palpitantă. Ideea testului este de a 
surprinde relaţia personală a subiectului cu produsul căruia i se face reclamă. 


Una dintre tehnicile utilizate frecvent de către publicitari este 
personificarea produsului sau a mărcii. Aceasta este o tehnică proiectivă 
folosită pentru analiza imaginii produsului căruia i se face reclamă sau a 
consumatorului tipic al acestuia. O variantă extrem de uzitată este de a 
antropomorfiza marca investigată, de a forţa întruchiparea acesteia într-o 
persoană cât mai uşor de vizualizat (prin sarcini de tipul: „Haideţi să ne 
imaginăm că marca X intră chiar acum pe uşă. Cine este ea? Cum arată? Cu 
ce se ocupá?"). Se mai pot folosi sortările de fotografii sau elaborarea 
epitafului mărcii (brandicide). Respondentii sunt rugaţi să-şi imagineze cá 
marca analizată tocmai a murit şi pe baza acestei situaţii să realizeze un 
epitaf al mărcii, care le dă ocazia să-şi proiecteze propriile sentimente faţă de 
marcă. Se presupune că un epitaf trebuie să sintetizeze esenţa acelei mărci, 
personalitatea acesteia şi, de aceea, este un instrument puternic care 
condensează caracteristicile, beneficiile şi aspectele definitorii ale mărcii. O 
altă tehnică proiectivă asemănătoare cu cea descrisă anterior este solicitarea 
de a construi o poveste despre marcă. În cercetările de dezvoltare a unei 
reclame respondentilor li se arată reclame neterminate şi li se cere să spună 
o poveste despre personaje, scenariu, produs. Principalul câştig oferit de 
această tehnică pentru cercetarea publicităţii este cunoaşterea „limbajului 
specific” al audienței reclamei respective, aceasta fiind o importantă unealtă 
în crearea mesajului. 

O tehnică utilizată, de asemenea, în cercetare constă în implicarea 
directă a subiecţilor în construirea reclamei, prin asumarea unor roluri cum ar 
fi cel de creator de publicitate (copywriter sau art director) sau chiar 
manager al agenţiei de publicitate. 


O altă tehnică este /ntrebarea proiectivá simplă. Conţinutul întrebării 
nu este orientat direct spre persoana investigată, ci spre o instanţă 
abstractă. Astfel, individul poate să se identifice cu această instanţă 
simbolică (un prieten etc.), să se ascundă în spatele ei şi să răspundă în 
numele acesteia, nu în nume propriu. Sunt depăşite astfel mecanismele de 
apărare ale eului, iar subiectul poate vorbi fără retineri despre opiniile si 
atitudinile sale, atribuindu-le acesteia. 

5. Observarea, participativă sau neparticipativă, este o altă metodă 
intens folosită în publicitate. Adevăratele comportamente de consum sau 
stiluri de viaţă ale consumatorilor reies cu claritate într-o manieră nemediată 
şi neobstructionatá doar din observarea directă a acestora în chiar mediul lor 
de viaţă. Cercetătorii sunt din ce în ce mai interesaţi de a cunoaşte direct, 
chiar în mediul lor firesc de viaţă, consumatorii, prin intermediul cercetărilor 
de teren. Acest tip de cercetare calitativă presupune în principal un demers 
de tip antropologic 

— antropologie culturală, etnografie - folosind în special tehnici de 
observare participativă, elaborarea de studii de caz vizând indivizi sau mici 
comunităţi, monografii etc. 

Folosirea abordărilor antropologice în publicitate este o tendinţă din ce 
în ce mai influentă în ultimii ani. Publicitatea este tot mai interesată de acest 
tip de cercetări calitative realizate din perspectivă antropologică deoarece 
oferă cea mai precisă şi mai nemediată imagine asupra grupurilor-ţintă. 

6. Studiile de valori şi stiluri de viaţă. Valorile în sens de valori ale 
consumatorilor reprezintă priorităţi ale acestora. Valorile sunt acele lucruri 
care determină atitudini şi opinii; ele sunt mai consistente decât opiniile şi 
mai de durată decât atitudinile. Valorile unesc consumatorii în grupuri 
restrânse care utilizează anumite produse sau servicii şi îi diferenţiază de 

alţi oameni (Kotler, 1998). Stilul de viaţă se referă la totalitatea 
activităţilor care compun viaţa unei persoane, a unui grup, a unei 
colectivităţi, dar dintr-o perspectivă nu atât descriptivexplicativă, ci intern- 
structurală şi normativă (Zamfir şi Vlăsceanu, 1993). Stilul de viaţă este 
asociat cu încercarea de a evidentia unitatea structurală, profilul modului de 
viaţă, identificarea principiului organizator intern. 

Studiile privind valorile consumatorilor pot furniza informaţii despre 
grupurile-ţintă pentru care o marcă este puternică sau slabă în termeni de 


percepţie a consumatorilor. Timp îndelungat, acest tip de informaţii a fost 
disponibil doar dintr-o perspectivă demografică, viziune foarte limitată însă, 
în situaţia în care, de exemplu, consumatorii cu aceleaşi coordonate 
demografice folosesc mărci diferite deoarece au priorităţi diferite. Cercetările 
de acest tip arată cum este poziționată marca în relaţie cu concurenţa, prin 
figurarea de hărţi perceptuale (o distanţă mică între mărci arată o competiţie 
puternică, fie ea comercială sau simbolică, iar o distanţă mare arată o 
poziţionare sigură a mărcii). Cercetările privind valorile arată unde există 
spaţiu liber pentru poziţionarea unui nou produs sau serviciu. Prin citirea 
coordonatelor de pe harta de valori se pot observa ce calităţi sunt dorite şi 
trebuie subliniate în informarea consumatorilor despre noul produs apărut. 
Cercetările de valori ajută, de asemenea, considerabil, activitatea de 
publicitate în selectarea canalelor media celor mai eficiente pentru difuzarea 
reclamelor. Preferinta pentru un anumit canal media, fie el TV sau tipărit, 
este un indicator al sistemului de valori al acelui consumator. 

Stilul de viaţă al unei persoane reprezintă modul său de a trăi, definit 
prin activităţile pe care le desfăşoară, prin interesele şi opiniile sale. Stilul de 
viaţă reprezintă „imaginea completă a unei persoane” care provine din 
interacţiunea sa directă cu mediul de viaţă. Autorii de reclame, cunoscând 
stilurile de viaţă ale indivizilor, vor putea să se concentreze asupra 
simbolurilor caracteristice acestora. 

Studiile privind stilurile de viaţă ale consumatorilor sunt realizate cu 
scopul determinării influenţei pe care acestea le au în cadrul procesului de 
cumpărare, consum şi abandon al produselor şi mărcilor. Spre exemplu, este 
de aşteptat ca o persoană cu convingeri ecologiste să aibă un mod de viaţă 
apropiat de natură, ceea ce înseamnă că va cumpăra probabil o bicicletă, şi 
nu un automobil, va fi vegetariană şi aşa mai departe. Determinând stilurile 
de viaţă, publicitorii pot face previziuni corecte asupra comportamentului 
cumpărătorului şi asupra preferințelor în ceea ce priveşte produsele sau 
reclamele. 

Evaluarea stilurilor de viaţă presupune de obicei studii îndelungate şi 
complicate efectuate asupra unor eşantioane mari de populaţie. Studiile 
privind stilurile de viaţă sunt realizate în ultima vreme în principal dintr-o 
perspectivă  psihografică. Această abordare a studiului personalității 
consumatorilor îmbină rigoarea cercetării motivatiilor cu rezultatele teoriilor 
asupra trăsăturilor şi factorilor de personalitate. Abordările psihografice au în 
comun încercarea de previziune a comportamentului indivizilor pe baza 
informaţiilor despre stilurile de viaţă şi atitudini. Inconvenientul acestei 


abordári constá in faptul cá efortul de cercetare este complex si indelungat, 
iar în final rezultatele studiului depind în bună măsură de rationamentele si 
interpretările de multe ori foarte subiective ale cercetătorilor în privinţa 
alegerii factorilor corespunzători unui anumit stil de viaţă. 


Abordarea psihografică are un puternic potential de previziune în 
domeniul marketingului şi publicităţii, deoarece cea mai mare parte a 
elementelor care compun comportamentul de consum sunt puternic 
influențate de stilul de viaţă al consumatorului. 


Cercetarea confirmatorie de testare 
(confirmatory research sau advertising testing) 


Acest tip de cercetare vizează în special testarea şi vizualizarea 
conceptului de creaţie sau a rutelor celor mai agreate de consumatori pentru 
dezvoltarea campaniei; sunt folosite atât tehnici calitative, cât şi cantitative. 

Această etapă urmăreşte să determine încă înainte de lansarea 
campaniei publicitare dacă aceasta din urmă va avea efectul scontat. Numită 
de unii autori şi „cercetare tip pre-testare”, ea oferă agenţiei de publicitate 
posibilitatea de a construi cel mai eficient mesaj publicitar pornind de la 
evaluarea conceptelor deja existente, generarea unor concepte noi sau 
identificarea cuvintelor şi imaginilor-cheie cu cel mai mare impact asupra 
grupurilor-tintà. 

O dimensiune extrem de importantá a cercetárii ín publicitate o 
constituie analiza mesajului, respectiv evaluarea acestuia. Esenţa oricărei 
reclame o constituie mesajul acesteia, ceea ce ea transmite consumatorului, 
ceea ce îl implică şi îi oferă motivele de a crede într-o marcă. Cercetarea 
pentru testarea mesajului este de două tipuri: pre-testare - înainte ca 
reclama să fie difuzată în media - şi post-testare - după ce aceasta a fost 
emisă prin intermediul media. În cadrul cercetării de dezvoltare a campaniei 
este cuprinsă doar cercetarea de tip pre-testare (Ravi, 1996). 

Cercetarea confirmatorie sau de testare are rolul de a arăta cât de 
riguroase sunt anumite opţiuni, de exemplu care anume dintre diferitele idei 
creative este cea mai eficientă. De cele mai multe ori, agenţiile de publicitate 
apelează la acest tip de cercetare pentru a elimina potentialele dezastre. 
Cercetarea confirmatorie sau de testare are în vedere atât testarea 
conceptelor de creaţie si analiza caracteristicilor grupurilor-tintá, cât şi 
procesul de măsurare a efectelor campaniilor publicitare prin metode 


specifice. Ea se realizeazá pe esantioane sau grupurimartor reprezentative 
pentru grupul-tintá vizat. 

Cercetarea de pre-testare este un tip de cercetare de publicitate care 
se bucurá si de atentia anuntátorilor (spre deosebire de cea exploratorie, 
care este de cele mai multe ori exclusiv în sarcina agenţiei de publicitate, sau 
de cea de evaluare a campaniei publicitare, care este de multe ori neglijată), 
care sunt adesea comanditarii acesteia. Anuntátorii, beneficiarii reclamelor, 
sunt interesaţi de realizarea acestor teste pentru a vedea dacă publicitatea 
va aduce recuperarea investiţiei şi obţinerea de profit. Datorită cheltuielilor 
mari implicate de realizarea şi difuzarea unei reclame, anuntátorii doresc să 
ştie dacă aceasta va funcţiona, dacă va fi eficientă (mai ales în termeni de 
marketing), dacă, de exemplu, va creşte vânzările. Un alt motiv îl constituie 
politica pe care o dezvoltă compana în materie de publicitate; în general, în 
companiile mari a devenit o regulă ca reclamele să fie testate fie în faza 
finală, fie într-o 

fază intermediară. Pe de altă parte, reclamele suscită întotdeauna 
dispute profesionale atât între agenţia de publicitate şi anuntátor, cât şi între 
membrii echipei de marketing a clientului: o parte a echipei poate considera 
că reclama va funcţiona, o alta nu; ambele opinii sunt subiective, deci 
singura soluţie este de a se raporta la opiniile consumatorilor din grupurile- 
ţintă. Astfel, pentru a rezolva aceste dispute sau dezacorduri interne se 
realizează testarea reclamelor. 

Testarea reclamelor, mai ales în fazele intermediare de realizare, 
clarifică eventualele probleme executionale care pot apărea mereu, mai ales 
acolo unde opiniile specialiştiior (de marketing sau de publicitate) care sunt 
prea aproape de marcă pot fi subiective: care variantă muzicală ar trebui 
aleasă, sunt personajele potrivite sau gluma va fi înţeleasă sau apreciată de 
grupurile-tintá? etc. 

Cu alte cuvinte, studiile de pre-testare a reclamei evaluează dacă o 
reclamă funcţionează sau nu înainte de a fi dată pe post şi arată ce trebuie 
făcut pentru a o îmbunătăţi. Obiectivul general al pretestării mesajelor este, 
deci, descoperirea problemelor asociate cu conceptul, strategia sau execuţia, 
înainte de a se cheltui fonduri importante pentru definitivarea sau difuzarea 
reclamei. Pre-testarea este urmată de reglarea fină a reclamei, de alegerea 


celei mai bune variante din mai multe optiuni sau de diagnosticarea unei 
probleme pe care cercetătorii cred că o are reclama respectivă. 

Existá trei tipuri de metode de pre-testare: (1) metode care másoará 
ráspunsuri verbale; (2) metode care másoará ráspunsuri fiziologice ale 
persoanei faţă de reclamă si (3) metode care măsoară răspunsuri 
comportamentale. 

Metodologia de factură psihosociologică vizează doar metodele care 
măsoară reacţii verbale sau fiziologice. Se folosesc metode de pre-testare 
calitative (focus grupuri, interviuri nestructurate intensive, tehnici proiective), 
cantitative (interviurile realizate prin intervievarea consumatorilor în magazin 
la locul de cumpărare, teste cinematografice) sau integrate (măsurarea 
electronică a reacţiilor moment cu moment la reclame cu instrumente 
precum Perception Analyzer, analiza reacției cognitive etc.). 

Anumite tehnici de cercetare care sunt folosite ín etapa de cercetare 
confirmatorie sunt utilizate si în cea evaluatorie. Asa cum mentionam mai 
devreme, expunerea acestor metode si tehnici urmeazá axa dezvoltárii 
campaniei publicitare, aceasta fiind una dintre clasificárile posibile. 


Existá trei tipuri de studii de pre-testare: (1) studii personalizate; (2) 
studii sindicalizate si (3) studii standardizate. 

Studiile personalizate (customized) sunt personalizate în funcţie de 
particularităţile reclamei, respectiv sunt elaborate instrumente sau chiar 
metodologii doar pentru acea situaţie specifică. 

Studiile sindicalizate sunt comandate de mai mulţi clienţi în acelaşi 
timp şi de rezultatele acestora beneficiază toţi în egală măsură. 

Studiile standardizate sunt acele studii care se bazează pe o 
metodologie dezvoltată anterior pornind de la experienţa testării altor 
reclame şi care se aplică neschimbat pentru toate reclamele. Sunt de departe 
cele mai răspândite în practica cercetării de tip pre-testare în publicitate, pe 
de o parte datorită volumului imens de activitate şi a presiunii timpului (de 
regulă, rezultatele trebuie livrate în doar câteva zile), iar pe de alta datorită 
faptului că agenţia de publicitate sau anuntátorul au nevoie doar de anumiţi 
indicatori standardizati pentru a evalua eficienţa reclamei. 

Cei mai utilizaţi indicatori în măsurarea standardizată a reclamelor 
sunt: (1) recunoaşterea reclamei; (2) notorietatea mărcii; (3) persuasiunea 
mărcii şi (4) atitudinea faţă de reclamă. 

Fiecare dintre aceştia este compus din alţi subindicatori. Astfel, (1) 
recunoaşterea reclamei este compusă din (a) reproducerea reclamei şi (b) 


imaginea si personalitatea márcii; (2) notorietatea márcii din (a) notorietatea 
spontană sau neasistată si (b) notorietatea asistată; (3) persuasiunea mărcii 
din (a) atitudinea generală faţă de marcă, (b) intenţia de cumpărare şi (c) 
intenţia de oferire a mărcii drept cadou, iar (4) atitudinea faţă de reclamă din 
(a) gradul de plăcere (//keability), (b) gradul de informare faţă de reclamă şi 
(c) gradul de amuzament (entertainment) (Collin, 1997). 

Principalii indicatori, másurati de cea mai mare parte a companiilor, 
consideraţi, de altfel, cei mai influenţi în măsurarea unei reclame sunt: 
likeability, gradul de reproducere al reclamei, imaginea şi personalitatea 
mărcii Şi intențiile de cumpărare. Dintre aceştia se consideră că acela care se 
corelează cel mai bine cu creşterea vânzărilor este //keability - gradul de 
plăcere pe care îl generează o reclamă - şi, de aceea, este urmărit cu 
obstinatie de orice agenţie de publicitate, de multe ori ca singur obiectiv al 
unei reclame. 

Cele mai utilizate metodele şi tehnici în cercetarea de tip pre-testare 
sunt: 


1. Testele de comunicare 


Rolul acestor teste este de a vedea dacă mesajul comunică cu adevărat 
ceea ce se vrea comunicat. Aceste teste presupun, de obicei, organizarea de 
grupuri de discuţii, iar datele obţinute provin atât din discuţiile de grup 
propriu-zise, cât şi din completarea de chestionare. Testele sunt realizate, în 
special, pentru a preveni greşelile de comunicare sau de interpretare. De 
multe ori creativii sunt mult prea aproape de marcă pentru a vedea ceea ce 
pentru consumatori este cât se poate de evident. Pot apărea interpretări 
neaşteptate ale mesajului, sensuri echivoce, aluzii sexuale etc. 


2. Revistele fictive (dummy magazines) 


Aceste reviste false sunt aproape identice cu revista care le serveşte ca 
model, dar conţin în special reclame şi advertoriale (articole cu tentă 
publicitară evidentă, marcate şi semnalizate ca atare). Cercetarea se 
realizează în mediul familiar consumatorului, la el acasă. După ce termină de 
citit revista, el este rugat să răspundă la unele întrebări despre conţinutul şi, 
în special, despre reclamele din cuprinsul acesteia. Cele mai frecvente 
întrebări urmăresc să determine cât s-a reţinut din reclame, precum şi 


emotiile/sentimentele pe care le-au trezit felul în care au fost realizate sau 
produsul comunicat. 

3. Teste în diverse locaţii (/ocation tests) sau teste cinematografice 


Testul cinematografic este metoda cea mai populará pentru pre- 
testarea reclamelor. Se recurge, de fapt, la un experiment care simuleazá o 
expunere TV, prezentând reclama fie izolat, fie încorporată într-un calup de 
publicitate din cadrul unui program TV. Uneori se măsoară atitudinile preşi 
post-expunere, iar diferenţa este interpretată ca un efect al reclamei, alteori 
se recurge la măsurare doar după expunerea la reclamă. Metoda are mai 
multe variante, care urmăresc să îmbunătăţească condiţia de expunere, 
apropiind-o cât se poate de mult de expunerea naturală. Reclamele TV pot fi 
testate în diverse locaţii amenajate în sau foarte aproape de locurile de 
vânzare ori la domiciliul intervievatului. 

Testele efectuate la domiciliu: se realizează prin intermediul un sistem 
de proiecţie pe un monitor (televizor) instalat la domiciliul fiecăruia dintre 
consumatorii vizati. Această tehnică are dezavantajul că atrage atenţia 
subiecţilor asupra reclamelor într-o mult mai mare măsură decât în situaţiile 
obişnuite de vizionare. 

Testele efectuate în rulotă: pentru a se realiza apropierea de situaţia 
reală în care consumatorii se decid cu privire la cumpărarea unui anumit 
produs, pre-testarea este realizată în interiorul unei rulote amplasate într-un 
centru comercial. Cumpărătorilor le sunt prezentate produsele supuse testării 
şi apoi li se oferă posibilitatea de a alege o serie de mărci în cadrul unei 
activităţi de cumpărare simulate. Consumatorii vizionează apoi o serie de 
reclame comerciale. Li se dau apoi cupoane care pot fi folosite în cadrul 
centrului comercial. Evaluând modul de utilizare a cupoanelor se poate 
estima influenţa reclamelor asupra comportamentului de cumpărare 
manifestat de consumatori. 

Testele realizate în săli de cinema: consumatorii sunt invitaţi într-o sală 
de cinema pentru a viziona un nou serial de televiziune în care sunt inserate 
reclame. Înainte de începerea spectacolului, consumatorii indică mărcile 
preferate din anumite categorii de produse. După vizionare, consumatorii 
sunt din nou rugaţi să-şi aleagă mărcile preferate. Se consideră că 


schimbárile de preferinte sunt o másurá a puterii de convingere a reclamelor 
prezentate în cadrul testului. 

Testele în direct. aceste teste sunt efectuate utilizând un canal TV 
obişnuit. Subiecţii testului sunt fie recrutaţi în mod special pentru a urmări 
programul pe parcursul difuzării reclamei testate, fie aleşi în urma unei 
selecţii dintre cei care au urmărit programul respectiv. Lor li se pun întrebări 
privitoare la modul în care îşi amintesc reclama în cauză. Această tehnică 
creează posibilitatea evaluării reclamelor în condiţii cât mai apropiate de 
realitate. 

Teste realizate la sediul companiei de cercetare: subiecţii sunt recrutaţi 
conform unor criterii de eşantionare şi invitaţi la sediul firmei de cercetare. Ei 
vizionează un set de reclame, la mijlocul setului aflându-se reclama de testat, 
apoi răspund la întrebări care vizează persuasiunea reclamei (sau alţi 
indicatori consideraţi importanţi). În altă variantă, se caută minimizarea 
condiţiei forţate de expunere prin realizarea unei mediu special de expunere 
la reclame. Astfel, este invitat un grup mai mare de persoane cărora li se 
spune fie că vor urmări un program TV, fie că li se va cere părerea despre 
diverse produse. Cei care sunt rugaţi să evalueze programul TV urmăresc, de 
obicei, un serial în care este inclus un calup publicitar care conţine şi spotul 
de testat, apoi sunt trimişi acasă. Peste trei zile sunt contactaţi telefonic şi se 
măsoară valorile de rememorare ale reclamei şi persuasiunea acesteia. 
Subiectii chemaţi să evalueze diverse produse sunt rugaţi să rămână în sala 
de aşteptare. Aceasta este dotată cu un ecran sau un televizor care 
transmite reclama, expunerea „accidentală” fiind destul de apropiată de 
condiţiile reale. Această fază este urmată de evaluarea persuasiunii reclamei 
şi de diagnosticul reclamei prin interviuri sau completare de chestionare. 

Teste realizate cu analizatorul perceptiv (Perception Analiser). Acest 
instrument poate fi folosit atât în interviuri individuale, cât şi în focus grupuri, 
dar cel mai adesea se foloseşte în focus grupuri (Datculescu, 1998). 
Metodologia încearcă să elimine lipsurile inerente atât metodologiilor 
calitative, cât şi celor cantitative. Testele realizate cu ajutorul analizatorului 
perceptiv în focus grupuri permit pe de o parte diminuarea subiectivitátii 
interpretării şi eliminarea unora dintre imperfectiunile focus grupurilor, iar pe 
de alta păstrarea avantajelor demersului calitativ în condiţiile cantitativizării 
acestuia. 

Metoda presupune organizarea de focus grupuri după criteriile 
obişnuite, testarea continuă a reclamei cu ajutorul analizatorului perceptiv, 
apoi prezentarea curbei reacției grupului (feedback-ul) participanţilor şi 


discutarea in profunzime a momentelor semnificative de scádere sau de 
crestere a favorabilitátii si a intensitátii perceptiei reclamei. Participantii sunt 
inzestrati cu un dispozitiv de tip joystick (telecomandá) prin intermediul 
căruia pot puncta momentele plăcute sau neplăcute din timpul difuzării 
reclamei, ca şi nivelul de intensitate a acestor aprecieri. Analizatorul 
perceptiv este un sistem computerizat interactiv de obţinere a reacţiilor 
persoanelor supuse experimentului în timp real, compus din: (1) un aparat 
individual pentru exprimarea opiniei (joystick), (2) o consolă (o interfaţă cu 
un computer) şi (3) un software dedicat care permite editarea întrebărilor din 
chestionar, colectarea datelor şi analiza răspunsurilor participanţilor. 

Testele realizate cu ajutorul analizatorului perceptiv în focus grupuri 
prezintă anumite avantaje faţă de focus grupurile clasice de testare a 
reclamelor. Astfel, el elimină distorsiunile, contaminările şi polarizările de 
opinii, permiţând participarea la comunicare a tuturor membrilor grupului 
prin păstrarea într-o primă fază a anonimităţii opiniilor. Poate cel mai 
important avantaj îl constituie, însă, posibilitatea de a prezenta sub formă 
grafică în timp real (practic în fiecare secundă) reacţiile individuale ale 
participanţilor sau ale întregului grup (agregate), ceea ce-i permite 
moderatorului să observe cum reacţionează fiecare participant şi să 
corecteze eventuale distorsiuni. Un alt mare avantaj al acestei metode îl 
reprezintă posibilitatea prelucrării statistice a datelor obţinute, ceea ce 
permite agregarea subeşantioanelor de la mai multe grupuri, astfel încât 
după obţinerea a minimum 6 puncte de calibrare (rezultate din 

6 focus grupuri) datele oferă relevanţă statistică şi pot fi realizate şi 
analize statistice mai sofisticate (teste statistice, corelaţii, scalare 
multidimensională etc.). 

Dificultatea la acest tip de teste este realizarea distincţiei dintre 
aprecierea modului de realizare al reclamei şi aprecierea propriu-zisă a 
produsului sau mărcii. Un aspect aparte îl constituie dificultatea de 
interpretare a acestor teste de către cercetători, având în vedere caracterul 
artificial şi condiţiile speciale de mediu în care se desfăşoară testarea. 

4. Listele de impresii 


Este general acceptat faptul cá reclama generează gânduri sau cognitii 
în timpul expunerii şi ulterior. Cercetarea de evaluare a mesajului caută să 


identifice aspectele cognitive, gândurile, impresiile care pot fi generate de o 
reclamă. 

Imediat după ce subiecţii sunt expuşi unei reclame, sunt rugaţi să scrie 
ce aveau în minte în timpul expunerii, cu speranţa de a surprinde ce au 
înţeles aceştia din reclamă. Analiza poate urma mai multe rute. Cea mai des 
folosită este agregarea în categorii şi exprimarea procentuală a cuvintelor şi 
expresiilor folosite de subiecţi. Cercetătorul este în primul rând interesat de 
rata răspunsurilor favorabile versus rata celor nefavorabile, apoi de numărul 
de conexiuni relevante („ăsta mi-ar fi de folos”, „aceasta pare ceva ce mi-ar 
plăcea”) etc. 

Una dintre aceste metode este analiza reacției cognitive (CRA), 
dezvoltată de Ogilvy Center for Research & Development din San Francisco, 
în 1987 (Blackston, 1996), metodă care îşi propune în principal să prevadă 
efectele pe termen lung ale comunicării publicitare. Cel mai adesea metodele 
de pre-testare măsoară efectele reclamelor imediat după expunerea 
consumatorilor. Aceste măsurători nu sunt însă validate întotdeauna de 
comportamentul efectiv de cumpărare a produsului, ca efect direct al 
expunerii la reclame, din varii motive. Pe de altă parte, este posibil ca efectul 
de persuasiune al reclamelor care obţin scoruri mari la diverşi indicatori de 
performanţă să nu persiste decât în perioada imediat următoare expunerii. 
Metoda porneşte de la ipoteza că metodele clasice de pre-testare nu surprind 
un element esenţial al relaţiei care se stabileşte între reclamă si cognitiile, 
respectiv comportamentul consumatorului. Acest element este considerat a fi 
gradul în care reclama respectivă are o semnificaţie personală pentru 
privitor. Cu cât informaţia este mai relevantă din punct de vedere personal, 
cu atât posibilitatea de a fi reţinută este mai mare. Premisa CRA este că 
indivizii care văd reclamele nu sunt receptori pasivi, ci că ei le interpretează 
utilizând pentru aceasta propria lor imagine despre lume ca un filtru 
interpretativ. Ei asociază informaţia şi simbolurile reclamei cu alte informaţii 
şi simboluri, o compară cu propria experienţă şi cu reclamele concurente şi 
se angajează într-o veritabilă comunicare cognitivă cu aceasta. Toate aceste 
acţiuni se integrează în ceea ce este numit proces de procesare cognitivă. Cu 
cât procesarea cognitivă este mai extinsă, cu atât probabilitatea ca reclama 
respectivă să producă o influenţă de durată este mai mare. 

Metoda presupune mai întâi ca subiectul să fie expus la reclamă, apoi 
este solicitat să noteze în scris toate reacţiile şi ideile care i-au trecut prin 
minte în timp ce se uita la reclamă, să realizeze o clasificare personală a 
acestora în neutre, pozitive şi negative, pentru ca în final cercetătorul să 


alcătuiască o clasificare ierarhică a cognitiilor subiectului pe baza unei 
tipologii. Cogniţiile cu semnificaţie personală sunt orientate spre trei aspecte 
ale reclamei: (1) produs/marcă; (2) mesajul reclamei (comunicare) şi (3) 
execuţia reclamei. 


5. Studiile de modificare a atitudinilor 


Un studiu tipic de acest tip foloseşte un design preşi post-expunere. 
Grupul - selectat astfel încât să fie reprezentativ - îşi exprimă atitudinile faţă 
de marca testată sau faţă de cele ale concurenţei înainte şi după expunerea 
la reclamă. Rezultatele sunt comparate apoi prin metode specifice. 


Fidelitatea acestor teste este ridicată, dar sunt şi alţi factori specifici de 
care trebuie să se ţină seama când se face interpretarea rezultatelor: 
audiența este expusă doar o dată sau de două ori reclamei, şi aceasta într-un 
mediu artificial. Unii specialişti în publicitate consideră că reclamele au efect 
doar după 3-4 expuneri şi, astfel, relevanta acestor teste nu ar fi foarte mare. 


6. Măsurătorile fiziologice/tehnicile de laborator 


Aceste măsurători determină felul în care reacţionează consumatorii la 
mesaje de tip publicitar după răspunsurile lor fiziologice, măsurate prin 
intermediul unor aparate speciale. Tehnicile de acest fel măsoară 
răspunsurile la publicitate pe care metodele de anchetă nu pot să le 
determine din cauza incapacității de exprimare sau a tendinței de 
rationalizare a subiecţilor. Utilizarea instrumentelor care vor fi prezentate se 
bazează pe cunoaşterea faptului că emotivitatea îi face pe indivizi să exprime 
răspunsuri diverse, controlate de sistemul nervos autonom, adică 
independente de controlul conştient. Aceste răspunsuri includ accelerarea 
pulsului şi a ritmului respirației, erecţia foliculilor capilari, modificări ale 
impulsurilor electrice ale creierului, transpiratie etc. Pot fi măsurate, de 
asemenea, mişcările oculare (dilatarea pupilei, durata de fixare a privirii 
asupra unor componente ale reclamei), răspunsul galvanic al pielii (prin 
psihogalvanometru), caracteristicile vocii (analiza răspunsului vocal - 
modulare, tonalitate, inflexiuni). 

Cum fiecare individ reacţionează diferit la diferiţi stimuli, ideal ar fi să 
se măsoare toate impulsurile simultan, însă, evident, acest lucru este 
imposibil în condiţii normale. De aceea, este necesar să se selecteze metoda 


(metodele) care să furnizeze rezultatele cele mai valide, în urmărirea reactiei 
la variabilele specifice din cadrul testului, cu o cât mai mică perturbare a 
subiectului. 

Metodele de testare fiziologică cel mai frecvent utilizate sunt: 

a) Psihogalvanometrul. Este folosit pentru a măsura răspunsul 
electrodermic sau transpiratia cu ajutorul unor electrozi fixati pe diverse zone 
ale corpului subiectului. Înainte de a expune subiectul la reclamele-test este 
stabilit un etalon cu care să se poată face comparatia, iar temperatura este 
păstrată constantă pe parcursul testului. Când reclama provoacă emoție, 
creşterea activităţii nervoase provoacă o creştere a nivelului transpiratiei. 
Metoda are însă dezavantajul dificultății distingerii între reacţiile extrem de 
pozitive şi cele extrem de negative ale subiectului. Alte răspunsuri fiziologice 
care pot fi măsurate sunt contracţiile musculare, tensiunea sângelui sau 
activitatea electrică a creierului. 

b) Aparatul de observare a ochiului. Aparatul de măsurare a pupilei 
măsoară schimbările dimensiunii pupilei, o dilatare a acesteia fiind 
interpretată ca un răspuns favorabil la reclamă. Materialul care urmează a fi 
testat este proiectat într-o cutie închisă, în vreme ce aparatul de filmat 
înregistrează dilatarea pupilei. Aparatul mai poate fi utilizat şi la testarea 
ritmului clipirilor - cu cât acesta este mai mare, cu atât impactul reclamei 
este mai puternic. Clipitul se află partial sub controlul conştient si este 
afectat şi de umiditate, iritatie şi oboseală, toate acestea trebuind măsurate 
cu grijă dacă se doreşte obţinerea unor rezultate precise. 

c) Aparatul de înregistrare a mişcărilor globului ocular. Este folosit 
pentru a observa mişcările globilor oculari pe parcursul unei reclame, 
înregistrând (prin filmare) un punct 

luminos proiectat pe globul ocular. Înregistrarea arată dimensiunea şi 
gradul de atenţie acordat atributelor reclamei. Este folosit mai ales pentru 
pre-testarea reclamelor tipărite. Urmărirea mişcării globilor oculari în timpul 
citirii reclamei permite construirea unei hărţi a mişcărilor ochilor, astfel încât 
cercetătorul poate vizualiza elementul dominant al machetei publicitare. O 
îmbunătăţire recentă a acestui aparat constă în camuflarea camerei de filmat 
într-o lampă de citit care luminează materialul tipărit, subiectul nemaifiind 
astfel conştient că mişcările ochilor îi sunt monitorizate. 


d) Tahitoscopul. Este un instrument utilizat pentru expunerea 
materialului de-a lungul unor perioade controlate de timp, de la o sutime de 
secundă la câteva secunde. Principala sa utilitate constă în măsurarea 
impactului unei reclame, determinând fie punctul la care atributele sale sunt 
înregistrate (studii de observare şi lizibilitate), fie impactul său vizual (ceea 
ce se comunică) în timpul expunerii pe o perioadă scurtă, permiţând 
cercetătorului să determine durata de expunere optimă pentru ca reclama să 
fie eficientă. Deoarece pragul perceptual individual variază, trebuie stabilit 
mai întâi un etalon pentru fiecare subiect. Cu ajutorul tahistoscopului se 
determină efectele emotionale timpurii, dominantele perceptive, pregnanta 
(ce elemente de imagine şi afirmaţii sunt recunoscute corect, deja în faze 
timpurii ale percepţiei), fixarea interesului. Şedinţele încep cu expuneri de 
1/500 secunde şi apoi se coboară la 1/200, 1/100, 1/50, 1/10, 1/2 secunde, iar 
după fiecare expunere se pun întrebări care măsoară aspectele menţionate 
anterior. 

Toate aceste măsurători fiziologice au însă câteva puncte slabe, dintre 
care cel mai important îl constituie faptul că nu oferă nici o indicație asupra 
caracterului răspunsului, respectiv că răspunsurile la adresa realizării 
artistice a reclamei nu pot fi separate de răspunsurile la adresa produsului în 
sine; astfel, interpretarea rezultatelor are un grad ridicat de subiectivism. Pe 
de altă parte aceste măsurători se desfăşoară în laborator, deci în condiţii 
artificiale, foarte diferite de acelea în care subiecţii receptează în viaţa de zi 
cu zi reclamele. Un alt punct slab îl constituie faptul că nu poate fi testat 
decât un număr limitat de respondenţi (din cauza costului ridicat al testului şi 
al echipamentului de laborator). 

Din aceste considerente, ele au fost criticate ca fiind nerealiste şi sunt 
de regulă asociate cu alte metode de pre-testare. Drept contraargument, se 
poate afirma că orice test este mai bun decât nici unul, dacă ajută la 
stabilirea faptului că reclamele comunică sau nu subiectului elementul lor 
esenţial. Mai mult, numai prin experimentare vor fi elaborate tehnici 
satisfăcătoare de măsurare a eficacitátii reclamelor. 


7. Teste pilot 
Testele pilot au o mare relevanţă, fiind în mic o prefigurare a campaniei 


publicitare propriu-zise, dar prezintă dezavantajul major al unor costuri 
ridicate. Metodele de pilotare constau în difuzarea reclamei într-o arie 


restrânsă, înainte de începerea campaniei publicitare la nivel regional sau 
national. 

O astfel de metodá o constituie transmisiile TV duble prin intermediul 
televiziunii prin cablu. Aceastá metodá este folositá pentru a testa campaniile 
TV si constă în atingerea a două esantioane reprezentative pentru grupurile- 
ţintă vizate, cu două execuţii diferite ale reclamei. Sunt másurati diversi 
parametri  (persuasiunea, amintirea, notorietatea etc.) cu aceleaşi 
instrumente în cazul ambelor grupuri. În funcţie de rezultate este aleasă 
varianta cea mai eficientă. 

Echivalentul metodei anterioare, dar pentru presa tipărită, o constituie 
distribuția dublă. Este vorba de aceeaşi metodă ca aceea descrisă mai sus, 
aplicată de data aceasta la presa scrisă. Sunt realizate două versiuni ale unei 
reviste care sunt distribuite la două eşantioane reprezentative pentru 
grupurile-tintá vizate, cu două execuţii diferite ale reclamei, şi se analizează 
efectele asupra subiecţilor selectaţi. 

Marele avantaj al acestor metode este că subiecţii nu sunt scoşi din 
mediul lor familiar, natural şi de aceea rezultatele consemnează adevăratele 
lor opinii şi sentimente. Marele dezavantaj constă însă în costul foarte ridicat 
al acestui tip de cercetare. 

Metodele de pilotare cele mai cunoscute sunt de tip cantitativ: DAR 
(Day After Recall - rememorarea de a doua zi), Gallup & Rohinson în Tele 
Test, ASI Recall Plus şi ASI Persuasion Plus. 

DAR (rememorarea din ziua de după difuzarea reclamei) este cea mai 
cunoscută metodă folosită pentru pilotarea reclamelor înainte de difuzarea 
lor pe post. Expunerea respondentilor la reclame se face în condiţii apropiate 
de cele naturale, într-o manieră naturală. Reclama de pilotat este introdusă 
într-un calup publicitar TV care se difuzează efectiv. La nivelul unui oraş se 
selectează aleator 200 de persoane care au avut aparatul TV fixat pe canalul 
respectiv. Din acest eşantion se exclud cei care nu au fost expuşi reclamei în 
momentul difuzării din varii motive. Persoanele sunt intervievate a doua zi 
după difuzarea reclamei şi li se cere să îşi aducă aminte şi să descrie cât mai 
mult din aceasta. Se stabileşte procentul celor care îşi amintesc şi descriu 
corect cât mai multe elemente din reclamă din eşantionul redus, iar acest 
procent este comparat cu etalonul de aducere aminte pentru o reclamă 
medie (Datculescu, 1998). Metoda DAR are avantajul rapiditátii si al păstrării 
condiţiilor naturale de expunere la reclamă, dar are dezavantajul unei 
fidelitáti reduse. 


O variantă a metodei DAR este Sp/it Cable Experiment, metodă care 
constă în difuzarea în scopuri comparative a două reclame într-o arie 
restrânsă, prin televiziunea prin cablu. Măsurătorile se realizează la fel ca în 
cazul metodei DAR, iar în final se compară cei doi indicatori de aducere 
aminte (memorabilitate) cu etalonul de rememorare, pentru a decide care 
reclamă este mai bună. 

Gallup & Robinson în Tele Test constă în expunerea la domiciliul 
respondentilor la reclame TV înregistrate pe casete video, încorporate într-un 
program pilot. Testarea se face în 10 oraşe cu un eşantion de 300 de 
persoane în fiecare oraş. Respondentii sunt selectaţi în eşantion prin metoda 
rutelor aleatoare (random route), alegându-se persoanele care deţin aparate 
video. Acestora li se spune că se realizează un studiu despre un nou serial TV 
şi că vor primi ca recompensă dreptul de a participa la o loterie cu tragere 
lunară. Caseta video conţine un program pilot de o oră în care sunt 
încorporate şase reclame de testat, plus şase reclame de control. Ordinea de 
prezentare a acestora se schimbă prin rotaţie. Înainte de a viziona caseta, 
subiectul completează un chestionar autoadministrat, cu întrebări despre 


Cercetarea pentru publicitate 117 


Obiceiurile şi preferinţele de vizionare TV. Respondentii vizioneazá 
caseta şi completează apoi un chestionar care măsoară reacţiile la vizionarea 
programului. În ziua următoare sunt intervievaţi telefonic despre reclamele 
vizionate, la fel ca în cazul metodei DAR. Se măsoară apoi indicatorii de 
memorabilitate ai reclamelor testate. În cazul reclamelor tipărite metoda este 
asemănătoare, difuzarea reclamelor TV fiind înlocuită de citirea unor reviste 
în care sunt incluse reclamele de testat. 

Metoda AS/ (Recall Plus, Persuasion Plus) utilizează transmisia prin 
cablu pentru a testa reclama la domiciliu, pe un eşantion recrutat anterior. 
Eşantionul standard este de 400 de persoane. Pentru măsurarea indicatorilor 
de memorabilitate, respondentii sunt contactaţi în ziua testului şi sunt invitati 
să vizioneze în premieră un program TV. Programul este o comedie de 
situaţie de 30 de minute care conţine 4 reclame-test şi o reclamă martor. A 
doua zi, participanţii sunt contactaţi telefonic şi întrebaţi despre program şi 
reclame. Persuasiunea se cuantifică cu ajutorul unei tehnici de măsurare a 
alegerii mărcilor. La sfârşitul recrutării, respondentilor li se pun nişte întrebări 
de utilizare şi preferinţe pentru mărci. Li se citeşte, de asemenea, o listă de 
mărci şi sunt rugaţi să spună pe care le vor cumpăra cu mare probabilitate în 


perioada urmátoare si pe care le folosesc cel mai des. Dupá vizionarea 


programului, li se pun întrebările de rememorare, la care se adaugă 
intrebárile despre márcile pe care le-ar alege dacá ar obtine un premiu ín 
produse. 


Indicatorii de persuasiune se calculează pe baza rezultatelor obţinute 
de eşantionul respondentilor expuşi la program si ale grupului de control, 
care nu a fost expus la program, dar căruia i s-au pus întrebările de alegere a 
mărcilor. 


8. Metode standardizate de pre-testare a reclamei 


Aşa cum vom vedea în continuare, metodele standardizate de pre- 
testare a reclamelor sunt aplicaţii comerciale ale metodelor prezentate 
anterior, realizate de către companiile de cercetare specializate în cercetarea 
pentru publicitate. Aceste metode şi instrumente sunt folosite la nivel 
international, iar unele dintre ele şi în România, fie ca atare (fără a fi 
adaptate şi calibrate), fie adaptate la specificul local. 


Cercetarea evaluatorie (evaluative research) 


Ultima etapă de cercetare are drept obiectiv evaluarea efectelor 
campaniei publicitare prin raportare la obiectivele stabilite iniţial. Obiectivele 
campaniei publicitare pot fi de informare (a informa consumatorii despre 
apariţia unui nou produs, a sugera noi utilizări ale unui produs, a explica cum 
funcţionează un anumit produs), de convingere (a determina preferința 
consumatorilor pentru o anumită marcă, a convinge cumpărătorii să 
achiziţioneze imediat un anumit produs) sau de reamintire (a menţine nivelul 
de informare a consumatorilor cu privire la un produs, a reaminti 
consumatorilor că s-ar putea să aibă nevoie de respectivul produs, a menţine 
produsul în atenţia cumpărătorilor şi în afara sezonului său obişnuit) (Kotler, 
1995). 

Teoretic, măsurarea eficacităţii reclamelor şi a întregii campanii de 
publicitate ar trebui să fie un aspect de o importanţă majoră pentru o 
agenţie, pentru a oferi criterii specifice de comparare a performanţelor 
campaniei cu obiectivele propuse iniţial. În practică, însă, acest lucru se 
întâmplă mai rar, deoarece nici agenţiile de publicitate, nici anuntátorii nu 
reuşesc întotdeauna să-şi fixeze obiectivele de comunicare astfel încât să 
poată fi măsurat gradul în care acestea au fost atinse. Există o tendinţă 


surprinzătoare în rândul practicienilor din publicitatea autohtonă (atât agenţii 
de publicitate, cât şi anuntátori) de a testa „mai rar” campaniile publicitare. 
În practica internaţională aşa ceva nu este de conceput. Printre posibilele 
motive ale acestei situaţii se numără: (1) costul ridicat pe care l-ar presupune 
eventualele modificări la nivelul execuțiilor, modificări cerute de rezultatele 
pre-testării; (2) lipsa de entuziasm a agenţiilor de publicitate atunci când este 
vorba de a risca o apreciere nefavorabilă la adresa conceptului şi execuțiilor 
ca urmare a pre-testării - sau, mai grav, în urma fazei de post-testare; (3) 
teama clientului de a nu afla adevăruri neplăcute despre produsul său şi, mai 
presus de toate, (4) costurile ridicate ale cercetării, costuri care de obicei nu 
sunt prevăzute în bugete. 

Testarea oferă atât agenţiilor de publicitate, cât şi clienţilor 
posibilitatea de a verifica pe toată perioada de derulare a campaniei 
publicitare calitatea, impactul şi gradul de adecvare ale acesteia la specificul 
grupului-tintá. În acelaşi timp, cercetarea lipseşte ambele structuri de norul 
de ceaţă al neasumării responsabilitátilor care pot fi pasate de la unul la altul 
şi în spatele căruia se pot ascunde în cazul unei campanii ineficiente. 

Cercetarea evaluatorie presupune planificarea, încă din momentul 
stabilirii obiectivelor campaniei de publicitate, a metodelor de evaluare care 
vor fi folosite. În realitate, acest vid de evaluare este acoperit prin efectuarea 
unor teste standardizate, cu metodologii cunoscute, dar generale. Acestea nu 
au însă gradul de precizie al celor proiectate special pentru măsurarea 
obiectivelor campaniei. 

Cercetarea evaluatorie urmăreşte să măsoare eficienţa campaniei de 
comunicare, atât în faza de derulare cât şi după încheierea acesteia, şi 
foloseşte în special studii de urmărire (tracking). Studiile de evaluare au 
drept obiectiv identificarea modificărilor pe termen scurt şi pe termen lung 
datorate publicităţii, modificări care pot viza fie elemente de marketing (cum 
ar fi volumul vânzărilor), fie elemente de comunicare şi percepţie ale 
grupurilor-ţintă. Măsurarea modificărilor parametrilor de marketing (cum ar fi 
creşterea cifrei de afaceri sau a volumului de vânzări) datorate campaniei 
publicitare este dificil de realizat din cauza factorilor multipli care pot 
reprezenta cauza acestor modificări (strategia de produs, de preţ, de 
distribuţie sau acţiunile concurenţei care nu mai sunt sub controlul 
companiei). 

Ne vom opri aici doar la metodele de cercetare care vizează 
modificările comportamentului consumatorilor datorate campaniilor 
publicitare propriu-zise, fără a intra în domeniul cercetării de media. Aceste 


metode au atât obiective cantitative (notorietatea generată, analiza reclamei, 
modificări de comportament al consumatorilor - încercare, utilizare frecventă 
etc.), cât şi calitative (ce mesaj a ajuns la consumator, cum a modificat 
campania publicitară percepţia asupra mărcii etc.). 

Metodele de cercetare folosite în evaluarea campaniilor publicitare 
sunt, de asemenea, foarte diverse. Cele mai des folosite sunt studiile 
cantitative pe indivizi reprezentativi pentru grupurile-ţintă de consumatori ai 
categoriei de produse din care face parte produsul investigat, de regulă pe 
eşantioane de minim 300 de respondenţi. 

Studiile de urmărire şi evaluare pot fi: (1) continue (tracking); (2) 
periodice sau (3) adhoc (Feldwick, 1991). 

Studiile | continue (tracking) presupun culegerea zilnică sau 
săptămânală a datelor de teren si urmăresc cu preponderență modificările 
tactice, pe termen scurt, determinate de campania publicitară. Studiile 
periodice sunt de regulă lunare sau trimestriale, în timp ce studiile ad-hoc de 
măsurare presi post-campanie realizează o comparare a situației existente 
înainte de campanie cu situaţia de la sfârşitul campaniei; diferențele între 
indicatori sunt considerate a fi efectul campaniei. 

Există o gamă foarte diversificată de metode de testare. Competența 
cercetătorului constă în a le alege pe cele mai adecvate tipului de campanie 
de publicitate şi, în special, de a stabili cu precizie criteriile după care se 
realizează măsurarea şi gradul de adecvare la obiectivele companiei. Aceste 
metode măsoară efectele unei reclame în timpul sau după terminarea 
campaniei. Dintre metodele mai des folosite putem enumera: 


1. Testele de memorabilitate (reca// tests) 


Aceasta este de departe cea mai folosită metodă de cercetare pentru 
evaluarea campaniilor publicitare. Ea se bazează pe ipoteza că o reclamă 
este cu atât mai eficientă cu cât este mai uşor de reamintit. Cu cât oamenii 
îşi aduc mai uşor aminte de ea, cu atât creşte probabilitatea ca aceasta să 
aibă efect şi, deci, să contribuie la vânzarea produsului. Aceste teste sunt 
folosite atât pentru reclamele la radio şi televiziune, cât şi pentru cele din 
presa scrisă. 


În cazul spoturilor TV, procedura standard este de a recruta un grup 
reprezentativ pentru segmentul-tintá (piaţă), căruia i se solicită să 
urmărească un anumit canal pentru o perioadă de timp. Subiectii sunt rugaţi 
să urmărească emisiunile canalului cu un anumit timp înainte de data 
testării, pentru a nu realiza că este vorba de o testare. La o zi după 
expunere, specialiştii companiei de cercetare sună la subiecţii din eşantion şi 
determină câţi au urmărit reclama, ce şi cât au reţinut din aceasta etc. 

În cazul presei scrise, subiecţii sunt recrutaţi chiar din magazinele care 
comercializează produse de testat. Aceştia primesc reviste şi sunt rugaţi să le 
citească acasă. Revista poate fi viitorul număr, care încă nu a apărut pe 
piaţă, sau chiar o revistă fictivă (dummy magazine) cu scop de testare. 
Reclamele sunt tipărite sau inserate în revistă, iar subiectul este rugat să o 
citească şi să accepte să răspundă a doua zi la unele întrebări care îi vor fi 
puse telefonic. 

Aducerea aminte - ceea ce indivizii îşi amintesc despre mesajele 
publicitare - este cea mai frecvent utilizată măsură a eficacitátii reclamei, pe 
baza faptului că, dacă mesajul a lăsat o impresie deosebită, el şi-a îndeplinit 
funcţia de comunicare. Respondentul descrie tema de bază a unei reclame, 
deducându-se ulterior, prin asocierea temei corecte cu produsul căruia i se 
face reclamă, gradul de comprehensiune, de credibilitate şi puterea de 
convingere a reclamei. Dacă obiectivul publicitar este comunicarea de 
informaţii, atunci metoda este adecvată, însă, în multe cazuri, obiectivul este 
acela de a determina un comportament (de exemplu, reclamele pentru 
comandă prin poştă). 


2. Testele de recunoaştere 


Aceste teste chestionează cititorii sau telespectatorii dacă există 
reclame care le-au atras atenţia în mod deosebit şi dacă pot identifica 
numele produsului la care s-a făcut reclamă sau al producătorului acestuia. În 
cazul reclamei scrise este arătată macheta de presă (/ayout-ul), iar pentru 
televiziune, un scenariu ilustrat (storyboard) sau doar un rezumat al 
scenariului. Abordarea clasică în cazul presei scrise este următoarea: abonaţii 
unei reviste sunt contactaţi şi întrebaţi dacă acceptă să fie intervievaţi la 
domiciliul lor. Condiţia de selecţie este ca aceştia să se fi uitat măcar o dată 
pe reclamele respective. Li se arată reclama şi sunt întrebaţi dacă au 
remarcat-o, dacă a fost ceva care le-a atras atenţia în mod special, dacă au 


remarcat numele produsului, ce asociatii le trezeste acesta sau modalitatea 
de realizare a executiei etc. 

Testele de recunoastere sunt folosite de mai multá vreme decát alte 
tipuri de teste si, de aceea, existá serii de date la care se poate face 
referinţă. Marea problemă a acestor teste o constituie însă „efectul de da" 
(yes effect). Cu alte cuvinte, multi dintre cei întrebaţi au tendinţa de a spune 
că au remarcat o reclamă fără ca, de fapt, să o fi observat. O altă problemă o 
reprezintă costurile ridicate ale cercetării de acest tip, care presupune 
contacte directe cu consumatorii, deci interviuri directe, deplasări, operatori 
etc. 


3. Studii de monitorizare a notorietății sau a nivelului de conştientizare 


Aceste teste măsoară schimbările care pot apărea în gradul de 
notorietate al unei mărci sau schimbările atitudinilor faţă de acesta, înainte şi 
după o campanie publicitară. Cel mai adesea, studiul îmbracă forma unui 
sondaj sau a unei cercetări de marketing. Problema acestor studii constă în 
dificultatea de a izola efectele publicităţii asupra notorietății şi schimbărilor 
de atitudine de multitudinea de influenţe care pot fi exercitate de alţi factori 
(venituri, conjunctură socială etc.) 

Conştientizarea reprezintă o cunoaştere a companiei producătoare sau 
a márcilorlproduselor sale fără vreo referire la sursa de informații. Cum, prin 
definiţie, testele asupra constientizárii nu leagă cunoaşterea de sursă, ele 
constituie o metodă grosieră şi imediată de a evalua eficacitatea reclamei şi 
sunt folosite de regulă numai ca faze preliminare ale unor teste ulterioare. În 
cazul unui nou produs se poate izola sursa, însă acest lucru este imposibil în 
cazul unei mărci recunoscute. Principalele avantaje ale acestei metode sunt 
costul redus şi timpul scurt de realizare. 


4. Studii de analiză a atitudinilor şi de monitorizare a modificărilor de 
atitudini 


O atitudine favorabilă faţă de o companie sau faţă de o marcă a 
acesteia precede întotdeauna decizia de cumpărare, chiar dacă această 
predispozitie este la nivel preconştient (când consumatorul alege un produs 
sub impulsul momentului, fără a identifica conştient motivaţia achiziţiei). 

Evaluarea atitudinii poate avea un caracter general sau se poate limita 
la diversele dimensiuni ale unei anumite márci - acceptare, preferintá sau 
insistentá -, fie ale produselor proprii, fie ale celor concurente. Este insá greu 
să se elaboreze o cuantificare reală a atitudinii unui individ, fiind frecvent 
folosite mai multe tehnici combinate. Limitele acestor metode sunt 
determinate de lipsa operatorilor de interviu calificaţi, de lungimea 
interviurilor şi de dificultatea interpretării. 

Atitudinea faţă de utilitate este considerată, de regulă, o măsură mai 
semnificativă a eficacitátii unei reclame decât este atitudinea în sine. Astfel, 
de regulă, se determină o măsură a utilității, ca bază pentru compararea 
atitudinilor. Cele mai utilizate metode sunt: 

a) Întrebări directe de tipul „Vă place X?”, urmate de rugămintea de a 
explica preferința. Întrebările directe au ca dezavantaj incapacitatea de a 
face distincţie între diferitele grade de intensitate a opiniei. Scările de 
evaluare constituie o soluţie parţială şi pot oferi posibilitatea unei analize 
rapide, dar prezintă dezavantajul că alegerea unei propoziţii concise, care să 
fie universal înţeleasă, este extrem de dificilă. Pe de altă parte, oricât de 
amplă ar fi scala, ea nu poate, totuşi, să permită o exprimare cu adevărat 
precisă a intensității opiniei; de asemenea, poziţiile intermediare sunt 
susceptibile de mai multe interpretări. 

b) O a doua metodă este aceea de a cere respondentului să 
completeze o /istă, indicând răspunsurile care descriu cel mai exact opinia sa. 
Efectuând o analiză preliminară, de regulă este posibil să se întocmească 
întrebări care să cuprindă atributele pe care consumatorii, şi nu firma, le 
consideră cu adevărat importante. 

C) Un test diferențial semantic, în care respondentul indică poziţia pe 
care o ocupá o marcá sau o companie pe o scalá de perechi de adjective 
opuse (sau fraze descriptive). 

d) /nterviuri partial structurate, in care intervievatorul rememoreazá 
punctele care trebuie atinse si discutá subiectul cu respondentul, ín loc sá 
puná intrebári formale dintr-un chestionar. 


5. Evaluárile comportamentale 
Multe reclame oferá consumatorilor oportunitatea de a comunica direct 


cu compania producătoare sau cu agenţia de publicitate prin intermediul 
telefonului, al postei obisnuite, al postei electronice etc. 


Aceste cercetári sunt másurátori ale ráspunsurilor directe si au marele 
avantaj cá pot determina statistic eficienta reclamei prin numárul de 
ráspunsuri directe ale consumatorilor la campania de publicitate. Un alt tip 
de măsurare leagă numărul de răspunsuri de creşterea vânzărilor. Aceste 
tehnici de evaluare nu sunt însă aplicabile în cazul tuturor campaniilor 
publicitare, ci numai în cazul acelora care au o componentă de marketing 
direct. Spre exemplu, nu pot fi apreciate cu astfel de metode de evaluare 
(care măsoară doar efectele pe termen scurt) campaniile de creare de 
imagine de marcă (prin definiţia lor proiectate pentru obţinerea de efecte pe 
termen lung). Ele măsoară în special efectele imediate ale promotiilor sau 
campaniilor care urmăresc creşterea imediată a vânzărilor (indice tria/ etc.). 

Dintre aceste teste, un loc important îl ocupă studiile de urmărire 
(tracking) a „surselor singulare”, adică a unor consumatori reprezentativi 
pentru grupul-tintá al campaniei. Acestea oferă informaţii despre cumpărarea 
de produse, folosirea de cupoane şi expunerea TV folosind bazele de date ale 
magazinelor (obţinute prin folosirea scannerelor - care stochează codul de 
bare al produsului) şi instrumentele de măsurare a utilizării televizoarelor 
(people meter-e sau audimetre). 

Principala problemă a acestor teste o constituie faptul că este imposibil 
să se determine ce aspecte ale reclamei au efecte pozitive/negative asupra 
consumatorilor. 

Multe reclame conţin o invitaţie către părţile interesate de a solicita 
firmei unele informaţii mai detaliate, eşantioane gratuite etc. Sortând şi 
numărând cererile generate de aceste reclame, firma poate obţine informaţii 
valoroase cu costuri reduse. Această metodă oferă cu adevărat informaţii 
preţioase asupra puterii de atragere a diferitelor mass-media, a diferitelor 
platforme şi prezentări publicitare şi a diferitelor poziţii şi dimensiuni în 
cadrul suportului publicitar. Reclamelor li se atribuie un cod pentru a uşura 
identificarea, fie prin includerea codului în adresă, fie prin rugămintea 
adresată respondentului de a decupa cuponul pe care este înregistrată 
informaţia. 


6. Analiza secundară a datelor 


Metodele menţionate anterior sunt metode de culegere a datelor. Pe 
lângă acestea, există şi metode care constau în culegerea şi folosirea de 
informaţii din surse deja existente, respectiv analiza secundară a datelor. 
Principalul avantaj al analizei secundare este că aceste date sunt deja 


existente, sunt mult mai uşor de obţinut decât datele primare si sunt foarte 
ieftine (de multe ori nu costă nimic, fiind date publice). Principalele 
dezavantaje sunt „îmbătrânirea” datelor, faptul că acestea sunt de cele mai 
multe ori în alte formate sau unităţi de măsură decât cele necesare sau 
faptul că sursele din care provin nu sunt întotdeauna suficient de obiective. 
Printre sursele de astfel de date se pot număra surse din interiorul 
companiilor comerciale, surse guvernamentale (recensăminte, rapoarte ale 
comisiilor de statistică), surse comerciale, publicaţii economice sau 
profesionale. 


7. Alte metode 


Aici pot fi incluse o serie de tehnici care încearcă să măsoare relaţia 
cauzală între publicitate şi indicatorii măsurabili ai performanţelor firmei, de 
exemplu distribuţia sporită (conform ipotezei că, dacă detailiştiior li se vor 
cere bunuri care nu se găsesc în stoc, ei vor căuta oferte noi) sau volumul 
vânzărilor. 

O tehnică este p/ayback-ul dealerului, utilizată de compania Black & 
Decker într-o campanie destinată să mărească vânzările la nivelul comerţului 
cu amănuntul: reprezentanţii companiei vizitează magazinele în care se vând 
bunurile respective, îşi exprimă interesul legat de ele şi notează numărul 
punctelor de vânzare sugerat în reclama lor recentă, pe care vânzătorii o 
prezintă ca motivaţie în vederea achiziţiei. 

O altă tehnică, numită fuziunea datelor, a reprezentat o inovaţie a 
companiei AGB. Aceasta a anunţat că poate determina nu numai dacă o 
campanie TV a avut efect, ci şi care telespectatori au cumpărat mai multe 
produse, ca urmare a publicităţii, precum şi felul în care trebuie 

repartizat bugetul pentru a obţine o cifră optimă a vânzărilor. Tehnica 
presupune integrarea a două surse de date deja existente. Pentru a face faţă 
multitudinii de întrebări din sondaj, ar fi ideal să se folosească o sursă de 
date unică, în care un eşantion reprezentativ de utilizatori să poată fi analizat 
în funcţie de comportamentul de cumpărare, corelat cu obiceiurile de lectură, 
vizionare şi audiere. Cu toate acestea, încercările de a stabili un număr 
suficient de mare de paneluri pentru a dobândi asemenea informaţii s-au 
dovedit a fi costisitoare şi au trebuit abandonate. Pentru a soluţiona această 


problemá, a fost lansat serviciul de clasificare a grupurilor-tintá, pe baza 
fuziunii între utilitatea produsului şi gradul de vizionare. Scopul serviciului era 
de a facilita agenţiilor de publicitate o planificare mai exactă a campaniilor, 
prin selectarea acelor programe vizionate de utilizatorii produselor lor. 


8. Metodele standardizate de post-testare a reclamelor 


Majoritatea procedurilor standard sunt construite pornind de la modelul 
ierarhiei efectelor, care constituie cadrul de referinţă cel mai răspândit 
pentru analiza modului în care funcţionează publicitatea. Cele şase niveluri 
sau etape ale modelului ierarhiei oferă criteriile după care se măsoară 
eficienţa campaniei. Rezultatul este acela că unei reclame (campaniei 
publicitare) i se cere mai degrabă să treacă un test decât să îşi demonstreze 
eficacitatea prin satisfacerea unor criterii specifice derivate din obiectivele 
stabilite iniţial. Din acest motiv, de multe ori relaţia dintre un astfel de test 
general, standardizat, şi eficacitatea reală a campaniei este asemănătoare cu 
aceea dintre un test standard de conducere auto şi adevărata capacitate de 
a conduce un automobil. Aceste teste măsoară doar ceea ce au fost 
proiectate iniţial să măsoare, nimic mai mult. 

Cea mai mare parte a metodelor standardizate de post-testare a 
reclamelor sunt de tip urmărire (tracking). Abordarea metodologicá folosită 
de obicei în studiile continue de tip tracking se bazează pe principiile folosite 
la mijlocul anilor '70 de Maurice Milward şi Gordon Brown în Marea Britanie - 
fondatorii prestigioasei companii de cercetare Millward Brown. Metoda lor 
consta în culegerea periodică de informaţii de la eşantioane aleatoare de 
respondenţi, pe o perioada de patru săptămâni. Întrebările din chestionar 
măsurau notorietatea spontană şi asistată a mărcii, gradul de utilizare a 
mărcii, imaginea mărcii, gradul de amintire a detaliilor din reclamă şi gradul 
de atractivitate al reclamei. Ulterior, au fost măsurate şi aspecte precum 
intenţia de cumpărare în scopul cuantificării schimbărilor în comportamentul 
de cumpărare. 


Strategia şi planificarea în publicitate 


Activitatea de planificare şi elaborare de strategii de publicitate este 
deosebit de importantă în economia unei campaniei publicitare, ea 
desfăşurându-se la interfaţa dintre nevoile de marketing ale mărcii şi 
consumatori, prin operaţiuni precum definirea oportunităţilor de business ale 


mărcii, înţelegerea consumatorului şi orientarea campaniei etc. Funcţia de 
planificare strategică, numită în publicitate account planning sau strategic 
planning, urmăreşte atingerea obiectivelor de business şi de comunicare ale 
unei mărci într-un anumit interval de timp, de regulă mai îndelungat. 

În esenţă, activitatea de planificare şi elaborare de strategii publicitare 
presupune o structurare clară şi sistematică a modalitátilor în care pot fi 
atinse obiectivele de comunicare ale unei mărci printr-o alocare judicioasă a 
resurselor de comunicare într-un anumit interval de timp, de regulă mai lung. 

Una dintre definițiile cu grad ridicat de generalitate consideră 
planificarea sau strategia ca fiind „acea activitate prin care se urmăreşte 
exercitarea unui anumit grad de control asupra unor acţiuni viitoare” (Kotler, 
1998). 

O altă definiţie este aceea de „acţiune de determinare a telurilor si 
obiectivelor de atins, hotărâre a modalitátilor de acţiune şi alocare a 
resurselor necesare pentru atingerea acestor obiective” (Baker, 1998). 

Printr-o definiţie operaţională pentru domeniul publicităţii, putem spune 
că planificarea strategică reprezintă procesul prin care se construieşte 
imaginea unei mărci, pornind de la cunoaşterea consumatorilor şi în funcţie 
de stadiul de viaţă în care se găseşte produsul/marca. 

Activitatea de planificare strategică (în general) urmăreşte să-i ajute pe 
specialiştii de marketing şi publicitate în luarea unor hotărâri în prezent 
având în vedere posibile consecinţe şi acţiuni viitoare ale acestora cu privire 
la o marcă. Cu cât activităţile sunt mai complexe şi viitorul mai incert, cu atât 
nevoia de planificare şi acţiune într-o manieră formală şi sistematică creşte. 
Publicitatea este unul dintre domeniile în care gradul de incertitudine şi de 
risc este foarte ridicat şi în care planificarea strategică joacă un rol important 
în încercarea de a reduce această incertitudine. 

În opoziţie cu termenul de „strategie”, cel de „tactică” desemnează 
metodele şi acţiunile concrete folosite pentru implementarea strategiei. Pe 
lângă criteriul „anvergură”, un alt element important de diferenţiere între 
strategie şi tactică este şi cel timpului; strategia presupune acţiuni care se 
desfăşoară pe termen lung, tactica - acţiuni pe termen scurt. Succesul unei 
strategii depinde, de altfel, de coordonarea elementelor tactice într-un întreg 
unitar şi coerent. 

Contribuţia planificării în ansamblul activităţilor specifice industriei 
publicitare se reflectă în special în identificarea oportunităţilor de promovare 
ale unei mărci, înţelegerea consumatorului şi orientarea campaniei 
publicitare în funcţie de aceste elemente. În orice demers de planificare sunt 


considerate drept fundamentale cunoaşterea  produsului/mărcii şi 
cunoaşterea nevoilor si dorințelor consumatorului (comportamentul 
consumatorului). Acestea sunt cele mai importante aspecte ín planificarea 
strategică, elemente care au rămas constante de-a lungul vremii, indiferent 
de dezvoltarea noilor tehnici de marketing. Orice strategie de comunicare 
validă ține obligatoriu seama de aceste două aspecte. 


Comportamentul consumatorului 


Conceptul modern de marketing porneşte de la premisa că orice 
activitate economică trebuie îndreptată în direcția satisfacerii cerințelor - 
efective si potentiale - ale consumatorilor, cu maximum de eficiență. 

În prezent, comportamentul consumatorului nu mai este considerat ca 
fiind exclusiv o variabilă „de intrare" pentru procesul economic, iar 
consumatorul nu mai este analizat doar în calitatea sa de cumpărător sau de 
decident al actului de achiziție, ci si în calitatea sa de factor care influențează 
distinct dinamica piețelor si chiar fluctuațiile conjuncturale ale acestora. 

Studiul comportamentului de consum este foarte important în 
dezvoltarea procesului de marketing si, în continuare, a celui de publicitate. 
Prin deciziile de cumpărare, consumatorii determină vânzările si, în ultimă 
instanţă, profitul unei companii şi, de aceea, orice activitate de marketing şi 
comunicare trebuie programată şi desfăşurată în raport cu nevoile acestora. 
Astfel, analiza actului cumpărării, a conceptelor de cumpărător, consumator, 
comportament de cumpărare, comportament de consum, a teoriilor 
fundamentale privind comportamentul consumatorului, factorii care 
influențează decizia de cumpărare, precum si relația dintre consumator si 
marcă (ca si multe altele) sunt elemente esențiale în înțelegerea psihologiei 
reclamei si a consumatorului. 

Consumul ocupă o poziție centrală în mecanismul vieții economice, 
având o strânsă legătură cu producția de bunuri si prestarea de servicii si 
exercitând asupra acestora un rol activ, dinamizator. Indiferent de 
importanța care i se acordă în diferitele tipuri de societăți (în funcție de tipul 
de economie), rolul sáu in cadrul oricărei economii este de neînlocuit. 

Comportamentul consumatorului desemnează 
,conduita/comportamentul oamenilor în cazul cumpărării sau consumului de 
bunuri/produse si servicii” (Cătoiu, 1996), în timp ce consumatorul este 
„utilizatorul final de bunuri si servicii”. Într-o acceptiune extinsă, 
comportamentul consumatorului desemnează întreaga conduită a 


utilizatorului final de bunuri si servicii, fie ele materiale sau simbolice. 
Comportamentul consumatorului cuprinde atât o dimensiune relativ uşor de 
cuantificat - actele cumpărătorului, comportamentul în sine -, 

cât şi una mai greu de cuantificat, respectiv procesele psihofiziologice 
şi decizionale care determină aceste acte şi comportamente explicite. 
Această interdependentá face cu atât mai dificilă abordarea teoretică, 
datorită distincţiei între aceste domenii. 

În concluzie, se poate spune despre comportamentul consumatorului 
că reprezintă „totalitatea actelor decizionale realizate la nivel individual sau 
de grup, legate direct de obţinerea şi utilizarea de bunuri şi servicii, în 
vederea satisfacerii unor nevoi actuale sau viitoare, incluzând procesele 
decizionale care preced şi determină aceste acte" (Cátoiu, 1996). 

American Marketing Association oferă o altă definiţie a 
comportamentului consumatorului: „o interacţiune dinamică referitoare la 
impresie şi percepţie, conduită şi întâmplări naturale comune, prin care 
fiinţele umane îşi dirijează schimbările survenite în viaţa lor” (Baker, 1998). 

Alte definiţii consideră comportamentul consumatorului ca fiind „acele 
activităţi observabile, alese pentru a maximiza satisfacția prin intermediul 
obţinerii de bunuri şi servicii” (Kotler, 1999) sau „ansamblul actelor indivizilor 
direct legate de cumpărarea bunurilor şi serviciilor, ansamblu care include şi 
procesul decizional care precede şi determină aceste acte” (Kotler, 1998). 

Schifmann consideră comportamentul consumatorului ca fiind 
„comportamentul pe care fl adoptă un consumator în căutarea, cumpărarea, 
utilizarea, evaluarea şi renunţarea la produsele/serviciile de la care se 
aşteaptă să îi satisfacă nevoile” (Schifmann, 1994). 

Kotler a realizat chiar o abordare în limbaj cibernetic a 
comportamentului consumatorului. Conform acestui autor, comportamentul 
consumatorului apare ca o ieşire, respectiv ca un rezultat al unor intrări 
recepționate, evaluate şi prelucrate de individ. Procesele psihologice, situate 
între intrările şi ieşirile din sistem, nu pot fi observate, ele desfăşurându-se în 
aşa-zisa cutie neagră. Intrările (situaţia economică, preţul, calitatea, 
utilitatea, posibilităţile de alegere, prezentarea produselor, spaţiul cultural de 
referinţă) ajung la consumator (psihicul uman) prin intermediul unor canale 
(reclame, cunoştinţe, observare personală, mass-media) 


şi determină anumite ieşiri (alegerea produsului, a magazinului, 
frecvenţa cumpărării). Pentru a anticipa aceste ieşiri este necesar să se ştie 
ce se întâmplă în cutia neagră, respectiv în aparatul psihic al individului privit 
în calitate de consumator (Kotler, 1969). 

Studiul comportamentului consumatorului vizează, astfel, felul în care 
indivizii iau decizii cu privire la modul în care să îşi consume sau aloce 
anumite resurse de timp, bani, efort, implicare emoţională etc., pentru a 
achiziţiona diverse produse sau servicii. El include analiza mai multor 
aspecte: (1) ceea ce se cumpără - de pildă ce tip de automobil (de oraş, de 
teren, limuzină, berlină); ce marcă - autohtonă, străină; (2) de ce se cumpără 
- nevoia de transport, nevoia de imagine; (3) de unde se cumpără - 
reprezentantá, dealer autorizat, piaţă liberă; (4) cât de des se cumpără - o 
dată la 3 ani, la 10 ani; (5) cât de des este utilizat - zilnic, o dată pe 
săptămână, în vacante (Schifmann, 1994). 

Dintre dimensiunile care definesc comportamentul de cumpărare, cele 
mai importante sunt: (1) motivele de cumpărare sau necumpărare; (2) 
preferinţele cumpărătorilor; (3) intenţiile de cumpărare; (4) obişnuinţele de 
cumpărare; (5) obiceiurile de consum; (6) atitudinile cumpărătorilor; (7) 
imaginea mărcilor (Kotler, 1999). 


O distincţie clasică împarte comportamentul consumatorului în două 
domenii majore: (1) comportament de cumpărare şi (2) comportament de 
consum. O altă distincţie importantă se face între cumpărător şi utilizator, 
deoarece adesea persoana care cumpără nu este şi utilizatorul 
produsului/serviciului respectiv, iar alteori persoana care ia decizia de 
cumpărare nu este cea care achiziţionează. De pildă, o femeie căsătorită 
care are copii poate cumpăra ciocolată şi o bicicletă pentru fiul ei, un şampon 
pentru ea şi o revistă auto pentru soţul ei. 

Cumpărătorul este persoana care oferă, acceptă şi plăteşte un preţ 
pentru achiziţionarea unui produs/serviciu ce poate fi sau nu utilizat de acea 
persoană, în timp ce consumatorul este persoana ce dobândeşte, utilizează 
sau consumă, ca destinatar final, diverse produse sau servicii. Desigur că 
între aceste două calităţi ale unei persoane se manifestă şi relaţii de 
interconditionare, în sensul cá postura de consumator poate determina 
apariţia posturii de cumpărător şi invers. Cel mai adesea, în realitate, 
comportamentul de consum îl implică şi pe cel de cumpărare (Kotler, 1999). 

Literatura de specialitate utilizează o gamă largă de criterii în funcţie 
de care are loc clasificarea consumului. Astfel, se consideră că, din 


perspectiva modului in care sunt utilizate bunurile/serviciile, consumul este 
personal sau colectiv. La rándul sau, dupá structura bunurilor si serviciilor 
consumate, consumul personal se referă la o mare varietate de produse si 
servicii, care sunt in másurá - pe de o parte - sá satisfacá nevoile individuale 
ale consumatorilor, iar pe de altă parte să evidentieze o serie de 
caracteristici ale acestora (este vorba de preferinte, gusturi, obiceiuri, stil de 
viaţă). Din punctul de vedere al duratei, există consum de moment 
(instantaneu), consum de folosinţă curentă, consum de folosinţă periodică, 
de folosinţă îndelungată etc. 

Se poate spune că noţiunea de „consum”, în toată complexitatea sa, 
reprezintă o oglindă fidelă a unei societăţi, în ea reflectându-se diversele 
stratificări şi diferențieri sociale, contradicţiile, locul şi rolul grupurilor şi 
categoriilor socio-profesionale în societate. De asemenea, „comportamentul 
consumatorului” exprimă într-o anumită măsură nivelul de educaţie, de 
cultură şi civilizaţie, dar şi calitatea vieţii sociale. De aceea, abordarea 
consumului si a comportamentului de consum dintr-o perspectivă 
psihosocială este deosebit de importantă. Rolul consumului şi, implicit, 
necesitatea studierii sale reies şi mai pregnant din multitudinea de funcţii pe 
care acesta le exercită în societate (Kotler, 1999). 

Comportamentul de cumpărare este constientizat în urma prelucrării 
nu numai a nevoilor care l-au determinat (sete, foame, frig, prestigiu, 
imagine de sine etc.), ci şi a informaţiilor pe baza cărora se face alegerea 
(calitate, design, gust, culoare, fiabilitate). Spre deosebire de acestea, numai 
ca urmare a consumării produsului/serviciului se realizează comparatia între 
nevoia ce a determinat cumpărarea şi rezultatul obţinut în satisfacerea 
acestei nevoi. lată de ce calitatea de consumator are o relevanţă deosebită, 
fiind de fapt elementul final, dar în acelaşi timp şi elementul declanşator al 
deciziei de cumpărare sau  non-cumpárare. Aşadar, conceptul de 
comportament de consum este mai complex, din cel puţin două motive: (1) 
este mai variat, fiind influenţat de o serie de factori (personali, psihologici, 
culturali, sociali, situationali etc.) si (2) este dinamic (cunoscând o serie 
întreagă de transformări într-o perioadă de timp dată). 

Sintetizând, comportamentul de cumpărare (care poate sau nu să 


însoţească comportamentul de consum) reflectă conduita oamenilor în cazul 
cumpărării sau necumpărării ori al amânării satisfacerii unei nevoi; pe când 


comportamentul de consum oglindeşte conduita oamenilor în cazul 
consumului de bunuri materiale/servicii. 

A cumpăra nu înseamnă doar a plăti, ci şi a alege. lar a alege 
înseamnă, în ultimă instanţă, a decide. Nevoile care determină o persoană să 
cumpere pot fi utilitare - care determină considerarea caracteristicilor 
obiective, funcţionale ale produsului - sau hedoniste - care determină 
considerarea aspectelor subiective, estetice, generatoare de plăcere. 
Cumpărătorul este perceput în procesul deciziei ca rezolvator al unei 
probleme la care trebuie să răspundă cât mai corect: ce să cumpere? cât să 
cumpere? de unde să cumpere? când să cumpere? cum să cumpere? 

Pentru a ajunge la decizia finală de cumpărare, individul trece astfel 
prin mai multe etape: (1) conştientizarea nevoii, (2) căutarea informaţiilor, 
(3) evaluarea variantelor, (4) efectuarea cumpărării şi (5) evaluarea post- 
cumpărare. Conştientizarea nevoii se caracterizează prin faptul că individul 
resimte o senzaţie de lipsă sau chiar de disconfort fizic sau psihic; aceasta 
generează o tensiune interioară care activează procesul decizional şi depinde 
de gradul de discrepantá existent între starea reală şi starea dorită. 

Procesul cumpărării începe cu conştientizarea unei nevoi, atunci când 
persoana în cauză sesizează diferenţa dintre ceea ce are şi ceea ce îşi 
doreşte. 

Psihologia defineşte nevoile sau trebuintele ca fiind „stări interne de 
necesitate care se manifestă prin apariţia unui dezechilibru în sistemul 
organic sau de personalitate, dezechilibru care se cere îndepărtat printr-o 
acţiune de eliminare a acestuia şi de reinstalare a echilibrului” (Parrot şi 
Richelle, 1995). 

Există o varietate foarte mare de nevoi umane, iar pentru clasificarea 
lor au fost elaborate diverse sisteme. Una dintre cele mai cunoscute 
clasificări este cea propusă de psihologul A. Maslow. El distinge cinci clase de 
nevoi, structurate piramidal: 

1. nevoi fiziologice (hrană, adăpost, apă, aer etc.); 

2. nevoi de securitate fizică şi socială (de protecţie faţă de factorii 
negativi din mediu); 

3. nevoi de apartenenţă şi afecţiune; 

4. nevoi de afirmare şi recunoaştere socială; 

5. nevoi de autoactualizare şi recunoaştere personală. 

Cele cinci clase de nevoi sunt dispuse ierarhic, dinspre cele 
elementare, de natură fiziologică si de securitate, spre cele de 


autoactualizare. Nevoile de pe palierele superioare actioneazá doar ín 
măsura în care au fost satisfăcute cele din clasele inferioare. 

Din perspectiva publicităţii, ideea centrală este că o mare varietate de 
nevoi poate fi satisfăcută prin intermediul consumului de bunuri. Consumul 
oferă astfel anumite beneficii. Publicitatea operează în principal cu două mari 
categorii: beneficii funcţionale sau raţionale (convenabil, rezistent, durabil, 
economic etc.) şi beneficii emoţionale (care nu au corespondent concret în 
caracteristicile unui produs). Beneficiile emoţionale sunt subiective şi pot fi 
percepute diferit de la consumator la consumator, iar despre zona emoţiilor 
se poate spune că este una dintre cele mai intens exploatate de către 
industria publicităţii, oferind un spaţiu generos de acţiune. 


Căutarea informaţiilor are loc atât în planul interior, cât şi în cel exterior 
individului. Căutarea interioară implică o reactivare a cunoştinţelor din 
memorie despre nevoia în cauză. Dacă în urma procesului nu se ajunge lao 
soluţie satisfăcătoare, consumatorul începe o căutare a informaţiei din surse 
externe. Acestea se pot grupa în patru categorii: surse personale (familie, 
prieteni, vecini, cunoştinţe), surse comerciale (reclame, personal de vânzare, 
distribuitori, ambalaje), surse publice (mass-media, expoziţii) şi surse 
experimentale directe (examinarea sau folosirea produsului). Volumul de 
cercetare externă variază în mod considerabil în funcţie de individ şi de 
situaţia de cumpărare. 

Evaluarea variantelor posibile este momentul în care consumatorul 
elimină anumite mărci de pe lista sa, după o prealabilă analiză a acestora. În 
final, o singură marcă va fi cumpărată, restul vor fi respinse. Atributele în 
funcţie de care consumatorii compară diferitele variante sunt cunoscute sub 
numele de criterii de evaluare. Acestea pot fi: preţul, numărul de opţiuni 
funcţionale, reputaţia mărcii, disponibilitatea etc. 

Cumpărarea poate fi planificată (atât produsul, cât şi marca sunt alese 
înaintea vizitárii magazinului), partial planificată (există o intenție de 
cumpărare a unui produs anume, dar alegerea mărcii este amânată până la 
vizitarea magazinului) sau neplanificată (ambele elemente sunt alese în 
magazin). Studiile de piaţă arată că cele mai multe decizii - în special pentru 
bunurile de tip FMCG (fast moving consumer goods - bunuri de larg consum) 
- sunt luate în magazin, în faţa raftului. 

Evaluarea post-cumpărare constă într-o introspectie a individului cu 
privire la alegerea sa: „am făcut bine?”, „am făcut rău?” - sunt genul de 
întrebări care-l preocupă în acest stadiu. Dacă răspunsul este afirmativ, 


individul va fi mulţumit, dacă nu, va fi nesatisfácut, încercând o senzaţie de 
disconfort psihic - disonanta cognitivá. Consumatorii pot fi ajutati sá-si 
reducă disonanta prin accentuarea superioritátii produsului în instrucţiunile 
de utilizare sau prin utilizarea reclamei - pentru susţinerea mândriei de a 
avea sau folosi acel produs. Credintele şi atitudinile formate în această etapă 
au o influenţă directă asupra intentiilor de cumpărare viitoare (Schifmann, 
1994). 

Aspect esențial al comportamentului uman, comportamentul 
consumatorului solicită pentru investigarea sa - aşa cum am văzut - o 
abordare interdisciplinará, datorita naturii diferite a actelor si proceselor de 
decizie ce-i compun. Felul in care oamenii se comportă pe plan economic 
este rezultatul acumulării unei experiențe de viață, aflate sub influența 
nevoilor. Dacă, însă, actele consumatorului sunt relativ usor de observat si 
cuantificat, procesele psihofiziologice care au determinat aceste acte sunt 
mult mai greu de analizat. 

Un exemplu de cercetare a comportamentului consumatorului îl 
constituie si studiul realizat în 2009 de Smark Research, intitulat „Femeia ca 
target: ce e relevant acum”1, reprezentativ pentru femeile din mediul urban 
între 18-45 de ani si conceput ca un instrument de a afla date noi si insight- 
uri relevante pentru specialistii in marketing care gestioneazá produse si 
mărci adresate în special femeilor. Studiul contine o analiză a celor mai 
importante teme care ţin de 


1. Smark Research şi Brennan Research & Consultants, „Femeia ca 
target: ce e relevant acum”, 2009, research.smark.ro. 

stilul de viaţă şi de comportamentul de consum al femeilor, printre 
care: bani, valori, prietenie şi relaţii, reacţia la criza economică, sănătate, 
sport, modă, frumuseţe, comportament online, alimente, amenajări interioare 
etc. Menţionăm câteva dintre concluziile cercetării: 34% dintre femei nu îşi 
iau îmbrăcăminte niciodată din magazinele unor mărci cunoscute; 81% dintre 
femei nu au făcut niciodată cumpărături online; 20% dintre femeile din 
mediul urban afirmă că nu folosesc internetul niciodată, iar peste 60% că îl 
folosesc foarte des; peste 40% dintre femei au ţinut cel puţin o dată cură de 
slăbire; apelul la un sfat avizat în materie de alimentaţie reprezintă încă o 
opţiune puţin răspândită, doar 8% dintre femei au optat pentru sfaturile unui 


nutritionist; marca de bere cea mai băută de către femei este Ursus; Internet 
banking-ul, desi rar utilizat, are o rată simţitor mai mare de utilizare în 
capitală (3296 în Bucureşti versus 11% media populaţiei feminine); TV-ul 
ocupă cel mai mult timp din activităţile ce ţin de timpul liber; sunt preferate 
vacantele scurte şi mai dese, iar România este încă văzută ca prima 
destinaţie turistică; femeile joacă un rol activ în susţinerea financiară a 
gospodăriei, peste jumătate dintre ele contribuind cu până la 40% la bugetul 
casei; reţelele sociale sunt intens utilizate de tinerele până în 25 de ani, 
jumătate dintre ele au cont într-o reţea socială etc. 


Cunoaşterea produsului 


Cunoaşterea produsului presupune colectarea oricăror informaţii 
relevante despre acesta, care pot ajuta la realizarea strategiei de 
comunicare. 

Orice produs trece prin trei stadii (sau patru, după alţi autori), 
parcurgând aşa-numitul 

„ciclu de viaţă al produsului”, stadiul de pionierat, stadiul competitiv şi 
stadiul de retenţie 

(Russel şi Lane, 2002), sau, în terminologia lui Kotler, stadiul de 
creştere, stadiul de maturitate şi stadiul de declin. 


Ciclul de viață al produsului 


MATURITATE 
COMPETITIVE 


CREŞTERE 
PIONEERING 


DECLIN 
RETENTIVE 


Sursa: Russel şi Lane, 2002. 
a. Stadiul de pionierat. Acest stadiu desemnează, de obicei, perioada 


imediat următoare lansării produsului, când acesta caută să se impună şi să 
ocupe un loc pe piaţă. Această etapă este caracterizată în principal de nevoia 


de a informa si educa consumatorul. În acest stadiu trebuie făcut mult mai 
mult decât o simplă prezentare a produsului: trebuie create noi obiceiuri, 
trebuie schimbate cele vechi, dezvoltate noi modalităţi de a folosi produsul 
sau cultivate noi standarde şi obiceiuri de viaţă. Pe scurt, principalele 
obiective ale acestui stadiu sunt de a educa consumatorul cu privire la noul 
produs sau serviciu şi de a arăta că acesta poate face sau oferi ceea ce nu a 
făcut sau oferit nici un alt produs similar înainte. 

b. Stadiul competitiv. Este stadiul în care produsul este cunoscut de 
către consumatori, iar utilitatea sa, recunoscută. Acum trebuie afirmată 
superioritatea faţă de alte produse similare, astfel încât preferinţele 
consumatorilor să se îndrepte cu predilecție către el, şi nu către produsele 
concurente. Este stadiul în care produsul devine matur, în care consumatorul 
ştie ce este produsul şi la ce foloseşte, iar principala lui întrebare este „ce 
produs să cumpăr?”. c. Stadiul de retenție sau reamintire. Este stadiul în care 
produsele au ajuns la maturitate şi la un grad de acceptare pe scară largă. 
Acest stadiu începe atunci când utilitatea produsului este cunoscută pe larg 
de consumatori, calităţile sale îi sunt recunoscute întru totul, numai că el îşi 
menţine locul pe piaţă mai ales în virtutea puterii şi reputației trecute. În 
acest stadiu, de obicei doar se aminteşte consumatorilor că produsul există; 
el se vinde mai ales datorită unei remanente de percepţie. 


Spirala publicității 


Ciclul produsului poate fi transformat într-o spirală, în momentul în care 
acestuia i se face o campanie inteligentă prin care faza de reamintire, finalul 
ciclului, devine punctul de plecare pentru un nou ciclu. Practic, produsul este 
astfel relansat, fie prin adăugarea unor îmbunătăţiri, fie prin comunicarea 
prin intermediul campaniei publicitare a unor caracteristici care nu au fost 
comunicate suficient sau adecvat anterior. Acest proces este specific şi mai 
uşor de urmărit în cazul mărcilor care există de mult timp pe o anumită piaţă. 


Spirala publicității 
Sursa: Russel şi Lane, 2002. 


competitive competitive 


pioneering retentive pioneering 


retentive never retentive never pioneering newest retentive newest 
pioneering never competitive newest competitive 

Procesul de planificare strategicá. 
Rolul in desfásurarea campaniei de publicitate 


Dezvoltarea strategiei presupune definirea rolului pe care trebuie sá il 
joace campania publicitará pentru atingerea obiectivelor de business ale 
mărcii. Acest rol este deosebit de divers, de la modificarea poziționării unei 
mărci pe piaţă până la comunicarea beneficiilor unui produs pentru un alt 
public decât cel actual. Un alt domeniu unde se face simțită contribuţia 
departamentului de planificare/strategie dintr-o agenţie de publicitate este 
cel al proiectării mesajelor campaniei în funcţie de specificul consumatorului 
şi, ulterior, de gradul în care propunerile de creaţie şi media răspund 
cerinţelor acestuia. 

Planificarea strategică a campaniilor publicitare (activitate realizată de 
un account planner - post în organigrama agenţiei de publicitate - sau de 
către directorul de cont, în cazul în care agenţia nu are un departament 
specializat) se găseşte - aşa cum am văzut - la graniţa dintre cerinţele de 
marketing ale producătorului unei mărci şi dorințele şi nevoile 
consumatorilor. Prima sarcină a demersului strategic este aceea de a 
cunoaşte nevoile consumatorilor si de a interpreta  dinamicile 
comportamentale şi motivationale ale acestora pentru a putea individualiza 
eventualele obstacole în comunicare şi personaliza modalităţile de acţiune. 
Planificarea strategică coordonează analizarea datelor de marketing şi a 
datelor statistice de tip public, întocmirea planurilor de marketing, 
recomandarea unor cercetări de piaţă, planificarea dezvoltării unui nou 
produs sau marcă etc. 

Planificarea strategică în publicitate a apărut ca activitate distinctă în 
anii '70, o dată cu accentuarea unor trăsături ale mediului economic: 
dezvoltarea pieţelor de consum, a aglomerării acestora cu produse tot mai 
asemănătoare, creşterea competiţiei, fragmentarea audienţelor şi sporirea 
nivelului de sofisticare a consumatorilor. Pe de altă parte, planificarea a 
permis creşterea semnificativă a eficienţei în gestionarea resurselor 
campaniilor de comunicare. De la începuturile sale, planificarea strategică ca 


demers si discipliná a evoluat si s-a dezvoltat constant, astázi devenind o 
funcţie acoperită de cea mai mare parte a agenţiilor de publicitate. 

Specialistul in planificare strategicá este considerat reprezentantul 
consumatorului în agenţie, aşa cum responsabilul de cont (client service-ul) 
este reprezentantul clientului, deoarece principala sa misiune este de a 
prezenta şi a face înţelese atitudinile şi reacţiile consumatorului, aducând 
punctul de vedere al acestuia în fiecare etapă de elaborare a creaţiei 
publicitare. Se poate spune că, în timp ce deviza companiei producătoare 
este „Produsul meu/marca mea”, cea a directorului de cont - „Clientul meu”, 
cea a directorului de creaţie 

— „Reclama mea”, cea a specialistului în planificare strategică este 
„Consumatorul meu”. Specialistul în planificare strategică are, deci, menirea 
să păstreze legătura dintre agenţie şi consumatori, pe de o parte pentru că 
cei care elaborează creaţia propriu-zisă nu sunt neapărat şi reprezentativi 
pentru consumatorii (publicurile-ţintă) cărora li se adresează campania, iar, 
pe de alta, nici consumatorul nu reuşeşte întotdeauna să înţeleagă ceea ce 
reclama „doreşte” să îi transmită ca mesaj. 

În orice agenţie de publicitate există suspiciunea că cercetarea, care 
consemnează, inevitabil, conservatorismul specific consumatorului obişnuit, 
ar putea să sufoce iniţiativele creative neconvenţionale. În această situaţie, 
rolul specialistului în planificare strategică este acela de a interpreta cu 
pricepere şi fler rezultatele diverselor cercetări şi de a descoperi idei 
valoroase sau nişe favorabile de dezvoltare a campaniei publicitare. 

Sarcina specialistului în planificare strategică este să se asigure că 
toate datele relevante pentru luarea deciziilor-cheie în ceea ce priveşte 
creaţia publicitară sunt analizate cu atenţie, completate cu noi date din 
cercetare şi luate în considerare în procesul de creare a reclamelor. Rolul 
acestuia, ca membru activ al echipei, implicat în problemele importante ale 
strategiei şi creaţiei, a devenit crucial în ceea ce priveşte procesul de 
invátare/cunoastere a pieţei, a consumatorului şi a domeniului de afaceri al 
clientului agenţiei. 

Fiecare agenţie sau reţea de agenţii de publicitate şi-a dezvoltat într-o 
anumită măsură un stil propriu de a face planificare strategică, diferenţele 
dintre aceste stiluri fiind determinate în primul rând de „personalitatea de 
marcă” a agenţiilor. Diferenţele dintre agenţii şi campaniile publicitare ale 
acestora reflectă feluri diferite de a gândi modul în care funcţionează 
publicitatea şi, în consecinţă, determină abordări diferite ale planificării 
campaniilor publicitare. Astfel, unele abordări nu se bazează atât pe produsul 


căruia urmează să i se facă reclamă, ci pe ceea ce se anticipează că vor fi 
rezultatele campaniei de comunicare, respectiv reacţiile consumatorului faţă 
de marcă. Alte perspective despre cum funcţionează publicitatea au modelat, 
la rândul lor, considerabil direcţiile în care s-a dezvoltat domeniul planificării 
strategice (de exemplu, mai degrabă accentuarea procesului de întărire a 
convingerilor consumatorilor decât urmărirea convertirii acestora la consumul 
unei mărci, accentul pus pe exploatarea şi construirea personalităţii unei 
mărci, interesul arătat preponderent comportamentului de cumpărare al 
consumatorului). 

Schimbările mediului de marketing influenţează, de asemenea, 
semnificativ viziunile despre planificarea strategică (vezi, de exemplu, faptul 
că în ultimii ani competitivitatea a sporit vizibil în aproape toate domeniile de 
activitate sau faptul că cea mai mare parte a companiilor producătoare au 
învăţat să răspundă mai repede schimbărilor din mediul în care activează). 
Recunoaşterea competenţei consumatorului de publicitate a fost, de 
asemenea, foarte benefică atât pentru domeniul planificării strategice, cât şi 
pentru publicitate în general, accentuând nevoia de idei originale şi de 
modalităţi de exprimare cât mai clare şi inteligibile a acestora. lar, de aici, o 
capcană clasică: aceea de a considera că specialiştii de creaţie şi creaţia ca 
domeniu specific publicităţii sunt singurele elemente care contează într-o 
campanie publicitară, că numai creativilor le revine sarcina de a analiza 
rezultatele acesteia şi că munca directorilor de cont constă doar în a vinde 
minunatul produs al activităţii de creaţie unor clienti simpli şi nesofisticati. Si 
atitudinile consumatorilor se schimbă în mod constant, ca şi tehnologiile, 
etica muncii, modul de petrecere a timpului liber, stilurile de viaţă, valorile 
sociale, atitudinile faţă de sănătate, moda, rolul femeii în societate etc., iar 
creativii sunt nevoiţi să ţină pasul cu toate aceste schimbări. Monitorizarea 
curentelor sociale şi culturale şi a tendinţelor de consum a devenit sarcina 
unui specialist, iar descoperirile şi elementele relevante pentru derularea 
campaniei sunt aduse la cunoştinţa celor interesaţi chiar de la începutul 
procesului de lansare a unei noi mărci sau de creare a unor noi reclame. De 
asemenea, rolul jucat de imaginea de marcă a devenit tot mai important pe 
măsură ce nevoia de activităţi de tip 

construcţie de marcă (brand building) bine planificate a devenit, la 
rândul ei, tot mai presantă. Cercetătorii din domeniul antropologiei sociale au 


oferit publicitarilor viziunea antropomorficá asupra mărcilor, aceea cá mărcile 
sunt precum oamenii: au o latură rationalá/functionalá si una emoţională, 
care împreună formează personalitatea, imaginea şi sentimentele mărcii. 

Astăzi, companiile producătoare îşi schimbă punctele de vedere mai 
des şi recunosc mai repede nevoile pieţei, care trebuie întâmpinate cu o 
viziune strategică limpede. În acelaşi timp, înţeleg schimbările care se produc 
în modul de comunicare dintre mărcile lor şi consumatori şi experimentează 
tot mai intens metode de comunicare nonpublicitare, care trebuie să fie bine 
integrate în ansamblul campaniei integrate de comunicare. 

Comportamentul consumatorului este privit din ce în ce mai mult ca un 
gest expresiv, iar simbolismul de marcă - ca o formă aparte de limbaj. Nu 
contează dacă publicitatea creează sau reflectă imagini; ceea ce contează 
este ca înţelesul, uneori chiar mitul sau magia care se ascund în spatele 
mărcii să fie înţelese de către consumator. Pentru a realiza aceasta, 
specialiştii în planificare strategică apelează la moduri cât mai inedite de a 
investiga reacţiile consumatorilor, încercând să înţeleagă bogăţia de 
semnificaţii înglobate în mărci şi felul în care consumatorii relationeazá cu 
acestea. Publicitatea este un mijloc de a oferi înţelesuri şi valori care sunt 
necesare şi folositoare indivizilor, ajutându-i să îşi structureze viaţa, relaţiile 
şi ritualurile sociale. Fără îndoială, consumatorii ştiu astăzi mult mai multe 
lucruri despre publicitate şi sunt mult mai interesaţi de aceasta. Consumatorii 
spun că în prezent reclamele sunt „mult mai distractive, construite mai 
ingenios, mai originale, mai puţin jignitoare, mai puţin «îngâmfate» şi mai 
pline de imaginaţie” (Meadows, 1983). În prezent există consumatori de 
publicitate care sunt chiar experţi în ceea ce priveşte publicitatea şi judecă 
mărcile atât după calitatea reclamelor, cât şi după conţinutul acestora sau 
după informaţiile pe care le au despre compania producătoare. Aceşti 
„cunoscători ai publicităţii” se aşteaptă ca publicitatea să fie destul de 
originală pentru a le capta interesul, într-o formă care să-i stimuleze, să-i 
distreze şi să le satisfacă interesul. Acest fel de abordare a publicităţii de 
către consumatorii iniţiaţi a favorizat în mare măsură apariţia de forme 
distinctive de publicitate în diverse regiuni ale lumii (în Statele Unite, Japonia, 
Marea Britanie, ţările scandinave etc.). 

În relaţia lor cu publicitatea, consumatorii nu sunt aparate de învăţat, 
contrar opiniei unor publicitari (de obicei americani) care pun mare accent pe 
vânzare. Viziunea despre indivizi în calitate de consumatori a avansat mult 
de la conceptele de hidden persuaders (Packard, 1957) şi de la USP - unique 
selling proposition (Reeves, 1974). Acum conteazá mai mult ceea ce indivizii 


„fac” cu publicitatea, felul cum interactioneazá cu aceasta, dând naştere unui 
produs care este, de obicei, mai mult decât suma elementelor iniţiale, iar 
pentru a înţelege relaţia dintre consumator şi publicitate este nevoie de un 
expert - specialistul în planificare strategică. 

Drept urmare, şi uneltele folosite pentru a măsura efectele publicităţii 
trebuie să fie sensibile la aceste schimbări. Modelele atitudinale generale şi 
măsurătorile de tip cantitativ nu mai pot juca un rol important în cultura 
publicitară modernă, pentru că sunt perimate şi nu pot surprinde toată 
bogăţia de caracteristici ale consumatorilor moderni. Cercetările calitative 
sunt cele care au dat mai multă importanţă înţelegerii felului în care 
publicitatea afectează consumatorul, iar specialistul în planificare strategică 
este cel care trebuie să se asigure că toate aceste interpretări sunt valide şi 
suficient de relevante. 

Specialistul în planificare strategică a adus, de asemenea, un plus de 
înţelegere procesului de creaţie publicitară, stimulând dezbaterile despre 
modelele de luare a deciziilor de achiziţionare a mărcilor, despre relaţia 
consumator-marcă, despre felul în care funcţionează publicitatea în anumite 
condiţii etc. 

Crearea reclamelor este rezultatul unei munci de echipă şi, de aceea, 
merită explicat felul în care specialistul în planificare strategică 
interacționează cu directorul de cont, pe de o parte, şi cu echipa de creaţie, 
pe de altă parte. Specialistul în planificare strategică lucrează direct cu 
directorul de cont (account director-ul) iar relaţia dintre ei este una de 
egalitate. Fiecare dintre ei are o anumită arie de expertiză şi o anumită 
experienţă, iar din combinaţia activităţii celor doi rezultă o arie de 
competente semnificativ mai extinsă decât suma cunoştinţelor şi 
experienţelor lor luate separat. Abilităţile de bază ale unui bun director de 
cont sunt în primul rând priceperea de a conduce şi cea de a coordona. EI 
monitorizează întregul proces de creaţie şi îşi asumă responsabilitatea pentru 
strategie şi pentru redactarea brief-ului de creaţie. În plus, el beneficiază de 
ajutorul calificat al specialistului în planificare strategică, responsabil de 
analiza şi înţelegerea relaţiilor dintre mărci şi consumatori, ca şi a 
modalităţilor de comunicare cu aceştia. 

Creativii îşi doresc un brief cât mai simplu, care să determine o singură 
direcţie de gândire (să fie single minded) şi nu o poveste lungă si dezlânată 
în care să fie amestecate informaţii despre produs, consumator, 
comportamentul acestuia etc. Cei mai buni specialişti în planificare strategică 
ştiu să se exprime scurt şi cuprinzător. De obicei, echipele de creativi cu 


adevărat performante îşi doresc să le fie înfăţişat consumatorul cu mult 
dincolo de o simplă definire socio-demografică. Ei vor să ştie ce fel de 
atitudini are consumatorul faţă de categoria în care activează produsul 
respectiv, faţă de marcă, faţă de publicitatea pe această piaţă; vor să ştie 
mai degrabă ce anume îşi doreşte consumatorul decât ce anume îşi doreşte 
clientul. Un bun specialist în planificare strategică ştie cum să ilustreze toate 
aceste elemente cu claritate. În această privinţă, specialistul în planificare 
strategică poate fi de mai mare ajutor decât directorul de cont, care este mai 
puţin priceput în executarea şi interpretarea analizelor; este de mai mare 
ajutor chiar şi decât un cercetător independent, căruia îi lipseşte o înţelegere 
mai profundă a caracteristicilor contului respectiv (valorile şi caracteristicile 
mărcii, valorile companiei producătoare etc.) şi a stilului de publicitate 
practicat de respectiva agenţie. Prea multă obiectivitate în cercetarea de 
publicitate nu e deloc bine venită în fazele de început ale muncii de creaţie, 
când e mai multă nevoie de înţelegere intuitivă a mărcii şi a consumatorului. 
O abordare mecanicistă a cercetării poate da naştere unor reclame care sunt 
proiectate impecabil, dar cărora le lipsesc originalitatea şi potenţialul de 
impact emoţional asupra consumatorului. Folosirea adecvată şi constructivă 
a diagnosticului dat de cercetare în fundamentarea unui dialog între echipa 
de creaţie şi consumator este una dintre cele mai valoroase contribuţii pe 
care le aduce planificarea strategică la procesul de creaţie publicitară. 
Lucrând în colaborare cu echipa de creaţie, specialistul în planificare 
strategică poate stimula şi disciplina gândirea creativă; graţie abilităţilor sale 
de înţelegere şi de interpretare a rezultatelor cercetării, el va fi capabil să 
prevadă într-o măsură mai mare reacţiile consumatorului. 

În concluzie, rolul cel mai important al specialistului în planificare 
strategică este de a propune o abordare disciplinată şi sistematică a creaţiei 
publicitare. 

Un ciclu de planificare tipic cuprinde mai multe etape (King, 1989). 

În primul rând, specialistul în strategie porneşte de la studierea brief- 
ului primit de la client şi de la analiza informaţiilor disponibile despre marcă, 
categorie sau compania producătoare, informaţii care provin de regulă din 
diverse cercetări de piaţă, din date despre distribuţie, date despre tipul de 
consum şi atitudinile consumatorului, studii despre notorietate, cercetări de 
publicitate etc. 


În etapa construirii strategiei, el adună si sintetizează datele necesare 
pentru a direcţiona optim construirea planului de campanie. Aceasta se poate 
realiza prin înţelegerea atitudinilor şi comportamentului consumatorilor, 
precum şi a relaţionării consumatorului cu marca, relationare realizată prin 
intermediul reclamei. Tot în această etapă el poate solicita realizarea unor 
cercetări mai aprofundate pentru a defini mai limpede strategia de 
campanie, deoarece, de regulă, există mai multe opţiuni strategice. Pentru 
alegerea definitivă se foloseşte de obicei cercetarea de concept (concept 
research). Ulterior, el va defini poziţionarea şi propunerea unică şi relevantă 
(USP), care înmănunchează caracteristicile raţionale şi emoţionale ale mărcii. 

Urmează apoi informarea echipei de creaţie în legătură cu sarcina care 
îi revine, prezentarea datelor primite de la client şi alegerea strategiei de 
comunicare ce trebuie urmată de marcă. 

În etapa creativă strategul va apela la o cercetare de tip diagnoză, care 
testează reclamele în stare brută, pentru a vedea dacă acestea determină 
răspunsul dorit de agenţie, pentru a determina ce efect are publicitatea 
asupra atitudinilor faţă de marcă şi cum anume funcţionează elementele 
punctuale ale acesteia. Se verifică mai ales felul în care acţionează reclama 
şi efectele pe care aceasta le determină asupra grupurilor-ţintă, iar obiectivul 
este ca datele obţinute din cercetare să fie interpretate în aşa fel încât să 
stimuleze şi să ghideze procesul de creaţie. Tot în această etapă se discută 
cu echipa de creaţie eventualele aspecte negative care pot apărea ca urmare 
a expunerii grupurilor-tintá la mesajul reclamelor şi felul în care acestea pot fi 
prevenite. Strategul ajută, de asemenea, la elaborarea documentului de 
justificare a conceptului care se află în spatele reclamei (rational), document 
care urmăreşte rationalizarea creaţiei astfel încât clientul să fie de acord cu 
mesajele şi afirmaţiile campaniei. Adeseori, reclamele îndrăzneţe sau foarte 
originale, care ies din tiparele convenției, sunt mai greu acceptate de către 
client adesea tentat mai degrabă să rămână între graniţele lucrurilor sigure, 
care au fost deja experimentate şi au funcţionat. Explicarea acestora cu 
obiectivitate poate duce la acceptarea lor. 

O altă etapă constă în supravegherea pre-testării reclamelor pentru a 
se asigura că acestea sunt receptate corespunzător, că indicatori specifici 
precum notorietatea mărcii (brand awareness), gradul de amintire a mărcii 
(brand recall) şi a mesajului se află la un nivel satisfăcător. 

În etapa post-campanie specialistul în planificare strategică solicită 
programe de cercetare care urmăresc să evalueze rezultatele campaniei în 
ceea ce priveşte vânzările, notorietatea şi imaginea mărcii, astfel încât 


concluziile să fie de folos în dezvoltarea unor campanii de comunicare 
ulterioare, pe baza experienţei dobândite în campaniile precedente. Se 
evaluează cu preponderență felul în care a funcţionat strategia de 
comunicare, în ce măsură au fost atinse obiectivele campaniei, cum trebuie 
modificate reclamele astfel încât să fie mai bine receptate de către 
consumatori etc. 

În toate aceste etape, specialistul în planificare strategică va lucra cu 
alţi membri ai agenţiei, cu departamentul de cercetare al clientului şi cu 
firme specializate în cercetare. 

Printre calităţile unui bun specialist în planificare strategică se numără 
(Baskin şi Baskin, 2001): 

— să fie pasionat de publicitate şi să aibă o adevărată slăbiciune pentru 
procesul de creaţie; 

— să aibă o curiozitate instinctivă faţă de consumatori şi o bună 
înţelegere a relaţiilor interumane; 

— să fie un comunicator priceput şi inspirat; 

— să ştie să folosească cu pricepere tehnicile de marketing şi datele 
obţinute în urma cercetărilor, respectiv să ştie să interpreteze şi să 
folosească cifrele şi să fie capabil să le transforme în final în creaţie 
publicitară; 

— să aibă autoritate şi credibilitate în ceea ce priveşte interpretarea 
rezultatelor din cercetare şi analiza reclamelor; 

— să aibă o minte vizionară şi strategică pentru a identifica 
oportunităţi, în urma unei analize minutioase; 

— să îşi dorească să fie mereu implicat în munca echipei; 

— să ştie să menţină echilibrul între teorie şi practică în ceea ce 
priveşte publicitatea. 


Planificarea strategică nu este însă un scop în sine. Au fost şi sunt 
făcute în continuare reclame remarcabile fără ajutorul acesteia. Planificarea 
strategică oferă însă un plus de context, de perspectivă, îndrumare şi analiză 
pe parcursul crcării reclamelor. Prin urmare, şansele de a se obţine reclame 
foarte bune chiar de la prima încercare sunt mult mai mari. 

Oricum, în lumea publicităţii nimeni nu are monopolul înţelepciunii sau 
al creativităţii; o agenţie are angajaţi cu abilităţi şi deprinderi diverse, cu 
experienţe şi personalităţi diferite, ce încearcă din răsputeri să realizeze cele 
mai bune reclame pentru clienţii lor. Planificarea strategică este o 
preocupare esenţială în ceea ce priveşte construcţia mărcii pe termen lung şi 


atingerea obiectivelor de business ale acesteia. Dacá scopul publicitátii este 
acela de a produce reclame mai bune si mai eficiente, atunci combinatia 
dintre planificarea făcută cu imaginaţie si creativitatea de înaltă clasă este 
drumul cel mai sigur de a obţine toate acestea. 


Etapele procesului de planificare strategică 


Printr-o definiţie operaţională, planificarea strategică este procesul prin 
care se construieşte imaginea unei mărci, pornind de la cunoaşterea 
consumatorilor şi în funcţie de stadiul de viaţă în care se găseşte aceasta. 

Aşa cum am văzut, există foarte multe metodologii de elaborare a 
strategiilor de comunicare publicitară, în funcţie de şcoala de la care se 
revendică şi de agenţiile de publicitate 

care le realizează. Indiferent, însă, de forma pe care o îmbracă, toate 
strategiile trec prin câteva etape comune, pe care le prezentăm într-o 
variantă sistemică: (1) evaluarea situaţiei prezente; (2) stabilirea obiectivelor 
de publicitate; (3) elaborarea propriu-zisă a strategiei; (4) evaluarea efectelor 
campaniei de comunicare. 

Etape ale planificării 

1. Evaluarea situaţiei prezente 

2. Stabilirea obiectivelor de publicitate 

4. Evaluarea efectelor comunicării 

3. Elaborarea strategiei 

1. Evaluarea situației prezente 

Mai întâi de toate, specialistul în planificare strategică trebuie să 
evalueze situaţia în care se află marca pe care vrea să o comunice, categoria 


de produse, consumatorul, mediul social, economic etc., în care se găseşte 
marca. 


Evaluarea situaţiei prezente presupune găsirea de răspunsuri la 
întrebări de genul: 

— „care este atitudinea cumpárátorilor?"; 

„în ce constă procesul parcurs de consumatori pe baza căruia 
aceştia cumpără şi folosesc diferitele mărci de pe piatá?"; 

— „cum se situează/prezintă marca care urmează a fi comunicată în 
raport cu mărcile concurente, atât în realitate/pe piaţă, cât şi în mintea 
consumatorilor?”. 

În acest prim stadiu, obiectivul principal al demersului strategic este de 
a completa cunoştinţele despre piaţă şi despre segmentul în care se situează 
marca respectivă, precum şi de a identifica orice alt tip de informaţii 
relevante pentru activitatea de marketing. În această etapă se realizează 
câteva operaţii deosebit de importante pentru întreaga campanie de 
comunicare, şi anume: (1) segmentarea pieţei; (2) identificarea grupurilor- 
ţintă („targetarea”); (3) diferenţierea produsului şi (4) poziţionarea mărcii. 

„Segmentarea pieţei este procesul prin care o piaţă largă şi eterogenă 
este împărţită în subpiete sau segmente mult mai omogene din punctul de 
vedere al caracteristicilor consumatorilor, în vederea realizării unor campanii 
publicitare adecvate acestora (personalizate)” (Baker, 1998). 

Segmentul de piaţă desemnează o categorie de produse care au în 
comun anumite caracteristici: de exemplu, se poate vorbi despre segmentul 
„produse de îngrijire corporală”, segmentul „produse cosmetice”, segmentul 
„băuturi alcoolice” etc. 

Rolul publicităţii este de a crea mesaje care să răspundă nevoilor şi 
dorințelor diverselor segmente omogene de consumatori şi de a le transmite 
prin intermediul unor canale media adecvate acestora. 


„Identificarea grupurilor-tintá (targetarea) este procesul de selectare a 
unor segmente de consumatori (publicuri) ca punct de concentrare a efortului 
de comunicare a campaniei publicitare”, iar „diferenţierea produselor este 
procesul de creare sau identificare a unei diferenţe sesizabile între un produs 
şi un altul concurent din cadrul aceleiaşi categorii de produse” (Baker, 1998). 

Această diferențiere se bazează pe managementul percepţiei 
consumatorilor. Diferenţele pot fi palpabile, funcţionale, concrete sau 
imateriale, simbolice, care ţin exclusiv de percepţie şi imagine. Acestea în 
mod special solicită un tip aparte de participare emoţională a 
consumatorului. Sarcina primordială a publicităţii este de a crea un mesaj 


care sá fie distinct, memorabil si legat fárá nici un echivoc de produsul sau 
marca promovate. 

,Pozitionarea produselor este procesul prin care o marcá este plasatá 
simbolic pe un teritoriu de comunicare, astfel incát aceasta sá ocupe un loc 
distinct si cât mai vizibil în mintea grupului-tintá căruia i se adresează” 
(Baker, 1998). 

Poziționarea are atât un înţeles extrem de simplu - a pune o marcă 
într-un anume loc -, cât şi unul mult mai complex. Definiţia uzuală descrie 
poziţionarea ca fiind ceea ce este cunoscut în marketing sub numele de 
„poziţionare de produs”, adică stabilirea locului pe care îl ocupă un 
produs/serviciu faţă de altele similare, pe aceeaşi piaţă. Într-o lucrare 
celebră, J. Trout şi A. Ries oferă o altă viziune, una simbolică, printr-o definiţie 
care a devenit celebră în comunitatea de marketing şi publicitate: 
„poziţionarea nu este ceea ce se face cu un produs, ci ceea ce «se face» cu 
mintea consumatorului” (Ries şi Trout, 1993). 

Este de remarcat că atât poziţionarea, cât şi diferenţierea produselor 
sunt dependente de fenomenul de „percepere a imaginii”. Importanţa 
poziționării ca operaţie distinctă este deosebită, deoarece consumatorul 
construieşte în mintea sa, în jurul fiecărei mărci, un anumit 

„spaţiu perceptual”. Acest spaţiu sau teritoriu perceptual delimitează 
felul în care marca este văzută în multiplele sale dimensiuni: calitate, preţ, 
valoare socială afişată, imagine, caracteristici de produs etc. Aşa cum am mai 
spus, poziţionarea are o importanţă deosebită în special pentru companiile 
producătoare care au multe mărci în aceeaşi categorie de produse, pentru a 
putea evita procesul de „canibalizare” sau pe cel de „furt de piaţă” de la 
propriile produse, în loc de a lua din cota de piaţă a concurenţei. 

Este un loc comun în publicitate faptul că orice marcă conţine un 
produs, dar nu orice produs este o marcă. O marcă este mult mai mult decât 
un produs. David Ogilvy spune într-una dintre cele mai complete definiţii ale 
mărcii, că „o marcă este un simbol complex. Marca (brandul) este suma 
imaterială a atributelor produsului, numele său, ambalajul, preţul, istoria, 
reputaţia şi felul în care este promovat. O marcă este, de asemenea, definită 
prin impresiile consumatorilor care au folosit-o, ca şi prin propria lor 
experienţă în raport cu aceasta” (Ogilvy, 1999). 

În ceea ce priveşte analiza propriu-zisă a situaţiei de comunicare, 
anumite elemente sunt urmărite cu preponderență. Dintre acestea 
menţionăm doar câteva: 

Contextul social-economic: 


— ce schimbári au apárut ín ultima perioadá in viata consumatorilor, 
precum si în atitudinea lor, care ar putea afecta in mod direct marca ce va fi 
comunicată; 

— ce schimbări sociale sau demografice s-au înregistrat în ultima 
perioadă; 

— ce schimbări de ordin tehnologic, care s-au petrecut ori sunt 
iminente, trebuie avute în vedere; 

— ce reglementări legislative/juridice ar putea influenţa marca ce va fi 
comunicată. Natura pieţei: 

— márimea/volumul pieţei (exprimată în unităţi fizice sau valorice); 

— structura pieţei; 

— distribuţia, preţurile, diferenţe regionale şi sezoniere, activităţi de 
marketing, activități de publicitate, analiza reţelei de  magazine/a 
distribuitorilor; 

—  produsele/márcile aflate pe piaţă: tipuri, variante, formule, 
performanţe, metode de fabricare, rata îmbunătăţirii tehnologice, apariţia de 
noi caracteristici, mărci noi, mărci-substitut, mărci-alternativă, mărci-refugiu 
etc. 

Consumatorii: 

— tipul de consumatori ai mărcii vizate; 

— ce anume percep aceştia ca fiind mărcile-substitut şi mărcile- 
alternativă, frecvenţa de folosire, scopul în care sunt folosite; 

— relaţiile dintre cei care cumpără o marcă şi cei care o folosesc; 

— motivații, necesităţi, aşteptări în domeniul respectiv, riscurile 
percepute (de exemplu, în cazul unor produse care necesită sume mari de 
bani, cum ar fi maşinile sau vacantele în străinătate - în general produse care 
necesită investiţii mari); 

— limbajul şi spaţiul cultural de referinţă al consumatorilor. Sistemul de 
cumpărare al mărcii respective: 

— care este dinamica pieţei respective; 

— cum cumpără consumatorii marca respectivă, precum şi mărcile- 
substitut de-a lungul timpului; 

— În ce constă procesul de cumpărare (cum se desfăşoară fazele prin 
care poate trece un cumpărător: stimul, luare în considerare, căutare de 
informaţii, alegere/decizie, cumpărare, utilizarelexperienţă); 


— În ce fază a procesului de cumpărare este optim să se intervină 
pentru a influenţa cumpărătorii. 

Analiza competiţiei: 

— care sunt mărcile care reprezintă concurenţa directă; 

— cum s-a comportat marca proprie în raport cu acestea; 

— analiza creaţiei si a suporturilor media folosite de alte mărci din 
categoria respectivă; 

— ce diferenţiază marca vizată de competiţia directă, precum si de 
produsele-substitut; 

— analiza SWOT - puncte tari, puncte slabe, oportunităţi, ameninţări. 
Politica companiei producătoare: 

— care sunt limitările impuse de compania producătoare a mărcii 
respective; 

— care este suportul oferit de compania producătoare, în cadrul 
întregului portofoliu de mărci al companiei respective; 

— care este viziunea companiei/care sunt planurile de marketing legate 
de marca vizată. În această etapă, rolul cercetării de marketing este esenţial. 
Metodele de cercetare ce pot fi folosite în acest moment sunt atât 
cantitative, cât şi calitative. Se poate apela fie la companii specializate de 
cercetare, fie la metodologii şi instrumente de cercetare proprii respectivei 
agenţii de publicitate. Unele dintre agenţiile sau reţelele de agenţii de 
publicitate şi-au dezvoltat metodologii proprii de cercetare, bazate în special 
pe combinaţii de metode de tip calitativ-proiectiv. Aceste metodologii (too/- 
uri - unelte personalizate de cercetare) diferă mai mult în formă decât în fond 
- în special în ceea ce priveşte denumirile etapelor -, deşi parcurg în linii mari 
aceleaşi stadii. 


2. Stabilirea obiectivelor de publicitate 

Obiectivele de publicitate rezultă din obiectivele de marketing şi din 
analiza problemelor identificate prin cercetarea situaţiei de pe piaţă; ele 
trebuie adaptate la specificul grupului-ţintă vizat de campanie. Am arătat, 
mai sus, cum se stabilesc acestea. 


3. Elaborarea strategiei 


În elaborarea propriu-zisă a strategiei campaniei de publicitate se 
porneşte de la un principiu de bază: imaginea unei mărci se construieşte prin 


toate punctele de contact ale acesteia cu consumatorii, prin intermediul 
tuturor formelor de comunicare (ambalaj, pret, gama/linia de produse, 
distribuţie pe piaţă, mod de vânzare/dispunere în magazin, publicitate, 
evenimente etc.). 

Cel mai important element în elaborarea unei strategii de comunicare 
este stabilirea poziționării mărcii. Aşa cum mentionam anterior, poziţionarea 
mărcii presupune identificarea 

„spaţiului perceptual" unde ar trebui să se situeze marca respectivă în 
mintea consumatorului (felul în care este percepută relaţia marcă- 
consumator, precum şi felul în care acesta din urmă o percepe în relaţie cu 
mărcile concurente). Aceasta etapă este esenţială în economia elaborării 
strategiei, fiind elementul la care se raportează şi căruia i se circumscriu 
toate componentele acesteia (caracteristicile produsului, publicitate, vânzări, 
distribuţie etc.). În general, poziţionarea unei mărci se construieşte pornind 
de la un discriminator, acel element concret sau simbolic, emotional sau 
rational care-l motivează pe cumpărător să cumpere acea marcă. „Prin 
discriminator se înţelege acea caracteristică unică (funcţională sau 
emoţională, proprie mărcii) ce deosebeşte marca respectivă de cele 
concurente” (Baker, 1998). 

Acest discriminator trebuie ales astfel încât să se situeze în raza de 
interes a cumpărătorului vizat (de exemplu, un cumpărător nu va fi motivat 
să afle că filamentul noului bec X se produce dintr-un aliaj special, produs 
printr-o tehnologie total novatoare, nefolosită de nici o altă marcă, ci mai 
degrabă de faptul că aliajul respectiv determină creşterea spectaculoasă a 
duratei de funcţionare a becului X, cu mult mai mult decât în cazul oricărui 
alt bec existent pe piaţă, la un preţ cu n% mai mic). Subsecvent identificării 
discriminatorului se stabilesc grupurile-ţintă de consumatori; se urmăreşte 
anticiparea pe cât posibil a reacției acestora (care este elementul-cheie pe 
care consumatorii trebuie să îl retiná/observe/simtá în legătură cu marca 
respectivă) şi se elaborează strategia de creaţie (concept creativ, rute 

de creaţie, execuţii etc.). În final toate elementele de strategie concură 
la realizarea strategiei de media, respectiv la stabilirea canalelor de 
comunicare si a momentelor în care consumatorii din grupurile-tintá pot fi 
atinşi de mesajele publicitare în mod optim (analiza canalelor media 


— existànd in aceastá directie trei criterii de care se tine seama: media 
ca mesaj/efectul rezultat prin asocierea cu mesajul creativ, media ín 
sinelefectul asupra consumatorilor prin culoare, miscare, sunet etc., si media 
ca suport/efectul datorat acoperirii, frecventei si costurilor). 

Orice campanie publicitará este sau ar trebui evaluatá din perspectiva 
eficienţei sale si, de aceea, la finalul acesteia se realizează o evaluare post- 
campanie, în care se măsoară gradul în care au fost atinse obiectivele de 
comunicare ale campaniei, efectele acesteia asupra mărcii şi consumatorului 
(nivelul de notorietate al mărcii; gradul de înţelegere a mesajului; atitudinea 
consumatorului faţă de marca respectivă etc.). 


4. Evaluarea efectelor comunicării 


Această etapă presupune două stadii: 

1. Evaluarea înaintea lansării campanieilpre-testare. Se apelează ca 
suport în primul rând la metode de cercetare calitativă (de exemplu focus- 
grupuri sau interviuri). Se pot testa spoturile TV sau radio, machetele de 
presă sau chiar aşa-numitele adeepts (advertising concepts). 

2. Evaluarea post-campanielpost-testare. În general, se apelează la 
cercetarea de tip cantitativ, iar elementele măsurate cu preponderență sunt: 
nivelul de notorietate, evaluarea nivelului de înţelegere a mesajului şi 
atitudinea consumatorului faţă de marca respectivă. 


Creaţia în publicitate 
Procesul creaţiei publicitare: de la brief la produsul finit 


Fără îndoială, cea mai spectaculoasă dintre componentele industriei de 
publicitate este activitatea de creaţie. Acest lucru se datorează atât faptului 
că ea este partea cea mai vizibilă a procesului de publicitate, validată în 
ultimă instanţă de către consumator, cât şi dimensiunii sale artistice. 

J. Sequela, probabil unul dintre cei mai mari creativi ai acestui secol, 
spunea că „publicitatea trebuie să şteargă plictiseala cumpărăturilor 
cotidiene, îmbrăcând în vis produsele care, fără ea, nu ar fi decât ceea ce 
sunt”. Publicitatea nu înseamnă doar informare şi convingere, ea este mult 
mai mult decât atât. Publicitatea înseamnă cercetare, strategie, inspiraţie, 
dar, mai mult decât orice, înseamnă creativitate. Creativitatea nu aparţine 
însă doar artei, ea este puternic ancorată în realitate şi pragmatism. 


Particularitatea creativităţii în publicitate este puternicul ei caracter practic. 
Mesajele publicitare de valoare apărute ca rod al creativităţii conduc la 
creşterea vânzărilor de produse, sunt persuasive, credibile şi acceptate de 
consumatori. 

Nu este suficient ca reclamele să fie oneste şi informative. Ele trebuie 
să aducă ceva nou şi interesant cu care să uimească. În fiecare mesaj 
publicitar trebuie să existe o idee centrală, de la care poate fi construit 
mesajul în întregul său. Chiar dacă au un caracter efemer, reclamele reuşite 
au efecte cumulative şi de durată prin faptul că stârnesc atenţia şi îndeamnă 
la acţiune. Creaţia în publicitate porneşte de la idei strălucite. Numai ideile 
strălucite ajută la realizarea unui mesaj publicitar de impact, care reuşeşte să 
creeze valori, să informeze, să atragă şi să vândă produsul sau serviciul 
căruia i se face reclamă. 

Reputația celor mai multe agenţii de publicitate în comunitatea de 
marketing se datorează de regulă departamentului de creaţie, care trebuie 
să aibă în egală măsură angajaţi specialişti şi artişti, capabili să câştige 
încrederea clienţilor agenţiei. Spunem specialişti deoarece activitatea de 
creaţie presupune experienţă în discipline atât de specializate, încât de multe 
ori unui om îi trebuie o viaţă întreagă pentru a le duce la perfecţiune 
(marketing, comunicare publică, design etc.). Spunem artişti pentru că 
produsul finit al creaţiei publicitare este din anumite puncte de vedere şi o 
creaţie artistică, reclamele adesea induc stări deosebite şi atrag prin forma în 
care se prezintă. Mesajele publicitare reflectă şi construiesc valori culturale, 
iar textul publicitar nu poate fi doar informativ sau persuasiv. 


La o primă privire, creaţia pare a fi doar faţa boemă a publicităţii, lucru 
într-o oarecare măsură adevărat, iar tendinţa generală este aceea de a 
asocia creativitatea cu spaţiul estetic (muzică, poezie, dans, teatru, arte 
vizuale), cu imaginaţia liberă, cu posibilităţile practic neîngrădite de a 
exprima o idee. Creativitatea în publicitate nu se află însă în stare liberă, 
spontană, ea este în mare măsură condiţionată. La o privire din interior, 
creaţia în publicitate este încărcată de paradoxuri, iar aceasta se întâmplă 
pentru că întregul potenţial de idee, de execuţie şi stil, întreaga libertate de 
expresie urmează nişte parametri foarte precişi. Unii i-ar putea considera 
chiar limitări. Adevărul este că aceşti parametri oferă cadre de referinţă şi 
stabilesc direcţia de mers a campaniei, pentru că în publicitate nu se creează 
la întâmplare. Dacă ar fi să folosim o comparaţie din domeniul geometriei, se 
poate spune că aceşti parametri trasează coordonatele concrete, contextul, 


dar numai pe orizontală. În rest, rămâne întreg spaţiul vertical care aşteaptă 
să fie ocupat de creaţie. Acesta este, de altfel, spaţiul în care se mişcă omul 
de creaţie. 

Creaţia trebuie să vândă marca pentru care este realizată. Este, într- 
adevăr, o afirmaţie tranşantă şi mercantilă, dar unanim acceptată în industria 
de publicitate, atât de către client, cât şi de agenţie. În publicitate nu se face 
creaţie de dragul creaţiei. Scopul este foarte precis, chiar dacă mijloacele 
folosite par a nu aparţine întotdeauna sferei concretului. În ultimă instanţă, 
eficacitatea creaţiei publicitare se măsoară în cotele de piaţă câştigate de 
marca clientului, în volumul de produse sau servicii vândute, în percepţia 
publicului faţă de o marcă sau o instituţie. Creaţia este o cale de a crea şi de 
a menţine legătura dintre produs şi consumator, o comunicare inedită, 
coerentă şi onestă despre un produs, care „să vorbească pe limba 
consumatorilor”. 


Ce înseamnă a fi „om de creaţie”? 


Omul de creaţie trebuie să ştie mai mult decât are nevoie. Din 
domeniul său de specialitate, din cele adiacente şi, în general, din toate. 
Abilităţile înnăscute contează mult în momentul în care acesta intră ín 
meserie, dar cum continuă este o problemă de experienţă şi de acumulări 
permanente. 

Omul de creaţie din publicitate trebuie să aibă însă şi cunoştinţe foarte 
concrete, în primul rând din sfera teoretică a meseriei, dar şi din sfera 
produsului sau serviciului pe care îl promovează: contextul pieţei, 
concurenţa, intenţiile clientului, potenţialul de imagine şi locul produsului pe 
piaţă, consumatorii etc. În cazul omului de creaţie, zece la sută este 
inspiraţie, nouăzeci la sută este informaţie. Cum se foloseşte de tot ce ştie 
este o problemă de experienţă, de intuiţie şi adaptabilitate. Se poate spune 
că trăsătura cea mai importantă care-i caracterizează pe aceşti oameni este 
scânteia creativă, inovativă, acel „alt-ceva” care îi face atât de deosebiți de 
ceilalţi. 

O altă caracteristică a oamenilor de creaţie este că aceştia prezintă cel 
mai adesea un grad ridicat de ambivalentà socială, de nonapartenentá fermă 
la anumite categorii. Ei sunt mai degrabă cosmopoliţi, deschişi către 
multiculturalitate, capabili să se identifice cu 

individul-tip al oricărui grup-tintá, fără a rămâne însă ancorati în 
această realitate. Aceste caracteristici îi fac pe oamenii de creaţie foarte buni 
să empatizeze uşor, să se poată identifica cu publicul-ţintă, să simtă şi să 
dorească ceea ce acesta simte şi doreşte. Creaţia este prin esenţa sa un 
proces care se desfăşoară în afara regulilor logicii comune şi nu respectă 
statusquo-urile. Procesul de creaţie începe prin luarea în considerare a tot ce 
poate fi aflat despre subiectul în cauză, printr-o îmbăiere în mediul mărcii - 
iar pentru aceasta orice detaliu se poate dovedi util - până la înţelegerea cât 
mai completă a acesteia. În acelaşi timp, creatorul trebuie să se identifice cât 
mai mult cu grupul-tintá căruia i se adresează (consumatorul). 

Există anumite trăsături de personalitate pe care oamenii din domeniul 
publicităţii, şi în special „creativii”, le manifestă în mod deosebit. În primul 
rând, ei absorb asemenea unui burete orice tip de experienţă. Au un număr 
mare de surse de inspiraţie: lucruri pe care le-au văzut, citit sau ascultat, 
locuri în care au fost sau au lucrat, oameni pe care i-au cunoscut etc. De 
regulă, persoanele creative tind să fie independente, stăpâne pe sine, 
încăpăţânate, disciplinate şi manifestă o mare toleranţă pentru ambiguitate, 
îşi asumă riscuri cu uşurinţă şi au un ego puternic. Persoanele de acest tip au 
locul controlului situat în interior, nu ţin seama de standardele sau regulile 
grupului din care fac parte şi sunt mai puţin convenţionale decât persoanele 
noncreative. Oamenii de creaţie sunt sceptici, curioşi, atenţi, au un simţ de 
observaţie foarte bine dezvoltat şi o mare mobilitate în gândire, caracteristici 
care le permit să facă asociaţii inedite de idei. Au, de asemenea, un simţ 
dezvoltat al umorului. Ei au tendinţa de a se baza mai mult pe intuiţie decât 
pe logică, sunt muncitori şi orientati spre atingerea obiectivelor, deoarece 
activitatea de creaţie pentru publicitate cere multă răbdare, tact şi putere de 
concentrare. 

În publicitate, creativitatea nu este însă apanajul exclusiv al 
departamentului de creaţie. Publicitatea în sine este un domeniu creativ şi 
toţi oamenii care lucrează în acest domeniu, indiferent de departamentul în 
care activează (inclusiv directorii generali de agenţii de publicitate, media 
planner-ii, directorii de producţie, ca să nu mai vorbim de directorii de creaţie 
sau de client service), trebuie să găsească soluţii inedite la problemele cu 
care se confruntă, să aibă imaginaţie şi să fie creativi. 

În ciuda imaginii preconcepute despre omul de creaţie ca un singuratic 
închis în universul propriei imaginatii, a crea publicitate este rareori un 
proces individual. Experienţa arată că cele mai bune rezultate sunt produse 


de parteneriatul dintre un specialist al cuvintelor (copywriter) si un specialist 
al imaginilor (art director), parteneriat care creează acea tensiune dintre 
cuvânt şi imagine, cea mai fertilă bază pentru creaţie. De aceea, cea mai 
folosită formulă este cea a echipei de doi, un copywriter şi un art director. 

Creaţia nu poate funcţiona independent. Produsul creativ ca atare, aşa 
cum este produs de un departament de creaţie, este un ceva abstract, o idee 
despre cum să se întâmple anumite lucruri. Produsul de creaţie se află în 
situaţia „hainelor împăratului”, el trebuie făcut vizibil adresantilor. Creaţia 
este parte dintr-un întreg organic, în permanentă mişcare şi interacţiune. 
Direcţia în care trebuie orientată creaţia este stabilită împreună cu 
departamentul de strategie, în timp ce implementarea este realizată de 
departamentele de producţie audio-video şi print, iar difuzarea de cel media. 
Creaţia produce ideea, iar celelalte departamente ale agenţiei de publicitate 
acţionează cu scopul de a o aduce în faţa consumatorilor. Departamentul de 
strategie stabileşte direcţia de urmat în cadrul procesului de realizare şi 
comunicare a ideii, departamentul de producţie implementează ideea, adică 
creează spaţiul vizual şi auditiv care se potriveşte cel mai bine acesteia, iar 
departamentul de media asigură difuzarea reclamei. Strategia este cea care 
ghidează întreg procesul de realizare a unei reclame, de la apariţia ideii până 
când aceasta ia forma unui mesaj publicitar, urmăreşte luarea în calcul a 
consumatorului şi se asigură de faptul că produsul finit, reclama, se află în 
concordanţă cu valorile mărcii. 


Copywriter- u/ 


Copywriter-ul (redactorul de text publicitar) este autorul textelor de 
publicitate, indiferent de suportul prin care va fi difuzat mesajul. Copywriter- 
ul lucrează cu ajutorul cuvintelor, fie ele tipărite sau vorbite, combinându-le 
şi aranjându-le optim în jurul ideii de creaţie pentru ca mesajul reclamei să 
poată fi citit sau rostit de către consumator aşa cum doreşte clientul. 
Copywriter-ii sunt însă mult mai mult decât nişte simpli mestesugari ai 
cuvintelor, ei sunt mai întâi de toate creatori de concepte, căci cuvintele sunt 
simple aranjamente textuale dacă nu sunt puse în slujba unei idei. 
Copywriter-ii sunt specialişti ai publicităţii, înzestrați cu abilităţi native si 
deprinderi îndelung slefuite - dar mai ales cu instinct -, care ştiu să ofere cu 
maturitate soluţii de advertising problemelor de marketing ale clienţilor lor. 


Un copywriter poate fi specializat in comunicare sau are, de regulá, 
studii umaniste în domenii precum  jurnalismul, filologia, psihologia, 
sociologia etc. 


Art director-u/ 


Art director-ul (directorul artistic) este autorul mesajului vizual, 
indiferent de suportul care va fi folosit pentru transmiterea acestuia. Art 
director-ul este în primul rând un om al conceptelor şi al imaginilor, o 
persoană care poate da o forma grafică ideilor, mai întâi sub o formă primară 
(story line, storyboard etc.), pentru ca acestea să capete o formă finală ca 
spot video, spot audio, machetă de presă etc. 

În cazul realizării reclamelor video, art director-ul lucrează direct cu 
producătorul de film pentru a superviza cu atenţie întreg procesul şi pentru a 
asigura controlul asupra calităţii a tot ce înseamnă grafică şi imagine. Art 
director-ul trebuie să aibă o viziune strategică asupra procesului de creare a 
reclamelor, mult mai aprofundată decât o simplă familiarizare cu principiile şi 
termenii generali de marketing. Ca şi colegul său copywriter-ul, el trebuie să 
se dovedească, pe lângă un bun specialist, şi un bun coechipier. Art director- 
ul şi copywriter-ul au mai multe lucruri care îi apropie decât lucruri care îi 
deosebesc: ambii sunt conectaţi la toate aspectele vieţii sociale, în special 
prin intermediul mass-media, şi sunt atenţi la tot ceea ce înseamnă muzică, 
film, publicistică, artă, literatură. Cei mai buni dintre ei posedă, în plus, o 
calitate deosebită, cea de a putea să îşi prezinte ideile de creaţie într-o 
manieră convingătoare, de a convinge clientul, de a-i spulbera îndoielile şi de 
a-l face să trăiască împreună 

cu echipa de creaţie emoția reclamei pe cale să se nască. Un art 
director are, de regulă, o specializare în domenii precum grafica, designul, 
arhitectura, regia, poate fi operator film/foto, scenograf etc. 

De multe ori, rolurile copywriter-ului şi ale art director-ului nu sunt 
strict delimitate, iar uneori în timpul procesului de creaţie acestea se pot 
inversa: un art director să aibă o excelentă idee de slogan, iar un copywriter 
o foarte bună idee de vizual. 


Producătorul 


Producátorul este la rándul sau un specialist, el este cel care stie cel 
mai bine dintre toti specialistii de publicitate unde sá meargá si ce sá facá 
pentru a transforma un storyboard într-un spot publicitar sau un /ayout într-o 
tipăritură de calitate. Producătorul se implică însă în procesul de creaţie cu 
mult timp înainte ca ideea de creaţie să fie tradusă în execuţii, oferind sfaturi 
şi soluţii specifice domeniului său de expertiză în tot timpul procesului de 
creaţie. El va fi primul care va spune să nu se depăşească 60 de cuvinte 
pentru un spot radio de 30 de secunde, pentru că altfel nu se încadrează în 
format. Prin urmare, un creativ trebuie să ţină cont întotdeauna de producţie. 
O idee poate fi oricât de frumoasă, ea trebuie să fie şi realizabilă. O dată 
structura viitoarei reclame aprobată, creaţia trebuie asistată în procesul de 
producţie de către echipa de creaţie care a generat ideea. Pentru presă, 
aceasta trebuie să verifice cromalinul (justificarea de culoare) înainte ca 
acesta să fie dat în tipografie. Producătorul alege tipografia sau studioul de 
producţie cele mai adecvate, se ocupă de aspectele financiare şi juridice ale 
contractelor de producţie şi gestionează întregul proces de transformare a 
ideii în execuţii. Producătorul are însă şi rolul ingrat de acţiona ca o instanţă 
tehnică finală de validare a muncii de creaţie, având chiar dreptul, respectiv 
obligaţia de a opri un proces ajuns în punctul de unde o greşeală devine 
costisitoare şi poate deveni jenantă pentru agenţie. 

Procesul de creaţie este, în concluzie, efortul oamenilor de creaţie de a 
realiza o legătură optimă între marcă şi consumator, de a-l convinge pe 
acesta că marca în cauză poate să-i îmbunătăţească viaţa într-un fel sau 
altul. Procesul de creaţie este în primul rând un demers exploratoriu, care 
constă în principal în realizarea unor asociaţii libere pe baza unor elemente 
strategice deja existente. Demersul are succes atunci când ideile disparate 
pot fi închegate într-un concept nou şi coerent de creaţie. Rolul crucial al 
creaţiei nu poate fi contestat, creaţia publicitară poate să ridice sau să 
coboare o marcă, ea poate face dintr-un produs necunoscut un nume despre 
care se vorbeşte. 


Elementele creației publicitare de calitate 


Specialiştii în publicitate au fost preocupaţi încă de la începuturi de a 
găsi ideea, acel concept simplu şi unic care să determine o dată cu trecerea 
timpului din ce în ce mai mulţi oameni să cumpere sau să aprecieze marca 
pentru care se face publicitate. /deea a fost dintotdeauna principala obsesie a 


publicităţii, găsirea ideii unice de la care să se pornească în crearea reclamei 
reprezintă poate cel mai important lucru în demersul publicitarilor de a 
realiza reclame de calitate. 

Simplitatea este marca definitorie a unei creaţii publicitare de calitate. 
A se citi simplu, şi nu simplist. În primul rând simplitate înseamnă a şti ce 
este de comunicat, a alege esentialul dintre toate caracteristicile unui 
produs, având în vedere faptul ca mesaje extrem de diverse şi de numeroase 
îl bombardează zilnic pe consumator, iar publicitatea este doar unul dintre 
ele. Consumatorul are capacitatea de a selecta mesajele care au o valoare 
ridicată pentru el şi merită să fie receptate. Un mesaj prea amplu sau prea 
complex riscă să îl plictisească, iar a doua oară nu îi va mai acorda atenţie. 
Un singur mesaj însă, comunicat adecvat, îl va atinge cu siguranţă, iar 
expunerea îndelungată la mesaj va da rezultatele dorite. Comunicarea 
publicitară este o formă de comunicare în masă şi, de aceea, limbajul folosit 
trebuie să fie simplu, pe înţelesul majorităţii consumatorilor. 

În al doilea rând, publicitatea de calitate exprimă mesajul publicitar 
într-un mod clar şi direct, în consonantá cu limbajul grupului-tintá. În general, 
acesta are un stil conversational, nesofisticat şi, astfel, oralitatea este adesea 
o reţetă sigură pentru publicitate. Unul dintre principiile pe care orice creativ 
le urmează cu consecvență este acela de vorbi cu consumatorul ca şi când 
acesta ar fi lângă el, ca şi când i-ar vorbi direct pentru a-l convinge să 
cumpere marca în cauză. Excesul de epitete nu face produsul mai atrăgător. 

În al treilea rând, publicitatea de calitate comunică într-o manieră 
inteligentă şi speculativă („think smart”). Pe piaţă există puţine produse care 
se deosebesc radical de celelalte din aceeaşi categorie. Probabil că deja 
consumatorul a auzit acelaşi lucru de nenumărate ori. Cum i se poate spune 
„altfel”, pentru a i se atrage atenţia şi câştiga simpatia? 

Un mesaj publicitar de calitate este cel care ajunge să fie înţeles de 
consumator dintr-o singură privire. O reclamă de calitate nu trebuie privită de 
consumator de foarte multe ori pentru a-i putea rămâne în minte. Este de 
ajuns să o urmărească o singură dată şi, dacă ideea centrală a reclamei 
impresionează şi uimeşte, reclama şi-a atins scopul. 

Specialiştii din domeniu consideră că creaţiile publicitare de calitate 
prezintă o serie de caracteristici comune: (1) să se bazeze pe o strategie 
puternică, (2) să se bazeze pe o idee clară şi să aibă un stil care impune, (3) 
să fie relevantă (ceea ce produsul oferă trebuie să aibă ecou în experienţa 
consumatorilor şi să joace un rol în viaţa lor). Creaţia publicitară trebuie 
totodată (4) să genereze notorietate pentru marcă, (5) să se constituie într-o 


campanie si (6) sá aibá impact indelungat asupra grupurilor-tintá (reclama 
trebuie să ajungă la acea maturitate care să-i permită să reziste pe piaţa 
publicitară suficient timp pentru ca publicul să o internalizeze). Alte 
caracteristici ale creaţiei publicitare sunt: (7) orientarea sau modificarea 
atitudinilor grupurilor-tintá în direcţiile stabilite în strategia de publicitate, (8) 
impactul în cât mai multe media, şi nu doar într-unul singur (TV, radio, presă 
etc.), (9) să fie suficient de flexibilă, astfel încât să permită realizarea unor 
execuţii adaptate diverselor canale de comunicare sau pieţe, schimbărilor 
economice, activităţilor concurenţei etc., şi (10) să dezvolte afacerea 
clientului. 

Orice reclamă comercială, pe lângă scopul său informativ, trebuie să 
reuşească să plaseze produsul în mijlocul pieţei, alături de mărcile 
concurente, să determine prin ce anume marca 

În cauză se diferenţiază unic faţă de altele similare, prin identificarea 
propunerii unice de vânzare (USP). Unele dintre direcţiile în care se poate 
căuta această unicitate sunt: (1) caracteristicile, formula, performanţele 
produsului, (2) istoria mărcii, (3) numele şi/sau ambalajul, (4) accentuarea 
acelei caracteristici, nu neapărat deosebită, care capătă valoare şi identifică 
un produs prin comunicare, caracteristică încă nefolosită de către 
concurenţă, (5) asocierea mărcii cu o persoană atractivă, cu care grupul-tintá 
este invitat să se identifice, (6) aspectele financiare, economice, preţul etc. 

Evaluarea unei creaţii de calitate se face prin găsirea răspunsurilor 
celor mai bune la întrebări de genul: 

— Corespunde strategiei? 

— Ce înţelege consumatorul din această creaţie? 

— Prima impresie a fost pozitivă sau negativă? De ce? 

— Produsul publicitar se adresează categoriei corecte de consumatori? 

— Este o execuţie bună? 

— Este beneficiul vizualizat într-un mod eficient? În ce fel? 

— Este vizibil numele mărcii? Este exprimată clar ideea centrală? 

— Execuţia lasă loc dezvoltării unei campanii ulterioare? Dacă da, cum 
ar putea arăta celelalte execuţii? 

— Atrage ceva atenţia în mod deosebit? 

Liniile directoare urmărite de creativi în analiza unei creaţii publicitare 
sunt, de regulă, răspunsuri la alte întrebări, de tipul: 


— Captează atenţia si comunică cu simplitate? 

— Ar avea prestantá într-o revistă plină de reclame sau într-un calup 
publicitar TV? 

— Este mesajul empatic cu audiența vizată? Este audiența clar 
definită?  Determină un anumit grad de implicare emoţională a 
consumatorului? („Despre mine e vorba în reclamá?") 

— Comunică într-un mod clar beneficiul principal? Este implicată vreo 
motivaţie, raţională sau emoţională, pentru a cumpăra? 

— Există un element vizual memorabil? Există un titlu sau o frază de 
excepţie? 

— Creează un sentiment pozitiv faţă de produs, faţă de reclamă, faţă 
de producător? 

— Există ceva în reclamă care poate fi îmbunătăţit? Cum poate fi 
îmbunătăţit? 


Principalele instrumente folosite în creaţie 


Creaţia operează, bineînţeles, cu instrumente precise în crearea 
reclamelor. Menţionăm câteva dintre cele mai importante: 

Propunerea unică de vânzare (unique selling proposition - USP) este 
acel beneficiu unic atribuit unui produs sau serviciu şi folosit ca bază a 
campaniei de publicitate. 

Numele de marcă este identitatea acelui produs aşa cum este ea 
înregistrată pe piaţă; în situaţia în care clientul lansează un produs sau un 
serviciu nou, agenţia de publicitate este cea care trebuie, conform strategiei 
şi tipului de produs, să propună şi un nume pentru acesta. Numele este 
adesea confundat cu marca (motiv pentru care specialiştii preferă să utilizeze 
chiar şi în română termenul englez brand pentru marcă). Criteriile pe care le 
satisface un bun nume de produs sunt, de regulă: (1) să fie legat de una sau 
mai multe calităţi fizice ale produsului, (2) să derive din zona imediată a 
acestuia (beneficiu principal, efect, folosire), (3) să fie uşor de pronunţat şi de 
citit, (4) să fie memorabil. 

Marca este un nume, un termen, un semn, un simbol, un desen sau 
orice combinaţie a acestor elemente servind la identificarea bunurilor sau 
serviciilor. Numele de marcă reprezintă expresia verbala a mărcii; emblema 
este elementul de simbolizare a mărcii, cel care asigură recunoaşterea 
acesteia, neputând fi însă pronunţat verbal (un desen, o grafică). Marca este 
o componentă obligatorie a oricărei reclame, folosită pentru identificare şi 


diferenţiere; marca certifică autenticitatea si calitatea produsului şi 
stimulează cumpărarea. 

Sigla (logo-ul sau logotipul) este elementul de identitate vizuală al unui 
produs. El este, cel mai adesea, o construcţie grafică sau un simbol-cheie, de 
cele mai multe ori reprezentând interpretarea grafică a numelui mărcii. 

Sloganul este esenţa, în cuvinte, a caracteristicilor unei mărci, a felului 
în care aceasta este poziționată. Prin repetare si prin prezenţa pe toate 
materialele publicitare, el devine element de identitate al mărcii. Principalele 
calităţi ale sloganului sunt concizia (spune un singur lucru despre produs) şi 
memorabilitatea. Etimologic, cuvântul „slogan” provine din limba vechilor 
scoțieni (s/uaghghairm) şi semnifică strigătul de adunare sau de intimidare 
folosit în clanurile scoțiene înainte de luptă. Ulterior, termenul a evoluat 
pentru a desemna o chemare, un dicton, o frază-cheie sau un motto al 
diferitelor formaţiuni politice sau grupuri secrete. De obicei scurt (în medie nu 
mai mult de opt cuvinte), sloganul este, după logotip, cel mai important 
element de individualizare, prezent aproape întotdeauna alături de numele 
mărcii. 

Titlul (headline) reprezintă tema unui enunţ de campanie. El 
sintetizează, într-o reclamă de presă de exemplu, ideea reclamei şi este 
plasat de regulă în partea de sus a machetei de presă, cu un corp de literă 
mai mare decât restul textului. Spre deosebire de reclamele TV, în care tonul 
are o importanţă deosebită, pentru reclamele tipărite (în ziare, reviste sau 
sub formă de afişe) elementul cel mai important este titlul. Acesta trebuie să 
atragă atenţia, să incite receptorul la parcurgerea întregului mesaj şi să 
stârnească curiozitatea. Un titlu complet contine rezumatul ofertei de 
vânzare, beneficiile garantate de produs, precum şi îndemnul direct la 
acţiunea de cumpărare. Titlul se poate poziţiona înainte sau după textul 
propriu-zis al reclamei. 

Subtitlul (subhead) este un titlu secundar într-o reclamă. 

Blocul principal de text (body copy) este partea în care se comunică pe 
larg mesajul publicitar sau unde se punctează esentialul din acesta. Textul 
informativ trebuie să fie concis, să evite înfloriturile, să folosească un limbaj 
conversational, să conţină cât mai puţine semne de punctuație şi să evite 
metaforele şi excesul de adjective. Aici se pot găsi informaţii despre 
performanţele, avantajele şi elementele de noutate ale produsului, garanţii 
de calitate şi fiabilitate, detalii tehnice, informaţii despre marcă, despre 
renumele firmei producătoare, dar şi despre locul de desfacere al produselor 


şi accesul la sursele de distribuţie. Textul informativ poate lipsi în reclamele 
de împrospătare a memoriei (pentru produse deja cunoscute), 

care păstrează doar marca, logo-ul firmei şi eventual sloganul. 
Amploarea textului informativ din cadrul reclamei depinde şi de timpul pe 
care receptorii mesajului îl au la dispoziţie pentru a parcurge mesajul, în 
funcţie de particularităţile canalului de comunicare. La reclamele outdoor, de 
exemplu, timpul de receptare fiind redus, textul reclamei trebuie limitat la 
cuvintele necesare identificării  produsului/serviciului, la comunicarea 
avantajelor oferite si eventual la precizarea modalităţilor prin care 
consumatorul poate intra în contact cu produsul. Fiecare tip de reclamă 
presupune anumite cerinţe în privinţa textului informativ. Spre exemplu, în 
spoturile TV informaţia poate fi prezentată verbal sau în scris. 

Argumentarea rațională (rationale) este descrierea şi explicarea 
creaţiilor publicitare, folosind ca suport strategia agreată; descrie ideea 
principală, importanţa ei şi poate include consideraţii de execuţie. 

Efectul sonor (jingle) este acea parte muzicală a unei reclame radio sau 
TV care prin repetare devine element sonor de identitate a mărcii. 

Scenariul ilustrat (storyboard) este prezentarea ilustrată a unui spot TV, 
pe cadre esenţiale succesive, cu adnotări ce precizează stilul de filmare, 
elementele audio, scenariul etc. 

Macheta (layout) este prezentarea grafică a unei reclame, cuprinzând 
toate elementele specifice (titlu, imagine, slogan, nume de produs etc.). 

Printul de probă (blueprint) este proba finală de culoare înainte ca 
materialul să intre definitiv în producţie. 


Tehnici de creaţie 


Pentru orice există reguli şi reţete, în publicitate acestea nu sunt însă 
suficiente pentru realizarea unei creaţii de calitate (Goddard, 2002). Retetele 
sunt cunoscute de toţi, ele pot fi citite în cărţile de specialitate; totuşi, nu 
oricine poate crea o reclamă de excepţie. Regulile reprezintă, însă, 
fundamentul necesar în orice meserie, iar cea de creator de publicitate nu 
face excepţie. Restul este experienţă, inspiraţie şi imaginaţie ieşită din tipare. 

Orice reclamă vizează un anumit public-tintá pe care încearcă să-l 
cucerească printr-un mesaj adecvat scopului propus. Mesajul publicitar poate 


adopta un stil descriptiv sau unul dramatic. Stilul descriptiv urmăreşte să 
clarifice prin informaţii mai mult sau mai puţin detaliate principalele întrebări 
ale cumpărătorului în legătură cu produsul sau serviciul în cauză, în timp ce 
stilul dramatic determină interesul receptorilor prin intermediul unei povestiri 
sau scenete. Reclama poate fi, de asemenea, realizată pe diverse tonuri: 
factual, emoţional sau umoristic. Tonul factual se foloseşte pentru stimularea 
interesului şi îndemnarea receptorului la acţiune. Tonul emoţional are un 
potential mare de persuasiune, el adresându-se sperantelor, dorințelor si 
aspirațiilor publicului, în timp ce tonul umoristic ajută la captarea şi 
menţinerea atenţiei, la crearea şi întreţinerea dispozitiei pozitive faţă de 
produsul/serviciul promovat. 


1. Reclama tipărită (print) 


În mod clasic, o reclamă tipărită (un print) este formată dintr-o parte 
vizuală - o imagine, o fotografie etc. -, un titlu (headline) şi corpul de text 
(copy). Ordinea în care acestea sunt amplasate nu are foarte mare 
importanţă atâta timp cât sunt respectate regulile generale de redactare. 

Vizualul este un element important, care ajută mult la atragerea 
atenţiei, deşi există situaţii în care el nu este neapărat necesar. Cercetările 
arată că 70% dintre privitorii unui print se concentrează doar asupra imaginii, 
în vreme ce doar 30% citesc textul. Prin folosirea unui element vizual sunt 
atrase deja de două ori mai multe persoane. 

Titlul trebuie să fie scurt, atractiv, incitant şi să atragă atenţia celor 
care îl citesc. Textul trebuie să aibă un efect emoţional asupra cititorului, 
indiferent de reacţia pe care o provoacă. Dacă nici una din aceste stări nu 
este atinsă prin mesaj, atunci se poate apela la o soluţie de mijloc: alegerea 
unui mesaj în care publicul-tintá să se regăsească. În ceea ce priveşte titlul, 
acesta nu trebuie să fie mai lung de 15 cuvinte. 


Vizual observat de 70% 
TITLU TITLU TITLU TITLU TITLU TITLU TITLU TITLU TITLU TITLU 


Titlu citit de 30% 
Bloc principal de text 


SUBTITLU text text text text text text text text text text text text text 
text text text text text text text text text text text SUBTITLU text text text 
text text text text text text text text text text text text text text text citit de 
5% 

Subtitluri citite de 15% 

Semnătură citită de 10% 


a) Titlul (headline) 


Tipuri 

. Prezentarea unui beneficiu. 

. Enuntarea unui fapt. 

. Selectiv - identificarea unui grup-ţintă. 

. Stárnirea curiozitátii (de regulă o întrebare). 
. Anuntarea unei ştiri, a unei noutăţi. 

. Îndemn. 

. Repetarea unei afirmaţii. 

. Folosirea de metafore sau analogii. 


OA OD UP UN HG 

Funcții 

1. Un titlu bun trebuie să capteze atenţia consumatorilor. Dacă se 
reuşeşte acest lucru, există şanse să i se stârnească curiozitatea asupra 
întregii reclame. De multe ori, acest rol îl împarte cu elementul vizual. 

2. Titlul trebuie să introducă textul publicitar central. 

3. Poate comunica un beneficiu. 

4. Poate pune accent pe numele mărcii. 

5. Poate fi un apel direct către consumator. 


Criterii pentru realizarea unui titlu de impact 

Punctul de plecare în crearea unui titlu este declaraţia de strategie. 
Titlul este acea frază-cheie care, dacă răspunde la următoarele întrebări sau 
la majoritatea întrebărilor, are caracteristicile unui titlu de impact: 

— Opreşte, intrigă şi implică cititorul? 

— Încurajează parcurgerea întregului text? 

— Oferă o promisiune sau un beneficiu relevante? 

— Întăreşte numele mărcii? 


— Este în sinergie cu elementele vizuale? 


Blocul principal de text 

Ca strategie de scriere, el trebuie legat de titlul machetei (/ayout) 
printr-un paragraf de tranziţie. Ca stil de text, poate fi vorba de o poveste, un 
dialog, o simplă enumerare de atribute etc. Blocul principal de text trebuie să 
amplifice ceea ce este enunțat în titlu. Uneori acesta funcţionează ca o 
confirmare pentru consumatorii care caută o dovadă a promisiunii. 


Criterii pentru realizarea unei reclame tipărite de impact 

Definirea unei asemenea reclame constă tot într-o înşiruire de 
caracteristici. În primul rând, din reclamă transpare gradul de implicare al 
autorului ei. Un copywriter implicat, care crede în produs, îl va vinde mult mai 
bine decât unul care lucrează ca la carte, dar fără a 

„simţi” proiectul (Lewis, 2002). Totuşi, să nu uităm că trebuie 
comunicat consumatorului ce face acel produs pentru el, şi nu cât de mânari 
de acel produs se simt producătorul şi agenţia de publicitate. 

Un bun copywriter poate transpune limbajul de marketing într-unul 
„uman”, obişnuit. Chiar şi termenii foarte complecsi pot fi abordati în cuvinte 
simple. Nu trebuie niciodată pierdut din vedere consumatorul final. Dacă un 
copywriter reuşeşte să scrie aşa cum i-ar vorbi consumatorului în mod direct 
rezultă o scriitură onestă şi veridică. 

O greşeală de evitat este cea de a spune totul într-o singură reclamă. 
Reclamele stufoase tind să plictisească şi să nu fie citite până la final. Cu cât 
mesajul este mai specific şi mai direct, cu atât mai repede este înţeles de 
către consumatori. Există apoi o serie de reguli de scriere ce trebuie urmate: 
evitarea clişeelor, alternarea de fraze scurte cu fraze lungi, revizuirea etc. 


b) Vizualul în print 


Privit într-un mod general, procesul de realizare a vizualului urmează 
stabilirii conceptului creativ şi găsirii unui titlu. Dar există şi cazuri în care 
titlul rezultă din ideea de vizual. 

Aşa cum am mai spus, o reclamă cuprinde o serie de elemente: titlu, 
bloc principal de text, slogan, siglă, imagine. Aranjarea lor duce la crearea 
unei machete (/ayout). Termenul înseamnă: (1) designul complet al reclamei, 
compoziţia; (2) realizarea lui fizică, concretă, pentru printul de probă. 


Criterii pentru realizarea unui vizual de impact 

Scopul oricárei reclame este sá fie memorabilá, ceea ce devine din ce 
in ce mai dificil de realizat (Harvey, 1951). Nu poti vinde dacá nu atragi 
atenţia consumatorilor. lar imaginea are rol de magnet. Bineînţeles, uneori 
doar imaginea nu poate spune totul. Combinatá cu un bun slogan (headline), 
ea poate crea însă impactul dorit. 

Uneori o imagine face cât o mie de cuvinte, dar ea trebuie în primul 
rând să se integreze într-un întreg, să răspundă poziționării produsului si 
conceptului creativ. Folosirea unei imagini şocante în mod gratuit, fără 
legătură cu produsul, poate însă face mai mult rău decât bine. 

să nu omitem că există şi nenumărate reclame de impact unde 
imaginea este absentă, iar textul face totul. Pentru a fi eficace, o reclamă 
trebuie, deci, să fie vizibilă, ceea ce ţine şi de expunerea media, de atingerea 
publicului-ţintă vizat. 


Principiile de bază ale designului 

Unitatea. Reclama trebuie să convingă ca întreg. Dacă părţile atât de 
diferite ale unei reclame nu se leagă între ele, efectul poate crea confuzie. 

Armonia. Elementele unei reclame trebuie să fie compatibile. Procesul 
este similar stilului de a te îmbrăca: te asortezi sau nu. 

Succesiunea. Elementele necesită o aranjare care să ajute citirea de la 
colţul din stânga sus la cel din dreapta jos. Succesiunea poate ajuta ochiul 
privitorului să parcurgă toate elementele. Unele dintre aranjările clasice sunt 
cele în formă de „Z” sau ,S". 

Accentul. Acesta este pus de regulă pe un element care trebuie 
privilegiat în raport cu celelalte. Nu totul poate fi la fel de important. 
Prezentarea elementelor în egală măsură poate duce la o reclamă plată. 

Contrastul. Varietatea de dimensiuni, forme şi culori ajută reclama să 
iasă din comun. Un bun contrast poate face /ayout-ul mai interesant. 

Echilibrul. Presupune existenţa unor elemente de mărime şi formă 
egală în partea stângă şi în cea dreaptă. O asemenea simetrie creează 
stabilitate, dar poate lăsa şi o impresie de lipsă de imaginaţie. 


Alte elemente de compoziție 

Culoarea. Culoarea poate pune în valoare anumite elemente, poate 
atrage atenţia şi poate comunica o stare. Anumite produse pot fi prezentate 
realist doar prin culoare: piese de mobilier, mâncare, accesorii, 
îmbrăcăminte, produse cosmetice etc. 

Spațiul alb. Este un instrument de bază în crearea unei machete de 
impact si are reguli clare de folosire: este recomandat să fie păstrat către 
margini, altfel (în centru, de exemplu) poate distrage atenţia de la mesaj. 


2. Reclama video 


Reclama video este cea mai elaborată dintre creaţiile publicitare. Ea 
implică şi solicită resurse numeroase, atât din partea agenţiei, cât şi din 
partea studiourilor de producţie. Presupune în majoritatea cazurilor 
selectarea actorilor potriviţi, alegerea decorurilor, ore de filmări, ore de 
studio pentru montaj, alegerea unui fundal sonor care să contribuie la 
impactul reclamei etc. Televiziunea este cel mai flexibil şi mai creativ mediu, 
pentru că foloseşte o combinaţie de imagine, sunet şi mişcare pentru a 
comunica emoţii şi informaţii. Actul crcării unei reclame TV presupune 
cunoaşterea aprofundată a tehnicilor de producţie şi a limbajului specific 
acestui domeniu. 

Reclama video are două componente esenţiale: cea video (vizualul) şi 
cea audio (cuvintele rostite, muzica, efectele sonore). Procesul de creaţie 
începe cu vizualul, pentru că televiziunea este în primul rând mediul 
imaginilor. 

Ca principale etape şi principii în elaborarea reclamelor video 
menţionăm: 

— Mai întâi se gândeşte în imagini, apoi în cuvinte. 

— Se alege un format care să exprime cât mai bine mesajul. 

— Trebuie acordată o mare atenţie rolului de divertisment al reclamei 
TV. 

— Debutul reclamei trebuie să capteze atenţia privitorilor. 

— Produsul trebuie să fie vizibil. 

— Se poate opta pentru supratexte adăugate peste imagine pentru a 
puncta informaţiile esenţiale. 

— Finalul trebuie să aparţină produsului. 

— Textul nu trebuie să povestească imaginile. Cuvintele trebuie să 
adauge înţeles imaginilor. 


Tehnici vizuale 


Majoritatea reclamelor sunt o combinatie a mai multora dintre aceste 
tehnici şi rareori pot fi găsite într-o formă singulară. 

1. Mărturia (testimonialul). Se folosesc fie lideri de opinie, fie persoane 
necunoscute. De obicei, privitorii sunt fascinati de prezenţa vedetelor, acesta 
fiind, de altfel, un mod sigur de a atrage atenţia. 

2. Vorbitorul. Există spoturi în care un vorbitor se adresează în mod 
direct consumatorilor, făcând demonstraţii de produs sau recomandându-l 
spre utilizare. Eroul este în acest caz produsul, şi nu vorbitorul. 

3. Demonstrația. Este o tehnică foarte utilizată pentru anumite 
produse, pentru că televiziunea este mediul ideal pentru a arăta 
consumatorului cum să folosească produsul. 

4. Close-up (cadrele apropiate). Sunt foarte folosite, deoarece 
panoramarea se pierde pe un ecran atât de mic cum este cel al aparatelor TV 
obişnuite. 


5. Povestirea. Este o tehnică similară realizării unui film în miniatură. 

6. Comparatia. De obicei este un procedeu care răspunde unei întrebări 
despre diferenţa dintre produse, iar răspunsul este de tipul „Noi avem. Ei 
nu...". Comparatia se poate face între produse sau între stiluri de viaţă 
asociate produselor. 

7. Metafora. Este un procedeu prin care marca este substituită cu o 
imagine, un simbol sau o expresie care nu au legătură directă cu aceasta, dar 
care evocă calităţile sau caracteristicile asupra cărora se vrea a se atrage 
atenţia. 

8. Fotografii sau cadre statice. Pot ajuta la structurarea unei reclame 
coerente. Materialul necesar poate exista deja sau poate fi realizat, de regulă 
cu costuri minime. 

9. Scene de viaţă (slice-of-life). Este o tehnică dramatică veche, în care 
actori aleşi adecvat interpretează o poveste despre produs. Numeroase 
asemenea spoturi debutează cu o problemă şi oferă drept soluţie produsul 
promovat. 

10. Interviul cu consumatorii. Spre deosebire de reclamele care 
folosesc actori profesionişti, aceste reclame folosesc oameni obişnuiţi care 
transmit într-o manieră mai realistă experienţa lor despre produs. 

11. Vignete sau situații. Este reclama realizată printr-o succesiune 
rapidă de situaţii care susţin o idee. Este un tip de reclamă folosit frecvent de 
băuturile răcoritoare, dulciuri şi alte produse similare de larg consum. 


Suportul audio în acest caz este adeseori un jingle sau un cântec ale cărui 
versuri ilustreazá situatiile prezentate. 

12. Animatia. Cea mai întâlnită formă este desenul animat, dar mai nou 
este foarte folosită tehnica 3D - tridimensională. 


3. Reclama audio (radio) 


Radioul este un mediu deosebit de puternic în ceea ce priveşte efectele 
publicităţii. Folosirea lui permite atingerea unor grupuri-tintá precis 
delimitate şi oferă o mare libertate de creaţie. Deşi flexibilă, pentru a fi 
eficientă reclama radio trebuie să se înscrie în anumiţi parametri. De 
exemplu, folosirea unui sunet sau zgomot memorabil asociat mărcii. Umorul 
este des folosit în acest mediu, dar el poate determina efecte neaşteptate. 
Umorul trebuie să fie bine dozat, pentru a prinde la oricine. Un umor de 
calitate trebuie: (1) să aibă o legătură cu experienţa de viaţă obişnuită, (2) să 
fie cu adevărat amuzant, (3) să vândă produsul, (4) să nu afecteze imaginea 
mărcii. 


Structura unei reclame radio 


În cazul reclamelor radio, primele cinci secunde sunt esenţiale. De 
aceea, trebuie acordată o mare grijă începutului - este momentul în care se 
captează atenţia audienței. 

Se poate folosi o singură voce, două voci în dialog sau mai multe voci. 
Se pot folosi dramatizarea sau diverse efecte sonore. Una din regulile cele 
mai importante este să nu se depăşească un anumit număr de cuvinte, de 
regulă şaizeci pentru un spot de 30 de secunde (două cuvinte pe secundă). 


Creaţia în publicitate 159 
Practici neetice în creaţia publicitară 


Este etic să te adresezi cu un mesaj publicitar copiilor, care nu au un 
grad suficient de discernământ şi responsabilitate financiară? Dar să 
cosmetizezi anumite produse la filmare pentru a arăta apetisant? Acestea 
sunt întrebări care au fost adresate frecvent publicităţii. 

Au intrat în obisnuinta asa-numitilor „stilişti de mâncare/băutură” 
practici cum ar fi folosirea pe platoul de filmare a piureului de cartofi în loc de 


inghetatá sau a spumantului de sápun pentru bere. Se stie, de asemenea, cá 
la filmare este periculos să încerci produsele alimentare filmate - întrucât mai 
toate sunt ,tratate": lăcuite, spumate etc. 

Problematica respectării adevărului în publicitate este foarte complexă 
(Arens, 1996). De cele mai multe ori, publicitarii doar accentuează punctele 
forte ale unui produs, omitànd caracteristicile sale neutre sau negative. A nu 
spune întregul adevăr - fără a comunica neapărat aspecte false - este o 
dilemă etică rezolvată uneori de lege, îndeosebi atunci când aspectele 
negative sunt considerate importante. Astfel, avem în cazul reclamei la ţigări 
obligativitatea de a menţiona şi efectul negativ asupra sănătăţii pe lângă 
senzaţia de libertate, confort, acceptare socială etc. 

Pe de altă parte, prin publicitate producătorii se expun opiniei publice şi 
riscă mai mult în cazul în care produsele lor nu corespund aşteptărilor. De 
aceea, este mai sigur să cumperi produse cărora li se face reclamă, întrucât 
producătorii sunt mai responsabili în ceea ce priveşte calitatea produselor lor 
în momentul în care au o reputaţie de susţinut. 

Ca tipuri de practici neetice folosite în publicitate menţionăm: 


Promisiunile false. Publicitatea nu a avut un debut deosebit de etic. La 
sfârşitul secolului al XIX-lea, mai ales în cazul medicamentelor, erau 
frecvente afirmaţiile false precum acela că produsul „întinereşte” „vindecă 
ficatul”, „nu dă greş”. O reclamă la Coca-Cola din 1905 se situa la limita 
adevărului comunicând faptul că produsul „răcoreşte gâtul ars de sete, 
învigorează trupul ostenit şi iuteste mintea obosită”. 

Exagerarea. „Cel mai bun „, „numărul unu”, „de top”, „singurul” sunt 
superlative asociate cu exagerarea în publicitate. Din punct de vedere etic, 
este acceptat să lauzi exagerat un produs atâta vreme cât superlativele sunt 
generice sau reprezintă doar opinii. Când acestea fac însă referire la nişte 
aspecte concrete, exagerările sunt considerate neetice şi intră sub incidenţa 
oficiilor pentru protecţia consumatorului (FTC în Statele Unite sau OPC în 
România). În Germania, superlativele care nu pot fi dovedite ca atare sunt 
interzise. Astfel, sloganul Coca-Cola „refreshes you best" a trebuit tradus ca 
„refreshes you right”. 


Descrierea incompletă. A promova un birou ca fiind de nuc masiv, 
omiţând a preciza că această descriere se referă numai la tăblie este o 
practică neetică. Niciodată nu se pot comunica într-o reclamă toate aspectele 


unui produs (timpul sau spaţiul nu o permit) - etic ar fi însă să se atingă toate 
aspectele relevante sau care pot schimba conţinutul comunicării. 


Demonstratiile false. Este celebră demonstraţia falsă iniţiată de 
General Motors şi furnizorul său de geamuri Libby Owens Ford, care, pentru a 
demonstra superioritatea geamurilor lor, au filmat maşinile Ford cu geamurile 
coborâte complet, iar maşinile concurenţei cu geamurile ridicate, mânjite cu 
ulei. 


Distorsionările vizuale. A folosi tehnologia digitală sau aparatul de 
fotografiat pentru a îmbunătăţi imaginea produsului este o altă practică 
considerată neetică în publicitate, deşi utilizată frecvent şi pe scară largă. De 
cele mai multe ori, aceasta comportă un risc destul de mare prin potentiala 
frustrare a consumatorului, care, ajuns la raft, observă diferenţa dintre 
reclamă şi realitate. 


Testimonialele false. A face reclamă unui produs folosind un personaj 
care pretinde că are autoritate medicală, deşi este un simplu actor, sau a 
comunica faptul că un bine cunoscut personaj foloseşte un produs în mod 
regulat, când de fapt acesta a auzit prima dată de produs doar atunci când a 
fost contactat pentru filmare sunt două exemple frecvente de recomandare 
falsă în publicitate. 


Publicitatea mascată. În Europa, comunicarea publicitară trebuie clar 
delimitată de restul programelor, mai ales în cazul televiziunii. În foarte multe 
ţări europene este interzisă plasarea unui produs şi prezentarea acestuia într- 
un program sau film TV (aşa-numitul product placement). 


Media în publicitate 


Activitatea de media în publicitate desemnează întregul ansamblu de 
activităţi legate de: (1) achiziţionarea şi gestionarea spaţiilor şi timpilor 
media, (2) elaborarea strategiilor de amplasare a mesajelor publicitare 
(reclamelor) în canalele de comunicare în masă sau neconvenţionale şi (3) 
realizarea planurilor de media. 

Aşa cum am văzut anterior, departamentul de media (sau compania de 
media, în cazul externalizării acestuia într-o entitate economică autonomă) 
este responsabil de planificarea, selecţia şi optimizarea modului în care sunt 


utilizate canale de comunicare ín masá prin care poate fi promovatá o marcá. 
În ciuda importanţei evidente pe care o reprezintă activitatea de cumpărare a 
celor mai bune spaţii sau a celor mai buni timpi media la cele mai 
avantajoase preţuri, respectiv de gestionare optimă a amplasării reclamelor 
în canalele media, aceasta nu se numără printre cele mai spectaculoase - şi 
implicit valorizate - activităţi desfăşurate într-o agenţie de publicitate. De 
asemenea, cea mai mare parte a anuntátorilor (clienţilor) sunt influenţaţi 
într-o măsură mai mică de serviciile de tip media şi mai mult de cele de 
creaţie şi relaţii cu clienţii. Adesea departamentul de media este chiar privit 
ca fiind mai degrabă acel departament care „pune bete în roate” celui de 
creaţie prin faptul că impune anumite condiţii specifice care pot limita 
libertatea de mişcare a creativilor. Tendinţa recentă este însă de a aduce un 
demers de creaţie în activitatea de media, de explorare a particularitátilor 
canalelor de comunicare pentru transmiterea cât mai inedită a mesajelor 
publicitare sau chiar de descoperire şi promovare a unor canale noi. 

Produsul final al activităţii de media în publicitate îl constituie planul de 
media (media plan). Acesta este un instrument de lucru care prezintă într-un 
tabel sintetic toate activităţile de media, canalele de comunicare, indicatorii 
de eficienţă ai activităţii media, termenele şi bugetele presupuse de 
implementarea unei campanii de comunicare. 


Stabilirea strategiei şi obiectivelor de comunicare 


Şi în cazul activităţilor de plasare a mesajelor publicitare în canalele de 
comunicare în masă, strategia şi planificarea ocupă un rol deosebit de 
important. 

Strategia de media este „procesul în urma căruia strategia şi 
obiectivele de comunicare sunt transpuse într-o soluţie media integrată. 
Acest proces este dezvoltat şi dus la îndeplinire în cadrul departamentului 
media al unei agenţii fu// service sau se constituie într-un serviciu oferit de 
agenţiile de media” (Wells, Burnett şi Moriarty, 1992). 

Se consideră că planificarea/strategia de media este procesul de 
decizie care duce la folosirea optimă a spaţiilor şi timpilor de media pentru 
atingerea obiectivelor de marketing ale unei mărci şi presupune o îmbinare 
reuşită între utilizarea deprinderilor de marketing şi cele de comunicare 
publică (în masă). 

Această etapă de planificare constă în stabilirea detaliilor specifice de 
ordin cantitativ 


(bugetul alocat activitátilor de media, capacitatea de distributie 
geograficá a produsului etc.) 

şi calitativ (perioada de timp în care se desfăşoară campania, publicul 
vizat, perioadele de consum a produsului etc.), împreună cu precizarea 
obiectivelor şi strategiei de marketing. 

Fiecare strategie media este unică în felul ei, deoarece fiecare client, 
marcă şi agenţie de media sunt unice; etapele procesului sunt însă aceleaşi: 

1. stabilirea strategiei şi obiectivelor de marketing; 

2. traducerea obiectivelor şi strategiei de marketing în strategie şi 
obiective de media; 

3. alcătuirea planului de activităţi; 

4. alcătuirea planului media. 

Informaţiile cuprinse în media plan răspund la întrebări de genul: Când 
se comunică? (perioade ale zilei, anului etc.); Pentru cât timp se comunică? 
(lungimea campaniei); Unde se comunică? (caracteristici geografice); Cât de 
intens se comunică (frecvenţa expunerii audienței); De câte ori? Cu ce efort 
financiar? Câte persoane din publicul vizat se întâlnesc cu mesajul publicitar - 
în conformitate cu nevoile clientului? Cât costă să atingi o mie de persoane 
din publicul vizat? etc. 


1. Stabilirea strategiei şi obiectivelor de marketing 


Această etapă este realizată de regulă de către client şi pusă la 
dispoziţia agenţiei de media şi constituie punctul de plecare al întregului 
demers de publicitate (şi, deci, de media); de aceea, nu vom insista aici 
asupra ei. 


2. Traducerea obiectivelor şi strategiei de marketing în strategie şi 
obiective de media 


O etapă extrem de importantă a planificării strategice în activitatea de 
media pentru publicitate o constituie traducerea strategiei şi obiectivelor de 
comunicare în strategie şi obiective de media. Identificarea strategiei de 
media şi a obiectivelor de media se realizează în mod formal împreună cu 
clientul şi, deşi nu există reguli stricte de abordare a procesului, se poate 
creiona o metodologie generală de lucru. Astfel, obiectivele media se 
definesc indirect, prin răspunsuri la diverse întrebări. Opțiunile de răspuns la 
aceste întrebări sunt limitate de diverşi parametri de eficienţă şi fiecare 


dintre opţiuni implică în cadrul strategiei o acţiune media specifică sau un set 
de valori care trebuie avute în vedere. 

În general, fiecare agenţie de media are propria modalitate de 
abordare a procesului de realizare a planului media, dar se parcurg, de 
regulă, aceleaşi mari etape conceptuale: 

1. trecerea în revistă a felului în care a activat marca în anul precedent 
din punctul de vedere al: a) creaţiei; b) activităţilor de media (media 
planului); c) rezultatelor de vânzări; 

2. analiza statutului actual al produsului din punctul de vedere al: a) 
categoriei de produse din care face parte; b) statutului produselor 
concurenţei; c) produselor nou lansate; d) tendinţelor de consum de 
publicitate; 

3. analiza schimbărilor survenite din punctul de vedere al: a) 
caracteristicilor produsului; 

b) ambalajului produsului; c) distribuţiei produsului; d) efortului media 
al concurenţei; 

4. trecerea în revistă a obiectivelor de marketing şi comunicare ale 
mărcii; 

5. bugetul de media disponibil pentru campanie; 

6. grupurile-tintá ale mărcii; 

7. acoperirea geografică din punctul de vedere al: a) distribuţiei şi 
vânzărilor; b) existenţei anumitor pieţe prioritare; 

8. aspecte specifice sezonalitátii din punctul de vedere al: a) folosirii 
produsului; b) volumului lunar de vânzări; 

9. creaţia publicitară din punctul de vedere al: a) direcţiei actuale de 
creaţie; b) viitoarelor direcţii de creaţie; 

10. alte tipuri de comunicare către consumatori (mixul de comunicare): 
a) promoţii; 

b) marketing direct; c) activităţi de relaţii publice etc. 


3. Alcătuirea planului de activități media 


După stabilirea strategiei media, procesul continuă cu elaborarea 
planului de activităţi media. Întregul proces de stabilire a planului de 


activităţi poate suporta abordări diferite în funcţie de experienţa, 
creativitatea şi know how-ul fiecărei agenţii. Astfel, există abordări 

„Clasice” sau ,nonconformiste" în elaborarea planului de activităţi. 
Stilul abordării poate diferenţia major rezultatul planului de activităţi în 
general sau alegerea şi împărţirea bugetului pe diverse tipuri de media. 
Realizarea planului de activităţi conduce la realizarea detaliată a planului de 
media. 

În cadrul planului de activităţi se stabilesc coordonatele generale pe 
care se va desfăşura campania: (1) se evaluează vehiculele media care pot fi 
folosite în campanie, (2) se aleg tipurile de canale de comunicare care vor fi 
utilizate, (3) se identifică din punct de vedere temporal momentele-cheie ale 
campaniei, (4) se stabileşte în timp alocarea bugetelor şi mărimea 
investiţiilor pentru fiecare perioadă de comunicare activă. 


Evaluarea tipurilor de media 


Evaluarea tipurilor de canale media care vor fi utilizate se face în 
conformitate cu obiectivele şi strategia de media. În funcţie de obiectivele 
principale şi de limitările de buget, se aleg tipurile de media cu impact cât 
mai mare pentru publicul-ţintă şi care nu creează presiuni exagerate asupra 
bugetului. 


Principalele criterii de care se ţine seama în procesul de evaluare a 
canalelor media sunt: 

— capacitatea acestora de a îndeplini obiectivele media propuse 
(acoperire, frecvenţă etc.). De exemplu, pentru campanii în care frecvenţa 
efectivă necesară este de peste trei mesaje zilnic, vor fi folosite medium-uri 
cu frecvenţă zilnică, cele lunare neputând asigura decât o expunere într-o 
lună; 

— distribuţia produsului (pentru produse cu distribuţie regională vor fi 
folosite media cu acoperire locală; transmiterea mesajului despre un produs 
acolo unde acesta nu există fizic poate produce frustrare în rândul 
consumatorilor); 

— limitările de buget (cu bugete mici, care nu ar permite decât 
difuzarea câtorva spoturi TV, pot fi obţinute rezultate mult mai bune prin 
folosirea altor vehicule media, mai ieftine); 


— materialele publicitare deja existente (o marcă pentru care nu s-au 
realizat decât machetă de presă şi spot radio nu va putea fi comunicată pe 
TV); 

— sezonalitatea media în funcţie de perioada de derulare a campaniei 
(pentru campaniile din timpul verii este mai indicată folosirea canalelor cu 
expunere în afara casei, unde este mai probabil să fie găsiţi consumatorii în 
acea perioadă, de exemplu radio si panotaj outdoor). 


Principalii indicatori de audiență 

Cei mai importanţi indicatori de audienţă, care sunt utilizaţi cel mai 
frecvent în publicitate, nu sunt foarte numeroşi, dar practica arată că apar 
destul de frecvent confuzii în utilizarea şi interpretarea lor. Aceasta se 
întâmplă pe de o parte datorită faptului că denumirea acestor indicatori nu 
este încă definitiv stabilită şi acceptată în limba română de către specialişti 
şi, de aceea, terminologia originară din limba engleză este încă cea mai 
folosită, încă circulă în paralel denumiri improvizate etc. Pe de altă parte, mai 
toti indicatorii de audienţă pot fi calculati în funcţie de mai multe sisteme de 
referinţă. Audienta poate fi raportată la diverse intervale de timp (minute, 
sferturi de oră, prime time, zile etc.), la un program sau o serie de programe, 
la un post anume etc. De asemenea, ea poate fi calculată pentru întregul 
univers sau pentru diverse grupuri-tintá, în funcţie de anumite variabile 
socio-demografice. 


Cota de piață (market share) 

Cota de piatá (market share) reprezintá partea din volumul total din 
vizionare deţinută de fiecare program/post într-o anumită perioadă de timp. 

Cota de piaţă este cel mai sintetic indicator de audienţă şi, totodată, 
cel care reflectă performanţa comparativă a fiecărui canal media, program 
TV etc. 

Să luăm drept exemplu cazul televiziunilor. Ea se calculează în funcţie 
de numărul de persoane care au vizionat un program/post într-o anumită 
perioadă de timp raportat la numărul de persoane din eşantion care s-au 
uitat la televizor în perioada respectivă x 100. Cota de piaţă se calculează în 
raport cu audiența efectivă, spre deosebire de alti indicatori, care se 
raportează la audiența potenţială. 

Sá luám ca exemplu datele (fictive) din tabelul urmátor: 


Număr de 
Post TV persoane care s-au Rating Market share 
P1 500 25,0 41,6 
P2 300 15,0 25,0 
P3 200 10,0 16,7 
P4 100 5,0 8,3 
P5 50 2,5 4,2 
P6 30 1,5 2,5 
P7 20 1,0 1,7 
Total persoane 
care s-au uitat la 431.200 60,0 100,0 
Total persoane 
care nu s-au nitat 800 40 0 = 
Total eşantion 2.000 100,0 - 


Exemplu: Utilizând datele din tabelul anterior cota de piață a Postului 1 
este: Market Share P1 = 500 / 1.200 x 100 = 41,6%. 


Rata brută a audientei (rating) 

Rata brută a audienței (rating) reprezintă ponderea indivizilor care 
vizioneazá un program/post într-o anumită perioadă de timp. Aceasta se 
calculează de obicei ca procent, dar poate fi exprimată si în cifre absolute 
atunci când este proiectată la nivelul universului pentru care se face 
măsurarea. 

Rating-ul reprezintă numărul de persoane care vizionează un 
program/post într-o anumită perioadă de timp raportat la numărul total de 
persoane din eşantion x 100. Aşadar, rating-ul se calculează în raport cu 
întreaga populaţie, deci în raport cu audiența potenţială. 


Utilizând datele din tabelul anterior, rating-ul pentru Postul 1 este: 
Rating P1 = 500 / 2.000 x 100 = 25,0%. 


Estimarea numărului total de persoane care au vizionat Postul 1 se face 
prin raportare la universul total. Să presupunem că universul (pentru care 
esantionul din exemplu este reprezentativ) este populația României cu vârsta 
peste 6 ani (20.986.474). Estimarea numărului de persoane care au vizionat 
Postul 1 se face astfel: 25,0 x 20.986.474 / 100 = 5.246.618 persoane. 


În funcţie de metodologia utilizată pentru măsurare, rating-ul TV se 
calculează pe unităţi de timp diferite. Măsurarea electronică (sistemul bazat 
pe peoplemeter sau audimeter) înregistrează audiența minut cu minut, în 
timp ce unitatea de măsură în cazul jurnalelor sau al rememorării audienței 
din ziua precedentă este sfertul de oră. Pentru caracterizarea sintetică a unui 
întreg program se calculează valorile medii ale acestor indicatori. Să 
presupunem că vrem să estimăm audiența unui program de ştiri care 
durează o oră. În funcţie de sistemul de măsurare, rating-ul poate fi exprimat 
prin doi indicatori: 

1. rata medie brută a audienței pe minut (AMR - Average Minute 
Rating), calculată ca medie aritmetică a celor 60 de valori înregistrate minut 
cu minut şi 

2. rata medie brută a audienței pe sfert de oră (AQR - Average Quarter 
Rating), calculată ca medie aritmetică a celor patru valori înregistrate pe 
sferturi de oră. 


Rata netă a audienței sau acoperirea (reach, cumulative ratings, cume) 

Rata brută a audienței calculează procentul persoanelor care au 
vizionat un program/post într-o anumită perioadă de timp, indiferent de 
identitatea acestor persoane. Aceasta înseamnă că prin calculul ratei medii 
brute a unui întreg program (rating) un individ este numărat ori de câte ori 
apare înregistrat (pe minut sau sfert de oră) în audiența programului 
respectiv. Sau, în cazul calculului aceluiaşi indicator pentru toate cele şapte 
difuzări ale unui program de ştiri în cursul unei săptămâni, acelaşi individ 
este numărat pentru toate zilele în care vizionează programul respectiv. 

Pentru o evaluare precisă a tipurilor de media, publicitatea are însă 
nevoie şi de o măsură netă a audienței unui program/post într-o perioadă de 
timp determinată, printr-un indicator obţinut fără duplicarea persoanelor 
înregistrate în audienţă. În acest fel se pot calcula câte persoane diferite s-au 
expus unui program/post de-a lungul unei perioade de timp, indiferent de 
faptul că au făcut acest lucru o dată sau de mai multe ori, deci indiferent de 
frecvenţa expunerii. Această măsură este rata netă a audienței sau 
acoperirea (reach). 

Rata netă a audienței sau acoperirea (reach, cumulative ratings, cume) 
reprezintă procentul de persoane diferite care vizionează un post/program 
etc., într-o perioadă de timp definită. 

În funcţie de perioada de timp avută în vedere se pot calcula: (1) rata 
netă zilnică a audienței (daily reach), (2) rata netă săptămânală a audienței 


(weekly reach), (3) rata netá lunará a audientei (monthly reach), (4) rata netà 
a audientei unui program (programme reach) sau (5) a unui anumit post de 
televiziune (channel reach) etc. 

Rata netă a audientei se calculează raportánd numărul indivizilor 
diferiţi care vizionează un program/post într-o anumită perioadă de timp la 
numărul total de indivizi din eşantion x 100. 

Să luăm ca exemplu datele (fictive) din tabelul următor, care prezintă 
modul în care un eşantion de cinci persoane urmăresc programele unui post 
de televiziune pe parcursul zilelor lucratoare ale unei săptămâni. Astfel, două 
dintre ele nu au vizionat deloc acest post (persoanele B şi C), în timp ce 
celelalte trei l-au urmărit cu diferite frecvenţe (persoana A de patru ori, iar 
persoanele D şi E de câte două ori). 


Indi Luni Mar Mie Joi Vin 
A Da Da Da Nu Da 
B Nu Nu Nu Nu Nu 
C Nu Nu Nu Nu Nu 
D Nu Nu Da Nu Da 
E Nu Da Nu Da Nu 

Utilizând datele din tabelul anterior, rata netă a audienței înregistrată 
de postul respectiv pentru zilele lucrătoare se calculează astfel: 
Rata netă a audienței (luni-vineri) = 3 / 5 x 100 = 60 


Spre comparaţie, rata brută a audienței pentru aceeaşi perioadă se 
determină astfel: Luni: rating = 1/5 x 100 = 20 

Marţi: rating = 2 / 5 x 100 = 40 

Miercuri: rating = 2 / 5 x 100 = 40 

Joi: rating = 1 /5 x 100 = 20 

Vineri: rating = 2 / 5 x 100 = 40 


Rating mediu (luni-vineri) = (20 + 40 + 40 + 20 + 40) /5 = 32 


Pe baza ratelor de audienţă furnizate de companiile de cercetare pot fi 
calculati o serie de alti indicatori foarte utili pentru evaluarea canalelor 
media. Agenţia de media are nevoie în primul rând de o măsură a volumului 
brut de audienţă pe care îl planifică, cumpără şi îl obţine după derularea unei 


campanii publicitare pe un anumit canal de comunicare. Ín acest scop se 
calculeazá audienta brutá totalá (GRP) pentru campania respectivá si se 
măsoară eficienţa cu care este cheltuit bugetul alocat campaniei prin alti doi 
indicatori: cost per mie (CPT) şi cost per procent (CPP). 


Audienta brută totală (gross rating points sau GRP) 

Audienta brută totală (GRP) este o măsură a expunerii totale la mesajul 
publicitar, obţinută prin adiţionarea tuturor acestor expuneri. Astfel, sunt 
cumulate toate expunerile fiecărei persoane într-un anumit interval de timp, 
iar modul de calcul implică duplicarea persoanelor, deci avem de-a face cu o 
măsură brută a audienței totale. 

În funcţie de datele utilizate, audiența brută totală poate fi determinată 
prin două formule de calcul: 

1. GRP = 2 rating-uri, respectiv suma tuturor ratelor brute de audienţă 
obţinute într-o campanie publicitară. 

2. GRP = rating x frecvenţă, respectiv produsul dintre numărul de 
indivizi diferiţi care s-au expus mesajului şi frecvenţa acestei expuneri. 

Sá presupunem, de exemplu, că un spot publicitar este plasat o singură 
dată în cadrul a trei programe diferite, difuzate în cursul unei săptămâni, iar 
programele respective au înregistrat rate brute de audienţă (rating) de 10%, 
20% şi 30%. În acest caz, GRP = 10 + 

20 + 30 = 60. 

Să presupunem acum că un spot publicitar este plasat de două ori în 
cadrul aceluiaşi program, difuzat de luni până joi, iar programul respectiv a 
atins următoarele rate nete de audienţă (reach): luni = 10%, marţi = 12%, 
miercuri = 9%, joi = 13%. În acest caz 

GRP (luni) = reach x frecvenţă = 10 x 2 = 20 

GRP (marţi) = reach x frecvenţă = 12 x 2 = 24 


GRP (miercuri) = reach x frecvenţă = 9x 2 = 18 
GRP (joi) = reach x frecvenţă = 13 x 2 = 26 
GRP total (campanie) = reach x frecvenţă = „x 2 = 88 


Cost per mie (cost per thousand) 

Costul per mie reprezintă unul dintre principalii indicatori de media 
utilizaţi în alegerea mijloacelor de publicitate. Acesta se obţine pornind de la 
calculul costului la mia de persoane care au oportunitatea de a recepționa 
mesajul transmis prin intermediul unui canal de comunicare în masă. CPT 


reprezintá costul pe care il suportá anuntátorul pentru ca mesajul sáu 
publicitar să atingă o mie de indivizi. 

CPT se calculează raportând costul total al campaniei la audiența netă 
obţinută în campania respectivă x 1.000. 

CPT = Cost Total Campanie / reach x 1.000 


Sá presupunem, de exemplu, o campanie TV care a costat 100.000 
USD şi a înregistrat o rată netă de audienţă de 20%, respectiv 2 de milioane 
de indivizi dintr-un univers de 10 de milioane. În acest caz, CPM = 100.000 / 
2.000.000 x 1.000 = 5 USD. 


Calculul costului per mie permite compararea din punctul de vedere al 
costurilor a două sau mai multe vehicule de publicitate. Din această 
perspectivă, vehiculul cel mai eficient este acela care asigură cel mai mic 
cost per mie de indivizi. Având la dispoziţie datele de audienţă, tarifele 
pentru achiziţia de spaţiu publicitar stabilite de canalele media, posturile şi 
bugetele alocate de clienţii lor pentru campanie, agenţiile de media sunt în 
măsură să facă analize comparative între diferite posturi, programe, intervale 
orare etc., şi să propună variante optimizate ale planurilor de campanie. De 
pildă, două planuri diferite de campanie pot atinge aproximativ aceeaşi 
audienţă netă, dar la un cost per mie inegal, situaţie în care este aleasă 
varianta care se obţine cu cel mai mic CPT. De regulă, anuntátorii şi agenţiile 
stabilesc anumite limite ale CPT, în funcţie de piaţă, campanie, grup-tintá 
etc., iar aceste cifre devin unul dintre criteriile importante de optimizare ale 
planurilor de media. 


Cost per procent (cost per point) 

Pentru media planner costul transmiterii mesajului către cei care 
alcătuiesc publiculţintă are, de asemenea, o foarte mare importanţă. CPP 
reprezintă costul pe care îl suportă anuntátorul pentru ca mesajul său 
publicitar să obţină un procent de audienţă brută totală. 

CPP se calculează raportând costul total al campaniei la audiența brută 
totală obţinută în campania respectivă x 1.000. 

CPP = cost total campanie / GRP x 1.000 


Să presupunem, de exemplu, o campanie care a durat 4 săptămâni a 
cheltuit un buget de 100.000 USD şi a atins în final o rată brută totală de 
audienţă de 2.000. În acest caz, CPP = 100.000 / 2.000 = 50 USD. 

În alcătuirea unui media plan se mai au în vedere o serie de 
considerente legate de impact versus costuri pe mie in functie de tipurile de 
vehicule media, precum si de sezonalitatea acestora. 


Impact vs. costuri pe mie 

Impact Cost pe 
Tip National Local 
TV Mare Mic Mic 
Presă Moderat Mare Mare 
Radio Foarte Mare Mic 
Outdoor Moderat Mare Mic 


Sezonalitatea vehiculelor media 


Audienta 
Tin larna Primá Vara Toam 
TV Foart Mare Scázu Mare 
Ghidu Foart Mare Scázu Mare 
Radio Mare Mare Foart Mare 
Cotidi Mare Mare Scázu Mare 
Revist Scázu Mare Mare Mare 
Outdo Scázu Mare Foart Mare 


Selectarea tipurilor de media 


Dupá evaluarea tipurilor de media, urmeazá selectia celor care vor fi 
folosite pentru campanie, ţinându-se cont de două criterii fundamentale: 

— eficacitatea (impactului în rândul publicului-ţintă) - se aleg 
vehiculele care asigură cea mai mare rată de acoperire din publicul-tintá sau 
cele care asigură cea mai mare rată de repetiţie a mesajului (dacă frecvenţa 
este mai importantă); 

— eficienţa (raportul costuri versus rezultate) - se aleg tipurile de 
vehicule care au cel mai bun raport eficacitate/cost. 

Atât ordinea, cât şi ponderea aspectelor anterior enumerate pot varia 
de la o campanie la alta, în funcţie de strategia folosită, iar experienţa şi 
intuiţia profesională joacă în acest stadiu un rol decisiv în stabilirea 
prioritátilor. 


Pe lângă considerentele anterioare, se au în vedere si specificitátile 
diverselor tipuri de canale media in ceea ce priveste atingerea frecventei 
maxime, necesitatea de a asigura costuri minime pentru atingerea publicului- 
ţintă, precum şi compatibilitatea editorială cu mesajul. 

Aşa cum am văzut în cadrul unui capitol anterior, fiecare tip de canal 
media are caracteristicile sale, iar avantajele sau dezavantajele sale joacă un 
rol important în elaborarea strategiei. 


Cotidiane 

Plusuri Minusuri 
Public educat adult Costuri relativ ridicate 
Mediu flexibil, cu 

Ee H —^ = ma alama 3 (^ -bE-AEA ———À— EAE 
Sunt citite in decursul Audienta este moderatá 
1 4 : 1 im Am lia aia A cla sa ali adl.: LA Se ail 
Permit programarea Ştirile televizate 

Plusur Minusu 


ai 


Durata mare a reclamei şi număr mare 


de cititori pentru acelaşi exemplar Costuri ridicate 


Timp de reacţie lung, imposibilitatea 


Selectivitate ridicată modificării rapide a mesajului 


Oferă prestigiu mărcilor 


Calitate deosebită a tiparului 


Plusur Minusu 
Cel mai de impact mediu: imagini în Mediu aglomerat, mesajul se uită 
mişcare repede dacă nu este repetat 
Costuri mici, cu posibilitatea Comutarea pe alte canale în momentul 
realizării unei acoperiri mari difuzării grupajelor publicitare 


Selectivitate ridicată prin alegerea 
L mracramalar 


Extrem de creativ si flexibil 


Plusur Minusu 


ai 


Mediu extrem de selectiv (atât regional, 


cât si din punctul de vedere al audienței) Nu garantează perceperea mesajului 


Viteză de reacţie mare în cazul 


schimbării condiţiilor de piaţă Studii de audienţă mai puţin precise 


Excelent pentru îmbunătăţirea frecvenţei 


Mediu mobil, prezent chiar la punctele de 


Reviste Televiziune Radio 
Media în publicitate 171 


Afisaj stradal (outdoor) 


Plusuri Minusuri 
Audientà mare CU Nu permite comunicarea 
Excelent pentru 

araa Ada nai maïre! ci Cf eiantk= arta diffi ala 
Impact ridicat, este Costuri de producție 


Stabilirea în timp a momentelor-cheie ale campaniilor 


În decursul perioadei de desfăşurare a unei campanii media, strategia 
defineşte un nivel minim de publicitate necesar pentru îndeplinirea 
obiectivelor de comunicare şi anumite perioade care sunt mai importante în 
derularea acesteia. Identificarea acestor momente-cheie din decursul unui an 
(sau altă perioadă de timp în care se poate desfăşura campania) este vitală 
în coordonarea campaniei. Un produs care tocmai se lansează pe piaţă şi nu 
este sprijinit prin publicitate sau a cărui campanie de promovare începe cu 
câteva săptămâni mai târziu decât momentul în care el se află în magazine 
este un produs care în toată această perioadă nu există în conştiinţa 
consumatorilor. 

Momentele principale ale campaniei pot fi, de exemplu, lansarea 
produsului, perioada maximă de vânzări, momentul în care se hotărăşte 
mărirea distribuţiei într-o nouă zonă, deschiderea de noi magazine, perioade 
de promoții sau reduceri de preţuri, schimbarea ambalajului sau 
îmbunătăţirea produsului, servicii suplimentare oferite începând cu o anumită 
perioadă sau numai pentru o anumită perioadă etc. Se ţine cont, de 
asemenea, şi de acţiunile concurenţei, care poate fi activă în aceeaşi 
perioadă sau în alta. Efortul media este mai ridicat în aceste perioade şi, de 
aceea, ele trebuie fructificate la maximum. 


Alocarea în timp a bugetelor 


Există mai multe tactici de alocare în timp a bugetelor de media. În 
general, strategiile de media se construiesc pentru un an calendaristic, iar 


alocarea investiţiilor media se face în consecinţă. Folosirea tacticilor de 
programare nu se limitează însă doar la perioade de un an, ele putând fi 
folosite şi pentru perioade mai scurte (trimestru, lună, săptămâni - în cazul 
radiourilor). Mai mult, în cadrul aceleiaşi campanii pot fi folosite mixuri de 
tactici pe perioade diferite. 

Din perspectiva media, definim activitate ca fiind perioada în care 
campania de publicitate este în derulare (sunt difuzate spoturi la televiziune, 
săptămâna în care a apărut o reclamă în revista săptămânală X, ziua în care 
a apărut o reclamă în cotidianul Y etc., respectiv inactivitatea ca fiind 
perioada în care nu există nici un fel de campanie media. 

Cele mai des folosite tactici sunt: în flux continuu, în flux pulsatoriu şi 
flux întrerupt. 


Flux continuu 
Activitate 


Flux pulsatoriu 


Creşt Pauză Creşt Pauză Creşt 
Activit Activit Activit Activit 
Flux întrerupt 
Activit Pauză Activit Pauză Activit 
Acestea sunt adoptate în funcţie de specificul strategiei 


caracteristicile mărcii (tipul de produs etc.). De exemplu, campaniile de 
menţinere pentru produse care nu au competitori puternici şi deţin o cotă 
mare din piaţă au nevoie de o frecvenţă redusă şi, astfel, pot fi utilizate 
campanii în flux întrerupt. Acelaşi tip de produs, dar care are, de data 
aceasta, competitori puternici şi două perioade de creştere a vânzărilor în 
timpul anului, va avea nevoie de o frecvenţă mare şi, astfel, este mai indicată 
o abordare de genul fluxului pulsatoriu. 

Rezultatul alocárii în timp a bugetelor, după ce au fost făcute 
planificările, este un calendar temporar de activităţi media (în general anual 
sau trimestrial) care va sta la baza programărilor ulterioare în planul de 
media. 


4. Elaborarea planului de media 


După stabilirea exactă a secventialitátii în timp a campaniei de media 
şi a tipurilor de vehicule media care vor fi folosite în campanie (presă scrisă, 
TV, radio etc.), se trece la alegerea efectivă a mediilor şi alocarea consumului 
media zilnic pe fiecare mediu. 

Această nouă etapă constă în construcţia efectivă a media planului; 
dacă până acum totul a fost gândit la o scară mare, de aici înainte totul se 
detaliază şi fiecare apariţie a mesajului publicitar în canalele media se 
cuantifică atât ca efort bugetar, cât şi ca impact (acoperire, frecvenţă, 
impresii etc.). În urma calculelor, poate fi acum estimat şi efectul media total, 
cumulat pentru toate apariţiile în toate media, ca şi costul campaniei în 
detaliu. 

Unul dintre principiile fundamentale care stau la baza alcătuirii media 
planului este acela că nu poate exista un mesaj publicitar care să acopere 
„nivelul naţional”. Orice mesaj este în ultimă instanţă local şi personal şi 
înseamnă de fapt o persoană care citeşte ziarul sau se uită la televizor. 

Deşi nu există un format unic pentru un plan de media şi nici un 
algoritm universal de realizare a lui, există totuşi anumite principii de care 
tine seama orice astfel de demers. Ceea ce există ca punct comun de plecare 
este mai întâi de toate planul de activităţi media. Pe lângă planul de 
activităţi, la începerea construcţiei media planului mai sunt necesare o serie 
de componente la care se oferă un răspuns media la nivel micro: grupul-tintá, 
obiectivele 

de comunicare şi elemente de creaţie ale mesajului publicitar, factorul 
geografic (distribuţia produsului), raportul frecventá/acoperire, reacţia faţă 
de concurenţă etc. 

Încă o dată trebuie subliniat faptul că nu există reguli standard de 
abordare a demersului şi că tacticile de realizare a planului de media diferă 
de la agenţie la agenţie, de la campanie la campanie, de la marcă la marcă, 
de la individ la individ. Ceea ce este comun este faptul că media planul este 
elaborat prin evaluări succesive ale răspunsului media în raport cu 
obiectivele campaniei şi feedback continuu. Un aport hotărâtor îl au aici 
experienţa şi creativitatea echipei sau specialistului de media. 


Vom prezenta acum componentele planului de media. 


Obiectivele de publicitate 
(materialele si cerintele creative specifice campaniei) 


Obiectivele de media sunt de regulă răspunsuri la întrebarea: Ce 
încercăm să obţinem în urma campaniei publicitare? 

Obiectivele de media provin direct din obiectivele de publicitate, care 
derivă la rândul lor din obiectivele de marketing ale mărcii/companiei 
producătoare. Publicitatea şi procesul de expunere a mesajului publicitar prin 
media sunt parte integrantă a procesului de marketing reprezentând 
promovarea produsului. Primul scop al marketingului este de a creşte 
vânzările şi, implicit, profitul, iar obiectivele de marketing fac referire la 
domeniile în care acesta se implică: preţ, promovare, distribuţie, produs; ele 
trebuie să fie definite şi cuantificabile. Obiectivele de media sunt, la rândul 
lor, cuantificabile şi în funcţie de mărimea lor se stabileşte şi mărimea 
bugetului necesar îndeplinirii obiectivelor de marketing. 

Unul dintre primele elemente avute în vedere este relaţia intrinsecă 
dintre profilul psihologic al publicului-tintá şi tipul de media pe care acesta il 
consumă. 

Elementul esenţial al fiecărui vehicul media (publicaţie, post TV) este 
acela că prin întreg conţinutul editorial, ca şi prin modul în care se raportează 
la realitate, acesta prezintă şi reprezintă o „atitudine” faţă de viaţă, fiind 
dintr-o perspectivă micro un adevărat „individ virtual”. 

Printre consideraţiile de comunicare esenţiale care sunt avute în 
vedere în selectarea media se au în vedere elemente precum predispoziția 
atitudinală a audienței (de exemplu, tinerii sunt predispusi să asculte radioul 
şi să se uite la televizor decât să citească), adecvarea atributelor mediului la 
cele ale mesajului (de exemplu, cititorul unei reviste pentru bărbaţi adulţi 
este într-o mai mare măsură deschis către o viziune clasică şi conformistă 
decât cel al unei reviste pentru tineret), efectul sinergic al canalelor media 
etc. În special acesta din urmă este urmărit cu preponderență. Publicitarii 
caută combinaţii media care să determine un efect de comunicare mai mare 
decât al sumei media privite individual. Un producător de automobile va 
folosi outdoor pentru a îmbunătăţi cunoaşterea mărcii, reviste pentru detalii 
de produs, cotidiane pentru adresele reprezentantelor şi preţuri şi 
televiziunea pentru demonstraţii şi imagine. 


Consumatorul media alege acea ,atitudine" faţă de viaţă în momentul 
în care cumpără ziarul sau deschide televizorul pe un anume post de 
televiziune pentru a viziona un anumit program. Identificarea dintre 
consumator şi media se face la un nivel psihologic intim, pe baza unor 
elemente care sunt apropiate (limbaj, aspirații, elemente culturale etc.). 

Dacă obiectivele de comunicare, modul în care este realizată reclama, 
elementele creative din mesaj contrazic sau sunt diferite faţă de această 
„atitudine” a canalului de comunicare, atunci consumatorul nu va percepe 
reclama în mod pozitiv. 

De asemenea, consumatorul media „consumă” fiecare tip de media 
într-o manieră diferită: ziare pentru a afla rapid informaţii, selectându-le doar 
pe cele interesante, reviste pentru articole mai ample, acordând mai mult 
timp lecturii etc. Fiecare mediu necesită un tip anume de predispozitie a 
consumatorului. 

Selectarea vehiculelor media în conformitate cu tipologia mesajului 
publicitar asigură nu numai atingerea corectă a audienței, ci şi folosirea 
acestora pentru a adăuga mărcii elemente de percepţie pozitive. 


Caracteristicile grupului-tintà 


Grupul-tintá este răspunsul la întrebarea: Către cine trebuie 
directionatá campania de publicitate? 

Descrierea grupului-tintá este fundamentală pentru construcţia media 
planului, specialistul de media trebuind să înţeleagă în amănunt structura 
auditoriului fiecărui mediu şi cum se comportă acesta faţă de fiecare mediu 
în parte. În funcţie de caracteristicile socio-demografice ale grupului-ţintă, 
acesta poate identifica vehiculele media prin care ajunge la grupul-ţintă în 
modul cel mai economic şi mai eficient. 

Cel mai important aspect al unui vehicul media din punctul de vedere 
al comunicării publicitare este audiența sa (fiecare atrăgând în mod diferit 
consumatorii în funcţie de diverse caracteristici). Numărul persoanelor atinse 
de un anumit vehicul media şi apoi selectivitatea mediului către un anumit 
consumator sunt de importanţă majoră pentru realizarea media planului, 
având legătură directă cu strategia de marketing. A comunica pentru un 
anumit produs înseamnă a şti pentru câte persoane trebuie comunicat 
(universul media) şi cât de mult. 

Grupul-ţintă este important şi prin presiunea pe care dimensiunea lui o 
exercită asupra bugetului de media, atât din punctul de vedere al acoperirii, 


cát si din punctul de vedere al frecventei (numárul de expuneri necesar 
pentru fiecare individ). Din perspectiva acoperirii, cu cát grupul-tintá vizat de 
campanie este mai larg (mai multe tipologii si, in consecintá, o diversitate 
mai mare de consum media), cu atât vor trebui alese mai multe vehicule 
media sau mai multe programe pentru a putea transmite acelasi mesaj 
tuturor indivizilor care compun audienta. Acesta este unul din punctele în 
care specialistul de media intervine esenţial în a identifica un număr cât mai 
mic dintre aceste canale cu care se poate acoperi cât mai bine grupul-tintá. 
Este, de altfel, unul din modurile în care se pot face economii importante. Din 
perspectiva frecvenţei, presiunea asupra bugetului va fi de atâtea ori mai 
mare de câte ori trebuie atins grupul-tintá, datorită faptului că raportul faţă 
de acoperire este unul de multiplicare. 

Grupul-ţintă al campaniei este definit în funcţie de două criterii 
specifice, care generează, fiecare, câte un set de opţiuni media: (a) contactul 
cu produsul şi (b) parametrii socio-demografici. 

a) Tipul contactului publicului consumator cu produsul va caracteriza şi 
tipul de comunicare care trebuie folosit (efortul media care trebuie făcut, din 
care rezultă nivelul investiţiei media), în aşa fel, încât în urma campaniei, 
consumatorul să cumpere efectiv produsul. Astfel: 


Contactul cu produsul Media 


Consumatori ai produsului (loiali Se aminteşte de existenţa 
sau ocazionali) produsului unor persoane 
obişnuite cu acesta; efortul 
media este mediu spre mic 


Consumatori de produse După ce se înţelege de ce nu este 

aparţinând categoriei din care folosit acest produs, se comunică 

face parte produsul existenţa sa pe piaţă; efort media 
mediu 

Consumatori de produse Se aminteşte în mod repetat de 

aparţinând competiţiei existenţa produsului ca opţiune 


faţă de cele ale concurenţei; 
efort media mare 
Trebuie prezentate beneficiile 


Persoane care nu consumă produselor sau consumului în 
produsul sau categoria de cadrul categoriei; mesajul 
produse trebuie să fie comunicat de mai 


multe ori, până când va declanşa 
încercarea produsului; efort 
media foarte mare 


Consumatori ocazionali care au 

predilectie spre cumpárarea Identic cu situaţia anterioară; 
altor produse decât cel efort media mare 

considerat 


b) Parametrii socio-demografici şi psihografici ai audienței. Fiecare 
profil socio-demografic al audienței se traduce în obiceiuri specifice de 
consum media, care diferă între ele, adesea radical. Obiceiurile de consum 
media ale consumatorilor devin, astfel, esenţiale în alegerea canalelor de 
comunicare. Identificarea lor înseamnă plasarea eficientă a banilor clientului 
sau, în caz contrar, cheltuieli nejustificate. În planificarea media cel mai 
important este setul de criterii socio-demografice, cele psihografice fiind 
legate mai mult de zona de creaţie a mesajului publicitar. 

Setul de criterii socio-demografice prin care se defineşte structura 
populaţiei unei ţări cuprinde: 

— regiunea geografică - de exemplu, în mediul rural există o cerere 
mai mare de îngrăşăminte, fertilizatori, credite pentru terenuri, automobile 
încăpătoare, unelte şi scule, seminţe etc., faţă de mediul urban, în care se 
cer automobile mici, de oraş sau luxoase, produse alimentare semipreparate, 
îmbrăcăminte în ton cu moda, mijloace de distracţie, baruri, discoteci, credite 
pentru case etc. Pe de altă parte, mediul rural este acoperit mediatic de 
presa locală, de posturi TV cu acoperire naţională, în timp ce mediul urban de 
presa naţională; urbanul beneficiază de un set mai mare de opţiuni TV, prin 
conectarea la reţelele de cablu, publicaţii ale oraşului respectiv, radiouri 
locale etc. Publicaţiile locale sunt mai citite în zonele de origine decât 
publicaţiile naţionale, ele acordând spaţii ample reportajelor şi ştirilor zonale; 
regiunea geografică poate prezenta emisiuni şi publicaţii în limba grupurilor 
etnice etc. 

— sexul - de exemplu, femeile caută mai mult produse vestimentar, 
produse de îngrijire, produse casnice etc., în timp ce bărbaţii caută 
automobile, produse electrocasnice, calculatoare, articole sportive, 
electronice, băuturi alcoolice etc. Ele citesc publicații adresate in special 
femeilor, urmăresc programe TV specializate (filme, telenovele etc.), în timp 
ce bărbații consumă mai mult ştiri, transmisiuni sportive, publicații 
specializate auto, financiare, sportive etc.; 

— vârsta - copiii cumpără dulciuri si jucării, adolescenții calculatoare, 
muzică, îmbrăcăminte sport, articole sportive, concerte, băuturi răcoritoare, 
adulții bunuri de folosință îndelungată, servicii de turism, automobile etc.; 


— veniturile - persoanele cu venituri ridicate si, de multe ori, implicate 
in afaceri vor citi mai degrabá publicatii de specialitate sau de afaceri, vor 
asculta posturi de radio in timp ce se deplaseazá cu automobilul; timpul 
alocat televiziunii se scurtează, însemnând în special urmărirea ştirilor sau 
chiar a rezumatelor din ştirile televizate; 

— profesia; 

— educația; 

— clasa socială. 

Fiecare dintre aceste categorii sau combinaţii de categorii (de exemplu, 
femeile din mediul urban) reprezintă o piaţă în sine. Fiecare ţară are o 
structură a populaţiei specifică, ce conferă implicit dimensiuni diferite 
pieţelor de consum. În procesul de marketing, aceasta se traduce într-o altă 
structură a profitului, ceea ce conduce la acţiuni diferite atât din partea 
producătorului, cât şi din partea agenţiei de media. Dacă, de exemplu, 
producătorul are distribuţie la nivel urban, atunci implicit activitatea de 
media se va adresa doar zonelor urbane, iar comunicarea mesajelor se va 
îndrepta cu precădere către populaţia urbană. 


Factorul geografic 


Factorul geografic este răspunsul la întrebarea: Care sunt ariile 
geografice care trebuie acoperite prin campania publicitară? 

Distribuţia geografică a produsului dictează, implicit, şi mărimea 
bugetului, iar influenţele asupra campaniei media sunt majore şi trebuie luate 
în considerare. În mod evident, zonele de aglomerări urbane reprezintă un 
potenţial mare de vânzare şi aici se va concentra şi distribuţia produsului. 
Zonele urbane mari sunt acoperite de televiziunile cu acoperire naţională, 
însă, când discutăm şi despre alte tipuri de media (presă, outdoor etc.), 
fiecare dintre zonele acestea va prezenta alte caracteristici. În unele zone 
sunt mai importante media locale, în altele obiceiurile de consum se 
îndreaptă către media cu acoperire naţională. Ca element de diferenţiere, 
este evident că zonele puternic dezvoltate industrial sunt mai conectate la 
presa naţională, pentru că nevoile lor economice presupun contacte mai 
intense cu restul ţării. 

Tendinţa actuală este spre construcţia de planuri de media cu două 
componente: naţională şi adiacentă (locală - atunci când este cazul sau când 
bugetul o permite). Adeseori, însă, componenta locală joacă un rol mai 
important decât cea naţională, existând situaţii când mesajul se adresează 


numai unei regiuni sau, aşa cum se întâmplă vara, doar anumitor regiuni 
turistice (staţiuni montane, litoral - o excelentă piaţă de desfacere pentru 
câteva milioane de persoane care se află în concediu). 

De obicei, ariile geografice sunt identice cu zonele teritoriale de 
distribuţie a produsului. 


Distribuţie Ef 
Distributie la nivel national Fo 
Distributie la nivel de regiune M 
Distribuţie locală (pe arie N 


Bugetul de media al mărcii. Raportul activitate/frecventá/acoperire 


Este răspunsul la întrebarea: Cum să distribui cât mai bine bugetul aflat 
la dispoziţie pentru ca o campanie media să fie cât mai eficientă? 

Împărţirea pe faze a bugetului în funcţie de activităţile prezentate în 
planul de activităţi este o altă etapă deosebit de importantă. 

Primul pas se face luând în considerare trei factori importanţi: (1) 
acoperirea (reach), (2) frecvenţa (frequency) şi (3) continuitatea (prin 
continuitate înțelegând durata neîntreruptă a unei campanii). Doar marii 
anuntátori îşi pot permite să se concentreze în acelaşi timp pe toti aceşti trei 
factori şi vor încerca, în consecinţă, să-şi împartă banii cât mai eficient. 

Acoperirea şi frecvenţa fac referinţă la câte persoane din publicul-tintá 
vor vedea mesajul şi de câte ori în intervalele temporale stabilite. 

Acoperirea reprezintă numărul de persoane diferite care intră cel puţin 
o dată în contact cu mesajul publicitar. Se exprimă de obicei în procente din 
grupul-tintá. 

Frecventa aratá de cáte ori audienta este expusá ín medie unui mesaj 
(se exprimă de obicei pe o perioadă de patru săptămâni). 

Pe măsură ce publicitatea se dezvoltă, mesajele publicitare (spoturi, 
machete de presă etc.) conţin mai multă informaţie, iar media sunt mai 
aglomerate. În decursul timpului, experţii media au devenit tot mai interesaţi 
de „comunicarea eficientă”, aceasta reprezentând gradul de la care un 
individ înţelege mesajul publicitar şi şi-l poate aminti în întregime. Pentru a 


másura gradul de comunicare fatá de numárul de expuneri ín media se 
utilizează indicatori ca acoperirea efectivă şi frecvenţa efectivă. 

Acoperirea efectivă este valoarea minimă a acoperirii de la care 
obiectivele de marketing au cele mai mari şanse să fie îndeplinite; ţine cont 
în principal de numărul de persoane care trebuie să intre în contact cu 
mesajul la frecvenţa efectivă în aşa fel încât obiectivele de vânzare să fie 
îndeplinite. 

Frecvența efectivă reprezintă de câte ori în medie trebuie ca publicul- 
ţintă să intre în contact cu mesajul publicitar pentru ca acesta să devină 
eficient (publicul să reacționeze în sensul achiziţionării produsului sau să aibă 
reacţia dorită în urma receptării mesajului). 

În timp ce pentru canalele media frecvenţa constituie mai degrabă un 
indicator al loialității, pentru agenţia de publicitate ea reprezintă o măsură a 
numărului de expuneri la mesajul publicitar. Se consideră că pentru a obţine 
un impact semnificativ asupra vânzărilor este nevoie ca indivizii să vadă o 
reclamă de mai multe ori. Cât de des trebuie să se întâmple acest lucru 
pentru a creşte vânzările unui produs şi unde trebuie să se oprească 
expunerea publicitară pentru a nu declanşa efecte secundare (plictiseală, 
iritare, respingerea produsului etc.) sunt aspecte extrem de complexe, pe 
care anuntátorii şi agenţiile de publicitate încearcă să le ţină sub control prin 
atingerea unui echilibru optim între acoperire şi frecvenţă. Studiile arată că 
un mesaj publicitar devine optim eficient atunci când consumatorul intră în 
contact cu acesta de trei ori (frecvenţa efectivă este peste trei). Rezultatele 
experimentelor arată că limita maximă a atenţiei este atinsă după al doilea 
contact cu mesajul, în timp ce cantitatea de informaţie preluată este maximă 
după al treilea contact. O dată cu cea de-a treia expunere se constată 
scăderea interesului şi reducerea volumului de informaţie memorat. 

Acoperirea, frecvenţa şi continuitatea trebuie echilibrate ţinând cont de 
mărimea bugetului, care cel mai adesea este fix, şi de obiectivele principale 
ale campaniei. 

Specialiştii ^de media consideră că „acoperirea informează 
(cumpărătorul), dar frecvenţa expunerii vinde (produsul)”. Se spune, de 
asemenea, că nici un buget nu este suficient de mare pentru a îndeplini 
complet toate obiectivele media ale unei mărci. Balansul între frecvenţă şi 
acoperire este singurul asupra căruia se poate acţiona şi în situaţiile în care 
durata (lungimea) campaniei este fixă. Cu alte cuvinte, există rareori 
posibilitatea modificării duratei unei campanii de la un an la şase luni pentru 
a îndeplini obiectivele de acoperire sau frecvenţă. 


Există o relaţie directă între bugetul de media, acoperire, frecvenţă si 
perioada de activitate. Ne putem închipui bugetul ca fiind un balon format din 
trei baloane legate între ele: frecvenţă, continuitate şi acoperire. Orice 
acţiune de apăsare asupra unuia dintre ele (de exemplu, micşorarea 
frecvenţei de comunicare) are ca efect direct mărirea celorlalte două. 

În cele mai multe cazuri, media plannerii încep să construiască planul 
de media pornind de la factorul frecvenţă. Aceasta se datorează faptului că 
frecvenţa este un factor determinant pentru influențarea consumatorilor; 
este nevoie de mai multe expuneri pentru a convinge un individ din grupul- 
ţintă să cumpere produsul. Putem, deci, considera balansul frecventá/ 
acoperire şi ca pe un număr total de expuneri care pot fi cumpărate în 
limitele bugetului aflat la dispoziţie. 

De exemplu, dacă avem un buget cu care se pot achiziţiona 1.000.000 
de expuneri, de câte ori se măreşte numărul de expuneri pe individ se 
micşorează numărul de persoane atinse: 

5 expuneri x 200.000 persoane = 1.000.000 expuneri 

4 expuneri x 250.000 persoane = 1.000.000 expuneri 

2 expuneri x 500.000 persoane = 1.000.000 expuneri 

Vom exemplifica pe câteva tipuri de campanii relaţiile dintre obiectivele 
de media şi aceşti parametri. 


Media în publicitate 179 
Plan 1: buget 500.000 $ 


Plan 2: buget 500.000 $ Plan 3: buget 500.000 $ 


Acoperire Frecventá Activitate Acoperire Frecventá Activitate Acoperire 
Frecventá Activitate 


Strategie: obţinerea unei acoperiri cát mai mari pe întreaga perioadă a 
anului. Frecvența nu este esenţială atât timp cât se ating cât mai multe 


persoane. 


Exemple de produse: produsele de larg consum cu preţ mic de 
achiziţie, cu proces de decizie de cumpărare scurt sau ciclu de viaţă mic etc. 


Strategie: campanie scurtă, puternică, cu obiectivul atingerii unui 
număr relativ mic de persoane de cât mai multe ori posibil. 


Exemple de produse: televizoare performante, vacante, produse cu 
proces lung de decizie de cumpărare sau produse cu ciclu lung de viaţă în 


gospodărie şi care au sezonalitate de achiziţie în timpul anului etc. 


Strategie: campanie continuă cu scopul atingerii publiculuitintá de cât 
mai multe ori. 


Exemple de produse: bijuterii de lux, produse fără sezonalitate, dar cu 
efort mare de cumpărare (scumpe), care se adresează unui public limitat etc. 


Influenţa concurenţei 


Este răspunsul la întrebarea: Cum să reactionez faţă de concurenţă? 


Publicitatea funcţionează într-un mediu extrem de competitiv, iar 
răspunsul media depinde în mare măsură de intensitatea campaniei 
principalilor competitori. Prin planul de media nu numai că se realizează o 
campanie eficientă pentru un produs/o marcă, ci se îndeplineşte şi cerința ca 
produsul să se diferentieze de celelalte. 

Ca şi în cazul stabilirii echilibrului frecvenţă versus acoperire, în 
construirea planului se are în vedere preîntâmpinarea eventualelor efecte 
negative ale activităţii concurenţei, dacă şi atunci când se poate. O campanie 
media este mai puţin eficientă dacă se desfăşoară în acelaşi timp cu una 
pentru o marcă din aceeaşi categorie de produse. Pe de altă parte, efortul 
media necesar pentru a convinge şi loializa consumatorii din grupul-tintá este 
mult mai mare în cazul în care în aceeaşi perioadă se desfăşoară campanii 
similare pentru produse aflate în competiţie directă. 


Influenţa caracteristicilor produselor 


Este răspunsul la întrebarea: Cum influenţează caracteristicile 
produsului campania de media? 

Caracteristicile produsului ce trebuie comunicat influenţează diferit 
obiectivele de media care trebuie atinse. Fiecare dintre caracteristicile 
prezentate în continuare se poate aplica individual produselor existente pe 
piaţă, dar, în acelaşi timp, în stabilirea strategiilor media se iau în considerare 
combinaţii ale acestor caracteristici. Specialistul de media trebuie să decidă 
asupra celor care primează şi care vor da tendinţa generală de comunicare. 


Contactul cu produsul Media 
Consumatori ai Frecventá minimă, 
Consumatori de produse 
H A ` iai Ainm namnen Eae s 
Consumatori de produse Frecventá mare, 
Persoane care nu Frecventá foarte mare - 
[Lanna aam X aec eaa e ac eX muc iaai niaba 
Consumatori  ocazionali 
Lanna miiu mea slilaatia PEN D -—— ui manara 
Aria de distributie Acoperire raportată la 
Distribuție la nivel Acoperire mare 
Distribuție la nivel Acoperire medie 
Distribuție locală (pe Acoperire mică 


Planificarea temporală 


Este răspunsul la întrebarea: Când trebuie planificată publicitatea (care 
sunt etapele şi durata campaniei)? 

În planificarea temporală se ţine seama în principal de ciclul de consum 
al produsului (o zi, o săptămână, un an etc.), dacă produsul este sezonier sau 
dacă există perioade în decursul anului în care produsul se achiziţionează cu 
predilecție. 

Obiectivele temporale stabilesc, în linii mari, în ce perioadă a anului şi 
pentru cât timp se va face publicitate produsului. În media, ele sunt denumite 
generic perioade de activitate. 

Factorii care influenţează cel mai puternic perioadele de activitate sunt: 

a) anul din viaţa mărcii în care se face reclamă pentru produs - de 
exemplu, dacă marca tocmai se lansează, campania se concentrează asupra 
informării si crcării notorietății, dacă se află în primul an de existenţă - 
asupra creşterii gradului de încercare a produsului. Dacă marca se află în 
primii ani după lansare, se urmăreşte trecerea de la distribuţia pe câteva 
regiuni la distribuţie naţională, dacă se află în al cincilea an - pe consolidarea 
poziţiei pe piaţă împreună cu încercarea de creştere a consumului etc.; 

b) sezonalitatea şi ciclul de cumpărare - unele produse se cumpără în 
special în anumite perioade (de exemplu, berea în special vara), altele 
săptămânal (cafea, anumite alimente), altele lunar (detergenti, înălbitori de 
rufe), sezonier (îmbrăcăminte de sezon, vacante) sau o dată la mai multi ani 
(aparate de uz casnic, echipament sportiv) etc.; 

c) categoria şi evoluţia mărcii în cadrul categoriei: istoria categoriei 
respective de produse, consumul în categorie, stabilitatea sau instabilitatea 
produselor din categorie, numărul de mărci concurente etc. 


Momentul în viata Media 
Acoperire mare (cât mai multe 
Introducerea pepersoane din publicul-ţintă trebuie să 


Mentinerea/ Acoperire moderatá; se 
sustinerea pozitieistabilesc tinte lunare de acoperire; 
Stimularea/ 


cresterea notorietății Mărirea acoperirii; mărirea 


Acoperire si frecvenţă puţin 
z E 


Este considerată în general la 


Prevenirea 
Sezonalitat 
aa ci _riclul da Artivităti madia 
" Sezonalitat 
la A — lum Lu Ta : = 


Efort media concentrat şi în medii 


: Li Im ultinla imnlicâna ci _—danartamantul da 
Ciclul de Activitate în timpul ciclului de 


In funcție de obiectivele de 


Mali eSri ma srlratina ea masta NEN atinar xAA 


Evolutia márcii ín categorie Media 

Categorii noi de produse sau categorii de 
produse în creştere rapidă; Adresabilitate către Acope 
Acope 


Lansare de nou produs; Produs aparţinând 
unei categorii nesemnificative valoric pentru Frecv 
Produs CURPSCUE, cu cea mai mare cotă de 

Calendarul campaniei se realizează prin adaptarea mesajului la fiecare 
vehicul media, în funcţie de buget şi de ceilalţi parametri stabiliţi. 

În cazul revistelor, se vor alege tipul reclamei (color sau alb-negru), 
formatul reclamei (pagină întreagă, jumătate de pagină, sfert sau alt tip de 
modul etc.), ce secţiune a revistei este mai indicată pentru reclamă (de 
exemplu, pentru produse alimentare secţiunea culinară din cadrul revistelor 
de femei), în ce luni se va cumpăra reclama (pentru lunare) sau câte 
săptămâni din an (pentru săptămânale) şi în care dintre ele. Acelaşi procedeu 
se respectă şi pentru cotidiane. 

În cazul televiziunii, este foarte importantă identificarea programelor 
care se adresează cel mai bine grupului-tintá. Fiecare post TV care se 
potriveşte trebuie identificat şi în cadrul său se aleg programele în funcţie de 
nivelul lor de audienţă. În funcţie de programul ales se stabilesc, de 
asemenea, ora, ziua şi costul (ţinând seama de lungimea spaţiului publicitar). 


Media planul cuprinde si toate detaliile legate de costuri pentru fiecare 
unitate media achiziționată. 


Marketingul direct 


Marketingul direct este unul dintre instrumentele specifice ale 
activităţii de promovare ale unei mărci, folosit adesea ca element de sprijin 
într-o campanie de comunicare clasică, dar şi ca modalitate independentă de 
comunicare. 

AMA (American Marketing Association) defineşte marketingul direct ca 
fiind „un sistem interactiv de marketing, care utilizează unul sau mai multe 
mijloace de comunicare pentru a obţine un răspuns măsurabil, ce poate 
duce, în anumite cazuri, până la achiziţie” (Baker, 1998). 

Câteva elemente ale acestei definiţii trebuie subliniate pentru 
importanţa lor. 

Mai întâi de toate, marketingul direct este un sistem interactiv de 
marketing, prin faptul că acest demers presupune crearea unei comunicări 
bilaterale între emiţător şi receptor, între marcă/companie producătoare şi 
consumator/client. Consumatorul nu mai are doar un rol pasiv (precum în 
cazul celor mai multe dintre abordările publicitare clasice), ci participă activ 
la procesul de comunicare şi cumpărare; comunicarea nu îi mai este doar 
oferită, el merge şi singur în căutarea ei. 

Definiţia menţionează unul sau mai multe mijloace de comunicare 
pentru a sublinia că marketingul direct nu poate fi redus doar la problematica 
mijloacelor de comunicare. Mijlocul de comunicare este un instrument cu 
rolul de a transmite un mesaj şi de a primi în schimb o reacţie. Prin urmare, 
definiţia se referă la toate mijloacele de comunicare şi în special la cele care 
facilitează interactivitatea. 

Noţiunea de răspuns măsurabil particularizează în mod special 
marketingul direct. Cu deosebire în cazul acestei modalităţi de comunicare 
rezultatele pot fi şi sunt măsurate, permiţând evaluarea efectelor acesteia cu 
o mai mare precizie decât în cazul altor modalităţi clasice de publicitate. 
Rezultatele pot viza cifrele de vânzări, cotele de piaţă etc., sau cunoaşterea 
în profunzime a consumatorilor. 

Menţionarea faptului că răspunsul măsurabil poate duce, în anumite 
cazuri, până la achiziție scoate în evidenţă obiectivul esenţial al 
marketingului direct, acela de a vinde, însă nu neapărat în mod direct sau 
continuu. Rolul marketingului direct este acela de a sprijini vânzările, prin 


crearea unor relatii speciale cu consumatorii printr-un discurs personalizat si 
adaptat la context. 

Marketingul direct nu este un mijloc de comunicare în masă si nici un 
canal de distributie. Adesea se confundá marketingul direct cu vánzarea prin 
corespondenţă. Vânzarea prin corespondenţă a fost una din primele forme de 
marketing direct, însă în prezent marketingul direct acoperă o sferă mult mai 
largă şi este folosit frecvent şi de companii care nu practică vânzarea la 
distanţă. 

Printr-o definiție operațională, marketingul direct înseamnă o 
comunicare interactivă şi personalizată între marcă/compania producătoare 
şi cumpărătorul vizat sau, pur şi simplu, a ţine cont de consumatori, iar 
scopul său este unul extrem de simplu: acela de crea o relaţie apropiată cu 
aceştia. 

Marketingul direct prezintă o serie de avantaje faţă de abordările 
clasice în comunicarea publicitară. 

În primul rând, marketingul direct este foarte eficient. Poate cel mai 
important avantaj constă în costul redus al campaniilor de marketing direct în 
comparaţie cu orice alt tip de campanie publicitară. Un alt avantaj important 
al marketingului direct este capacitatea acestuia de a se adresa în mod 
precis grupurilor-tintá potentiale vizate de campanie. Datorită utilizării 
bazelor de date, este posibilă selectarea ,tintelor" prin filtrarea informaţiilor 
deţinute despre fiecare destinatar în parte. În acest fel, mesajul promoţional 
se pierde într-o proporţie mult mai mică, el ajungând într-o mai mare măsură 
unde trebuie şi când trebuie. O altă particularitate a marketingului direct o 
constituie posibilitatea personalizării mesajelor promoţionale. Prin adresarea 
individualizată (ţinând cont de caracteristicile  socio-demografice si 
psihografice ale consumatorilor conţinute în diverse baze de date), mesajul 
publicitar este mai aproape de fiecare destinatar în parte. Un alt avantaj 
important îl constituie faptul că marketingul direct îşi propune să determine o 
acţiune directă din partea consumatorilor vizati şi, în consecinţă, mesajele 
sunt construite astfel încât să determine comportamente directe. Fie că este 
vorba de lansarea de comenzi sau de oferirea de informaţii, rezultatul 
campaniilor de marketing direct este vizibil într-un timp foarte scurt de la 
declanşarea acestora. 

Una dintre formele cele mai utilizate de marketing direct o constituie 
marketingul relaţiei cu clienţii (CRM - customer relationship management). 
Marketingul relaţiei cu clienţii este procesul asistat de tehnologie prin care 
sunt colectate informaţii care permit companiilor să îşi personalizeze şi 


individualizeze relaţia cu propriii consumatori bazându-se pe cultivarea de 
relaţii de tip one-to-one. CRM este, dintr-un anumit punct de vedere, o 
întoarcere la vremurile micilor magazine de familie de la colţul străzii, când 
proprietarii magazinului cunoşteau fiecare client şi ştiau care sunt 
preferinţele acestuia. Ei aveau disponibilitatea de a-i da sfaturi şi de a-i 
recomanda anumite produse. Mai mult decât atât, de cele mai multe ori chiar 
ei erau producătorii produselor sau cunoşteau direct producătorii, oferind 
astfel cumpărătorilor o legătură directă cu aceştia. O dată cu producţia de 
masă a dispărut relaţia directă dintre consumator şi producător, iar pe rafturi 
au început să apară produse pe care consumatorii nu le cunoşteau şi în care 
nu aveau încredere. Mărcile au apărut iniţial ca instrumente de reconfirmare 
a calităţii produselor pentru consumatorii care nu mai aveau legătură directă 
cu producătorii. Anii '70 au consemnat însă supraaglomerarea pieţelor cu 
produse si mărci foarte asemănătoare, iar mărcile în sine nu mai 
reprezentau, astfel, o condiţie necesară şi suficientă pentru a le diferenţia. 
Marketingul relaţiei cu clienţii a apărut ca urmare a nevoii de a apropia din 
nou consumatorul de marcă şi are ca scop crearea unor relaţii profitabile şi 
de durată cu consumatorii, ca alternativă viabilă la mesajele mult prea 
generale trimise unei audienţe 

de masă. Acest demers încearcă să construiască relaţii, şi nu să încheie 
tranzacţii, să ofere informaţii care au valoare unică pentru consumatori pe 
baza informaţiilor pe care aceştia le-au transmis, la rândul lor, mai devreme. 

Printre avantajele CRM se numără în primul rând creşterea fidelității 
consumatorilor. Astfel, clienţii care interrelationeazá cu marca ce apelează la 
CRM sunt mai puţin susceptibili să migreze către mărcile concurente. 
Abordarea de tip CRM conduce, de asemenea, la scăderea costurilor de 
achiziţie, iar aceasta se produce deoarece este mult mai eficient pentru o 
companie să păstreze clienţii cei mai profitabili şi să dezvolte relaţia pe care 
deja o are cu ei decât să câştige clienţii care nu simt nimic deosebit pentru 
marca respectivă. Un alt avantaj îl constituie faptul că CRM poate aduce mai 
mult profit de la clienţii deja existenţi prin faptul că informaţiile despre clienţi 
oferă noi oportunităţi de afaceri pentru compania producătoare, acesteia 
fiindu-i mult mai uşor să vândă şi alte produse sau servicii conexe. 


Mijloacele de comunicare folosite în marketingul direct 


Marketingul direct apeleazá la o mare varietate de mijloace de 
comunicare, de la cele clasice până la unele neconvenţionale (la punctele de 
desfacere, prin poştă, prin telefon sau printr-o vizită a unui agent de vânzări 
etc.). 


1. Poşta 


Poşta este, incontestabil, canalul de comunicare cel mai frecvent 
utilizat în activitatea de marketing direct. 

Publicitatea prin poştă are meritul uriaş de a-şi putea demonstra 
eficienţa imediat şi de a determina obţinerea unor rezultate măsurabile. Bine 
gândită şi bine realizată, conform regulilor pe care le impune marketingul 
direct, publicitatea prin poştă este, totodată, un vector eficient de imagine 
pentru un produs/serviciu (o marcă). În combinaţie cu o campanie publicitară 
clasică (ATL, BTL etc.), poate determina o creştere considerabilă a 
randamentului întregii campanii. 

Principalul element prin care mesajul este transmis prin intermediul 
poştei este plicul. Acest plic este numit purtător, pentru a-l diferenţia de cel 
de-al doilea plic existent de regulă în interior, denumit p/ic-răspuns. 
Exteriorul majorităţii plicurilor purtătoare conţine un prim mesaj, care are 
rolul de a determina deschiderea prioritară a acestuia de către persoana care 
îl primeşte în cutia de scrisori. În interior se află elementul indispensabil - şi 
care poate fi uneori şi singurul - al publicităţii prin poştă: scrisoarea. 
Scrisoarea este cea care înlesneşte dialogul personal şi personalizat dintre 
marcă/compania producătoare şi consumator. Dacă nu există scrisoarea, nu 
putem vorbi despre o veritabilă publicitate prin poştă, ci de simpla expediere 
a unui prospect, al cărui randament nu poate fi comparat cu cel al unei 
scrisori bine realizate. Urmează apoi pliantul sau broşura. Cel mai adesea, 
prezentarea produsului oferit, demonstrarea eficienţei unui material sau a 
utilității unui serviciu sunt indispensabile şi se realizează prin intermediul 
acestor materiale. 

Elementul-răspuns, oricare ar fi acesta, constituie rezultatul firesc al 
procesului de comunicare interactivă al oricărei acţiuni de publicitate prin 
poştă. Astfel, de primirea sau neprimirea lui depinde succesul sau eşecul unei 
campanii publicitare prin poştă. În consecinţă, şi el trebuie să fie obiectul 
unei atentii deosebite. 


Plicul autoadresat faciliteazá ráspunsul potentialului client, care nu este 
nevoit să caute un plic si nici să copieze adresa. Prezenţa acestui plic este si 
ea un element care creşte semnificativ randamentul campaniei. 

Acestor elemente de bază li se pot adăuga, în funcţie de premiile 
oferite, şi alte documente. Toate testele dovedesc că, dacă prezenţa unui 
document este justificată de mesajul pe care îl conţine, el va determina 
creşterea randamentului comunicării. De exemplu, în cadrul unei campanii de 
publicitate prin poştă destinate să atragă consumatorii la un punct de 
vânzare, compania producătoare/marca oferă adesea clientului potenţial o 
invitaţie scrisă. Opţional, această invitaţie poate conferi dreptul la un bilet de 
tombolă sau la un mic cadou din partea magazinului. 


2. Presa scrisă 


Presa este al doilea mijloc de comunicare utilizat în activitatea de 
marketing direct, imediat după publicitatea prin poştă. Orice anunţ a cărui 
principală finalitate este aceea de a determina un răspuns sau comportament 
din partea consumatorilor (expedierea înapoi a unui cupon pentru răspuns, 
vizitarea unui anumit punct de vânzare, apelul telefonic sau conectarea la un 
serviciu telematic etc.) este un anunţ de tip marketing direct în presă. 

Presa reprezintă pentru marketingul direct atât un instrument de 
creare a bazelor de date cu consumatori, cât şi un suport de vânzare directă. 
Cele mai utilizate formate de prezentare sunt anunţul propriu-zis (anunţ de 
presă) şi foaia publicitară intercalată. 

Anunţul în presă este, de regulă, însoţit de un cupon sau un „talon de 
decupat”. În cazul foilor publicitare intercalate în diverse publicaţii (de regulă 
reviste), cuponul pentru răspuns din anunţul publicat în presă este înlocuit cu 
o secţiune rigidă sau chiar cu un plic autoadresat care permite expedierea 
unui cec, a unui buletin de subscriere sau a unui chestionar confidential. 
Tipărită pe o foaie de hârtie mai groasă, cu un format diferit de cel al 
suportului, un „corp străin” în cuprinsul revistei (astfel, adesea publicaţia se 
deschide automat la pagina respectivă), foaia intercalată nu trece 
neobservată şi, în consecinţă, beneficiază de o rată de lectură superioară 
oricărui alt anunţ (număr de răspunsuri de 5-10 ori mai mare decât în cazul 
unui anunţ publicat pe o pagină simplă). Un alt avantaj al foii intercalate îl 
constituie faptul că oferă posibilitatea de testare a eficienţei sale. 
Inconvenientele principale sunt reprezentate de costurile ridicate şi 
termenele lungi de realizare. 

3. Televiziunea 


Este important de remarcat faptul cá, spre deosebire de publicitatea 
clasică, cele mai adecvate ore de difuzare a unui spot de marketing direct nu 
sunt cele de maximá audientá, ci exact invers (dimineata, intre 9 si 12, dupá- 
amiaza sau noaptea dupá 23). 

În perioada de început a marketingului direct la televiziune spoturile 
erau lungi (două minute), aveau un ton didactic şi erau concepute după 
formulele utilizate în cazul publicităţii prin poştă. Experienţa a arătat însă că 
un spot TV nu este receptat şi consumat precum publicitatea prin poştă şi, 
mai ales, el nu este primit în aceleaşi condiţii. El este „impus” 
telespectatorului, care nu poate să-l evite decât ieşind din cameră sau 
schimbând canalul TV, în timp ce publicitatea prin poştă este un mijloc de 
comunicare care permite libertate totală. O scrisoare poate fi aruncată chiar 
fără a fi deschisă, ea poate fi citită în momentul ales de cititor, acesta îşi 
poate întrerupe lectura, o poate relua sau poate răspunde oricând şi dacă 
doreşte. Spoturile cu durata de două minute au provocat reacţii de 
respingere din partea telespectatorilor, obişnuiţi cu demersurile de marketing 
direct derulate prin intermediul revistelor, de o calitate mai ridicată decât 
cele televizuale, care erau adesea filme realizate cu mijloace modeste şi de 
un amatorism evident. În prezent se folosesc formate standard de un minut 
sau chiar de treizeci de secunde. 

Un aspect important în ceea ce priveşte campaniile de marketing direct 
care folosesc televiziunea îl constituie importanţa aparte care este acordată 
aspectelor logistice (scenariile trebuie bine lucrate, distribuţia actorilor 
supravegheată îndeaproape, bugetul stabilit cu precizie). În special 
implementarea unei structuri de verificare şi răspuns foarte riguroase este 
importantă (preluarea apelurilor, realizarea bazelor de date cu adresele şi 
datele demografice ale persoanelor care sună, astfel încât expedierea 
documentaţiei să poată începe imediat etc.). 


4. Radioul 


Deşi este un mijloc de comunicare flexibil şi puternic, radioul nu se 
numără încă printre canalele cele mai utilizate în marketingul direct. Aceasta 


se datorează în principal faptului că radioul nu permite utilizarea mesajelor 
lungi sau cu un bogat conţinut informaţional. Unul dintre principiile 
marketingului direct este, de altfel, „cu cât spui mai mult, cu atât vinzi mai 
mult!” („The more you tell, the more you sell"). Radioul are, însă, alte atuuri 
importante. Mai întâi, radioul este un mijloc de comunicare de sprijin. El este 
utilizat pentru a sprijini alte mijloace de comunicare, precum publicitatea prin 
poştă, televiziune sau în presă. Dacă este dificilă inserarea unui număr de 
telefon într-un spot radio, pe care adesea ascultătorii nu au cum să îl noteze 
(de exemplu, atunci când se află în automobil), menţionarea unui alt canal 
sau suport de unde consumatorul să obţină mai multe informaţii este 
comodă. 

Radioul este, apoi, un mijloc de comunicare care incită la acţiune şi 
beneficiază de o audienţă cu caracteristici psihografice sau  socio- 
demografice atractive (de exemplu, oameni de afaceri care petrec mult timp 
in automobil). 


5. Telefonul (retelele telefonice) si mijloacele de comunicare conexe 


Telefonul este unul dintre canalele frecvent utilizate in demersurile de 
marketing direct, fie ca instrument unic de comunicare si de dialog, fie în 
combinatie cu alte mijloace de comunicare, cum ar fi posta, presa sau 
televiziunea. Trebuie sá retinem faptul cá demersul de marketing direct 
realizat prin intermediul telefonului nu este acelasi lucru cu marketingul 
telefonic. 

La ora actuală, când marketingul direct apelează intens la mijloace de 
comunicare de tip multimedia, telefonul a devenit un element indispensabil 
într-o campanie de comunicare. Utilizate în combinaţie cu publicitatea 
directă, programele de marketing direct cu ajutorul telefonului determină 
frecvent creşterea eficacităţii acesteia. Telemarketingul este folosit cel mai 
frecvent în relaţia mărcii/companiei producătoare cu consumatorul final. Fie 
că este utilizat pentru a oferi informaţii, pentru a răspunde reclamatiilor sau a 
prelua comenzi, telefonul reprezintă (împreună cu calculatorul) unul dintre 
elementele de legătură indispensabile oricărei strategii de creare a fidelității 
(numărul verde de pe ambalajul produsului oferit consumatorului pentru a 
semnala diverse aspecte, pentru reclamaţii etc.). 

Cel mai important aspect în cazul unui demers de marketing direct prin 
intermediul telefonului îl constituie elaborarea mesajului, care trebuie să îşi 
dovedească eficienţa într-un interval de timp foarte scurt. Mesajul trebuie să 


demonstreze consumatorului faptul cá atributele produsului reprezintá cu 
adevărat nişte avantaje pentru el. Nu este suficientă descrierea lor, 
consumatorul trebuie să perceapă instantaneu avantajele personale pe care i 
le oferă produsul. 


Faxul 


Accelerând dispariţia telexului, faxul s-a impus în câţiva ani ca un 
mijloc de comunicare cu un puternic potenţial de utilizare atât în segmentul 
companiilor, cât şi în cel al persoanelor particulare. Faxul, spre deosebire de 
telex, permite şi transmiterea imaginilor. Caracterizându-se printr-o mare 
viteză şi flexibilitate (câteva ore sunt suficiente pentru a transmite mii de 
copii), faxul constituie mijlocul de comunicare ideal pentru mesajele 
preliminare care pregătesc, de exemplu, primirea unei documentatii clasice 
mai greoaie sau anunţarea promotiilor sau reducerilor de pret. În general, un 
mesaj transmis prin fax beneficiază de o atenţie mai mare din partea 
receptorului, spre deosebire de corespondenţă (prezenţa elementelor vizuale 
de identificare cum ar fi antetul, sigla etc., transmit un sentiment suplimentar 
de încredere). Impactul său este real, iar singurul inconvenient pentru 
utilizarea în scopurile marketingului direct constă în accesul dificil la baze de 
date valide. 


Serviciile dedicate (Minitel, Auditel etc.) 


Aceste canale de comunicare sunt dedicate şi au o răspândire mai 
restrânsă (cel mult la nivel naţional), dar beneficiază de unele avantaje reale. 
Mai întâi de toate, acestea sunt mijloace de comunicare interactive care 
permit ca informaţiile să parvină în timp util 

destinatarului. Ele sunt, de asemenea, mijloace de comunicare 
disponibile (de exemplu, Minitelul este accesibil 24 de ore din 24, iar în ceea 
ce priveşte vânzarea prin corespondenţă el îl poate informa pe utilizator 
oricând în legătură cu produsele disponibile, cu datele posibile de livrare 
etc.). Ele sunt, apoi, mijloace de comunicare capabile să transmită cantităţi 
mari de informaţii. Comparativ cu alte mijloace de publicitate, care nu oferă 
decât spaţii de prezentare limitate de formatul unei reviste sau de durata 


unui spot publicitar, Minitelul permite difuzarea unor informatii detaliate si 
complexe. 


Serviciile wireless (SMS, MMS) 


Reclamele wireless pot lua forma unor jocuri lansate de compania 
producătoare/marcă, a unor SMS-uri care transmit un mesaj publicitar sau un 
slogan. Ele pot folosi protocolul WAP sau tehnologii din cele mai noi generaţii 
şi sunt rulate pe terminale fără fir, cum ar fi telefoanele mobile şi palmtop- 
urile. Ca şi în cazul Internetului, oportunităţile de utilizare ca suport pentru 
comunicarea publicitară sunt consistente (posibilitatea că utilizatorii să 
primească mesaje cu ofertele unui restaurant direct pe telefon atunci când 
trec pe lângă localul respectiv, de exemplu). În prezent însă, cea mai 
răspândită formă de publicitate wireless este cea bazată pe SMS, întrucât 
majoritatea terminalelor de pe piaţă suportă în acest moment mesageria 
scrisă. Un avantaj important îl constituie faptul că rata de răspuns la 
reclamele SMS este de 11%, mult mai mare faţă de cea a publicităţii prin 
bannere pe Internet. Un alt avantaj este acela că SMS-ul permite o 
comunicare directă şi personalizată cu consumatorul, iar acesta îl citeşte cu 
siguranţă. Faptul că posesorii de terminale sunt cuprinşi în baze de date 
extrem de precise permite selectarea exactă a consumatorilor în funcţie de 
diverse caracteristici socio-demografice (venit, zona geografică etc.), dar şi 
după interesul sau disponibilitatea pe care le au faţă de un anumit gen de 
produs sau serviciu. Un alt avantaj major al SMS-ului îl reprezintă 
interactivitatea. O companie furnizoare de servicii wireless îşi poate antrena 
cu uşurinţă clienţii într-un joc în care aceştia să se implice, să ofere un 
feedback sau să interacţioneze între ei. Problema cea mai mare a campaniilor 
prin SMS este determinată de agresivitatea simbolică a acestei forme de 
comunicare, publicitatea prin SMS fiind percepută ca agresivă şi putând fi 
asimilată cu practicile de spam. Aceste mesaje nu sunt cerute, nu sunt dorite 
şi îi pot irita pe consumatori, de aceea companiile implicate în marketingul 
wireless nu le trimit fără a avea în prealabil permisiunea acestora. 


6. Internetul 
Internetul este unul dintre cele mai noi canale de marketing şi 


publicitate. Dar nu este numai un nou canal, ci şi un nou instrument de 
marketing. O dată cu creşterea exponențială a popularității reţelei Internet, o 


activitate din ce în ce mai profitabilă a început să fie exploatată de către un 
număr crescând de companii: publicitatea şi marketingul electronic, 
instrumente care oferă posibilitatea de a atinge un număr impresionant de 
potenţiali consumatori, cu costuri reduse. Practic, Internetul poate fi 
considerat un segment de piaţă cu „cost zero”. Indiferent că se adresează 
tuturor consumatorilor de pe Internet sau doar unui segment specific de 
consumatori (utilizatori profesionali), costul mesajului este acelaşi. 

În condiţiile în care consumatorii sunt expuşi unui număr foarte mare 
de stimuli publicitari, ei şi-au dezvoltat strategii de expunere selectivă la 
mesaje, de alocare a atenţiei etc. Astfel, s-a ajuns la situaţia în care bruiajul 
publicitar a devenit excesiv şi, de aceea, deşi cheltuielile pentru publicitate 
cresc constant, rezultatele nu cunosc aceeaşi rată de creştere. Consumatorul 
modern este confruntat cu o dublă criză, de timp şi de atenţie. Din această 
perspectivă, Internetul şi noile tehnologii sofisticate de comunicare fac 
posibilă o altă abordare, complet diferită de publicitatea tradiţională: 
marketingul cu permisiune. 

Acesta individualizează mesajul publicitar şi aduce în prim-plan 
interesele consumatorului. Oferta este diversificată astfel încât să răspundă 
cât mai fidel nevoilor unei clientele deja existente, iar strategiile de atragere 
a noilor consumatori au la bază comunicarea interactivă. Internetul este 
mediul ideal în care se poate desfăşura un astfel de proces, datorită uriaşei 
acumulări de informație, numeroaselor instrumente de interacţiune 
individuală si înlăturării barierelor geografice. Internetul permite, de 
asemenea, înregistrarea permanentă a mesajului adresat utilizatorilor, spre 
deosebire de televiziune şi radio. Internetul permite, apoi, marketingul 
personalizat, mesajele pot fi puternic individualizate în funcţie de 
consumatori. Practic, fiecare vizitator poate beneficia de propriul său mesaj, 
în funcţie de opţiunile de navigare şi de formularele completate. 

Internetul asigură, de asemenea, accesul egal al companiilor sau 
mărcilor la acelaşi spaţiu comunicational; chiar şi companiile relativ mici se 
pot prezenta la nivelul celor mai pretentioase firme. 

Unul dintre principalele avantaje ale Internetului constă în gradul ridicat 
de interactivitate pe care îl permite. in Internet interactivitatea este 
garantată de tehnologii ca World Wide Web, serviciul de poştă electronică 
etc. În sens mai larg, interactivitatea în cazul Internetului constă în faptul că 
potenţialul client poate reacţiona în timp real la oferta publicitară sau la orice 
altă informaţie publicată de către o companie în reţea. Aceasta poate la 
rândul său să intre cu aceeaşi uşurinţă în dialog cu consumatorul respectiv. 


Cu alte cuvinte, în cazul Internetului însăşi procesul de căutare a informaţiei 
este extrem de interactiv. De asemenea, este garantată posibilitatea de a 
intra într-un dialog şi de a-l întreţine. Iniţiatorul dialogului poate fi atât 
clientul potenţial, cât şi firma care face publicitate, de regulă proprietarul 
Webserver-ului. Internetul permite, deci, consumatorilor controlul si 
interacţiunea directă cu fluxul de informaţii primit, ei depăşind astfel stadiul 
de receptori pasivi presupus de canalele clasice de comunicare. Aceasta are 
două implicaţii imediate: o creştere a numărului de răspunsuri ale 
potenţialilor utilizatori - şi, deci, creşterea eficienţei activităţii de marketing - 
şi un feedback mai rapid al consumatorilor la mesajul transmis, ceea ce 
permite o măsurare mai precisă a performanţelor campaniei de marketing. 
Interactivitatea Internetului este cu atât mai importantă din perspectiva 
publicităţii cu cât potenţialii consumatori manifestă o atitudine proactivă, iar 
prin faptul că ei sunt cei care caută în mod activ informaţii despre mărci sau 
companii îşi îndepărtează barierele psihologice ridicate de regulă în calea 
publicităţii transmise de canalele clasice de comunicare. 

Un alt avantaj important al Internetului este constituit de înalta 
densitate informațională a acestuia. Tehnologiile comunicationale moderne 
permit păstrarea si transmiterea unor mari cantităţi de informaţie, 
transmiterea fiind realizată la viteze foarte mari. Pe un Web-server poate fi 
publicată o cantitate foarte mare de materiale (text, grafică, animaţie, sunet, 
video), iar volumul şi caracterul acestei informaţii depinde numai de 
proprietarul Web-serverului. De exemplu, este posibilă crearea unui catalog 
interactiv lărgit al produselor, cu descriere tehnică detaliată, ilustraţii etc., 
mult mai greu şi mai costisitor de realizat la televiziune sau în presă. Este 
posibilă, de asemenea, integrarea ultimelor noutăţi, a materialelor 
informative şi publicitare, ceea ce permite atragerea unui număr mai mare 
de consumatori şi crearea unor fluxuri de vizitatori fideli, ceea ce sporeşte 
atenţia faţă de compania şi produsele promovate. 

Un alt avantaj îl constituie posibilitátile tehnice extinse ale Internetului 
în domeniul prezentării informaţiei. Specificul multimedia al Internetului 
permite schimbul de informaţii sub forme foarte diverse. Materialele 
informaţionale şi publicitare pot fi prezentate sub formă de text, grafică, 
animaţie, sunet, video sau într-o combinaţie a acestora. Utilizarea graficii şi 
animației sporesc considerabil eficienţa materialelor publicitare. 


O altă particularitate a Internetului este simplitatea menținerii 
actualitátii informaţiei publicate pe Web. În Internet actualizarea informaţiilor 
poate fi făcută, practic, în timp real. Acest avantaj este susţinut şi de faptul 
că menţinerea caracterului de actualitate costă mult mai puţin decât în cazul 
altor canale de comunicare (de pildă, unul dintre neajunsurile unor canale 
precum presa scrisă şi audiovizuală constă în faptul că în cazul acestora este 
foarte dificil de susţinut actualitatea informaţiei sau aceasta costă foarte 
mult, de exemplu fabricarea unui nou spot etc.) 

Utilizatorii se aşteaptă ca informaţia publicată pe Internet să fie 
operativă, dinamică şi actuală. Acest fapt este foarte important, deoarece 
sporeşte încrederea în informaţia expusă. Cu cât actualizarea unui web site 
este mai rară, cu atât vizitatorii îşi pierd interesul faţă de informaţiile 
cuprinse în acesta. Dar atunci când compania publică în mod regulat noutăţi 
şi reînnoieşte periodic informaţia despre mărci, caracteristicile acestora, 
preţuri etc., va obţine atât un flux de vizitatori, cât şi de „re-vizitatori”. 

Un alt avantaj este constituit de o altă particularitate a Internetului - 
viteza mare de difuzare a informației. Această particularitate a reţelei se 
datorează tehnologiilor performante de transmitere a datelor, care permit 
transmiterea unui volum mare de informaţie într-un timp foarte scurt şi la un 
preţ scăzut. Din această perspectivă, Internetul este o excelentă alternativă 
pentru fax, telefon etc. De asemenea, distribuirea materialelor de tipul 
comunicatelor de presă, al noutátilor, anunţurilor, direct-mailului etc., se 
efectuează foarte rapid. 

În această direcţie, Internetul oferă posibilitatea primirii informaţiei 
statistice practic în timp real. Una dintre problemele logistice importante ale 
unei campanii publicitare şi în special a activităţilor de marketing direct o 
constituie dificultatea procurării datelor statistice relevante rezultate în urma 
campaniei pentru analiza acestora în vederea optimizării comunicării. În cazul 
Internetului, însă, datele despre reacţia la un anumit anunţ publicitar sunt 
mult mai simplu de obţinut. De exemplu, prin utilizarea bannerelor 
publicitare se poate determina aproape exact câte persoane le-au văzut sau 
au reacţionat la acestea prin click. La fel se pot urmări acţiunile ulterioare ale 
fiecăruia dintre vizitatori. De exemplu, care dintre paginile site-ului a fost 
vizitată prima, cât timp s-a stat la fiecare; astfel, se poate afla care dintre 
informaţiile expuse este cea mai solicitată de către vizitatori. Cu ajutorul 
Internetului se pot apoi testa diverse oferte publicitare, urmărind reacţia 
determinată de fiecare dintre acestea, ceea ce permite ajustarea în timp util 
a campaniei publicitare. 


Urmátorul aspect deosebit de important pentru realizarea campaniilor 
publicitare prin intermediul Internetului este posibilitatea focalizării efectului 
publicității asupra unui anumit segment de consumatori. Această 
particularitate implică eficientizarea comunicării atât din perspectiva 
segmentării şi targetării precise a consumatorilor, cât şi din cea a costurilor 
(alocarea precisă a resurselor în funcţie de particularitátile socio-demografice 
şi psihografice a consumatorilor). Focalizarea eforturilor publicitare asupra 
segmentelor de consumatori este realizată prin intermediul diverselor 
instrumente specifice Internetului (de exemplu, sistemul de schimb bannere 
permite focalizarea campaniei publicitare după criterii geografice, tematice 
etc.). O particularitate a Internetului este aceea că acest mediu de 
comunicare este utilizat de consumatori cu caracteristici mult mai uniforme şi 
mai asemănătoare decât în cazul unor canale de comunicare clasice (de pildă 
televiziunea). Putem spune că în cazul acestuia audientele sunt mult mai 
puţin fragmentate. De asemenea, utilizatorii Internetului au anumite 
caracteristici care îi fac foarte atractivi pentru campaniile de comunicare 
(tineri, venituri peste medie, consumatori în egală măsură individuali şi 
corporativi, deschişi către nou, dispuşi să adopte cu uşurinţă noi produse). 


Instrumente utilizate pentru publicitatea prin Internet 


Web site-ul 

Marketingul unui site urmăreşte să-l facă cunoscut şi, mai ales, să-i 
determine pe consumatorii potenţiali să-l viziteze şi să adopte un 
comportament de achiziţie. O particularitate a marketingului prin Internet 
prin intermediul unui site este faptul că acordă o importanţă ridicată 
metodelor şi tehnicilor prin care consumatorii sunt încurajați să revină. 

Deşi prin intermediul Internetului mărcile pot fi aduse în contact cu 
foarte mulţi consumatori, faptul că procesul de căutare a informaţiei este 
declanşat chiar de către aceştia presupune un efort suplimentar din partea 
realizatorilor site-ului pentru a-i creşte atractivitatea. Pentru a găsi ceva pe 
Web utilizatorii folosesc anumite modalităţi de căutare a informaţiei şi, mai 
ales, se aşteaptă să găsească lucrul dorit. Dacă nu-l găsesc, presupun în mod 
firesc că el nu există pe Internet si, deci, nu are acelaşi prestigiu precum 
altele. De aceea, de o importanţă foarte mare este anticiparea modalitátilor 
de căutare la care apelează consumatorii pentru a ajunge cât mai uşor la un 
site. Majoritatea consumatorilor ajung la un site datorită activităţilor clasice 
de marketing şi comunicare ale mărcii şi, de aceea, sincronizarea şi 


armonizarea cu activitátile prin intermediul Internetului sunt esentiale. Unul 
dintre obiectivele cele mai importante care sunt urmárite in cazul unui site 
este ca acesta sá determine un aflux cát mai mare de vizitatori (trafic) si, mai 
ales, implicarea; in consecintá, un feedback cát mai puternic din partea 
acestora (liste de discutii, forumuri, chat-uri etc.). 


Marketingul direct 193 


Componentele clasice ale unui site sunt de regulá elemente grafice 
(filme, fotografii, grafice animate) si sonore (melodii, sunete). La acestea se 
adaugă diverse aplicaţii care fac site-ul să arate mai atrăgător şi, totodată, să 
se încarce mai rapid. 

O atenţie aparte este acordată actualizării site-ului. Acesta trebuie 
împrospătat, înfrumusețat şi păstrat permanent la zi. Actualizarea e la fel de 
importantă ca şi realizarea lui, conţinutul este cel care atrage şi determină 
revenirea, iar pentru a reveni utilizatorii trebuie să aibă motive. 


Conţinutul site-ului 

Conţinutul unui site este elementul său cel mai important, pentru că 
acesta este cel care atrage utilizatorii şi-i determină să revină. Conţinutul în 
sine al unui site este cea mai bună metodă de promovare. Dacă nu există un 
conţinut interesant şi atractiv, utilizatorii nu au nici un motiv să viziteze site- 
ul sau, dacă l-au vizitat o dată, să revină. 

Cele mai reprezentative elemente ale conţinutului unui site sunt: 
textele, graficele, graficele animate, filmele, melodiile, sunetele, elementele 
multimedia, script-urile Java, programele şi bazele de date. 

Textul este cea mai simplă modalitate de a prezenta informaţie. 
Deoarece citirea online este mai dificilă decât citirea în format tipărit, textele 
online au câteva particularităţi: se folosesc propoziţii scurte, se folosesc liste 
cu semne distinctive în faţă, blocurile de text sunt fragmentate în aşa fel 
încât să permită parcurgerea mai comodă, informaţia este prezentată sub 
formă de module, de regulă independente unul faţă de celălalt etc. 

Graficele (desenele) reprezintă o altă componentă importantă a unui 
site. Ele trebuie să arate profesional şi, de regulă, sunt folosite numai dacă 
acest lucru este cu adevărat necesar, deoarece un grafic se încarcă mai greu 
decât alte elemente şi există astfel riscul ca vizitatorii să se plictisească şi să 
renunţe. 


Graficele animate atrag într-o mai mare măsură atenţia utilizatorilor, 
deoarece privirea este atrasă mai puternic de lucrurile în mişcare. Totuşi, ele 
sunt folosite doar pentru a atrage atenţia asupra lucrurilor cele mai 
importante de pe site - altfel, există riscul ca utilizatorul să fie direcționat 
către lucruri minore. 

Imaginile video se folosesc de regulă în cazul în care celelalte formate 
nu pot explica suficient ceea ce se doreşte a fi transmis şi ele sunt evitate 
pentru că măresc mult timpul de încărcare de pe serverul-sursă. 

Sunetul este o altă componentă importantă a unui site. Se poate utiliza 
o gamă largă de înregistrări, de la conferinţe de vânzări sau cursuri până la 
muzica ambientală. Ca şi imaginile video, fişierele sunet se încarcă mai greu 
şi măresc timpul de acces, de aceea, se folosesc cu atenţie. 

Multimedia este modalitatea prin care se folosesc toate componentele 
enumerate mai sus pentru a transmite un mesaj. Tehnologia utilizării acestui 
tip de componentă cunoaşte cea mai mare dezvoltare, deoarece este 
modalitatea cea mai convingătoare de comunicare. Timpii de încărcare a 
fişierelor multimedia scad din ce în ce mai mult, pe măsura apariţiei soft- 
urilor specializate. 


Scripturile Java sunt o altă componentă. Java este un limbaj de 
programare care poate fi înţeles de majoritatea calculatoarelor celor care 
folosesc Internetul (el este funcţional atât pe sisteme tip PC, cât şi Macintosh 
şi UNIX). În acest limbaj se pot realiza site-uri mai bogate în facilităţi animate 
şi proprietăţi de proiectare. 

Programele sunt elementele care individualizează cel mai puternic un 
site; ele interacționează cu utilizatorii, făcând posibile acţiuni precum 
numărarea accesărilor, trimiterea automată de e-mail-uri, comenzile online 
etc. Aceste soft-uri se pot realiza în diferite limbaje de programare. 

Bazele de date sunt folosite prin intermediul soft-urilor specializate 
pentru a-i atrage pe cei care doresc să se informeze asupra unor anumite 
aspecte dedicate. Într-o bază de date este foarte uşor de căutat şi, totodată, 
aceasta poate fi modificată în funcţie de ultimele noutăţi, dar această 
componentă este mai dificil de adăugat unei pagini Web. 

Componentele unui site se folosesc numai în măsura în care ele sunt 
necesare; altfel, aglomerarea lor poate îngreuna încărcarea site-ului şi, deşi 
el este atractiv, poate deveni inutilizabil. Organizarea paginii Web este 
realizată astfel încât să faciliteze confortul cognitiv al utilizatorilor; de aceea, 
site-ul este realizat ţinând seama de felul în care aceştia gândesc şi îşi 


structurează informaţiile din punct de vedere cognitiv. Navigarea în site 
trebuie să se facă într-un mod cât mai uşor, de regulă prin intermediul unor 
elemente ajutătoare: butoane, semne etc. 


Paginile Web de tip baze de date 

Paginile Web de tip baze de date sunt cele care conţin titluri, cuprinsuri 
sau legături. Pentru a beneficia de aceste baze de date este necesar să se 
adauge la acestea conţinutul propriului site. Bazele de date sunt uşor de 
utilizat şi conţin o mare cantitate de informaţii. Există mii de astfel de baze 
de date (organizate după conţinut, cuvinte-cheie, titluri etc.), ele fiind 
grupate în două categorii: motoare de căutare şi directoare. 

Motoarele de căutare sunt alcătuite dintr-un sp/der (program care 
caută prin paginile Web) şi o bază de date proprie. Aceasta din urmă este 
mărită pemanent de cei care vor să-şi adauge site-ul la respectivul motor de 
căutare. 

Directoarele au în componenţă un formular şi o bază de date. Pentru a 
adăuga informaţii unui director se completează formularul care conţine de 
regulă titlul paginii, adresa URL, o scurtă prezentare şi câteva cuvinte-cheie. 
Pe baza unui cuvânt-cheie utilizatorii pot selecta numai acele site-urile care 
conţin respectivul cuvânt în titlu sau în descriere. Unele motoare chiar pot 
indica procentual gradul de relevanţă pentru toate site-urile găsite. Bazele de 
date sunt unele dintre cele mai importante elemente care se folosesc în 
promovarea unui site, ele reprezentând, adesea, primul pas în comunicarea 
cu utilizatorii. 


Grupurile de ştiri (newsgroup-urile) 

Grupurile de ştiri sunt spaţii virtuale unde se pot citi comentariile unor 
persoane avizate asupra anumitor teme sau unde se pot pune întrebări şi 
primi răspunsuri de la persoanele abonate la o listă de discuţii dată. Există 
mii de grupuri de ştiri, fiecare având într-o măsură mai mare sau mai mică o 
temă bine stabilită; ele pot fi locale sau internaţionale, cu acces 

limitat sau public etc. Cel mai dificil lucru este de a găsi grupurile de 
ştiri potrivite pentru comunicarea mesajelor dorite şi mai ales realizarea 
acestora într-o manieră în care să nu deranjeze sau agreseze participanţii la 
lista de discuţii. O modalitate de a comunica despre o marcă sau companie 


prin intermediul newsgroup-urilor este aceea de a fi un abonat activ al listei 
respective si de a răspunde prompt tuturor întrebărilor. În timp, abonaţii listei 
vor şti cu cine vorbesc - este recomandat să fie trecute datele de identificare 
în fiecare mesaj - şi, astfel, vor căpăta încredere şi vor accepta ulterior şi 
mesaje comerciale. 


Bannerele (Anunţurile Web) 

Anunţurile Web sunt echivalentele panourilor din publicitatea 
convenţională sau ale insert-urilor din ziare şi reviste. Bannerele reprezintă 
unelte promoţionale importante, deoarece sunt văzute de cea mai mare 
parte a celor care accesează Internetul. Bannerul (engl. banner - stegulet) 
reprezintă o imagine grafică statică sau animată, care se realizează cu scopul 
de a atrage atenţia vizitatorului asupra unei anumite surse sau pagini 
informative. Pentru a asigura o încărcare rapidă bannerul este, de obicei, 
limitat în dimensiuni. 

Pe un site care se bucură de o audienţă ridicată, reclama este văzută 
de câteva mii de persoane zilnic, iar printr-o simplă apăsare de mouse pe 
anunţ acestea pot ajunge direct în site-ul mărcii respective. Aceste anunţuri 
se găsesc peste tot în Web, în special pe site-urile de tip baze de date. 
Eficienţa unui anunţ (banner) depinde de site-ul unde este plasat, de designul 
lui şi de locul lui în pagină. 

Ca şi în cazul celorlalte canale de comunicare, scopul unui site este 
acela de a atrage câţi mai mulţi utilizatori, pentru a putea vinde cât mai 
scump spaţiile publicitare. De asemenea, profilul acestora determină 
alegerea unui anunţ sau site. În general, costurile pentru un anunţ sunt direct 
proporţionale cu numărul mediu de vizitatori într-o anumită perioadă de timp. 
Pentru a fi cu adevărat performant, un anunţ publicitar trebuie să aibă şi un 
design atrăgător. Utilizatorii văd reclame pe majoritatea site-urilor şi, prin 
urmare, au învăţat să le evite. Din acest motiv, un prim element care atrage 
este design-ul; de aceea, se folosesc desene simple, animate şi sugestive, un 
mesaj clar şi nu prea lung, culori complementare etc. 

În realizarea şi utilizarea bannerelor se ţine cont de anumite aspecte: 
reclamele se schimbă la câteva luni, pentru a nu deveni monotone; 
bannerele nu trebuie să conţină prea multe informaţii; mesajele trebuie să 
atragă atenţia şi să stârnească interesul, să trezească dorinţa şi să determine 
acţiunea de a vizita site-ul; faptul că, de obicei, rezultatele semnificative apar 
după câteva săptămâni; feedback-ul va fi urmărit pentru a se determina care 
dintre site-urile unde s-au plasat anunţurile aduc cei mai mulţi vizitatori etc. 


Spre deosebire de celelalte tipuri de media, în cazul bannerelor 
controlul eficienţei acestora este mult mai ridicat. Bannerul de reclamă este 
prevăzut cu un link care duce la agenţia de publicitate care a cumpărat 
spaţiul, care înregistrează afişările şi click-urile. Dacă un individ apasă pe 
acel banner, el este înregistrat de agenţie şi, după aceea, redirecționat spre 
site-ul căruia i se face reclamă. Din aceasta medie de afişări/click-uri se 
poate evalua eficienţa unui site care vinde spaţii publicitare. 

Plata unui banner nu se face în funcţie de durata de afişare a acestuia, 
ci în funcţie de numărul de click-uri pe care acel banner l-a determinat, deci 
ca urmare a unui comportament specific al consumatorilor. Deşi costurile 
unei reclame TV sunt mult mai mari decât cele pentru plasarea unui banner 
publicitar de acelaşi gen pe un site cu trafic mare, în cazul reclamei se 
plătesc secundele în care aceasta este vizionată de un anumit număr de 
indivizi (atitudine pasivă), în timp ce bannerul este plătit per click 
(comportament activ). Eficienţa bannerului este chiar mai mare decât a unei 
reclame TV sau tipărite, deoarece consumatorul potenţial intră într-un 
contact direct cu produsele şi serviciile comercializate prin click-ul pe banner. 

Ca modalităţi de evaluare a eficienţei şi, în consecinţă, a costurilor se 
folosesc indicatori de tipul: 

1. CPT (cost per thousand) - costul pentru o mie de apariţii (afişări). 
Pentru banner înseamnă numărul solicitărilor reuşite de încărcare a 
bannerului de către browser-ul vizitatorului. 

2. CPV - (cost per visitor) costul pentru un vizitator. 

3. CPA - (cost per action) costul pentru o acţiune; de exemplu, 
completarea unui chestionar. 

4. CPS - (cost per sale) costul pentru o vânzare. 

5. CTR - raportul dintre numărul de vizitatori care au executat click pe 
banner şi numărul de vizitatori care au văzut bannerul. 

5. Flat fee - reprezintă costul pentru amplasarea bannerului pentru o 
perioadă de timp determinată. 

Cele mai utilizate în acest moment sunt modelele CPM şi flat fee. 


Listele de legături 

Listele de legături reprezintă legături efective către diferite site-uri 
Web. Majoritatea listelor de legături sunt grupate pe teme: afaceri, 
marketing, imobiliare, fotbal, filme etc. 

Listele de legături pot fi singurul scop al unui site sau pot să reprezinte 
doar o parte a acestuia. Ele sunt unele dintre cele mai utile unelte de 


navigare prin Web. O dată găsit un site interesant, el poate trimite si la alte 
site-uri pe aceeaşi temă. De obicei, la sfârşitul tuturor site-urilor există o 
asemenea listă. Dacă sunt identificate site-uri care se adresează aceluiaşi 
segment-ţintă de consumatori ca al site-ului propriu, se poate solicita 
administratorilor acestora crearea unei legături de la acestea câtre propria 
pagina Web. Se poate proceda şi invers: se poate crea o legătură, după care 
este informat administratorul site-ului respectiv că are o legătură în site-ul 
nostru şi apoi îl putem ruga să facă acelaşi lucru pentru noi. Această metodă 
nu costă nimic şi are o mare putere de convingere, deoarece nu se prezintă 
ca o reclamă obişnuită. Listele de legături sunt uşor de creat şi modificat. 
Adăugarea unei legături este un avantaj atât pentru vizitatorii unui site, cât şi 
pentru cei care deţin legăturile. Vizitatorii vor vedea lista şi vor aprecia ceea 
ce s-a făcut pentru ei în sensul uşurării căutărilor. O importanţă deosebită o 
reprezintă menţinerea legăturilor în perfectă stare, deoarece adresele site- 
urilor se pot schimba şi este supărător ca utilizatorii să acceseze legături 
„moarte”. 


Site-urile ,cárlig" 

Site-urile „cârlig” atrag diverşi utilizatori deoarece oferă în principal 
informaţii, cel mai adesea exact ceea ce ei îşi doresc. Teoretic, toate site- 
urile conţin şi oferă informaţii, dar 

cele „cârlig” urmăresc în mod special să ,agate" utilizatorii printr-un 
conţinut aparte. De exemplu, o carte de marketing poate fi promovată prin 
crearea unui site care să ofere informaţii despre domenii conexe - marketing, 
publicitate, management etc. -, site care va fi actualizat o dată pe 
săptămână şi revăzut o dată la şase luni. Site-ul va atrage vizitatori interesaţi 
de aceste domenii şi, astfel, creşte probabilitatea ca o carte cu această 
tematică să fie cumpărată de aceştia. În cadrul site-ului este prezentată 
cartea, se inserează un banner care are legătură cu site-ul sau librăriile în 
care se vinde efectiv cartea etc. 

Un avantaj major al acestei metode de comunicare îl reprezintă faptul 
că produsul sau marca pot fi promovate în mai multe locuri. Grupurile de ştiri 
nu permit întotdeauna să fie folosite pentru a se face publicitate unui produs, 
dar acceptă şi sprijină apariţia unui nou site care tratează teme similare cu 
ale lor. 


Site-ului „cârlig” i se poate face mai uşor publicitate în reviste, ziare, 
rapoarte on-line etc. Aceste site-uri nu reprezintă însă decât un pas spre site- 
ul dorit. Informaţiile oferite în site-ul „cârlig” trebuie să fie reale şi folositoare, 
dar nu complete, astfel încât cine doreşte mai mult va trebui să viziteze site- 
ul propriu. O dată obţinut acest trafic către site-ul „cârlig”, acestuia i se pot 
găsi şi alte întrebuinţări. 

Un site „cârlig” comun îl reprezintă listele de legături care îi ajută pe 
utilizatori să obţină informaţii pe o anumită temă dintr-un singur loc. Site-ul 
„Ccârlig” ideal este căutat deja de către utilizatori, este interesant, 
impresionant, relevant şi, mai ales, actualizat. Scopul acestui site este de a 
atrage vizitatorii care sunt în căutare de informaţii şi, de aceea, conţinutul, 
pe lângă faptul că cuprinde informaţiile cele mai căutate, trebuie realizat într- 
un mod cât mai atrăgător şi interesant şi, în acelaşi timp, să fie folositor 
cititorilor pentru a le oferi motive să revină. Site-ul „cârlig” trebuie actualizat 
frecvent pentru că este posibil ca utilizatorii să nu viziteze site-ul de prima 
dată; ei au nevoie de motive ca să revină în site-ul „cârlig”. Utilizatorii caută 
informaţii de ultimă oră, deci vor aprecia efortul care este depus pentru ei 
dacă datele furnizate se schimbă lunar sau chiar săptămânal, iar efortul 
acesta va fi recompensat prin fidelitatea lor. Mai mult decât atât, sub 
pretextul actualizării şi vitezei de reacţie, acestora li se poate solicita adresa 
de e-mail pentru a li se trimite un newsletter periodic, iar cu aceste adrese de 
e-mail se pot alcătui baze de date şi se pot lansa campanii de marketing 
direct. 


Poşta electronică (e-mail-ul) 

Poşta electronică (e-mail-ul) are avantajul că poate fi direcţionată 
precis (transmite mesajul dorit chiar la destinatarul ales), dar şi dezavantajul 
că nu toţi indivizii sunt de acord cu primirea de mesaje publicitare. De aceea, 
într-o campanie de comunicare prin intermediul poştei electronice mesajele 
promoţionale nu sunt trimise la întâmplare, ci doar acelor persoane care au 
manifestat deja interes asupra domeniului, produsului etc. Dificultatea 
principală în utilizarea acestei metode promoţionale constă în identificarea 
persoanelor relevante şi în acelaşi timp deschise faţă de acest tip de 
comunicare, către care poate fi directionatá campania de marketing direct. În 
primul rând vor fi alese site-urile care ar putea fi interesate de marca/ 
serviciul de comunicat. Sunt folosite, de asemenea, grupurile de ştiri. Cele 
mai multe site-uri solicită completarea unui formular de înregistrare înainte 
de a permite accesul pe site şi, pe baza acestor înregistrări, se poate alcătui 


o listă de e-mail-uri care pot fi utilizate în campania de comunicare. Se poate 
construi, de asemenea, un site care să atragă vizitatori interesaţi de un 
anumit domeniu, cărora să li se trimită ulterior oferte. Mesajul trebuie să fie 
clar şi concis, în concordanţă cu scopul urmărit, politicos şi să ofere informaţii 
despre modul în care se pot obţine mai multe date despre produsul 
comunicat. 

White Image Loyalty Solutions (firmă de email marketing, gestionând 
anual un volum de peste 60 milioane de emailuri) a realizat în 2009 un studiu 
intitulat „Inside 2009. Cum au fost citite newsletterele în 2008"1 privind 
comportamentul românilor abonaţi la newslettere în anul care s-a încheiat. 
Studiul a analizat 60.180.386 de emailuri, reprezentând un eşantion de 6.234 
de campanii trimise de White Image în 2008. Conform acestuia, în ceea ce 
priveşte rata de deschidere a newsletterelor pe luni ale anului, rata de 
deschidere cea mai mare a fost înregistrată în luna septembrie, când 22,5% 
din cei care au primit newletterul l-au şi deschis (minimele s-au înregistrat în 
lunile de concediu iulie şi august, în care newsletterele au fost deschise doar 
de 18,7% dintre abonaţi). Rata de clickthrough (procentul celor care au dat 
click pe unul sau mai multe linkuri, dintre cei care au primit newsletterul) a 
fost cea mai ridicată tot în septembrie, de 9,9%, de unde concluzia că luna 
septembrie a fost cea mai eficientă lună din 2008 pentru newletterele 
trimise, explicaţia fiind aceea a întoarcerii abonaților din concediu, când 
ritmul de lucru este mai puţin alert şi atenţia abonaților poate fi mai uşor 
captată. Indiferent de trimestru, în 2008 rata de deschidere a fost peste cea 
din 2007, crescând în medie cu 1,26%. Campaniile cu subiecte scurte, de 
maxim 15 caractere au avut cele mai mari rate de deschidere (în anii 
anteriori cele mai citite au fost subiectele de 31-50 de caractere, ceea ce 
arată nevoia crescândă de sintetizare a informaţiei, în condiţiile creşterii 
numărului de canale de comunicare a căror informaţie trebuie parcursă de 
către abonat în aceeaşi perioadă de timp), dimensiunea subiectului având o 
importanţă esenţială în a determina un abonat să deschidă e-mail-ul primit: 
un subiect prea lung poate deveni obositor, iar unul prea scurt poate fi 
insuficient de incitant. După numărul de cuvinte, cele mai eficiente campanii 
în 2008 sunt cele care au avut un subiect cu 5, maxim 7 cuvinte. De 
asemenea, adresa sender-ului are o influenţă puternică asupra ratelor de 
deschidere - dacă sender-ul are credibilitate si este uşor recognoscibil de 
către abonat, mesajul are mari şanse să fie deschis. Ziua cu cele mai bune 
deschideri a fost vineri, fiind urmată de zilele de miercuri şi joi, cele mai slabe 
fiind zilele de weekend când abonaţii nu sunt la birou. Intervalul orar cel mai 


performant pentru deschideri în 2008 este 12-15, la fel ca în 2007; în 
intervalul 19-22 se înregistrează creşteri majore, dar au loc si scăderi în 
intervalul 6-8. Autorii studiului atrag însă atenţia asupra folosirii cu prudenţă 
a acestor date, pentru un succes deplin al campaniilor de email marketing, 
companiile trebuie să ţină cont de profilul newsletterului şi de publicul ţintă: 
dacă profilul abonaților indică o preferinţă pentru entertainment, atunci ziua 
din săptămână favorizată pentru deschiderea newsletterului poate fi total 
diferită de cea folosită de oamenii de afaceri care primesc pe email studii de 
piaţă sau analize financiare din partea 


1. White Image Loyalty Solutions, „Inside Report 2009. Cum au fost 
citite newsletterele în 2008” 
http://www.whiteimage.ro/clients/wi/inside 2009.pdf. 

unei companii cu un newsletter puternic specializat. Domeniile de 
activitate cu cele mai mari rate de deschidere au fost: financiar-bancar, retail 
şi producători, industriile cu rezultatele de deschidere cele mai slabe fiind 
publishing, IT şi servicii. 


Sponsorizările 
Sponzorizările prin intermediul Internetului se desfăşoară după aceleaşi 
reguli şi forme ca şi în cazul canalelor clasice de comunicare. 


Advertorialele 

Un advertorial este o formă de publicitate care adoptă forma unui 
editorial, cu particularitatea cá pe Web nu se specifică întotdeauna în clar cá 
este vorba de un editorial sponsorizat. 


Interstitialele 

Un interstitial, cunoscut si sub numele de pop-up, apare fără 
interventia vizitatorului, pentru a-i atrage atentia asupra unui mesaj 
publicitar. Utilizatorii pot opri deschiderea lui, dar nu pot determina când va 
apărea. Folosirea interstitialului trebuie făcută cu atenţie, deoarece poate 
determina reacţii de respingere din partea consumatorilor. 


Tehnologiile push 


Acest tip de reclamă este distribuită direct utilizatorului, fără a aştepta 
o căutate activă din partea aceastuia. Pe lângă e-mail, cea mai cunoscută 
tehnologie este Pointcast. 


Media tradiționale 

Una dintre cele mai puternice şi eficiente metode promoţionale este 
aceea de a „stimula” media tradiţionale să vorbească pozitiv despre 
modalităţile de comunicare prin intermediul Internetului (ziare, reviste, 
jurnale, publicaţii online, emisiuni radio-TV, seminarii, conferinţe etc.). 

Datorită audienței mari de care se bucură aceste canale de 
comunicare, o simplă menționare pe acestea poate creşte spectaculos 
traficul unui site. Sincronizarea şi sprijinul reciproc al mijloacelor clasice şi 
nonconventionale de comunicare (între care Internetul ocupă un loc aparte) 
pot creşte considerabil eficienţa campaniei integrate de comunicare. Nu 
există reţete sau metode garantate care să asigure menţionarea în media. 
Modalitatea cea mai utilizată este de a conferi un caracter de ştire 
(newsworthness) sau de eveniment media siteului sau demersului de 
comunicare on line. Pot fi folosite, de asemenea, mijloace de tip PR 
(comunicate de presă) care să anunţe existenţa şi conţinutul unui site, 
trimiterea la site-uri 

„cârlig” etc. 


O apreciere a eficienţei publicităţii prin diferite canale media, din 
perspectiva consumatorilor români, este cuprinsă în cadrul studiului 
„Publicitatea din perspectiva consumatorului”1, realizat în 2009, pe un 
eşantion de 1064 de respondenţi de 18-65 de ani din mediul urban care 
folosesc Internetul, ce a urmărit evaluarea publicităţii, din perspectiva 
eficienţei şi a calităţii, a poziţiei pe care consumatorii o adoptă faţă de 
aceasta, precum şi a efectelor publicităţii prin Word of Mouth (recomandare 
de la om la om). Astfel, s-a stabilit ca 93% dintre participanţi folosesc 
Internetul, în baza unei rutine zilnice, cu peste 20 de procente mai mulţi 
decât aceia care urmăresc zilnic programele de la televizor. La polul opus, 
presa are cei mai puţin adepţi, mai puţin de un sfert lecturând zilnic ziare. 
Word of Mouth este cea mai apreciată de către respondenţi metodă de 
publicitate din punct de vedere al eficienţei, fiind urmată de publicitatea 
outdoor şi de cea difuzată la televizor; exact opusul este considerată a fi 
publicitatea din radio şi presa scrisă, alături de publicitatea pe Internet. 
Publicitatea funcţionează cel mai bine (oamenii au cea mai mare încredere în 


reclame) ín cazul produselor IT&C si electronice, ín comparatie cu serviciile 
financiare, produsele alimentare, detergentii si cosmeticele, in reclamele 
cărora populaţia nu are încredere. În priveşte recomandările între cunoscuţi, 
ele sunt responsabile de luarea deciziei de cumpărare în circa 65% din cazuri, 
indiferent că este vorba de o recomandare pozitivă sau una negativă, de care 
tin cont; produsele IT, cosmeticele şi produsele alimentare se numără printre 
cele mai promovate produse, prin viu grai. Calitatea reclamelor lasa de dorit 
din punctul de vedere al celor care au participat la acest sondaj: reclamele 
sunt considerate profesionale mai mult în presa scrisa şi indoor şi mai putin 
profesionale cele care apar la televizor (81,2% dintre respondenti au spus ca 
reclamele TV nu sunt profesionale). Publicitatea pe Internet nu este foarte 
apreciată de către consumatori, jumătate dintre ei dând click pe un banner 
de cel mult 3 ori pe zi. Mai mult chiar, ei consideră că reclamele cu sonor, la 
fel ca acelea care se desfăşoară pe întreaga pagină, sunt neplăcute şi 
enervante. 


1. Trender Solution, e-Sondaj, „Publicitatea din perspectiva 
consumatorului” 2009, http://www.stra- tegic.ro/publicitate/publicitatea-din- 
perspectiva-consumatorului.html. 


Promovarea vânzărilor 


Promovarea vânzărilor (promotions) este unul dintre domeniile cele mai 
empirice ale marketingului. În literatura de specialitate, ca şi în practica 
economică, termenului de promovare a vânzărilor i se atribuie un conţinut 
diferit decât în publicitate, lucru care se explică atât prin unghiurile de 
abordare a acestei activităţi, cât şi prin nuantarea obiectivelor urmărite. 

Definiţia oficială a promovării vânzărilor propusă de Asociaţia 
Americană de Marketing (AMA) este: „totalitatea activităţilor de marketing, 
altele decât publicitatea şi vânzarea personală (acţiunea personală a 
vânzătorului), care stimulează cumpărarea produselor de către consumator şi 
oferă satisfacţie vânzătorului, activităţi de merchandising, spectacole, 
expoziţii, demonstraţii etc.” (Wright, Winter, Zeigler, 1982). 

Alte definiţii consideră că „promovarea vânzărilor presupune utilizarea 
unui ansamblu divers de instrumente specifice, majoritatea pe termen scurt, 
destinate să stimuleze achiziţionarea mai rapidă sau într-un volum mai mare 
a unor produse sau servicii” (Baker, 1998) sau că „promovarea vânzărilor 
este o tactică de marketing care foloseşte sau nu mijloacele de comunicare 


în masă, pentru o perioadă de timp predeterminată, limitată, având ca scop 
stimularea utilizării produsului, creşterea cererii consumatorilor sau 
îmbunătăţirea calităţii produsului” (Tellis, 1998). 

Într-o altă abordare, promovarea vânzărilor este considerată ca „un 
ansamblu de tehnici care îmbogăţesc conţinutul ofertei, venind cu ceva în 
plus faţă de concurenţă, la nivelul produsului, al preţului şi al distribuţiei” 
(Kotler, 1999). 

Toate aceste definiţii prezintă promovarea vânzărilor ca pe un set de 
tehnici care urmăresc să impulsioneze vânzările unei mărci. Promovarea 
vânzărilor oferă un „supra-stimulent” care determină consumatorii să 
acţioneze în direcţia achiziţiei produsului. Deşi acest stimulent îmbracă cel 
mai adesea forma unei reduceri de preţ, el poate consta şi în cantităţi 
suplimentare de produse, premii etc. În plus, promovarea vânzărilor 
presupune, adesea, existenţa unor limite specifice cum ar fi date de expirare 
a ofertei sau cantităţi limitate de produse. 

Promovarea vânzărilor poate avea trei scopuri diferite, care sunt legate 
de cele trei categorii-tintá potentiale cărora li se poate adresa: (1) să crească 
vânzările imediate pentru consumatorii finali, (2) să stimuleze forţa de 
vânzare şi (3) să câştige sprijinul intermediarilor (distribuitorilor) în 
comercializarea produsului. 

Efectul promovării este direct atunci când se adresează direct 
consumatorilor actuali şi potenţiali şi indirect atunci când este destinat 
intermediarilor, distribuţiei sau forţei de vânzare. 


Din definițiile acestei activităţi se desprind câteva caracteristici 
esenţiale ale promovării vânzărilor: caracterul direct, imediat, concret al 
activităţilor de promovare; prezenţa unui avantaj, a unui supliment care 
motivează consumatorul; caracterul temporar; legătura cu un produs/o 
marcă; legătura sa cu mixul de marketing în ansamblu. 

De asemenea, observăm că principala caracteristică a acestei 
modalităţi de comunicare publicitară este aceea că promoţiile înseamnă în 
primul rând stimulente (bonusuri sau premii) care sunt menite să încurajeze 
consumatorii finali sau comercianții să cumpere un produs mai repede, mai 
frecvent, în cantităţi mai mari sau să se angajeze în acţiuni care favorizează 
producătorul sau comerciantul care iniţiază promoţia. 

În ceea ce priveşte raporturile dintre publicitatea „clasică” (ATL) şi 
promoţii, se poate spune că, în timp ce prima oferă consumatorului un motiv 
de a cumpăra şi de a-şi justifica actul de achiziţie, cea de-a doua îi oferă 


acestuia un stimulent de cumpărare. Acest stimulent este în realitate o 
valoare adăugată care nu înlocuieşte beneficiile oferite în mod obişnuit de 
către produsul respectiv, ci se alătură acestora (o reducere de preţ de x lei la 
o anume marcă de şampon nu îşi atinge scopul dacă acesta nu are calităţile 
aşteptate). De asemenea, pe termen lung, publicitatea încearcă să educe şi 
să întreţină atitudinea consumatorului cu privire la o marcă, în principal prin 
comunicarea valorilor acesteia; în schimb, promoţiile se desfăşoară pe 
perioade scurte şi pot doar să influenţeze comportamentul imediat al 
consumatorului (mai puţin atitudinile şi percepțiile), cel mai adesea doar pe 
termen scurt. 

Diferitele tehnici de promovare au un pronunţat caracter tactic şi o 
puternică influenţă asupra cumpărării din impuls. Spre deosebire de 
publicitatea de tip ATL, care are ca efect modificarea imaginii despre un 
produs si a atitudinilor unor grupuri-ţintă de consumatori, promovarea 
vânzărilor încearcă să provoace sau să stimuleze un anumit comportament 
faţă de produse, făcându-le mai atrăgătoare şi mai avantajoase. Astfel, în 
cazul publicităţii clasice, realizarea şi implementarea unor acţiuni de 
comunicare de amploare necesită o perioadă destul de lungă de timp. În 
schimb, o acţiune de promovare a vânzărilor care se prelungeşte peste 
normal riscă să devină ineficientă. Datorită caracterului temporar, este 
necesar ca promovarea vânzărilor să adauge ofertei acea valoare 
suplimentară capabilă să trezească interesul publicului vizat. Prin urmare, 
spre deosebire de publicitate, ale cărei efecte de durată se fac simţite doar 
după o perioadă de timp, promovarea vânzărilor poate avea efecte rapide, de 
cele mai multe ori chiar imediate. 

Deşi nu garantează decât obţinerea unor rezultate limitate în timp, 
tehnicile de promovare a vânzărilor sunt tot mai frecvent utilizate în ţările cu 
o economie de piaţă avansată. În cazul multor companii producătoare (în 
special din zona FMCG), partea care revine promovării vânzărilor în bugetele 
de marketing este în creştere, şi aceasta în defavoarea publicităţii clasice. 
Aceste evoluţii au loc datorită unor schimbări care au intervenit în relaţiile 
dintre consumatori şi mărci, în mediul de afaceri etc.: 

— Ofertele de produse se banalizează rapid, iar produsele şi serviciile 
destinate aceloraşi nevoi ale consumatorilor sunt din ce în ce mai numeroase 
si, mai ales, asemănătoare. De aceea, consumatorilor le este tot mai greu să 
îşi formeze cu adevărat o preferinţă, devenind astfel sensibili mai degrabă la 
avantajele pe care le oferă promoţiile. 

— În cazul anumitor categorii de produse, presiunea publicitară pe care 
o exercită producătorul se apropie de pragul de saturare, dincolo de care 
orice cheltuială în ceea ce priveşte publicitatea devine nerentabilă. 

— Există situaţii în care compania producătoare trebuie să reacționeze 
foarte rapid pentru a răspunde atacurilor de marketing lansate de 
concurenţă, iar în aceste situaţii publicitatea nu mai este o soluţie potrivită, 
întrucât timpul necesar conceperii şi desfăşurării unei campanii publicitare 
este lung. De aceea se recurge la promovarea vânzărilor, care, acţionând 
mult mai rapid şi într-o manieră punctuală, este capabilă să răspundă cu 
rapiditate noilor realităţi. 

Publicitatea şi promovarea vânzărilor au însă şi multe lucruri în comun. 
Mai întâi de toate, cele două activităţi au acelaşi obiectiv principal: să 
crească atât numărul de consumatori, cât şi pe cel de utilizări ale produsului 
de către aceştia. Ambele încearcă să schimbe percepțiile publicului despre 
produs sau serviciu şi să determine indivizii să acţioneze în direcţia 
intensificării achiziţiei acestuia. 


Comunicarea publicitară prin intermediul promotiilor 


Centrul de greutate în strategiile de comunicare de tip promoţii 
(promovare a vânzărilor) 

este pus pe avantajele imediate determinate de achiziţia produsului 
chiar la locul de vânzare 

— reduceri de preţuri, cadouri etc. -, avantaje care conduc la 
cumpărarea acestuia, chiar dacă el este mai puţin cunoscut sau chiar 
necunoscut. Doar după cumpărarea şi utilizarea produsului consumatorul ia 
contact cu caracteristicile acestuia şi „învaţă” despre ele, iar dacă experienţa 
este pozitivă poate ajunge să îl placă şi să îl prefere altor produse de pe 
piaţă. Acest mecanism este intens folosit în cazul pieţelor cu consumatori cu 
putere scăzută de cumpărare, mai puţin ,,educati" din perspectiva publicităţii, 
sau pentru produse care pătrund pentru prima oară pe o piaţă nouă. 

Cel mai frecvent, schema de comunicare presupusă de promoţii este 
una acţională, centrată pe încercarea directă, cu rol de declanşator al 
procesului de cumpărare, de catalizator al viitoarei relaţii de lungă durată 
dintre consumator şi marcă. Din această perspectivă o promoţie nu poate 
susţine prin ea însăşi o relaţie de durată între consumator şi marcă şi, de 


aceea, campania generală de comunicare trebuie să se bazeze pe un alt tip 
de mesaj, care să construiască şi să întreţină relaţia consumator-marcă pe 
fundaţiile puse de promoţie. 

Teoria care fundamentează aceste abordări este numită „teoria 
promotiilor" şi este o aplicaţie derivată a celebrei teorii a ierarhiei efectelor. 
Spre deosebire de aceasta, care presupune parcurgerea de către consumator 
a lanţului /earn-/like-do  (aflá-indrágeste-actioneazá), teoria  promotiilor 
presupune o altă ordine a etapelor pe care le parcurge consumatorul în 
achizitia unui produs sau a unei márci: do-/ike-/earn (actioneazá-indrágeste- 
aflá). Teoria promotiilor este, insá, probabil, doar un nume pretentios si cu iz 
stiintific, pentru o uzantá la care s-a ajuns mai degrabá ín mod empiric. Din 
acest punct de vedere nu este de fapt nici o mirare cá asa-zisa ,teorie" a 
promotiilor nu beneficiazá de o solidá infrastructurá teoreticá, de o 
fundamentare experimentală şi, de fapt, nici de o fundamentare empirică 
suficient de riguroasă. 

Totuşi, modelul actional pe care îl foloseşte este unul extrem de 
eficient: 

— consumatorul este determinat să cumpere un produs, eventual chiar 
în repetate rânduri; 

— pentru că respectivul produs nu are „putere” pe piaţă, adică nu este 
cunoscut sau plăcut sau nu are un public suficient de loial, se contează pe 
impactul de moment al unei promoţii; 

— se porneşte de la premisa că produsul este suficient de bun pentru 
ca, o dată cumpărat, consumatorul să ajungă să interacţioneze cu el, să fie 
dispus să afle mai multe despre el, deci să înveţe (/earn), şi în final să ajungă 
să-l placă (/ike); 

— pentru acest fapt este necesară convingerea consumatorului în 
direcţia achiziţionării produsului de repetate ori, pentru a interactiona cu el 
cât mai mult cu putinţă. 

Este important să reținem că teoria promotiilor nu capitalizează pe 
seama  „obişnuinţei” consumatorului, aşa cum mult prea adesea se 
consideră. Nu este vorba doar de faptul că prin cumpărarea repetată a 
produsului consumatorul se va obişnui cu el. Este absolut necesar ca 
produsul să-şi demonstreze totuşi, în interacţiunea ce va urma (/earn), folosul 
şi importanţa, valoarea, pentru a se putea ajunge din partea consumatorului 
la componenta /ike. 

O privire atentă din partea publicului avizat conduce în mod direct la 
concluzia că lanţul cauzal sugerat de teoria promotiilor se bazează pe 


fenomenul numit în psihologie „întărire a comportamentului” 
(reinforcement). Întregul lanţ cauzal se supune în consecinţă principiilor 
behaviorismului, care îi acordă şi un eşafodaj ştiinţific şi teoretic extrem de 
elaborat şi validat în timp. 

Importanţa acordată comunicării publicitare pe baza teoriei promotiilor 
a crescut foarte mult în ultimii 20 de ani. Pe piaţa internaţională, investiţia în 
publicitate convenţională a scăzut constant ca procent din totalul cheltuielilor 
de marketing în ultimii ani, în timp ce bugetele şi importanţa promotiilor au 
crescut stabil. În consecinţă, ponderea activităţilor promoţionale în ansamblul 
campaniei integrate de comunicare a crescut, la rândul ei, considerabil. 

La baza acestei situaţii se găsesc mai mulţi factori, dintre care cei mai 
importanţi ar fi: aglomerarea spaţiului mediatic cu nenumărate reclame în 
anii '70-'80, ceea ce a condus la scăderea dramatică a eficienţei acestora; 
apariţia video recorderelor (VCR), care au permis consumatorilor un grad mai 
mare de control asupra mesajelor publicitare (aceştia puteau înregistra 
emisiunile, eliminând reclamele); telecomanda TV, care a permis navigarea 
printre diversele canale TV şi evitarea pauzelor publicitare etc. 

Pe de altă parte, aglomerarea pieţelor cu produse şi mărci foarte 
asemănătoare, nu doar din punctul de vedere al caracteristicilor, ci şi al 
comunicării, a făcut din comunicarea prin intermediul promotiilor un punct de 
diferenţiere între acestea. Mărcile sunt tot mai asemănătoare, iar pieţele mai 
sensibile la preţ. A devenit tot mai greu pentru un producător să ofere un 
produs nou care să confere mărcii caracteristici raţionale unice şi avantaje 
clare faţă de concurenţă (diferentiatori). Cea mai mare parte a pieţelor 
internaţionale sunt saturate cu produse aflate în stadiul de maturitate sau 
declin, iar lupta între acestea se duce mai mult în direcţia măririi cotei de 
piaţă decât pentru dezvoltarea produsului în general. Deşi extrem de multe 

mărci se comunică periodic în termeni de noutate sau inovaţie, 
realitatea este că după cel de-al Doilea Război Mondial au apărut foarte 
puţine categorii de produse cu adevărat noi, diferite principial de cele deja 
existente. 

Din acest motiv, preţul a devenit un criteriu foarte important de 
diferenţiere între mărci. Incapacitatea pieţei de a distinge avantaje concrete 
i-a făcut pe consumatori să devină sensibili la preţ, acesta devenind uneori 
unicul mod de a judeca şi distinge între oferte foarte apropiate. Promotiile au 


devenit astfel un element tactic de obtinere a unui avantaj considerabil, cel 
puţin temporar, faţă de concurenţă. Pe de altă parte, asemănarea tot mai 
mare dintre diferitele produse şi mărci a condus la scăderea loialității, 
consumatorii trecând mult mai uşor de la una la alta. Mai mult decât atât, 
consumatorii învaţă foarte repede noile sisteme de promovare aplicate de 
companiile producătoare şi profită de mărcile care sunt în promoţie, trecând 
periodic de la una la alta. Se poate spune că marketingul actual a creat 
consumatorul care caută mereu mărcile în promoţie, determinând astfel 
creşterea numărului celor sensibili la preţ. 

Un alt motiv este schimbarea raportului de putere între producători şi 
detailişti. Aceştia din urmă deţin acum la fel de multă informaţie ca şi 
producătorii şi, mai mult decât atât, au puterea de a decide ce mărci şi 
produse noi primesc în magazinele lor, cum le afişează şi cum le 
promovează. Comerciantii sunt, la rândul lor, mai educati, mai selectivi si mai 
puţini fideli unor mărci ca în trecut. 

Fragmentarea pieţelor şi reducerea eficacitátii media tradiţionale sunt 
alte motive importante. Eficacitatea publicităţii de masă este direct 
proporţională cu omogenitatea grupului-tintá, care are aceleaşi caracteristici 
psiho-sociologice, acelaşi comportament de cumpărare şi aceleaşi nevoi. 
Schimbarea modului de viaţă al consumatorilor şi diversificarea acestor stiluri 
au micşorat aria de apel a publicităţii realizată prin canalele media de masă 
(presă, radio, TV), eficienţa acestora scăzând dramatic. Mai mult, declinul a 
fost accentuat de aglomerarea televiziunilor cu spoturilor publicitare şi 
escaladarea costurilor de media. De altfel, costurile campaniilor promoţionale 
sunt cu mult mai scăzute decât cele ale campaniilor publicitare clasice. 

Un alt motiv îl constituie orientarea pe termen scurt a campaniilor de 
marketing şi structura premiilor oferite de companiile producătoare în cazul 
atingerii obiectivelor de marketing şi de vânzări. În aceste structuri, premiile 
sunt date mai mult pentru rezultate imediate decât pentru rezultate pe 
termen lung, ceea ce încurajează investiţiile în promoţii de vânzări. Pe de altă 
parte, majoritatea companiilor producătoare (în special din domeniul FMCG) 
sunt interesate în obţinerea de rezultate imediate, mai uşor de realizat prin 
intermediul promotiilor decât prin cel al campaniilor publicitare clasice, care 
îşi dovedesc eficienţa într-un interval de timp mai lung. Tot în această 
direcţie este de menţionat faptul că promoţiile sporesc lichidităţile companiei 
producătoare, determinând creşterea vânzărilor într-un timp scurt, în 
comparaţie cu campaniile publicitare, care necesită investiţii mari şi aduc 
rezultate ulterioare. 


Un factor decisiv îl constituie, apoi, răspunsul favorabil al 
consumatorului la orice promoţie care economiseşte bani sau orice altă 
oportunitate de a adăuga o valoare la oferta obişnuită. Studiile recente din 
Statele Unite observă o creştere de până la 90% a numărului celor care au 
profitat de promoţii „în ultima lună”. 


Comunicarea prin intermediul promotiilor are însă, pe lângă avantaje 
direct observabile, şi unele dezavantaje. Poate cel mai important dintre 
acestea îl constituie efectul pe termen lung asupra „echităţii de brand” 
(brand equity - portofoliul de reprezentări asociat brandului). Promotiile au 
tendinţa de a eroda în timp echitatea de brand prin faptul că, pe măsură ce 
consumatorii sunt implicaţi în achiziţia mărcilor pe baza unor oferte concrete, 
a unor argumente ce ţin exclusiv de preţ sau cantitate, ei devin din ce în ce 
mai puţin sensibili la a-şi construi preferinţe pentru mărci pe baza atributelor 
şi argumentelor emoţionale sau funcţionale vehiculate de comunicarea 
publicitară clasică. Acest punct de vedere este susţinut de regulă de agenţiile 
de publicitate, nemultumite de redirectionarea unor procente considerabile 
din bugetele generale ale companiilor integrate de comunicare către 
activităţile promoţionale, în detrimentul activităţilor ATL. De partea cealaltă, 
agenţiile responsabile de comunicarea promoţională argumentează că 
această schimbare este expresia unei realităţi: campaniile de comunicare 
prin intermediul promotiilor sunt mai eficiente decât cele de advertising, 
lucru validat atât de comunitatea de marketing, cât şi de către consumatori. 

Beneficiarii stimulentelor, deci cei cărora li se poate adresa o campanie 
de tip promoţie, pot fi comercianții, consumatorii, forţa de vânzări sau toate 
trei împreună. Aşa după cum se poate observa, există trei beneficiari 
principali (sau o combinaţie a lor) ai mecanismelor promoţionale, pentru a se 
obţine un impact cât mai mare al unei campanii de tip promovare a 
vânzărilor. 

Din perspectiva felului în care consumatorul este adus în contact cu 
marca, se pot utiliza două filosofii de lucru: ,, push" (împinge) si ,pu//" (trage). 
Strategia „push” presupune un efort de împingere a produselor de către 
producător către comercianţi, în timp ce strategia 

„pul? presupune o campanie întreţinută, o acţiune asupra 
consumatorului final care să absoarbă marca promovată de pe rafturile 
comercianților. Este de remarcat faptul că cele două sisteme nu se exclud 
reciproc şi situaţia ideală este combinarea lor pentru obţinerea unui efect 
maxim. 


Comunicarea prin intermediul  promoţiilor se  poate adresa 
consumatorilor finali fie in mod direct, fie mediat, prin intermediul fortei de 
vânzări. În cazul din urmă comunicarea are loc în două etape şi vizează cu 
preponderență distribuitorii si vânzătorii, având ca obiectiv motivarea 
acestora spre a se implica cu convingere în vânzarea mărcii/produsului către 
consumatorul final. În cazul promotiilor orientate direct spre consumatori, 
obiectivul campaniei de comunicare este convingerea acestora să cumpere 
marca/produsul ca urmare a contactului direct, respectiv a unor beneficii şi 
avantaje concrete. 

Una dintre caracteristicile campaniilor de comunicare prin intermediul 
promotiilor o reprezintă accentul pus pe dimensiunea „rapiditate”. Cel mai 
adesea, obiectivul acestor campanii este acela de a mări atât viteza, cât şi 
frecvenţa actelor de cumpărare. Aşa cum spuneam anterior, campaniile 
promoţionale, deşi foarte eficiente pe termen scurt, pot influenţa negativ, pe 
termen mediu şi lung, marca în ansamblul ei şi în special echitatea de marcă. 
De aceea, campanile promoţionale sunt plasate cu atenţie în ansamblul 
campaniei integrate de comunicare, urmărindu-se în special armonizarea cu 
campania de advertising propriu-zisă (ATL), în vederea sprijinirii şi întăririi 
eforturilor globale de comunicare ale mărcii. 

Este de remarcat în cazul activităţilor promoţionale existenţa verigii 
intermediare constituite din reprezentanţii forţei de vânzări şi de distribuţie şi 
a vânzătorilor (la punctul de vânzare), între producătorul mărcii şi 
consumatorii finali. Adesea, campaniile de comunicare de tip promoţional 
presupun obţinerea unor spaţii şi poziţii mai avantajoase „la raft”, la locul de 
vânzare propriu-zis, în detrimentul altor mărci care încearcă acelaşi lucru, 
câştigarea sprijinului vânzătorilor şi proprietarilor de magazine în ceea ce 
priveşte publicitatea clasică (spatii de expunere preferenţială, prezenţa 
materialelor la locul de vânzare - POSM etc.), crearea unei stări de 
convingere şi entuziasm în rândul propriilor angajaţi responsabili cu vânzarea 
unui produs (forţe de vânzări) sau a angajaţilor distribuitorilor faţă de un nou 
produs etc. Aceştia pot fi influenţaţi să acorde unei anumite mărci o atenţie 
mai mare, să se implice cu mai mult entuziasm şi motivaţie în distribuirea şi 
vânzarea unei mărci care beneficiază de campanii de comunicare 
promoţionale apreciate. 


Asa cum am văzut anterior, comunicarea promoţională este strâns 
legată de sistemul de distribuţie a unui produs/a unei mărci şi, în funcţie de 
principalele canale prin care aceasta, se realizează, ea poate fi de trei feluri: 
(1) promoţii pentru forţa de vânzări (trade promotions), (2) promoţii pentru 
detailişti (reta// promotions) şi (3) promoţii pentru consumatori (consumer 
promotions). Primele constau în oferte, facilităţi si acţiuni de comunicare ale 
producătorului către forţe de vânzări, distribuitori, angrosişti sau detailişti. 
Promotiile pentru  detailisti (retail promotions) sunt acele activităţi 
promoţionale pe care detailiştii le dezvoltă pentru consumatori, iar promoţiile 
pentru consumatori (consumer promotions) sunt acele activităţi prin care 
producátorul unei márci se adreseazá direct consumatorilor. Fiecare dintre 
acestea apeleazá la seturi distincte de tehnici propriu-zise, dar toate au 
acelasi obiectiv final: de a determina un ráspuns, un comportament pozitiv 
din partea consumatorului final. 

Tipurile de stimulente ale unei campanii promotionale se diferentiazá in 
funcţie de beneficiarii acesteia. Astfel, pentru promoţiile adresate 
comercianților (detailiştiior) se pot oferi termene de plată avantajoase, 
reduceri suplimentare (discount-uri), concursuri şi împărţirea costurilor de 
publicitate. Toate acestea îi pot determina pe comercianţi să stocheze şi să 
promoveze în mai mare măsură o anumită marcă. 

Promoţiile adresate consumatorilor finali oferă cupoane, mostre, 
premii, reduceri de preţ care să-i încurajeze să încerce un produs sau să 
repete actul de cumpărare a mărcii. 

Forţa de vânzări este motivată cel mai adesea prin concursuri. Acestea 
sunt la rândul lor un element important în creşterea vânzărilor, alături de 
promoţiile pentru comercianţi şi consumatori, deoarece oferă forţei de 
vânzări instrumentele necesare unei promovări mai agresive, crescând 
totodată gradul de motivare a distribuitorilor. 

Activităţile promoţionale pot fi împărţite, de asemenea, în activităţi ce 
presupun în principal comunicare şi activităţi ce presupun în principal 
stimulare sau recompense (/ncentives). 

Activităţile promoţionale care fac apel în primul rând la comunicare pot 
urmări să furnizeze consumatorilor informaţii despre un anumit produs, să 
crească notorietatea unei mărci sau a potenţialului de reamintire în faţa 
raftului în momentul luării deciziei de cumpărare, să creeze vâlvă în jurul unei 
mărci şi să determine o stare de simpatie sau implicare emoţională faţă de o 
marcă etc. 


Activităţile care presupun stimularea sau recompensarea 
consumatorilor pentru achiziţia unui produs le oferă acestora motivații 
rationale şi pragmatice, în vederea influenţării deciziei de cumpărare. 
Acestea pot viza o reducere a preţului (discount, cupoane valorice) sau o 
mărire a beneficiilor (cantitate mai mare, cadouri etc.). 

Indiferent de formă, consumatorul final rămâne elementul cel mai 
important al campaniilor promoţionale. De regulă, obiectivele unei campanii 
de comunicare vizează determinarea consumatorilor care nu au utilizat un 
produs să îl încerce şi să-l folosească, prin facilitarea contactului direct şi a 
experienţei de utilizare dintre consumator şi produs; păstrarea loialității 
consumatorilor care sunt deja loiali unei mărci şi încurajarea unui consum 
sporit al acesteia; creşterea volumului de vânzări al mărcii; sprijinirea 
campaniei publicitare propriu-zise prin intermediul diverselor concursuri care 
pot determina implicarea directă a consumatorilor în activităţile de 
comunicare sau creşterea entuziasmului şi a implicării emoţionale faţă de 
marcă. 

Consumatorii răspund doar la stimuli pe care îi pot percepe. În cazul 
preţurilor, de pildă, consumatorii au tendinţa de a remarca modificările 
acestora, de a le procesa şi de a reacţiona în consecinţă. Astfel, în cazul 
bunurilor de larg consum achiziţionate din supermarket-uri în Statele Unite, 
85% dintre consumatori pun pur şi simplu produsul/marca alese în cărucior, 
fără a se mai uita la preţ; 42% alocă mai puţin de 5 secunde pentru achiziţia 
unui produs; doar 

47% dintre cei întrebaţi imediat după achiziţia unui produs au putut 
menţiona preţul exact al acestuia; doar 50% dintre cumpărători au remarcat 
că produsul proaspăt achiziţionat beneficiază de promoţie (Tellis, 1998). 

Diverse studii privind psihologia consumatorului (în condiţiile în care 
respondentii au fost chestionati imediat după actul de achiziţie!) arată că 
indivizii nu sunt suficient de bine informaţi în ceea ce priveşte preţurile 
produselor, respectiv activităţile promoţionale ale mărcilor. În acelaşi timp 
însă, activităţile promoţionale au o influenţă considerabilă asupra 
consumatorilor. Astfel, studii din SUA (Tellis, 1998) arată că o scădere medie 
a preţului unui produs cu 1% conduce la o creştere cu 2% a volumului de 
vânzări. Creşterea poate fi semnificativ mai mare (5-6%) dacă reducerile sunt 
comunicate prin intermediul unei campanii de advertising de tip ATL sau prin 
materiale de comunicare la locul de vânzare, deci când promoţiile sunt 
susţinute şi de campanii clasice (campanii integrate). 


Aceasta se poate datora pe de o parte consumatorilor foarte sensibili la 
pret (price sensitive), care, desi reprezintă de obicei un segment restrâns 
(sub 596) din totalul consumatorilor, manifestá un comportament similar, 
ceea ce poate conduce la migrarea în totalitate a acestora de la o marcă la 
alta în funcţie de promoţie. Pe de altă parte, consumatorii nu au neapărat 
nevoie să memoreze preţul unui produs pentru a lua decizia de cumpărare; 
este suficient ca el să îl compare chiar în faţa raftului cu cele ale produselor 
concurente, care să acţioneze ca elemente de referinţă. 

Trebuie ştiut însă că promoţiile pot servi la atingerea doar a anumitor 
obiective de marketing, în timp ce altele nu pot fi atinse sub nici o formă prin 
intermediul promotiilor, oricât de bine ar fi acestea gândite şi executate. 

Printre obiectivele cel mai des întâlnite în cazul campaniilor 
promoţionale se numără: 

1. Identificarea şi atragerea de noi consumatori. 

2. Stabilizarea unor modele fluctuante ale vânzărilor. 

3. Stimularea entuziasmului forței de vânzări pentru promovarea unui 
produs/a unei mărci. Promotiile deosebite oferă forţei de vânzări instrumente 
eficiente necesare convingerii cumpărătorilor. Regăsirea entuziasmului este 
foarte importantă şi face munca acestora mai uşoară şi mai plăcută. 

4. Revigorarea vânzărilor unei mărci aflate în stadiul de maturitate sau 
declin. Aşa cum am menţionat anterior, o promoţie nu poate opri declinul 
unei mărci pe care nimeni nu o mai doreşte. Cu toate acestea, vânzările 
acesteia pot fi revigorate prin promoţii speciale. 

5. Facilitarea introducerii pe piață a unui nou produs sau a unei mărci 
noi. Promotiile pentru detailişti şi angrosisti sunt necesare şi obişnuite în 
cazul lansărilor de noi produse sau mărci, ele câştigând bunăvoința 
comercianților şi încurajând expunerea cât mai bună a acestora şi creşterea 
stocului iniţial. În această direcţie, promoţiile pot fi utilizate cu succes pentru 
informarea şi educarea consumatorilor în ceea ce priveşte caracteristicile 
produselor. 

6. Creşterea spațiului de expunere pe raft sau în spațiile special 
amenajate. Promotiile adresate comercianților pot viza şi obţinerea de spatii 
suplimentare de expunere pe rafturi sau în afara lor, pentru o perioadă 
limitată de timp. 


7.  Neutralizarea  activitátilor de publicitate sau promoție ale 
concurenței. Promotiile pot fi folosite pentru a neutraliza efectul eforturilor 
concurenţei de a promova o marcă fie prin publicitate, fie printr-o altă 
promoţie. 

8. Încurajarea consumatorului spre a încerca marca promovată. Pentru 
a promova noi mărci, producătorii se bazează pe mostre gratuite, cupoane cu 
reduceri şi alte mijloace care încurajează cumpărătorul să încerce. Mulţi 
consumatori nu ar încerca nici o dată un produs nou dacă nu ar beneficia de 
aceste stimulente. 

9. Mentinerea consumatorilor existenti prin încurajarea cumpárárilor 
repetate. Trecerea de la o marcá la alta este un eveniment normal ín viata 
unui consumator si, de aceea, folosirea strategicá a unor forme de promotii 
de loializare poate mentine cel putin pentru un interval scurt de timp 
tendinta de cumpárare a aceleiasi márci. 

10. Cresterea consumului prin íncárcarea consumatorului cu cantitáti 
mai mari din produsul promovat. Promotiile repetate pot conduce la stocarea 
de către consumatorii fideli ai unui produs sau a unei mărci a unei cantităţi 
mai mari decât cea necesară în mod normal, datorită preţului scăzut. Studiile 
arată însă că, în cazul unui singur produs, consumul general nu creşte 
simţitor, iar cantitatea cumpărată pe timpul promoţiei reduce proporţional 
cantităţile care se vor vinde în perioada ulterioară promoţiei. Pe de altă parte 
însă, mai ales în cazul produselor de tip FMCG, practica arată că promoţiile 
determină o creştere clară a consumului, mai ales dacă acestea sunt însoţite 
de publicitate clasică (ATL), care să amintească consumatorului despre 
produs. 

11. Oprirea concurenței prin încărcarea consumatorului cu produse 
proprii. Când consumatorul are un stoc de produse al mărcii promovate, el nu 
are nevoie de un alt produs similar şi, astfel, nu va fi tentat de oferta 
competiţiei. O vânzare în cantităţi mai mari decât cele cerute de consumator 
împiedică achiziţionarea de către acesta a mărcilor concurente. 

12. Susținerea campaniei publicitare de tip ATL. Un argument puternic 
este reprezentat de faptul că o promoţie de vânzări bine coordonată cu 
campania ATL creşte considerabil eficienţa acesteia. 


Există însă şi obiective care nu pot fi atinse de promoţii. Acestea provin 
din chiar trăsăturile esenţiale ale acestui tip de activitate: caracterul direct, 
imediat, concret, dar şi efemer al efectelor produse de acestea, prezenţa 
unui avantaj direct, caracterul excepţional şi neobişnuit al activităţii 


promoţionale etc. Dintre acestea, cele mai importante limitări sunt 
urmátoarele: 

1. Promotiile nu pot compensa lipsa de abilități şi motivare a forței de 
vânzări sau absența unei campanii publicitare clasice (ATL). Adesea, mărcile 
care au vânzări slabe sau creşteri sub aşteptări apelează la promoţii ca la o 
soluţie rapidă de rezolvare a problemelor. Promotiile pot rezolva însă doar 
temporar problema vânzărilor şi doar dacă aceasta este determinată de forţa 
de vânzări. Ele sunt lipsite de eficienţă în cazul unei imagini generale a mărcii 
slab conturate sau dacă există alte cauze care pot fi înlăturate doar cu un 
efort coordonat de vânzare şi publicitate. 

2. Promotiile nu oferă motivaţie pe termen lung care să-i determine pe 
consumatori sau pe comercianţi să cumpere o marcă în mod constant. 
Decizia de a continua comercializarea unei mărci de către detailişti şi cea a 
consumatorilor de a cumpăra repetat este bazată în primul rând pe 
satisfacția oferită de marca respectivă. Satisfactia în cazul comercianților 
este determinată de atingerea obiectivelor de profit, iar în cel al 
consumatorilor finali de beneficiile oferite de marcă. 

3. Promotiile nu au posibilitatea de a stopa permanent tendința de 
declin a unei mărci consacrate sau de a schimba soarta unui produs care nu 
a fost acceptat de piaţă. Scăderea vânzărilor pe o perioadă lungă de timp 
indică existenţa unei mărci care nu a reuşit să îşi creeze o identitate proprie 
sau existenţa unor mărci concurente care au calităţi mult mai bune. Aceste 
manifestări denotă probleme ale mărcii care pot fi rezolvate doar prin 
îmbunătăţirea calităților produsului sau printr-o campanie publicitară 
susţinută care să întărească marca. O promoţie poate ajuta fără îndoială, 
acest efort, dar de una singură, fără o campanie de publicitate clasică, ar fi 
lipsită de eficienţă. 

4. Promotiile nu pot crea imagine de marcă; aceasta este apanajul 
campaniilor de imagine sau pozitionare, cel mai adesea de tip ATL. 

5. Promotiile nu pot influența, ín sensul schimbării, decizia unui 
consumator de neacceptare a unui produs. 


În alegerea celei mai potrivite tehnici de promovare trebuie să se ţină 
seama nu numai de obiectivele promoţionale, ci şi de etapa din ciclul de viaţă 
în care se află produsul. Astfel, fiecărei faze din acest ciclu îi sunt specifice 
anumite modalităţi de promovare, şi anume: 

1. În faza de lansare, când produsul trebuie să aibă un comportament 
ofensiv, pot fi folosite loteriile, demonstrațiile şi unele tehnici de publicitate 


directá. De asemenea, pentru impunerea pe piatá a unei márci de produs pot 
fi organizate concursuri, concomitent cu distribuirea de esantioane. 

2. Ín faza de crestere (dezvoltare) se poate face apel la organizarea de 
concursuri, reduceri de pret pentru vânzările în loturi şi vânzările asociate 
etc. 

3. În faza de maturitate produsul trebuie promovat pentru a susţine 
vânzările şi pentru a păstra fidelitatea clienţilor folosindu-se în acest scop de 
oferte speciale (oferta „girafă”, vânzări în loturi, reduceri de preţ), prime, 
jocuri şi concursuri. 

4. În faza de declin produsul trebuie să fie caracterizat printr-o 
atitudine defensivă. În acest caz instrumentul cel mai adecvat îl reprezintă 
reducerile de preţ. 

Gama tehnicilor de promovare a vânzărilor este extrem de variată, iar 
alegerea uneia sau alteia dintre aceste tehnici presupune luarea în 
considerare a câtorva elemente, cum ar fi natura pieţei, obiectivul urmărit de 
campania de comunicare,  grupurile-tintá ale campaniei, acţiunile 
concurentei, raportul cost-eficacitate al fiecárui mijloc utilizat. 


În literatura de specialitate există numeroase clasificări ale tehnicilor 
utilizate pentru promovarea vânzărilor, realizate în funcţie de criterii, de 
asemenea, diverse. Aceste tehnici sunt extrem de diverse, iar acest lucru se 
datorează în principal creativităţii si inventivitátii specialiştiior în marketing si 
publicitate. 

1. În funcţie de poziţia acestora față de produs identificám: 

a) Tehnici susţinute de produs (care au drept suport produsul însuşi): 
reduceri temporare de preţ, cupoane sau bonuri de reducere, oferte de 
rambursare, rabaturi decalate în timp, achiziţionarea aparatelor uzate, 
rabaturi cantitative, prime şi cadouri, concursuri, jocuri, loterii, încercări 
gratuite. 

b) Tehnici care urmăresc atragerea țintei către produs, punerea în 
valoare a produselor la locul vânzării, publicitate la locul vânzării, publicitate 
directă. 

2. În raport cu grupul-tintá, tehnicile de promovare a vânzărilor sunt 
structurate în două mari categorii: 


a) Tehnici orientate cátre comercianti. Acestea sunt pe de o parte 
tehnici prin care se încearcă ,impingerea" produselor de la producători către 
angrosişti şi detailişti („push”), numite şi promovări interne, iar pe de alta 
tehnici direcționate astfel să „tragă” produsul prin canalele de distribuţie 
(,pull'), prin crearea unei cereri din partea consumatorilor, numite şi 
promovări externe. Aceste tehnici de promovare către comercianţi reprezintă 
primul pas în cadrul eforturilor de ansamblu pentru promovarea vânzărilor, 
fără de care doar promovările către consumator nu ar avea un efect 
semnificativ. 

Cele mai utilizate tehnici de promovare a vânzărilor către comercianţi 
sunt: promovările prin bonificaţii, respectiv prin oferirea gratuită a unor 
mărfuri (sub formă de prime); concursurile şi jocurile; reducerile de preţ în 
schimbul cumpărării anumitor cantităţi de mărfuri; bonificatiile pentru 
reclamă şi etalare; promovarea unor materiale de etalare în cadrul 
magazinelor, ca de exemplu coşuri de depozitare, standuri, postere etc. 

b) Tehnici de promovare a vânzărilor către consumatori. Aceste tehnici 
se caracterizează în primul rând prin încurajarea consumatorilor de a 
frecventa un anumit magazin sau de a încerca un anumit produs. Ele pot fi 
clasificate, la rândul lor, din perspectiva  recompenselor oferite 
consumatorilor (care pot fi imediate sau întârziate) şi a obiectivului principal 
urmărit de producător. 

Alţi autori grupează principalele metode de promovare a vânzărilor în 
patru categorii: (1) tehnici de promovare a vânzărilor folosite de detailişti, (2) 
tehnici de promovare a vânzărilor pentru produse noi, (3) tehnici de 
promovare a vânzărilor pentru produse ajunse la maturitate şi (4) tehnici de 
promovare a vânzărilor în favoarea intermediarilor. 


1. Tehnicile de promovare a vânzărilor folosite de detailişti pot fi 
cupoanele, demonstrațiile, timbrele comerciale şi amenajarea punctelor de 
vânzare. 

2. Tehnicile de promovare a vânzărilor pentru produse noi pot fi 
eşantioanele, cupoanele, ofertele de rambursare. 

3. Tehnicile de promovare a vânzărilor pentru produse ajunse la 
maturitate pot fi primele/cadourile, concursurile pentru consumatori, jocurile 
de noroc, reducerile de preţ. 

4. Tehnicile de promovare a vânzărilor în favoarea intermediarilor pot fi 
reducerile de preţuri în schimbul cumpărării anumitor cantităţi de mărfuri, 
oferirea gratuită a unor mărfuri, rabaturile de cantitate, bonificaţiile la 


cantitate, utilizarea listelor comerciantilor, primele, concursurile pentru 
comercianti. 


Tehnici de promovare orientate cátre comercianti 


Cele mai utilizate tehnici de promovare sustinute de produs si orientate 
către comercianţi sunt înțelegerile comerciale, respectiv oferirea gratuită a 
unor mărfuri (sub formă de prime) prin concursuri şi jocuri şi stimulentele 
comerciale, prezente sub forma unor reduceri de preţ oferite în schimbul 
cumpărării anumitor cantităţi de mărfuri. Astfel de oferte promoţionale se 
acordă şi pentru deplasarea mărfurilor de la depozite în reţeaua de 
magazine, dar şi pentru prezentarea conjugată a acestora cu reclame 
speciale si eforturi de etalare. Bonificaţiile pentru reclamă şi etalare 
desemnează sumele plătite sau rabaturile acordate detailiştiior pentru a 
susţine marca producătorului sau produsele care îi sunt etalate. 


1. Íntelegerile (acordurile) comerciale ( trade deals ) 


Înţelegerile comerciale reprezintă cea mai importantă tehnică de 
promovare orientată către comercianţi. Acestea presupun un acord între 
producător şi comerciant prin care comerciantul se angajează într-un efort 
promoţional special, care vizează produsul fabricantului, în schimbul căruia 
poate obţine rabaturi cantitative, alte bunuri sau bani. Literatura de 
specialitate consemnează în prezent peste 250 de tipuri de rabaturi: reduceri 
pentru plata în numerar, pentru poziţionarea avantajoasă a mărfii în 
magazine, reduceri pentru sfârşit de an etc. Cel mai adesea, înțelegerile 
comerciale se prezintă sub forma bonificatiilor. Acestea pot fi: 


Bonificatii pentru cantitáti cumpárate (buying allowance) 


Producátorul pláteste comerciantului o anumitá sumá de bani pentru 
cumpárarea unei anumite cantitáti de produse pentru o perioadá de timp 
specificată. Plata poate fi făcută sub forma unui cec din partea producătorului 
sau sub forma unei reduceri din valoarea reală a unei facturi. Asemenea 
oferte pot fi stimulente pentru lansarea unui nou produs, realizarea unei 
reduceri temporare de preţ sau cumpărarea în cantităţi mai mari decât cele 
obişnuite. 

Bonificatii pentru re-cumpărări (buy-back allowances) 


Reprezintă sumele de bani oferite unui detailist pentru fiecare unitate 
de produs cumpărată după ce a fost încheiată o afacere iniţială. Această 
metodă constituie un stimulent în care suma totală ce poate fi plătită 
cumpărătorului este proporţională cu volumul cumpărăturilor din timpul unei 
afaceri comerciale iniţiale (asemănătoare unei oferte de cupoane). Principalul 
dezavantaj al acestei metode este costul ei destul de ridicat pentru 
producător. 


Bonificatii pentru reclamă şi etalare 


Reprezintă o tehnică uzuală folosită în special pentru produsele de tip 
FMCG şi presupune faptul că producătorul plăteşte angrosistului sau 
detailistului o anumită sumă pentru ca acesta să-i susţină promoţional 
produsul său. Această bonificaţie poate fi o anumită sumă de bani sau un 
procent de mărfuri şi poate fi acordată pe o perioadă de timp specificată. O 
altă formă de bonificatie pentru reclamă este publicitatea în colaborare 
(cooperative allowance) care implică un aranjament contractual între 
producător şi comerciant prin care producătorul se angajează să achite 
parţial sau integral cheltuielile de publicitate asumate de comerciant. O 
bonificatie pentru etalare implică o plată în bunuri sau bani către comerciant 
dacă acesta se angajează să etaleze mărfurile într-un mod specificat de 
producător. 


Oferirea gratuită de produse 


Uneori, produsele sunt oferite gratuit comercianților care au cumpărat 
o anumită cantitate. Alteori, această metodă este folosită ca plată pentru 
bonificatii furnizate prin alte tehnici de promovare a vânzărilor. Alte 
bonificatii se acordă şi pentru deplasarea mărfurilor de la depozite în reţeaua 
de magazine. Această metodă poate reduce stocurile de mărfuri prin 
deplasarea acestora din depozite si, de asemenea, poate ,curáta" canalele 
de distribuţie de mărfuri nevandabile sau învechite, de ambalaje etc. 


2. Stimulentele comerciale ( trade incentives) 


Aceste stimulente sunt acordate comerciantilor si sunt, adesea, oferite 
ca recompensă pentru atingerea anumitor obiective de vânzări. Programele 
de stimulare sunt folosite atunci când se încearcă introducerea unui produs 
pe piaţă, câştigarea unui spaţiu de etalare sau creşterea stocurilor 
comercianților. Există două tipuri de astfel de stimulente comerciale (prime): 
„push money” şi „dealer loader". 

„Push money" sau ,spiffs" reprezintă o bonificatie sub formă de bani, 
plătită unui comerciant (vânzător), bazată pe unităţile de produse vândute în 
timpul unei anumite perioade. De exemplu, un producător de sisteme de aer 
condiţionat poate oferi o primă de 50 de dolari pentru vânzarea unui model 
X1, 75 de dolari pentru modelul X2 şi 100 de dolari pentru modelul X3, între 1 
aprilie şi 25 august. La sfârşitul acestei perioade fiecare vânzător trimite 
evidenţa tuturor vânzărilor şi primeşte un cec pentru suma care i se cuvine. 


„Dealer loader' este o primă (comparabilă cu prima oferită 
consumatorilor finali) oferită unui detailist de către un producător pentru 
cumpărarea unei anumite cantităţi dintr-un produs. Uneori, aceste prime sunt 
oferite pentru susţinerea unor eforturi speciale de etalare a mărfurilor de 
către comercianţi. Se mai pot folosi astfel de prime şi pentru găsirea unor noi 
distribuitori. 


3. Concursurile, jocurile, loteriile 


Efectul acţiunilor promoţionale este, în multe cazuri, limitat prin faptul 
că sumele oferite nu sunt suficient de atractive (este cazul mai ales al 
reducerilor de preţ). A crea un eveniment motivant pentru consumatorii finali 
sau distribuitorii companiei producătoare presupune prezenţa unei mize mai 
importante. Concursurile sunt competiţii la capătul cărora este posibilă 
clasificarea participanţilor. Acest clasament poate fi stabilit, de exemplu, în 
funcţie de răspunsurile date la anumite întrebări. Concursurile pot fi 
organizate în cazul lansării unui nou produs sau serviciu, deschiderii unui nou 
punct de vânzare etc. 

În toate cazurile, răspunsurile la întrebări nu trebuie să ceară decât un 
efort minim din partea participanţilor, solicitând, totuşi, o anumită cantitate 
de informaţii de natură comercială, pentru ca participanţii să îşi 
îmbunătăţească cunoştinţele despre produs. Ca şi în cazul tehnicilor de 
promovare orientate către consumatori, concursurile şi jocurile de noroc pot 


fi realizate si pentru a motiva comerciantii. Concursurile sunt activitáti 
promotionale foarte des folosite, deoarece premiile sunt asociate cu 
vânzarea produsului. Se stabileşte o cotă de vânzări, iar compania sau 
punctul de vânzare care depăşeşte cota respectivă cu cele mai multe 
procente câştigă concursul. 


Tehnici de promovare care urmăresc atragerea consumatorilor către 
produs 


Aceste tehnici urmăresc punerea în valoare a produselor la locul 
vânzării şi constau într-un ansamblu de manifestări de natură comercială şi 
promoţională prin care se urmăreşte atragerea atenţiei consumatorilor 
asupra unei mărci. Ele cunosc, de regulă, două forme concrete de 
manifestare: tehnicile de merchandising şi publicitatea la locul vânzării (PLV). 

Termenul merchandising, preluat direct din limba engleză, semnifică 
„acea activitate de marketing care înglobează tehnicile comerciale care 
permit prezentarea către eventualii cumpărători, în cele mai bune condiţii 
materiale şi psihologice, a produsului sau serviciului destinat vânzării” 
(Kotler, 1999). Fundamentul merchandising-ului îl constituie optimizarea 
contactului între produs sau serviciu şi consumator în scopul cumpărării 
acestuia. Această optimizare se asigură prin implicarea distribuitorului în 
derularea unui proces care presupune trei niveluri: (1) realizarea propriu-zisă 
a punctului de vânzare ţinând cont de anumite 

caracteristici: localizare, loc de parcare, dimensiuni, distanţă faţă de 
client, concurenţă etc., (2) amenajarea magazinului, serviciile oferite, orarul 
de funcţionare etc. şi (3) amplasarea şi prezentarea produselor şi mărcilor în 
magazin: sortimentul de mărfuri (alegere, varietate, profunzime), cheltuielile 
de promovare, diverse modalităţi de aşezare a produselor în rafturi etc. 

Activitatea de merchandising a companiei producătoare îndeplineşte 
numeroase funcţii, însă obiectivul primordial este dezvoltarea distribuirii 
produselor în scopul vânzării acestora, aplicând tehnici specifice de aranjare 
a produselor la locul de vânzare. Relaţia dintre producător şi distribuitor în 
sfera merchandising-ului presupune găsirea unor soluţii la problemele cu 
care se poate confrunta produsul: alegerea locului unde va fi amplasat în 
vederea vânzării, mărimea suprafeţei de vânzare care îi va fi atribuită, 


cantitatea care va fi prezentată în raionul de vânzare, modul de aranjare, 
materialul de prezentare utilizat (gondole, etajere, rafturi) etc. Toate aceste 
elemente sunt, de regulă, obiectul unor acorduri între producători şi 
comercianţi, acorduri care implică din partea producătorului stabilirea cu 
distribuitorii a unor condiţii de vânzare în urma cărora comercianții au 
diverse beneficii: fie solicită producătorului suportarea unor costuri pentru 
executarea unor anumite sarcini (aşezarea pe raioane, transport, manevrare, 
promovare, merchandising), fie obţin avantaje financiare particulare sub 
formă de prime, comisioane etc. 


Tehnici de promovare a vânzărilor orientate către consumatori 


Aceste tehnici de promovare a vânzărilor sunt destinate 
consumatorului final de bunuri şi servicii. Principalele avantaje ale acestora 
sunt varietatea şi flexibilitatea. Tehnicile de promovare a vânzărilor orientate 
către consumatori prezintă o gamă largă, fiecăreia fiindu-i specifice anumite 
obiective, obstacole la implementare şi costuri. 

În continuare vom prezenta aceste tehnici clasificându-le în funcţie de 
poziţia lor faţă de produs şi prin prisma recompensei oferite consumatorilor 
(care poate fi imediată sau întârziată). 


1. Tehnici de promovare susținute de produs 


Reducerile temporare de pret. Promovările fondate pe o reducere de 
pret constituie tehnica promoţională cea mai întâlnită în marketing. 
Eficacitatea acestei metode se bazează pe dorinţa „de a face economii” care- 
i caracterizează pe consumatori si reprezintă adesea o motivaţie 
considerabilă în procesul de cumpărare. Reducerile de preţ pot fi folosite 
pentru încurajarea încercării unui nou produs, convingerea potenţialilor 
consumatori să cumpere mai mult, stabilirea unui model de realizare a 
actului de cumpărare (buying pattern), recompensarea actualilor utilizatori ai 
unei mărci. Reducerile de preţ sunt eficiente numai dacă preţul este un factor 
important în alegerea mărcii sau dacă consumatorii nu sunt deja loiali unei 
anumite mărci (deşi se folosesc frecvent şi pentru recompensarea 
utilizatorilor fideli). De obicei, reducerile de pret nu depăşesc 10-2596, 
existând însă şi situaţii în care aceste procente pot fi mai mari. Din categoria 
reducerilor temporare fac parte: ofertele speciale, cupoanele sau bonurile de 


reducere, remizele, ofertele de rambursare, achizitionarea produselor uzate, 
rabaturile cantitative. 

Ofertele speciale sunt reduceri directe ale preţurilor de vânzare către 
consumator şi constau în comercializarea unui produs sau serviciu la un preţ 
inferior celui practicat în mod obişnuit. Aceste operaţiuni au caracter 
excepţional şi se desfăşoară de regulă pe o perioadă de timp limitată. Decizia 
de reducere a preţurilor şi tarifelor are, în cele mai multe cazuri, un efect 
psihologic cert, fiind considerate ca un act de bunăvoință din partea 
ofertantului şi ca o dovadă că deţine o poziţie solidă în cadrul pieţei, poziţie 
care îi oferă posibilitatea să dea dovadă de suplete în ceea ce priveşte 
politica de preţuri. Orice ofertă devine specială atunci când diferă de ofertele 
făcute în alte magazine sau de ofertele făcute în cadrul aceluiaşi magazin în 
alte zile sau în alte sezoane, constituindu-se într-un avantaj important oferit 
cumpărătorilor. Dacă iniţiatorul acţiunii este chiar producătorul, de reducerea 
respectivă pot beneficia atât intermediarii, cât şi consumatorii finali. Astfel, 
fabricantul poate acorda comerciantului în mod excepţional preţuri mai 
avantajoase, urmând ca reducerea respectivă să ajungă până la consumator. 
Pentru a fi siguri de acest lucru, producătorii înscriu pe ambalaj acest preţ, 
folosind menţiunea „ofertă specială” sau „preţ recomandat”. De asemenea, 
şi comercianții pot recurge la astfel de reduceri la punctele de vânzare, cu 
ajutorul unor panouri sau afişe care anunţă reducerile de preţ. Această 
acţiune promoţională presupune însă costuri relativ ridicate şi, de aceea, se 
realizează atunci când se estimează o creştere considerabilă a volumului 
vânzărilor ca urmare a implementării acestei metode. În organizarea acestei 
operaţiuni de reducere directă a preţului de vânzare trebuie avute în vedere 
pe de o parte poziţionarea produsului, iar pe de alta situaţia în care se află 
concurenţa (raportul cost-ereştere a volumului vânzărilor). 

De regulă, în anumite zile din săptămână sau din an, un magazin sau o 
reţea de magazine anunţă reduceri importante de preţuri la un anumit 
produs (practica a demonstrat însă că reducerile de preţ cu mai puţin de 10% 
nu duc la creşteri spectaculoase ale vânzărilor), pe o anumită gamă de 
produse sau la toate. Pot fi alese anumite momente speciale (sărbători, 
evenimente) sau perioade în care vânzările sunt mai slabe (lunea, luna 
ianuarie etc.). 

O altă formă de reduceri directe ale preţului de vânzare o reprezintă 
soldurile şi acţiunile de lichidare rapidă a stocurilor. În acest caz, reducerile 
de preţ au două justificări principale: învechirea mărfurilor - când se recurge 
la solduri sezoniere sau anuale (influenţa modei asupra vestimentatiei etc.) - 


şi întreruperea activităţii normale a companiei producătoare din diferite 
motive (de exemplu, datorită lucrărilor de modernizare). 

Cupoanele sau bonurile de reducere oferă consumatorului o anumită 
reducere din preţul obişnuit al produsului. Cupoanele/bonurile pot fi 
distribuite în diverse moduri: prin corespondenţă, când este vizată o 
categorie distinctă de consumatori (de exemplu, cumpărătorii unor produse 
scumpe), direct la domiciliu, prin intermediul mass-media (ziare, publicaţii 
comerciale etc.), o dată cu ambalajul produsului care face obiectul acţiunii 
promoţionale sau prin intermediul animatorilor/promotorilor prezenţi la 
punctele de vânzare. 

Majoritatea metodelor de distribuire a cupoanelor au un impact 
întârziat asupra consumatorilor, deoarece cuponul este primit şi păstrat o 
anumită perioadă de timp până la recuperarea contravalorii sale. Cupoanele 
instant asigură însă o recompensă imediată, prin reduceri de preţ ataşate de 
ambalaj, de care cumpărătorii pot beneficia prin prezentarea cupoanelor 
respective în momentul achitării mărfurilor achiziţionate - este cazul 
cupoanelor distribuite o dată cu ambalajul produsului care face obiectul 
acţiunii promoţionale (cupoanele amplasate la suprafaţă pe ambalaj - on 
pack). Folosite în principal de către producătorii de mărfuri preambalate, 
cupoanele s-au extins şi la producătorii de echipamente electrocasnice şi alte 
bunuri de uz îndelungat, confecţii etc. Procedeul s-a extins chiar şi în 
domeniul prestărilor de servicii. De exemplu, compania United Airlines a 
reuşit să recâştige în numai 11 zile cota de piaţă deţinută înaintea unei greve 
dezastruoase de 55 zile prin introducerea unor cupoane având o valoare 
echivalentă cu o jumătate din tariful unei călătorii. 

Cu toată creşterea continuă a ofertei de cupoane şi a mijloacelor de 
difuzare, impactul lor economic al acestora este relativ redus, mai ales ca 
urmare a proportiei mici a celor sunt răscumpărate de către cumpărători din 
totalul cupoanelor difuzate (aproximativ 5%). 

O tehnică înrudită cu cea a cupoanelor de reducere este cunoscută sub 
denumirea de 

,Closs-couponning" şi constă într-o ofertă încrucişată. Achiziţionând un 
produs, cumpărătorul intră în posesia unui bon de reducere de preţ care 
vizează un alt produs. În acest fel, se urmăreşte stimularea consumatorilor şi 


incitarea lor în direcţia cumpărării unor produse noi, pe care până atunci nu 
au avut ocazia să le cunoască. 

Remizele (rabaturile decalate în timp) urmăresc recompensarea 
fidelității cumpărătorilor. Remiza presupune acordarea unor reduceri în bani, 
proporţionale cu volumul cumpărăturilor efectuate într-o perioadă de timp 
dată. Concret, este vorba de acordarea unor titluri în urma constatării unor 
cumpărări succesive. Aceste titluri sunt luate în considerare fie la sfârşitul 
anului, fie atunci când cumpărăturile ajung la o anumită sumă. Sunt mai 
puţin răspândite, întrucât presupun costuri ridicate şi o organizare destul de 
anevoioasă. 

Ofertele de rambursare se referă la posibilitatea acordată 
cumpărătorului de a recupera o parte din suma ce reprezintă valoarea 
produsului sau chiar întreaga sumă în cazul în care apar nemulțumiri sau 
sunt constatate defecte. Oferta de rambursare presupune expedierea uneia 
sau mai multor probe care dovedesc cumpărarea. Această practică intră în 
sarcina producătorului şi are loc la un anumit interval de timp de la lansarea 
ofertei. 

O tehnică specială o constituie ofertele de tipul „satisfăcut sau 
rambursat”, prin care îi este oferită cumpărătorului posibilitatea să îşi 
recupereze suma de bani cheltuită în cazul în care se declară nemulţumit de 
produs şi îşi poate justifica insatisfactia. O astfel de ofertă presupune din 
partea producătorului o siguranţă maximă în ceea ce priveşte calitatea 
produsului. Această tehnică se constituie adesea într-o garanţie a calităţii 
pentru consumator, iar pentru producător reprezintă o oportunitate de 
întărire a unei imagini favorabile. 

Achiziționarea produselor uzate. Comerciantul sau producătorul propun 
celui care doreşte să cumpere un aparat nou achiziţionarea vechiului produs 
la un preţ redus. Această tehnică este considerată un rabat în favoarea 
cumpărătorului, deoarece rareori aparatul achiziţionat de comerciant mai 
poate fi recondiționat sau refolosit. Cei care recurg la această practică sunt 
de regulă producătorii de echipamente costisitoare (automobile, aparatură 
electrocasnică, aparatură de birou). 

Rabaturile cantitative reprezintă o reducere temporară de preţ şi oferă 
consumatorului posibilitatea să cumpere o cantitate mai mare dintr-un 
anumit produs. Ele sunt de regulă de două tipuri: 

— Oferta „girafă” - presupune creşterea volumului cantitativ al 
produsului în condiţiile în care preţul rămâne neschimbat. Comercializarea 
unui produs „girafă” presupune modificarea ambalajului şi adoptarea unui 


format promotional care să conţină o cantitate suplimentară de produs (cu 
10%, cu 30% sau chiar cu 50% mai mult). Specialiştii spun că impactul 
acestei oferte este destul de ridicat si conduce la creşterea fidelității 
consumatorilor. Principalul dezavantaj al acestei tehnici este însă costul 
ridicat presupus de modificările aduse ambalajului. 

— Vânzările în lot sau vânzările grupate constau în comercializarea 
produselor grupate câte două, trei sau mai multe unităţi la un preţ global 
inferior sumei preţurilor articolelor comercializate separat. Această metodă 
este frecvent practicată de către firmele care comercializează bunuri de larg 
consum. Poate fi folosită pentru vânzarea în acelaşi timp a mai multor 
articole diferite. De exemplu, în cazul produselor pentru îngrijirea părului se 
poate comercializa un set conţinând un şampon, o vopsea, un oxidant, un 
balsam de păr etc. 

În general, se consideră că doar reducerile temporare şi cu caracter 
excepţional sunt de tip promoţii, spre deosebire de reducerile de preţ 
permanente. Dacă scăderea de preţ durează o perioadă prea lungă, ea îşi 
pierde caracterul promoţional, întrucât consumatorii încep să se obişnuiască 
cu noul preţ rezultat după aplicarea reducerii. De aceea, se face o delimitare 
clară între acţiunile temporare cu caracter excepţional şi tehnicile utilizate pe 
scară largă şi cu caracter permanent. 


2. Primele şi cadourile 


Prima este definită ca o recompensă tangibilă primită de consumator în 
urma realizării unei acţiuni specifice, de obicei cumpărarea unui produs, 
vizitarea unui magazin etc. Ea poate să prezinte un caracter permanent sau 
ocazional. Este permanentă atunci când se urmăreşte crearea fidelității în 
rândul consumatorilor. Oferirea de prime constă în a asocia unui produs un 
avantaj temporar. Avantajul se referă la un obiect pe care producătorul fl 
oferă cumpărătorului cu titlu gratuit (cadou). Spre deosebire de tehnica de 
reducere a preţului, caracterizată prin aspectul său anonim, impersonal, 
mercantil, cadoul are o puternică componentă imaginativă şi personală şi 
face trimitere la numeroase dimensiuni sau valori de natură intimă, afectivă 
sau ludică ale consumatorului. Principalul avantaj al cadoului ţine de 
caracterul sáu relational şi afectiv, şi nu atât de beneficiile rationale ale 
acestuia. Natura cadoului, originalitatea sa, prezentarea sa influenţează 
semnificativ rezultatele obţinute. Totodată, prima trebuie să se încadreze 
între anumite limite valorice. Este absolut necesar ca obiectele alese pentru a 


fi oferite sub formă de primă să fie de bună calitate; în caz contrar, acestea 
riscă să nu atragă interesul celui care beneficiază de ea şi să deterioreze 
imaginea de marcă a produsului. Primele pot fi de mai multe feluri: 

— Prima directă - constă în oferirea unui articol suplimentar gratuit în 
acelaşi timp cu marfa cumpărată. În cazul acestora, un criteriu deosebit de 
important de care trebuie să se ţină seama în alegerea primei-cadou este 
utilitatea acesteia pentru cumpărători. 

— Primele sub formă de puncte cadou - constau în faptul că produsul 
nu mai este însoţit în mod direct de un articol suplimentar, ci de un punct- 
cadou care va face dovada cumpărării produsului respectiv. Consumatorul 
poate intra în posesia primei doar prin dovada colecţionării unui anumit 
număr de puncte-cadou, reprezentând tot atâtea cumpărări succesive ale 
produsului. 

— Prima încasată - constă în oferirea fişelor cu sumele încasate ca 
primă oricărui cumpărător al unui anumit produs. 

— Prima amânată - constă în oferirea unui avantaj suplimentar. 

— Primele excepţionale (vânzările excepţionale la preţ redus) - constau 
în faptul că acei consumatori care cumpără unul sau mai multe produse 
vândute la un preţ normal au posibilitatea să achiziţioneze un alt produs al 
aceluiaşi producător sau chiar aceeaşi marcă cu un alt ambalaj la un preţ 
avantajos. 

— Prima cu eşantion - constă în acordarea ca primă tot a produsului 
promovat, sub forma unui eşantion din acesta. 

— Prima înglobată - constă în transformarea ambalajului de prezentare 
a mărfurilor 

(conditionarea mărfurilor) într-un conținut  reutilizabil pentru 
cumpărător. 

— Prima produs în plus - constă în oferirea unei cantități mai mari de 
produs la acelaşi pret. 

— Oferta autoplătită - constă ín propunerea unui produs la un pret 
avantajos si atasarea acestuia unei mărci mai cunoscute. 


3. Concursuri, jocuri, loterii 


Necesitatea unei participári active a consumatorilor la procesul de 
schimb face adesea apel la tehnici promotionale cum ar fi concursurile, 
jocurile si  loteriile. Aceste strategii incită prin promisiunea făcută 
consumatorului de a obţine ceva fără a da nimic în schimb şi prin oferirea 
unor premii spectaculoase (în bani, produse, excursii etc.). 

În literatura de specialitate se subliniază necesitatea tratării distincte a 
concursurilor pe de o parte şi a jocurilor şi loteriilor pe de altă parte, 
argumentată prin faptul că în cazul concursurilor este exclusă intervenţia 
hazardului în desemnarea câştigătorilor. Selectarea concurenţilor depinde 
numai de cunoştinţele şi perspicacitatea acestora. De aceea, este posibilă 
conditionarea participării la concurs de cumpărarea prealabilă a produsului 
care face obiectul acţiunii promoţionale. Pe de altă parte, în cazul jocurilor 
sau al loteriilor şansa participanţilor este, în mare parte, legată de hazard. În 
numeroase ţări, legislaţia interzice conditionarea participării de cumpărarea 
produsului promovat. Ca urmare a efortului mai redus pe care îl reclamă, 
loteriile sunt mai agreate de consumatori decât concursurile, iar comercianții 
manifestă o atitudine favorabilă faţă de ele datorită costurilor relativ reduse 
pe care le implică. 

Concursurile promoționale reprezintă acele acţiuni caracterizate de 
implicarea personală a participanţilor într-o competiţie pe parcursul căreia 
trebuie să îşi dovedească anumite abilităţi sau înzestrări cum ar fi inteligenţa, 
îndemânarea, spiritul de observaţie, creativitatea, subtilitatea, intuiţia etc. În 
finalul concursului, câştigătorii obţin premii importante. Participarea la 
concurs este condiţionată de achiziţionarea produsului promovat, fiind 
necesară trimiterea unei probe care să facă dovada cumpărării acestuia. 

În general, desfăşurarea unui concurs promoţional se dovedeşte 
eficientă în special în cazul produselor care au deja un anumit grad de 
notorietate, câştigată în urma unui efort publicitar anterior. De asemenea, 
organizatorii unei acţiuni de acest gen trebuie să ţină seama de aspectele ce 
decurg din următoarele probleme: 

a) Stabilirea perioadei şi fixarea duratei de desfăşurare a concursului, 
ceea ce se va face ţinând cont de natura obiectivelor urmărite. Specialiştii 
apreciază că perioadele cele mai favorabile organizării concursurilor 
promoţionale sunt cele din preajma sărbătorilor de Paşte şi de Crăciun, atât 
adulţii, cât şi copiii asociind aceste momente cu primirea de cadouri. Se 
apreciază că un concurs nu trebuie să dureze niciodată mai mult de trei luni 
de zile. Dincolo de acest termen dispare caracterul de noutate, iar 
participanţii îşi pierd răbdarea în aşteptarea rezultatului. 


b) Reusita unui concurs depinde atât de alegerea temei, cât si de 
formularea întrebărilor. Tema operaţiunii este bine să se inspire din universul 
în care se înscrie produsul, imaginea acestuia fixându-se astfel în 
preocupările participanţilor. Astfel, este posibil ca efectul imediat asupra 
vânzării produsului să fie dublu faţă de un efect pe termen lung referitor la 
notorietatea şi fidelitatea acestuia. 

c) Alegerea premiilor constituie o decizie esenţială pentru organizarea 
unui concurs promoţional. Premiile trebuie să fie alese astfel încât să 
trezească interesul participanţilor potenţiali şi să le înlăture orice reţinere: un 
autoturism, călătorii în străinătate, bijuterii de valoare etc. De cele mai multe 
ori marele premiu este însoţit de premii de consolare, însă de valoare mult 
mai mică. 

Concursurile promoţionale au însă şi unele dezavantaje, cum ar fi 
acelea că necesită o pregătire îndelungată şi o organizare riguroasă, că 
solicită fonduri importante, că pot da naştere la contestaţii şi nemulțumiri din 
partea „învinşilor”, că uneori, prin specificul lor, sunt considerate elitiste, că, 
dacă nu stârnesc interesul consumatorului, pot deveni eşecuri. 

Jocurile si loteriile. Gradul de dificultate al concursurilor, deşi în general 
este redus, reprezintă adesea un obstacol important în calea unei participări 
masive din partea publicului. Intervenţia hazardului în determinarea 
rezultatelor unui joc constituie unul dintre cele mai bune mijloace de a nu îl 
face prea selectiv şi de a nu mai solicita eforturi din partea participanţilor. 
Aceste instrumente de promovare se disting prin existenţa a trei elemente 
caracteristice: (1) speranţa într-un câştig mai mult sau mai puţin important, 
ceea ce reprezintă principalul element de atracţie al acestui tip de promoţie; 
(2) intervenţia hazardului în desemnarea câştigătorilor, fiecare participant 
având şanse egale; (3) implicarea minimă a participanţilor atât din punct de 
vedere financiar, cât şi intelectual (mai ales în cazul loteriilor). 

Aşa cum am mai spus, trebuie reţinut faptul că, datorită ponderii 
însemnate pe care o deţine întâmplarea în alegerea câştigătorilor, legislaţia 
din numeroase ţări interzice conditionarea participării la un joc sau la o 
loterie promoţională de prezentarea unei probe de cumpărare a unui produs. 

Din punct de vedere practic, în funcţie de rolul pe care îl joacă hazardul 


în desemnarea câştigătorilor, se disting două mari categorii de astfel de 
activităţi promoţionale: 


1. Loteriile - operaţiuni bazate în exclusivitate pe hazard, referindu-se 
în principal la trageri la sorţi şi la tehnica numărului câştigător. Costul 
loteriilor este mai mic decât cel al concursurilor. 

2. Jocurile - operaţiuni în care hazardul intervine doar partial. În 
anumite cazuri, întâmplarea nu este singura care hotărăşte soarta unui 
participant. Este vorba de acele acţiuni care presupun o anumită implicare a 
concurenţilor, apelându-se la competenţă, intuiţie sau capacitatea de 
judecată a acestora (de exemplu, pronosticurile). Adesea, tehnica jocurilor 
este combinată cu cea a concursurilor, rezultând acele acţiuni, frecvent 
utilizate, denumite jocuri-concurs, acestea bucurându-se de o largă apreciere 
şi de o deosebită priză la public. 

Concursurile, jocurile şi loteriile oferă o recompensă întârziată 
consumatorilor, însă generează un grad ridicat de implicare din partea 
participanţilor şi constituie oportunităţi excelente pentru cunoaşterea unui 
produs. 


4. Operaţiuni cu caracter gratuit (încercările gratuite) 


Stimularea consumatorilor, indiferent dacă aceştia sunt utilizatori 
comerciali sau finali de a încerca un nou produs este adesea unul dintre 
obiectivele esenţiale ale promovării vânzărilor. În această direcţie, încercările 
gratuite se numără printre cele mai utilizate tehnici. Cele mai frecvent 
întâlnite obiective sunt prezentarea unui produs într-o manieră agreabilă şi 
concretă, evidenţierea rezultatelor utilizării produsului, familiarizarea 
consumatorului cu un produs pe care nu a avut ocazia să îl cunoască decât 
prin publicitatea clasică, facilitarea unor eventuale comparații cu produsele 
existente şi crearea unui context psihologic favorabil produsului. 

Punerea în practică a unei operaţiuni promoţionale cu caracter gratuit 
se poate realiza în diverse forme: distribuirea de esantioane (sampling), 
degustări, demonstraţii şi vizite, încercări gratuite. 

Distribuirea de eşantioane reprezintă acea ofertă care permite 
consumatorului să folosească sau să experimenteze un produs sau serviciu în 
mod gratuit. Aceasta este o strategie eficientă în special dacă se urmăreşte 
introducerea unui nou produs pe o piaţă sau familiarizarea consumatorilor cu 
modificările aduse unui produs. Pentru a avea succes „produsuleşantion” 
trebuie să beneficieze de un „discriminator” cât mai puternic care să îi 
confere un grad ridicat de unicitate, ca şi capacitatea de a crea un puternic 
impact pozitiv chiar de la prima încercare. Prin definiţie, eşantionarea se 


poate realiza prin intermediul oricárei metode de distributie care permite 
livrarea unui produs real (produsul-esantion se distribuie in cantitáti limitate, 
iar dimensiunile sale sunt cel mai adesea mult mai reduse decât cele ale 
produsului comercializat). În alegerea  modalitátilor de distribuire a 
eşantioanelor se ţine seama de elemente precum natura produsului 
promovat, grupurile-tintá vizate de campanie, eficienţa şi costul difuzării. 


Eşantioanele pot fi aduse în contact cu consumatorii prin: 

— Distribuirea prin poştă. Această metodă este folosită în cazul 
produselor mai costisitoare; ea permite o selectare mai precisă a 
consumatorilor (numai acelor persoane care ar putea fi interesate de 
produsul respectiv), iar eşantioanele sunt de regulă însoţite de o scrisoare 
personalizată. Produsele pot fi distribuite singure sau în cooperare cu alte 
mărci. 

— Distribuirea prin eşantionare larg difuzată, inclusă în medii de 
comunicare de masă (presă, radio, TV). Persoanele interesate sunt invitate să 
solicite organizatorilor promoţiei expedierea unui eşantion. 

— Prin echipe speciale de distribuire la domiciliul cumpărătorilor, prin 
intermediul comisvoiajorilor sau agenţilor comerciali. Este utilizată cel mai 
frecvent în cazul bunurilor de larg consum. Datorită costului mai redus, oferă 
posibilitatea acoperirii unor categorii de consumatori mai largi. 

— Distribuirea prin intermediul altui produs (în sau pe ambalaj), care 
serveşte ca suport (transportator). Această operaţiune combină, practic, 
două tehnici de promovare: oferirea de eşantioane însoţită de acordarea de 
„prime-eşantion”. Reusita acţiunii depinde însă de alegerea suportului, care 
trebuie să fie complementar produsului-eşantion sau să facă parte din 
aceeaşi gamă de produse. 

— În cadrul magazinului unde este disponibil pentru încercare. 

— În puncte cu trafic intens, cum sunt centrele comerciale sau zonele 
în care au loc evenimente speciale. 

În ciuda avantajelor evidente, eşantionarea este, totuşi, o tehnică 
promoţională costisitoare. În plus, folosirea serviciului poştal (de masă) 
prezintă anumite riscuri legate de posibila vehiculare eronată a eşantioanelor 
şi de restricţiile de limitare a greutăţii acestora. Difuzarea personală a 
eşantioanelor la domiciliul consumatorilor sau în puncte cu trafic intens poate 
fi relativ lentă şi să presupună un control dificil al calităţii distribuţiei, iar 
practicarea metodei de aplicare a eşantionului în sau pe ambalajul produselor 
nu permite decât o distribuţie limitată la nivelul cumpărătorilor efectivi. 


Degustárile se desfăşoară întotdeauna în locuri publice şi presupun o 
organizare destul de complicată (de exemplu, din motive legate de igienă şi 
de reglementări legale), motiv pentru care nu sunt des utilizate. Aplicabilă 
unui număr limitat de produse (în general, alimentare), această tehnică de 
încercare gratuită prezintă însă un avantaj major, şi anume permite obţinerea 
unor rezultate concrete, imediate (condiţia de bază a succesului fiind 
calitatea produsului). 

Demonstrația este o tehnică care urmăreşte atragerea consumatorilor 
către produs prin demonstrarea şi explicarea modului în care acesta 
funcţionează sau poate fi utilizat. Poate fi folosită în cazul produselor care 
prin natura lor nu pot fi aduse în contact cu consumatorii prin intermediul 
acţiunilor de oferire de eşantioane. În funcţie de natura produselor 
promovate, demonstrațiile se pot efectua sub diferite forme: parade de 
modă, demonstraţii la domiciliu, în locuri publice sau în punctele de vânzare. 
Uneori, o demonstraţie poate fi desfăşurată şi la locul de vânzare sau 
utilizare a produsului sau serviciului respectiv, prin organizarea de vizite 
pentru consumatori. Obiectivul urmărit de demonstraţie este transformarea 
cumpărătorilor potenţiali în cumpărători efectivi. 

Încercările gratuite constituie o metodă ce constă în punerea la 
dispoziţia cumpărătorilor potenţiali a unor produse pe care aceştia urmează 
să le testeze sub rezerva rambursării lor în cazul în care aceştia nu îşi 
manifestă la sfârşitul perioadei de probă dorinţa de a cumpăra. În general, se 
mizează pe confortul şi comoditatea celor care, după ce au primit un anumit 
produs pentru a-l încerca, renunţă de cele mai multe ori să îl restituie, chiar 
dacă acesta nu corespunde pe deplin cerinţelor lor. Produsele pentru care se 
organizează asemenea acţiuni promoţionale fac de regulă parte din categoria 
celor costisitoare: aparate electrocasnice, autoturisme etc. De asemenea, 
această tehnică îşi găseşte aplicabilitatea şi în domeniul produselor 
industriale şi al serviciilor. Contactul direct are drept rezultat personalizarea 
relaţiei dintre produs şi consumator, iar satisfacția celui care are posibilitatea 
să testeze calitatea şi performanţele produsului înainte de a-l cumpăra este 
de cele mai multe ori substanţială. 


5. Promovarea mărcii la punctul de vânzare ( point of purchase 
activities ) 


Succesul acestui mod de promovare se datoreazá faptului cá loialitatea 
fatá de márci este in continuá scádere si tot mai multe decizii de cumpárare 
se iau la punctul de vânzare, în fata raftului, sau faptului cá în cazul tot mai 
multor categorii de produse decizia de cumpărare se face din impuls. 


6. Evenimentele speciale 


Acestea reprezintă acele activităţi promoţionale sau sponsorizări legate 
direct de un eveniment special, care poate fi unul social, sportiv, cultural etc. 
Punctul forte al acestui tip de promoţii îl constituie faptul că permite crearea 
de asocieri puternice între valorile mărcii promovate şi cele presupuse de 
evenimentul respectiv. 


7. Târgurile şi manifestările comerciale 


Acestea au scopul de a oferi consumatorilor posibilitatea de a compara 
într-un singur loc cât mai multe oferte din aceeaşi categorie de produse şi, pe 
de altă parte, de a-i atrage în locuri în care se desfăşoară un adevărat 
spectacol al producătorilor (cele mai faimoase sunt saloanele auto). 


Practica activităţii de promoţii a permis identificarea anumitor principii 
care guvernează acest tip de activitate. Dintre acestea, putem menţiona că: 

— reducerile temporare de preţ cresc substanţial vânzările; 

— cu cât scăderile de preţ promoţionale sunt mai dese, cu atât nivelul 
de creştere a vânzărilor este mai mic; 

— scăderile de pret prin promoţii prea dese conduc la modificarea 
preţului de referinţă în mintea consumatorului final; 


—  detailistii nu oferă consumatorului final niciodată 100% din 
reducerile pe care le primesc de la distribuitori; 

— mărcile care au o cotă de piaţă mare sunt mai puţin elastice în 
privinţa reducerilor de preţ; 

— promoţiile care sunt promovate în mass-media pot duce şi la 
creşterea traficului în punctele de vânzare care găzduiesc promoţia; 

— promoţiile care sunt promovate simultan în mass-media şi la 
punctele de vânzare printr-un merchandising deosebit cresc mult efectul unei 
simple promoţii care reduce preţul; 


— promoţiile într-o anumită categorie de produse afectează vânzările 
mărcilor din categoriile complementare şi din cele ale concurenţei; 

— efectul promotiilor asupra mărcilor superioare şi inferioare este 
asimetric. 


Aşa cum am văzut, comunicarea prin intermediul promotiilor este un 
instrument puternic, care facilitează contactul direct dintre marcă şi 
consumator şi care poate, împreună cu modalităţile clasice de comunicare, 
să crească considerabil eficienţa unei campanii integrate de comunicare. 


Relaţiile publice în publicitate 


Relaţiile publice sunt confundate uneori cu publicitatea, în principal 
datorită faptului că sunt împreună incluse în „mixul promoţional” din cadrul 
celor „4P” specifici marketingului (produsul - Product, preţul - Price, 
promovarea - Promotion şi distribuţia - Place), alături de publicitate. 

În marketingul modern se vorbeşte tot mai mult despre integrarea 
relaţiilor publice în mixul de marketing. Mixul de marketing este amestecul şi 
dozajul în care aceste variabile sunt combinate şi armonizate într-un 
ansamblu unitar şi coerent, care să provoace un maximum de impact pe 
piaţă. 

Rolul relaţiilor publice în mixul de marketing este să comunice mesaje- 
cheie publiculuitintá (bine definit) în cadrul procesului de marketing pentru a 
influenţa deciziile acestuia. Alteori, relaţiile publice sunt considerate o 
componentă a campaniei publicitare, chiar „publicitate gratuită” sau pot 
confundate cu promoţiile de vânzare. 

Aşa cum s-a discutat deja în cadrul capitolelor anterioare, publicitatea 
urmăreşte să vândă şi, de aceea, este emoţională, dramatică şi de multe ori 
subiectivă (Bruckner, 2002). Spre deosebire de publicitate, relaţiile publice 
trebuie să fie faptice, credibile si impartiale. Trebuie să descrie evenimentele, 
să împărtăşească viziunea şi crezul organizaţiei, să comunice adevărul şi 
faptele obiectiv, fără interpretări. 

La început, relaţiile publice vizau doar relaţiile cu media, în principal, 
presa, radioul şi televiziunea. Relaţiile publice moderne s-au extins însă la 
toate organizaţiile comerciale, necomerciale şi politice, structurile de stat şi 
publice etc. Ele se aplică în domenii clar diferite de marketing şi publicitate, 
cum ar fi relaţiile cu comunitatea, relaţiile cu angajaţii, cu acţionarii, cu 
mediile politice. De asemenea, cu ajutorul relaţiilor publice se gestionează 


situaţiile de criză precum grevele, dezastrele naturale sau prăbuşirile de 
companii; cele mai complexe aplicaţii ale relaţiilor publice vizează sfera 
relatiilor publice politice, lobby-ul politic si legislativ. 


Definiţii 


Şi în cazul relaţiilor publice există foarte multe definiţii. Cele mai 
celebre sunt două, una elaborată de Institutul Britanic de Relaţii Publice (a), 
iar alta rezultată în cadrul unei conferinţe ale instituţiilor de relaţii publice, 
desfăşurată în Mexic (b). 


(a) „Relaţiile publice reprezintă planificarea şi implementarea de 
acţiuni susţinute pentru a obţine şi menţine bunăvoința şi înţelegerea 
mutuală dintre o organizaţie şi mediul său” (Wilcox, Ault, Agee, 1988). 

Mediul unei organizaţii poate fi clasificat ca intern şi extern, apropiat şi 
îndepărtat (Dixit, 1996). Mediul intern este reprezentat de angajaţii 
companiei şi cei apropiaţi acestora, indivizi care devin promotorii imaginii 
companiei în exteriorul acesteia. Mediul extern apropiat este reprezentat de 
suporturile media, formatorii de opinie, furnizorii, colaboratorii financiari, 
clienţii acesteia. Mediul extern îndepărtat este reprezentat de publicul larg, 
consumatorii, cei care se constituie în opinie publică. Această definiţie 
subliniază importanţa planificării şi a înţelegerii mutuale, cu dublu sens 
(organizaţie - publicul său). 

(b) „Relaţiile publice reprezintă arta şi ştiinţa de a analiza tendinţele, 
de a prezice consecinţele acestora, de a acorda asistenţă conducătorilor de 
organizaţie şi de a implementa un set de acţiuni care să servească atât 
interesele organizaţiei, cât şi pe cele ale publicului său” (Wilcox, Ault, Agee, 
1988). 

Această definiţie subliniază importanţa cercetării în identificarea 
tendinţelor care se manifestă la nivelul unei societăţii înainte de planificarea 
programului de relaţii publice, precum şi importanţa acordării de asistenţă de 
comunicare conducerii organizaţiei şi necesitatea ca acţiunile din cadrul 
programului de relaţii publice să servească interesul public. 

Mai există şi alte definiţii, dar toate au în comun concepte precum 
deliberare, planificare, performanţă, interes public, comunicare în două 
sensuri, funcţie managerială. 

Relaţiile publice presupun activităţi care privesc reputația unei 
organizaţii - rezultatul a ceea ce se întreprinde, a ceea ce se spune şi a ceea 


ce spun alţii despre organizaţia respectivă. O bună reputaţie nu se obţine 
peste noapte, ci trebuie cultivată cu grijă, ajungându-se la ea după o 
perioadă de timp în care organizaţia câştigă înţelegere şi sprijin. Pentru a-şi 
câştiga şi păstra buna reputaţie, o organizaţie trebuie să funcţioneze în mod 
etic, să comunice în mod eficient şi să se dovedească sensibilă şi angajată 
faţă de nevoile şi dorinţele comunităţii din care face parte. Managementul 
reputației trebuie să fie asumat laolaltă cu integritatea şi onestitatea. Este 
ceva atât de fragil, încât poate fi repede pierdut dacă anumite acţiuni sau 
cuvinte nu sunt în concordanţă cu realitatea sau scapă de sub control. De 
asemenea, o bună reputaţie sporeşte aşteptările în legătură cu tipul de 
produse sau servicii pe care le furnizează o organizaţie, iar calitatea 
produselor sau serviciilor face să sporească reputaţia. Studiile de specialitate 
arată că, dacă o companie are o reputaţie bună, atunci clienţii/consumatorii 
sunt mai dispuşi să încerce noile produse, să cumpere acţiuni ale acesteia, să 
creadă în publicitatea pe care şi-o face şi să vrea să muncească în cadrul 
acesteia. 

În primul rând, sarcina specialiştiior în PR este să comunice şi să 
construiască o relaţie cu toate publicurile organizaţiei. În calitatea lor de 
„grăniceri” ai organizaţiei, ei sunt aceia care direcţionează informaţia 
înăuntrul şi în afara organizaţiei şi, în acelaşi timp, strâng şi procesează 
informaţii despre mediu (de afaceri, economic, social etc.) de la diferite 
categorii de public. 

Diferențe între relaţiile publice şi publicitate 


Publicitatea şi marketingul au ca scopuri principale vânzarea şi 
creşterea cotei de piaţă, în timp ce relaţiile publice au ca scop principal 
câştigarea bunávointei unor publicuri sau întregii comunităţi şi construirea 
imaginii unei mărci sau a unei companii. Aşadar, publicitatea şi relaţiile 
publice sunt două discipline distincte, care, însă, se întrepătrund într-o 
măsură destul de mare. 

Activitatea de Relaţii Publice îşi propune să promoveze o opinie 
favorabilă despre o organizaţie (comercială sau necomercială), despre 
planurile şi acţiunile acesteia. Pentru realizarea obiectivelor sale, printre 
canalele de comunicare utilizate în PR se numără şi cele utilizate în 
activităţile de publicitate (la modul general). Consultanţii în domeniul 


relaţiilor publice sunt solicitati în mod curent de conducerea firmelor sau 
organizatiilor pentru a concepe strategia anualá de comunicare interná si 
externă, pentru a evalua imaginea companiei si ori de câte ori relaţiile 
interne sau externe ale organizaţiilor respective pot avea de suferit. 

Este cu mult mai uşor să promovezi un produs atunci când 
consumatorii deja îl cunosc şi îl înţeleg, aşa încât cu sprijinul relaţiilor publice 
publicitatea devine mai eficientă. De exemplu, o agenţie de turism vinde mai 
uşor vacante în insulele Mauritius dacă publicul ştie deja unde se află aceste 
insule, ce climat au sau alte caracteristici ale acestora. Acestea pot fi 
comunicate prin interviuri în reviste de turism sau prin rubrici speciale în 
cadrul unor emisiuni TV de specialitate. 

Dacă advertising-ul înseamnă ceea ce o companie spune despre ea, 
atunci relaţiile publice sunt, în final, rezultanta a ceea ce spun ceilalţi despre 
ea. 

Principalele domenii unde apar diferenţe între publicitate şi relaţiile 
publice sunt: 

Aplicabilitatea. Domeniul de aplicabilitate al relaţiilor publice este mai 
vast decât cel al publicităţii. Instituţiile guvernamentale, de exemplu, care 
deservesc comunitatea au nevoie să-şi construiască o imagine favorabilă şi 
să genereze încredere, iar aceste obiective nu pot fi atinse prin publicitate. 
De exemplu, pompierii, poliţia, sau primăria dezvoltă programe de relaţii 
publice pentru a-şi atinge obiectivele şi a beneficia de sprijinul comunităţii. 

Partenerii de media. Când actionezi în domeniul relaţiilor publice tratezi 
cu persoane aflate în funcţii de conducere din cadrul organizaţiilor media, 
directori de publicaţii, redactori-şefi, editori şi producători de ştiri, spre 
deosebire de publicitate, unde ai ca parteneri de discuţie membri ai 
departamentului de vânzări. 

Grupurile-tintá. Publicitatea se adresează unor segmente de public 
particulare, cu caracteristici  socio-demografice şi  psihografice bine 
determinate, în timp ce relaţiile publice se adresează unui grup numeros, ce 
formează publicul. 

Publicul unei campanii de relaţii publice poate fi: 

a) Comunitatea. Aceasta este reprezentată de grupurile sociale vecine 
organizaţiei, iar o relaţie bună cu comunitatea este esenţială pentru 
organizaţie. 

b) Potentialii angajaţi. Aceştia pot fi oriunde în cadrul comunităţii, în 
şcoli, universităţi sau companii comerciale. 


c) Angajatii. Toate categoriile de angajati, de la menajerá la director, 
sunt importante, ei transmițând şi reprezentând imaginea organizaţiei în 
exterior. 

d) Furnizorii (de la serviciul public până la furnizorii de servicii şi 
materiale). e) Partenerii financiari (banca, compania de audit, investitorii 
etc.). 

f) Distribuitori sunt toate acele persoane sau structuri care asigură 
transferul de servicii sau produse (centrele en-gros, detailişti, importatori, 
exportatori, forţa de vânzări etc.). 

g) Consumatorii. Aceştia pot fi actuali sau potenţiali cumpărători ai 
produselor companiei si, adesea, reprezintă publicul-cheie în cadrul 
activităţilor de relaţii publice legate de produse. h) Formatorii de opinie sau 
persoanele din structuri de conducere (key opinion leaders). Aceştia sunt de 
regulă indivizi care exprimă păreri care influenţează opinia publică, care pot 
ajuta sau distruge imaginea unei organizaţii sau a unei mărci. Pot fi părinţi, 
profesori, politicieni, personalităţi din media etc. 

Suportul media. O altă diferenţă constă în faptul că în cazul publicităţii 
se plăteşte pentru spaţiul media pentru a informa şi persuada, iar în cazul 
relaţiilor publice se utilizează media pentru implicarea şi obţinerea adeziunii 
celei de-a treia părţi implicate în procesul de comunicare, consumatorul, fără 
a se plăti pentru aceasta. Publicitatea foloseşte cu preponderență suporturile 
convenţionale (presă, radio, TV) sau canale alternative (media interactive, 
promoţii şi evenimente speciale etc.), în timp ce relaţiile publice folosesc o 
gamă mult mai largă de suporturi media, pe lângă cele clasice, cum ar fi 
publicaţiile suplimentare special create cu ocazia anumitor evenimente, 
newsletter-uri, târguri, expoziţii, casete audio şi video, tipărituri cu scop 
educativ, seminare şi ateliere de lucru organizate în scop educativ şi 
informativ. 

Costurile. Costul unei campanii reprezintă unul din elementele care 
diferenţiază considerabil publicitatea de activităţile de relaţii publice. Astfel, 
în publicitate costurile sunt reprezentate în cea mai mare măsură de spaţiile 
şi timpii media, de producţie şi într-o măsură mai mică de strategie şi creaţie. 
În relaţiile publice costurile sunt reprezentate în cea mai mare măsură de 
timpul consumat prin acordarea de consultanţă, de planificarea şi 
implementarea proiectelor, de know how-ul şi experienţa puse la dispoziţia 
clientului. Costurile de producţie se regăsesc într-o măsură mai mică decât 
cele precedente. 


Modul de remunerare. Agenţiile de publicitate sunt retribuite în 
principal pe baza ,orelor de agentie", pe bazá de comision aplicat costului de 
media sau de productie si, uneori, pe bazá de taxá fixá lunará. Agentiile de 
relaţii publice sunt retribuite de regulă printr-o sumă fixă, stabilită pe o 
perioadă de timp sau pe bază de proiect, în funcţie de volumul de timp şi 
efortul estimat a fi alocat acestuia. Remunerarea pe bază de comision este 
mai rară şi se utilizează de regulă doar la activităţile de producţie a diverselor 
materiale folosite în campanie. 

Obiectivele. Publicitatea şi relaţiile publice se diferenţiază fundamental 
şi prin obiectivele pe care şi le propun. Astfel, publicitatea urmăreşte să 
determine consumatorul să acţioneze: să viziteze un magazin, să răspundă 
prin poştă sau telefon ori pur şi simplu să-şi amintească de un produs pentru 
a-l cumpăra. Relaţiile publice urmăresc să creeze încredere şi înţelegere 
reciprocă între organizaţie, produs sau serviciu şi consumator, să definească 
şi să comunice imaginea reală a organizaţiei sau produsului către public. 
Relaţiile publice nu îşi propun să creeze o imagine favorabilă, dacă aceasta 
nu corespunde realităţii, ci să acţioneze mai întâi în sensul construirii unei 
imagini favorabile (Lebedeva, 1999). 

Portretul-robot al omului de PR şi portretului publicitarului de succes. 
Atât profesionistii din PR cât si cei din publicitate trebuie să fie buni 
comunicatori, cu certe calităţi de relationare. Calitatea fundamentală care 
determină succesul în PR este însă interacţiunea cu comunitatea, în timp ce 
pentru publicitar definitorie este curiozitatea inovatoare. Acesta din urmă 
deschide drumuri, gândind neconvențional, în timp ce primul netezeste 
drumuri existente şi gândeşte incremental (Missoum, 1990). 


Întrepătrunderea publicităţii cu relaţiile publice 


Aşa cum am văzut, publicitatea poate beneficia mult de sprijinul 
relaţiilor publice. De fapt, există situaţii când publicitatea poate chiar eşua 
datorită lipsei unui program de relaţii publice (Arens, 1996). Aceasta nu 
înseamnă însă că relaţiile publice sunt superioare publicităţii (sau invers), ci 
că, datorită tehnicilor speciale pe care le utilizează, pot contribui major la 
succesul unei campanii de publicitate, la fel de mult cum pot contribui la 
relaţiile financiare sau relaţiile interne amiabile dintre angajaţi şi angajatori. 


Campania de relaţii publice se încadrează firesc în linia generală a 
campaniei integrate de comunicare, respectând poziţionarea produsului, 
valorile emoţionale şi raţionale ale acestuia, în ultimă instanţă identitatea sa, 
iar mesajele campaniei de relaţii publice se subordonează conceptului de 
creaţie al întregii campanii de comunicare, fiind declinări ale acestuia în 
spaţiul relaţiilor publice. 

Relaţiile publice presupun un proces de transfer de atitudine de la: 


a. Si 
b. Ac 
C. Int 
d. > Cu 


a. Ostilitatea poate exista datorită unor critici la adresa organizației, 
slabei performante a unui produs, publicității negative, originii străine a unui 
producător sau pur si simplu pentru că este vorba de o companie 
necunoscută. Ostilitatea poate fi întemeiată sau nu. 

b. Prejudecata este un obstacol foarte greu de depăşit (Lewis, 2002). 
Prejudecátile au rădăcini adânci, care provin din educație, din familie, din 
istoria personală si pot fi de natură etnică, culturală etc. Prejudecátile pot 
viza produse sau servicii, vacante petrecute în străinătate, consumul de 
mâncare străină, calculatoare sau automobile etc., atunci când acestea 
implică aspecte foarte diferite de valorile şi stilul de viaţă general acceptate 
de comunitate. 

c. Dezinteresul. Indivizii tind să fie conservatori, să încerce produsele 
noi în ritmul lor şi în conjuncturile alese de ei. Ei pot fi mai interesaţi şi mai 
mulţumiţi de preocupările lor actuale (familie, slujbă, casă, obiceiuri) şi mai 
puţin sau chiar deloc de produse şi servicii îndepărtate de acestea (servicii 
financiare, bancare, asigurări, dietă, economii, vacante sau diferite stiluri 
vestimentare) (Lipovetsky,1996). 


d. /gnoranta. Într-o lume atât de complexă şi de aglomerată cu 
informatie, indivizii sunt, în mod necesar, ignoranti în ceea ce priveşte 
anumite domenii. 

Toate aceste atitudini negative nu pot fi schimbate doar prin 
intermediul publicităţii. O mare parte dintre metodele şi tehnicile utilizate de 
relaţiile publice vizează schimbarea atitudinilor indivizilor. De multe ori, chiar 
şi cu cheltuieli foarte mari de publicitate, rezistenţa cumpărătorilor la 
procesul de cumpărare nu poate fi eliminată şi este nevoie de sprijinul 
relaţiilor publice pentru a pregăti o piaţă reticentă la nou sau pentru a 


elimina barierele ridicate de consumatori ín fata demersului persuasiv al 
publicitátii. 

Situatiile în care relaţiile publice conlucreazá cel mai frecvent cu 
publicitatea sunt: 

a. Înaintea campaniei publicitare. Campaniile de relaţii publice se 
folosesc în cazul lansării de produse noi sau chiar de categorii de produse 
care nu au mai existat până atunci pe o piaţă. Piaţa trebuie în prealabil 
educată şi dezvoltată, până când consumatorii se familiarizează cu noile 
produse sau cu ideea existenţei acestora. De-a lungul timpului, multe 
produse (televiziunea color, computerul personal, aparatele video, 
asigurările, investiţiile, centura de siguranţă etc.) au beneficiat de campanii 
de relaţii publice cu scopul pregătirii consumatorilor în vederea acceptării lor. 
De exemplu, deşi cu investiţii uriaşe în publicitate, tigárile New Smoking 
Mixture, făcute din înlocuitor de tutun au fost un eşec, printre altele şi 
datorită inexistentei unei campanii de relaţii publice care să sprijine efortul 
global de comunicare. 

b. Concomitent cu campania publicitară. Se folosesc atunci când, din 
motive de securitate, nu este permisă anunţarea produsului înainte de 
lansarea lui pe piaţă. 

c. Post-campanie publicitară. Se folosesc atunci când, după lansare, 
campania publicitară devine prea costisitoare şi ineficientă şi se apelează la 
tehnici de relaţii publice. 

d. Campanie continuă. Se folosesc atunci când vânzarea produsului 
promovat are o sezonalitate puternică şi întâmpină greutăţi în vânzare (este 
scump, are viaţă scurtă sau o nişă foarte îngustă de piaţă). Dezvoltarea unei 
campanii continue de relaţii publice asigură eficienţa şi succesul campaniilor 
de publicitate periodice. 


Bugetarea în publicitate 
Moduri de remunerare a unei agenţii de publicitate 


Se ştie că industria publicităţii vehiculează anual sume de ordinul 
sutelor de miliarde de dolari, iar una dintre întrebările care apar în mod firesc 
vizează modalităţile prin care este plătită o agenţie de publicitate de către 
clienţii acesteia (anunţători). 

Relaţia dintre agenţia de publicitate şi anuntátor este reglementată 
prin intermediul unui contract comercial. 


Contractul este documentul care stabileste cadrul necesar diversificárii 
formelor de colaborare comercialá intre client si agentie, in scopul promovárii 
imaginii comerciale a clientului (anuntátorului). Într-un contract se specifică 
obligaţiile care revin ambelor părţi, precum şi modalitatea de remunerare a 
agenţiei. Perioada de valabilitate a unui contract poate varia; acesta poate fi 
semnat pe o perioadă de timp determinată sau nedeterminată. În general, 
contractele de publicitate se semnează pe bază de exclusivitate. Numai în 
cazul în care clientul îşi împarte portofoliul la mai multe agenţii această 
clauză este exclusă. 

O situaţie particulară o prezintă relaţia dintre clienţii (anunţătorii) unei 
companii multinaționale şi agenţia de publicitate locală. Astfel, există două 
situaţii mai des întâlnite: 

1. Clientul vine direct la agenţia de publicitate locală, urmând o filieră 
internaţională, fiind nevoit prin contractul semnat la nivel global între sediile 
centrală ale companiei multinaționale şi agenţiei de publicitate să lucreze cu 
reprezentanța agenţiei de publicitate din tara respectivă. În acest caz, există 
două posibilităţi de remunerare a agenţiei: 

a) agenţia este plătită de către clientul local în condiţiile contractului 
internaţional; 

b) agenţia este plătită de către agenţia de publicitate „mamă” (prin 
sediul central, cel care coordonează relaţia cu acel anunţător la nivel global). 

2. Clientul are libertatea de a lucra cu orice agenţie locală şi de a 
negocia termenii contractului local, indiferent de colaborările similare pe plan 
internaţional. 

În luarea hotărârii de a face publicitate unor produse/servicii, pe lângă 
motivaţia strict comercială un rol important îl joacă factorul financiar, 
deoarece cheltuielile cu publicitatea sunt cheltuieli deductibile din profitul 
companiei. Din această perspectivă, de o importanţă deosebită se bucură 
realizarea planului de afaceri al agenţiei de publicitate. 


Elaborarea planului de afaceri al unei agenţii de publicitate 


Planul de afaceri al unei agenţii de publicitate se realizează în aceeaşi 
manieră ca planul de afaceri al oricărei alte companii comerciale, respectiv 
se proiectează veniturile şi cheltuielile fixe astfel încât să se obţină profit. 

Elaborarea planului de afaceri începe din momentul în care toţi clienţii 
agenţiei şi-au declarat bugetele de publicitate disponibile pentru anul 


urmátor. Pentru realizarea unui plan de afaceri cát mai precis este necesará 
o analizá foarte realistá a bugetelor clientilor, precum si o estimare strictá a 
cheltuielilor fixe ale agenţiei. În condiţiile actuale ale pieţei româneşti de 
publicitate, foarte volatilă şi dinamică, în care bugetele se schimbă des de la 
o agenţie de publicitate la alta, pot exista cazuri în care clienţii îşi pot reduce 
şi chiar anula bugetele de publicitate, iar acest lucru, de regulă, afectează 
semnificativ dezvoltarea agenţiei de publicitate. 

În funcţie de aceste bugete şi de contractele existente, se pot stabili 
cheltuielile fixe, care în general cuprind salarii (care reprezintă în medie 45- 
55% din totalul cheltuielilor fixe 

— O particularitate specifică agenţiilor de publicitate ca organizaţii este 
costul foarte ridicat al resurselor umane), chirii, cheltuieli de transport 
(automobile, deplasări, diurne  etc.), investiţii, întreţinere, birotică, 
consumabile, cheltuieli financiare, sesiuni de pregătire a angajaţilor în 
străinătate sau în ţară (traininguri, team building-uri etc.). 

O agenţie este sănătoasă financiar şi cu adevărat profitabilă atunci 
când procentul de profit (revenue) este de 15% din venitul companiei. Dacă 
acest procent este mai mic de 15, respectiv dacă cheltuielile fixe sunt mai 
mari decât veniturile, atunci ceva funcţionează greşit, iar agenţia nu este 
(suficient de) profitabilă. Măsurile care se iau în aceste condiţii sunt cel mai 
adesea, de micşorare a cheltuielilor fixe (reducere de personal, modificări 
salariale, renunţarea la investiţii sau dezvoltare etc.). Un accent deosebit se 
pune în industria publicităţii pe activitatea de new business - câştigarea de 
noi clienţi şi lărgirea şi diversificarea activităţilor clienţilor deja existenţi. 

Unul dintre elementele cele mai importante din punct de vedere 
financiar în activitatea unei agenţii de publicitate îl reprezintă cash flow-ul 
companiei (fluxul banilor). Deoarece în relaţia furnizori-client (anuntátor) 
agenţia de publicitate este undeva la mijloc, o atenţie deosebită trebuie 
acordată încasărilor la timp a facturilor către client, pentru a putea onora 
datoriile către furnizori şi a evita blocajele financiare. Acest lucru se 
stabileşte în contractele pe care agenţia le semnează cu clientul, respectiv cu 
furnizorii, termenele de plată fiind decalate corespunzător încasărilor. 

Dintre modalităţile prin care este plătită o agenţie de publicitate le 
enumerăm pe unele dintre cele mai des utilizate: 


1. Ora de agenție 


Ora de agenţie este unitatea de măsură care cuantifică activitatea 
depusă de personalul agenţiei de publicitate în vederea realizării unui 
proiect, reprezentând adesea media costurilor interne determinate de acesta. 

Fiecare angajat al unei agenţii de publicitate ocupă o anumită poziţie în 
cadrul acesteia şi, în consecinţă, are responsabilităţi diferite în cadrul unui 
proiect, de regulă în funcţie de competențele lui profesionale. Ca urmare, 
ratele orare interne care stau la baza costurilor estimative interne sunt 
diferite şi se calculează în funcţie de poziţia în companie, departament, 
experienţa profesională, nivelul de cunoştinţe şi responsabilităţi etc., ale 
personalului implicat în derularea proiectului respectiv. Tariful mediu al unei 
ore de agenţie variază pe piaţa românească între 50 şi 200 de dolari. 


2. Estimarea de cost 


Estimarea de cost reprezintă documentul prin care agenţia de 
publicitate calculează costurile presupuse de realizarea unui proiect, înainte 
ca aceasta să fie efectiv realizat. Agenţia poate începe derularea proiectului 
doar în momentul în care estimarea de cost este aprobată de client. 

Costurile unei campanii publicitare sunt de regulă de două feluri: (1) 
costuri externe - care sunt calculate pe baza ofertelor primite de la diversii 
furnizori ai agentiei si (2) costuri interne - care sunt calculate pe baza 
sistemului „oră de agenţie”, menţionat anterior. Costurile interne reprezintă 
contravaloarea muncii angajaţilor agenţiei pentru realizarea campaniei. 


3. Comisionul 


Comisionul reprezintă o sumă plătibilă agenţiei de către beneficiarul 
campaniei publicitare (anuntátor), sumă echivalentă cu un anumit procent 
din valoarea unui proiect care presupune costuri externe. Acest procent se 
aplică la valoarea netă a facturilor primite din partea furnizorilor. Comisionul 
poate fi la rândul lui de două tipuri: comisionul de producţie şi comisionul de 
media. 

Comisionul de producţie reprezintă remunerarea agenţiei pentru 
selectarea furnizorilor şi coordonarea procesului propriu-zis de realizare a 
campaniei de comunicare. Acesta se aplică în cazul lucrărilor audio-video sau 


tipărite, de producţie a materialelor promoţionale etc. Comisionul standard 
de producţie este, de regulă, de 15%. 

Comisionul de media reprezintă remunerarea agenţiei pentru toate 
serviciile referitoare la activităţi media. Dintre acestea, cel mai des întâlnite 
sunt: elaborarea strategiei de media, realizarea planului de media, 
achizitionarea/gestionarea de spatii şi timpi publicitari în diverse canale 
media, activităţi de cercetare, activităţi de monitorizare a concurenţei etc. 

Comisionul de media suportă variaţii în funcţie de complexitatea 
serviciilor solicitate şi de bugetul care se doreşte investit şi este, de regulă, 
între 5 şi 15% din valoarea bugetului total necesar pentru realizarea 
activităţilor de media presupuse de campania publicitară. Fiecare dintre 
serviciile de media enumerate mai sus se poate constitui în procente din 
comisionul standard. Dintre acestea, comisionul de cumpărare este cel mai 
important. Există cazuri în care comisionul de media poate acoperi şi 
celelalte servicii pe care agenţia le poate presta în interesul clientului 
(elaborarea strategiei de publicitate, creaţie propriu-zisă, supervizarea 
implementării proiectului de comunicare etc.). 


4. Redeventa ( fee ) 


Redeventa reprezintă o sumă netă fixă plătibilă agenţiei pentru o 
anumită perioadă de timp, care acoperă diversele servicii specifice şi care se 
negociază la începutul derulării unui contract de publicitate. Particularitatea 
acestui mod de retribuire a unei agenţii îl reprezintă faptul că redeventa este 
plătită de către client indiferent de volumul de activitate ce se desfăşoară 
într-o anumită perioadă. Astfel, agenţia poate avea luni întregi în care un 
client să fie 

„inactiv” şi să nu desfăşoare nici un fel de activitate (dar agenţia să îşi 
încaseze în fiecare lună suma negociată prin contract) şi altele în care 
volumul de activitate să depăşească cu mult sumele care sunt plătite în acea 
perioadă. Redeventa se negociază cu mare atenţie pe fiecare proiect de 
comunicare în parte, ea trebuind să acopere toate cheltuielile interne ale 
agenţiei şi să asigure, de asemenea, şi profit. 

Redeventa poate acoperi servicii de tipul: elaborarea strategiei de 
publicitate, elaborarea strategiei de comunicare şi declinarea ei în execuţii 
creative, implementarea strategiei de creaţie la nivel executional, servicii de 
consultanţă, supervizarea implementării campaniei de comunicare, activităţi 
de publicitate neconvenţională (BTL), activităţi de relaţii publice, servicii de 


media care suportă cheltuieli fixe: monitorizare, studiul concurenţei, 
cercetare şi evaluare de campanii media etc. 

Redeventa înlocuieşte adesea sistemul de remunerare de tip „ore de 
agenţie” şi se aplică frecvent în condiţiile în care clientul preferă să nu 
plătească serviciile agenţiei sub forma orelor de agenţie sau a comisioanelor 
(de media, de producţie etc.). 


Considerente teoretice privind viitorul publicităţii. Concluzii 


Evoluţia şi transformările structurale ale societăţilor moderne şi 
postmoderne se reflectă imediat şi direct asupra marketingului şi publicităţii, 
domenii care, după cum am arătat, sunt foarte sensibile la influenţele 
mediului social, cultural etc. 

Aceste influenţe sunt deosebit de diverse, şi, inevitabil, demersul 
nostru de trecere în revistă este limitat de la bun început; de aceea, vom 
aminti doar unele dintre cele mai importante, care îşi pun amprenta în cel 
mai consistent mod asupra publicităţii sau a marketingului. 

Fără îndoială, în societăţile de consum de tip postmodern, cea mai 
importantă caracteristică o reprezintă dezvoltarea fără precedent a 
tehnologiei; putem spune că majoritatea activităţilor umane sunt dominate 
de tehnologie. Modelele clasice - şi atât de influente - de comunicare de tip 
„one to many” sunt înlocuite de modele „one to one", în condiţiile în care 
noile tehnologii, şi în special computerul personal şi Internetul, permit 
crearea unei lumi virtuale în care se creează iluzia comunicării personalizate 
de tip direct. Pieţele şi audientele sunt tot mai fragmentate, indivizii sunt, în 
acelaşi timp, izolaţi, dar si interconectati cu întreaga lume prin intermediul 
computerelor. 

Perspectivele de evoluţie a publicităţii sunt influențate în primul rând 
de dezvoltarea fără precedent a tehnologiei şi în special a tehnologiilor în 
materie de comunicare. Fuziunile dintre companiile de telefonie, televiziune, 
televiziune prin cablu sau producţie media sunt semnul cel mai vizibil al noii 
filosofii de comunicare: interactivitatea. Noile autostrăzi informaţionale oferă 
posibilitatea unei comunicări directe între consumatori şi producători, iar 

„satul global" profetit de McLuhan este o realitate tehnică mult mai 
aproape decât s-ar crede. 

D. Broboff definea media interactive ca fiind „orice fel de media în care 
două sau mai multe tipuri de informaţie sunt oferite utilizatorului, care are în 
acelaşi timp atât control, cât şi abilitatea de a opera cu acestea” (Broboff, 


1995). Cea mai importantă caracteristică a unui mediu interactiv este aceea 
că permite consumatorului controlul asupra relaţiei dintre sursă şi receptor, 
deci, în cazul publicităţii interactive, dintre anunţătorul publicitar şi 
consumator. Astfel, relaţia dintre aceşti doi actori a trecut de la monolog la 
dialog, ceea ce a determinat implicaţii considerabile, dintre care cea mai 
importantă este aceea că a silit agenţia de publicitate să înţeleagă mult mai 
bine consumatorul şi să răspundă creativ la adevăratele sale nevoi, pentru a 
evita întreruperea dialogului de către acesta. Raportul de putere dintre 
publicitar şi consumator este, astfel, inversat (sau măcar echilibrat), 
consumatorul devenind participant activ la procesul de construcţie a unei 
mărci, la viaţa acesteia, şi nu un simplu receptor de mesaje ca până acum. 
Consumatorul beneficiază deja de o libertate mult mai extinsă, pe care o 
experimentează la niveluri neatinse până acum, iar trecerea de la 
„consumatorul pasiv” la „consumatorul activ” redefineşte modelele de 
comportament pe care se bazează cea mai mare parte a paradigmelor de 
comunicare ale publicităţii „clasice”. 

Tehnologia este  declanşatorul acestei revoluţii comunicationale; 
impactul cel mai mare asupra publicităţii îl au televiziunea interactivă, home 
shopping-ul, video on demand, jocurile pentru computere, filmele interactive, 
televizoarele inteligente, realitatea virtuală, noile sisteme de livrare la 
domiciliu. Dar componenta tehnologică hard nu este singura implicată, una 
dintre cheile succesului în ceea ce priveşte media interactive fiind 
componenta software a acestora şi atractivitatea conţinutului. Ca şi în cazul 
altor canale media, şi în media interactive publicitatea este unul dintre 
factorii care pot reduce considerabil costurile de operare şi, astfel, să le 
aducă la îndemâna consumatorului final, la preţuri pe care acesta şi le poate 
permite. Din perspectiva publicităţii, cei care se vor implica în media 
interactive mai devreme şi vor utiliza modalităţile cele mai adecvate vor reuşi 
să câştige un avantaj concurential însemnat asupra celorlalţi actori 
comerciali. Apariția si dezvoltarea noilor media interactive permit 
identificarea unei întregi game de modalităţi de transmitere a mesajelor 
publicitare, de la folosirea materialelor interactive la locul de vânzare la 
jocurile pentru computere; astfel, apar noi posibilităţi de a pune în contact 
consumatorul cu mărcile. Folosirea materialelor interactive la locul de 
vânzare oferă beneficii atât producătorilor, cât şi consumatorilor, primilor 
pentru că permit crearea de baze de date despre consumatori (cuprinzând 
atât caracteristici sociografice şi psihografice, cât şi comportamente de 


consum), iar acestora din urmá pentru cá le pun la dispozitie noi surse 
»prietenoase" si consistente de informatii despre produse si márci. 

Varietatea considerabilă a acestor media interactive conduce la 
necesitatea de a acorda o importanţă foarte mare dimensiunii strategice a 
realizării mixului de comunicare şi de media, de identificare a celor mai 
eficiente combinaţii între aceste canale interactive în termenii de referinţă ai 
grupurilor-tintà. 

Folosirea optimă a noilor canale de comunicare interactivă necesită 
însă un sprijin important din partea cercetării de marketing şi o atenţie 
sporită în ceea ce priveşte aspectele legale, de reglementare juridică, în 
condiţiile în care aceste noi domenii de comunicare sunt în continuă 
dezvoltare, iar reglementările încă nu sunt definitivate şi standardizate la 
nivel internaţional. 

În ciuda obstacolelor inerente şi a semnelor de întrebare legitime pe 
care sociologia şi psihologia le ridică în ceea ce priveşte forma exactă a 
acestor tehnologii comunicationale sau momentul când vor fi acceptate pe 
scară largă, viitorul este clar: următorii ani vor aduce modificări majore atât 
în ceea ce priveşte publicitatea, cât şi comunicarea de masă. Este evident că 
industria publicităţii nu va mai putea conta pe o audienţă captivă care poate 
fi bombardată, ca ţintă fixă, de mesajele publicitare. Explozia canalelor media 
oferă numeroase alternative la cele clasice, formând un consumator 
sofisticat, care beneficiază de o multitudine de oferte şi care se arată 
nonşalant, sigur pe sine şi dornic să le folosească. Un alt lucru sigur este 
creşterea costurilor reale necesare pentru a atinge noile grupuri-tintá. Cu cât 
audientele 

sunt mai fragmentate şi mai „autonome”, deci implicit mai „mobile”, cu 
atât costurile pentru realizarea unei campanii publicitare eficiente care să-şi 
atingă grupurile-ţintă cresc. 

Se poate spune că revoluţia comunicationalá pe care o aduc noile 
media interactive este una dintre cheile viitorului publicităţii. Încă din 1994, 
Edwin L. Artzt, CEO la Procter & Gamble, îi avertiza pe participanţii la 
conferinţa AAAA (American Advertising Agencies Association - cel mai 
prestigios organism profesional al industriei de publicitate din SUA 

si, in mare másurá, cel mai influent for de profil la nivel international) 
cá agenţiile de publicitate trebuie să ia deja în considerare viitorul „noilor 


media", care nu vor mai lása loc publicitátii traditionale. Acesta afirma 
tranşant: „din punctul nostru de vedere, nu credem că reclama TV va mai 
avea un loc în lumea care tocmai se naşte - o lume a imaginilor la comandă, 
a plăţii pe vizionare şi a televiziunii pe bază de abonament. Aceste media nu 
sunt proiectate pentru a purta mesaje publicitare” (Advertising Age, 2000). 
Acest nou punct de referinţă - revoluţia adusă de media interactive - oferă 
consumatorului posibilităţi şi libertăţi nebănuite, posibilitatea de a folosi 
programe educaţionale, de a plăti televiziunea la număr de vizionări sau pe 
bază de abonament, precum şi noi oportunităţi de cumpărare şi de distracţie. 

Previziunile portretizează un consumator care deţine controlul, care îşi 
ia în sfârşit revanşa pentru zecile de ani în care a fost un simplu receptor 
pasiv, expus bombardamentului mediatic, fără posibilitatea de a riposta 
agresiunilor publicitare. Acesta se va implica, de asemenea, mult mai mult în 
întregul proces de marketing. Pentru a „accesa” un astfel de consumator prin 
intermediul noilor tehnologii, gigantii economici au început deja să se 
pregătească, în special prin realizarea de fuziuni cu marile companii de 
entertainment şi producţii multimedia sau prin investiţii în acestea, pentru a 
avea controlul asupra tuturor etapelor programării interactive. Numai prin 
această abordare agenţiile de publicitate pot controla noile media precum CD 
Rom-urile, televiziunile interactive, serviciile de informare online etc., şi, 
astfel, viitorul activităţii de advertising. 

Sistemul care se prefigurează oferă însă şi avantaje majore, atât 
producătorilor, cât şi agenţiilor de publicitate. În primul rând, grupurile-tintà 
nu mai sunt definite ca până acum într-un mod general, vag, doar după 
criterii generale precum vârsta, ocupaţia, nivelul de educaţie etc., ci prin 
toate caracteristicile sale, pe care le comunică acum implicit în momentul în 
care intră în reţea şi participă într-un mod interactiv la ceea ce se numeşte 
comerţul electronic (e-commerce) prin intermediul cardurilor bancare. Pe de 
altă parte, companiile producătoare (clienţii) sunt pe cale să devină capabile 
să măsoare mult mai precis eficienţa agenţiilor de publicitate prin intermediul 
folosirii ultimelor tehnologii, a media interactive etc., care permit măsurarea 
directă a expunerii la reclame, ca şi impactul real al acestora, arătând cine 
este cu adevărat eficient şi cine nu. Comerţul online şi teleshopping-ul 
satisfac nevoile consumatorului fără ca acesta să-şi mai părăsească propria 
casă. În viitor, cel care intenţionează să-şi cumpere un automobil sau o 
pereche de blugi o poate face stând confortabil la el acasă şi alegându-şi 
modelul preferat, culoarea acestuia sau diverse alte opţiuni prin intermediul 
televiziunii sau printr-un singur click. Internetul permite o experienţă virtuală 


de consum de 24 de ore din 24, pentru orice individ care isi poate permite 
acest lucru. 


Asemenea oportunităţi de a-ţi conduce afacerile sau de a te distra fără 
să pleci de acasă pot face ca instituţii precum poşta clasică să devină 
perimate şi, poate, chiar să dispară într-un viitor nu foarte îndepărtat. 

Pentru a supravieţui în acest viitor, industria publicităţii trebuie să se 
adapteze, în special în ceea ce priveşte felul în care se realizează şi se 
transmite audienței creaţia publicitară (mesajul, conceptele etc.) şi să 
dovedească încă o dată că publicitatea evoluează în strânsă legătură cu 
dezvoltarea noilor instrumente economice şi tehnologice. 

Fragmentarea societăţilor (a audienţelor şi a grupurilor-ţintă) este 
considerată drept cea mai vizibilă expresie a individualismului specific 
societăţilor de consum de tip postmodern. Cova (1996) afirmă că fenomenul 
de fragmentare este determinat în mare măsură de capacitatea individului 
postmodern de a păstra o legătură virtuală cu lumea prin intermediul 
tehnologiei, libertate care îl eliberează de constrângerile interacțiunilor 
sociale, amplificându-i însă egocentrismul. Această centrare pe ego creşte 
considerabil cererea de produse şi servicii personalizate, cu un grad ridicat 
de implicare emoţională şi de exprimare a statusului şi a personalităţii 
individului. El afirmă, de asemenea, că postmodernismul valorizează puternic 
individualitatea şi „lupta pentru eliberarea de legăturile sociale”, promovând 
„centrarea pe ego”, încurajată şi susţinută de răspândirea computerelor. 
Autorul citat consideră că marketingul postmodern va pune accent pe 
abordări de graniţă şi va acorda o importanţă tot mai mare tehnologiilor 
interactive/digitale de comunicare, consumului, comunicării în general, ca şi 
imaginii, simbolurilor şi realităţii virtuale (Ayper-reality) (Venkatesh et al., 
1993; Cova, 1996). Astfel, consumatorii postmoderni, imprevizibili si 
individualişti, vor fi atraşi si loializati prin marketing de tip one-to-one prin 
intermediul IT si vor deveni participanti activi in jocul de marketing prin 
implicarea lor in personalizarea propriei lumi virtuale si crearea realitátii 
virtuale. Pe de altă parte, va creşte importanţa acordată „marketingului 
imaginii”, gestionării imaginilor şi sensurilor culturale, în strânsă legătură cu 
managementul mărcilor (brand management). Unii autori duc chiar la extrem 
aceste atitudini, considerând că publicitatea în forma sa actuală este 
depăşită şi afirmând: „în societăţile postmoderne actuale publicitatea pierde 
din vedere chiar aspectul său fundamental, acela de a fi o experienţă 
interactivă a co-ercárii înţelesurilor consumatorilor” (Venkatesh et al., 1993). 


Alti autori (Speros, 2002) menţionează, printre cele mai importante 
tendinţe care influenţează deja publicitatea, în egală măsură oportunităţi si 
provocări: (1) creşterea considerabilă a numărului de mesaje publicitare la 
care este expus consumatorul; (2) fragmentarea audienţelor; (3) transferul 
de putere de la comunitatea de marketing şi media la consumator; (4) 
creşterea importanţei acordate chestiunilor legate de viaţa privată, intimitate 
şi folosirea informaţiilor despre consumatori (baze de date); (5) îmbătrânirea 
populaţiei (în special în ţările puternic dezvoltate); (6) creşterea importanţei 
acordate marketingului multicultural; (7) dificultatea tot mai mare a realizării 
construcţiei de marcă în condiţiile reducerii diferenţelor reale dintre produse; 
(8) presiunile economice ale globalizării asupra demersurilor de marketing; 
(9) creşterea importanţei acordate comunicării integrate; (10) creşterea 
preocupărilor pe care le resimt consumatorii faţă de efectele consumului sau 
utilizării produselor asupra sănătăţii; (11) exploatarea eficientă a reţelelor 
informaţionale de tip Internet. 

Creşterea considerabilă a numărului de mesaje publicitare (în medie pe 
zi) la care este expus un individ - de la 3.000 la 6.000, în funcţie de ţară -a 
condus la scăderea proporţională a capacităţii acestuia de a absorbi şi reţine 
aceste mesaje. Autorul (Speros, 2002) consideră că industria publicităţii încă 
operează cu teorii şi concepte de media dezvoltate într-o perioadă în care 
ritmul de viaţă al indivizilor era mai lent, iar opţiunile media aflate la 
dispoziţia audienței erau mai reduse si mai simple. În condiţiile în care 
numărul canalelor de televiziune şi al vehiculelor media tipărite a crescut 
exploziv (la nivel de zeci şi chiar sute, în funcţie de ţară), în care acoperirea 
world wide web este din ce în ce mai mare şi în care tehnologiile din ce în ce 
mai agresive au estompat graniţele dintre viaţa publică, viaţa privată sau 
muncă, concepte precum cele de acoperire, frecvenţă sau eficienţă a 
campaniei media trebuie reconsiderate în funcţie de aceste noi aliniamente. 

Transferul de putere de la comunitatea de marketing, publicitate şi 
media la consumatori este vizibil şi a fost anticipat încă din anii '70 de către 
Toffler. Consumatorii nu mai sunt „ţinte fixe”, captivi în faţa televizoarelor ca 
în perioada de aur a televiziunii. În prezent, aceştia „impozitează” simbolic 
sau material mesajele mediatice la care sunt expuşi şi, în special, pe cele 
publicitare. Tehnologia este folosită pentru a se proteja de contactele 
nedorite si de agresiunea comunicationalá, iar telecomanda şi video 


recorderele care pot elimina pauzele publicitare fac parte dintre 
instrumentele care transferă puterea de la cei care vor să ajungă la 
consumatori la aceştia din urmă, preocupaţi de a-şi recâştiga controlul 
asupra propriilor vieţi (Toffler, 2000). 

În strânsă legătură cu transferul de putere de la comunitatea de 
marketing la consumator se află chestiunea intimitátii individuale si a 
protecţiei informaţiei despre consumatori. Pe măsură ce tehnologia permite 
specialistului de marketing să monitorizeze tot mai precis şi cu o mai mare 
acuratețe motivațiile, mentalitátile, atitudinile, comportamentele şi stilurile 
de consum ale indivizilor, chestiunea protecţiei intimităţii acestora şi a felului 
în care sunt folosite informaţiile despre ei capătă o tot mai mare importanţă. 
Se observă că tot mai multi consumatori sunt iritati de utilizarea în scopuri 
comerciale a informaţiilor despre ei, în special pentru trimiterea de mesaje 
neautorizate în prealabil de către ei, fiind astfel literalmente inundati de 
oferte comerciale dintre cele mai diverse atât acasă, cât şi la locul de muncă. 

Îmbătrânirea populaţiei - în special în ţările puternic dezvoltate - este o 
altă tendinţă de care trebuie să se ţină seama, pentru că acest segment de 
populaţie tot mai larg are alte nevoi şi motivații decât restul populaţiei, 
având în acelaşi timp la dispoziţie resurse financiare şi de timp considerabile. 
Categorii precum servicii medicale, asigurările, produse farmaceutice, 
serviciile financiare, produsele imobiliare, turismul, bunurile de lux etc., 
beneficiază din plin de această tendinţă demografică. De pildă, în SUA 
persoanele cu vârste peste 65 de ani reprezentau în 2002 aproape 12,5% din 
totalul populaţiei, având la dispoziţie în multe cazuri resurse considerabil mai 
importante decât copiii lor, ceea ce face ca această categorie de populaţie, 
de multe ori neglijată de campaniile publicitare, să devină foarte atractivă din 
perspectiva marketingului. 

Marketingul multicultural şi, implicit, publicitatea multiculturală vor 
căpăta o pondere tot mai mare în ansamblul activităţilor de marketing şi 
publicitate, atât datorită presiunilor globalizării şi, inerent, configurării de 
segmente de consumatori (cu aceleaşi caracteristici) ce depăşesc graniţele 
geografice tradiţionale, cât şi datorită prezenţei unor segmente distincte de 
consumatori din diverse spaţii culturale (asiatici, hispanici, afroamericani 
etc.) între graniţele aceleiaşi ţări. De pildă, în SUA există peste 82 de 
milioane de astfel de consumatori care fac parte din aceste alte culturi, adică 
mai mult decât populaţia Franţei (59 milioane), Germaniei (82 de milioane) 
sau Marii Britanii (59 milioane), consumatori care au o putere financiară 
estimată la peste 1.200 de miliarde de dolari (Speros, 2002). Deşi 


comunităţile provenind din alte culturi decât cele dominante într-o ţară au 
caracteristici distincte, în foarte multe privinţe ele sunt integrate în mare 
măsură în cultura „gazdă” şi de aceea găsirea punctului de echilibru între 
„comun” şi „distinct” într-o campanie de comunicare este o operaţie dificilă 
ce trebuie să gestioneze aspecte deosebit de complexe: culturale, lingvistice, 
de organizare etc. 

Una dintre cele mai acute provocări ale perioadei următoare pentru 
marketing şi publicitate o constituie aglomerarea pieţelor cu produse tot mai 
asemănătoare, tot mai greu de diferențiat din perspectiva caracteristicilor 
intrinseci ale produselor. Implicatia acestei situaţii asupra procesului de 
gestionare a mărcilor este deosebit de mare. Dacă diferentiatorii sunt doar 
caracteristicile produsului, aceste beneficii sau aspecte particulare - inclusiv 
avansului tehnologic - sunt imitate rapid de către concurenţă, anulând 
avantajele iniţiale ale produsului faţă de cele concurente. 

Astfel, crearea sau identificarea diferentiatorilor devine o etapă foarte 
importantă în ansamblul procesului de gestionare a mărcilor, iar accentul se 
mută de la diferentiatorii de produs la cei de marcă, de tip simbolic, care 
provin din şi în acelaşi timp alimentează şi susţin experienţa comună 
consumator-marcă. Înțelegerea la un nivel profund a experienţei complete 
(total | brand | experience) consumator-marcá, consumator-produs, 
consumator-companie producătoare etc., ca si a felului în care această relaţie 
biunivocă poate fi îmbunătăţită în toate punctele de contact dintre 
consumator şi marcă reprezintă astfel punctul de plecare în construcţia şi 
gestionarea mărcilor. Punctele de contact privilegiate sunt create de canalele 
de comunicare, de cele de distribuţie, de prezenţa fizică a produsului, de 
reţeaua de operatori care asigură relaţia cu consumatorii (customer service), 
de politicile de returnare, ambalaj etc. Viziunea globală asupra felului în care 
este gestionată relaţia dintre consumator şi marcă are ca scop ultim 
fidelizarea consumatorilor prin încărcarea acestei relaţii cu elemente 
emoţionale şi cognitive relevante care definesc o diferenţiere şi o poziţionare 
puternică a mărcii. 

Din perspectiva marketingului şi publicităţii, globalizarea nu mai este 
de mult un simplu concept teoretic. Tot mai multe mărci părăsesc spaţiul 
cultural şi economic în care au apărut pentru a-şi face anunţată prezenţa pe 
pieţele transnationale. Deşi e o operaţiune riscantă şi complexă, ea este de 
multe ori necesară, în condiţiile unei scăderi a ritmului de creştere a 
economiei mondiale, dezvoltarea extensivă prin deschiderea altor pieţe 
devenind de multe ori singura modalitate de creştere a profitului companiei 


producătoare. Pe de altă parte, prezenţa masivă pe multe pieţe locale 
determină avantaje considerabile, printre care se detaşează cel al preţurilor 
scăzute de operare, datorate industrializării procedurilor. Companii 
transnationale precum Coca-Cola, Procter & Gamble, Unilever, IBM, Nestle 
etc., care acţionează pe un număr impresionant de pieţe locale, pot oferi 
preţuri considerabil mai mici decât 

concurenţa care activează pe un număr mai mic de pieţe (sau chiar 
producători locali), precum şi o comunicare unitară. 

În strânsă legătură cu preocupările privind marketingul multicultural, 
gestionarea mărcilor în context internaţional este un domeniu de interes 
sporit pentru comunitatea de marketing. Caracteristicile produselor, 
diferentiatorii si pozitionárile initiale trebuie adaptate specificului cultural al 
pieţelor locale, iar păstrarea echilibrului între dimensiunea internaţională 
(globală) a unei mărci - care trebuie să îşi păstreze aceeaşi identitate 
indiferent de piaţa pe care activează - şi cea locală - care trebuie să se 
adapteze la specificul culturii locale - devine o operaţiune delicată şi 
complexă. Pe lângă aspectele lingvistice şi culturale trebuie avute în vedere 
caracteristicile culturii de marketing specifice pieţei locale respective: 
reţelele de distribuţie, mecanismele de motivare ale forţei de vânzări, 
legislaţia muncii etc. 

Accentuarea procesului de fragmentare şi de diversificare a audienţelor 
va accentua tendinţa către o abordare integrată a campaniilor de 
comunicare. Consumatorii sunt expuşi unui număr impresionant de mesaje 
publicitare transmise prin intermediul diverselor canale media, iar această 
diversitate de mesaje şi modalităţi de comunicare a accentuat tendinţa de 
cumpărare sub imperiul impulsului spontan. Consumatorii au astfel mai 
frecvent tendinţa de a achiziţiona chiar în momentul în care sunt supuşi 
mesajului persuasiv, şi de aici importanţa acordată unei comunicări integrate, 
care să ofere cât mai multe şi cât mai inedite momente şi oportunităţi de 
concretizare a intenţiei de cumpărare. Fragmentarea canalelor media, 
accentuarea numărului şi diversităţii acestora, creşterea complexităţii vieţii 
sociale, atât private, cât şi publice, conduc comunitatea de marketing spre o 
viziune holistică asupra mixului de comunicare şi chiar a celui de marketing. 
În aceste noi condiţii ale mediului social, rareori obiectivele de comunicare 
mai pot fi atinse doar prin intermediul campaniilor ATL. Tendinţa este de a 


exploata toate punctele posibile de contact dintre consumatorii-tintá si 
marcă, prin intermediul tuturor canalelor media care pot ajunge la aceştia, 
indiferent de tip sau de modalitate. Astfel, campaniile de comunicare vor fi 
tot mai integrate, realizate într-o manieră holistică, folosind întreaga gamă de 
instrumente aflate la dispoziţia agenţiei de publicitate: ATL, BTL, relaţii 
publice, evenimente, sponsorizări, marketing direct, promoţii etc. Fiecare 
dintre aceste instrumente aduce o notă aparte şi permite atingerea nuanţată 
a obiectivelor de comunicare. De aceea, coordonarea şi implementarea lor 
devine un element critic în economia planificării campaniei, astfel încât 
aceasta să atingă eficienţa dorită. 

Este de remarcat, de asemenea, ca tendinţă - deşi mai puţin 
consistentă -, creşterea preocupărilor consumatorilor faţă de aspectele 
legate de sănătate. Astfel, pieţele dezvoltate au asistat la o adevărată 
cruciadă legală împotriva marilor companii care comercializează produse 
care au impact asupra sănătăţii consumatorilor, de la ţigări la medicamente 
împotriva obezității, a cancerului sau la produse alimentare cu grad ridicat de 
prelucrare. Prevederile legale sunt mult mai restrictive decât în trecut, iar 
confruntarea dintre dreptul marilor companii de a comercializa astfel de 
produse şi cel al consumatorilor de a cere compensaţii pentru eventuale 
efecte secundare ale acestor produse cu impact direct asupra stării de 
sănătate a condus la asumarea de obligaţii juridice mult mai aspre din partea 
producătorilor. Datorită filosofiei concurentiale care caracterizează societăţile 
dezvoltate -, în special democratiile de tip occidental - este de aşteptat ca 
aspectele juridice privind consumul şi utilizarea produselor cu impact asupra 
sănătăţii să fie mai atent avute în vedere, iar avertismentele, justificările 
(trecute pe etichetele produselor), ca şi toate manevrele legale pentru 
evitarea eventualelor procese din partea consumatorilor să capete o 
importanţă crescută în economia strategiei de marketing sau de publicitate. 
Această realitate poate conduce la serioase limitări ale felului în care se 
dezvoltă campania de comunicare, iar publicitarii vor avea mai multe 
restricţii de care vor trebui să ţină seama în comunicare. 

Este deja un truism a spune că Internetul are un impact considerabil 
asupra consumatorilor din pieţele dezvoltate, că efectele noului canal de 
comunicare încep să se facă simţite la nivel mondial şi că au pătruns atât în 
viaţa privată a indivizilor, cât şi în cea profesională. 

Numărul persoanelor care aveau acces la Internet în întreaga lume 
(acasă, la şcoală, la locul de muncă etc.) a crescut de la 446 de milioane în 
2001 la 500 de milioane de persoane în 2002, iar estimările arată o cifră de 


până la 710 milioane în 2004, potrivit raportului eGlobal realizat de compania 
eMarketer (Advertising Age, 2002). Pentru anul 2001, raportul respectiv arată 
că numărul utilizatorilor de Internet a crescut pe plan mondial cu aproape 
20%. Potrivit aceluiaşi raport, în timp ce rata de creştere pe pieţele 
dezvoltate scade, cele mai importante majorări ale numărului de utilizatori de 
Internet se înregistrează în regiunile care până acum erau la coada 
clasamentului. Numărul de utilizatori din America Latină va creşte cu circa 

40% pe an până în 2004, în timp ce în America de Nord, unde piaţa 
este deja saturată, creşterea va fi de numai 14,3%. 

În România (Anuarul de publicitate si media în România, Mediafax, 
2002), la o populaţie de 22,4 milioane locuitori, doar 1,5 milioane folosesc 
Internetul, dintre care doar 40% săptămânal. Locurile de unde aceştia 
accesează Internetul sunt în general Internet café-urile („%) 

şi locul de muncă (31%), şi cel mai puţin de pe telefonul mobil (1%). 
Timpul mediu petrecut pe Internet este de 4 ore/săptămână. Raportul 
estimează că numărul utilizatorilor de Internet din România va creşte în 2002 
cu 30%, raportat la un număr de 38 de furnizori de servicii de Internet. 

De asemenea, 12% din populaţia urbană adultă din România are acces 
la Internet. Procentele cele mai ridicate de ,internauti" se înregistrează în 
următoarele categorii demografice: studenţi - 41%, 18-24 ani - 32%, 
persoane necăsătorite - 28%, persoane care nu lucrează - 23%, persoane cu 
studii superioare - 22%, clasă socială A (venituri, educaţie superioare, white 
collars etc.) - 21%, femei - „%, bărbaţi - 56%. Jocurile pe internet atrag 19% 
din internauti, chatul - 18%, ştirile - 17%, iar căutarea unui loc de muncă - 
13%. 

Conform studiului realizat de Mercury Research (Anuarul de publicitate 
şi media ín România, Mediafax, 2002), internautii români sunt cu 
preponderență persoane tinere, necăsătorite, din mediul urban, cu un stil de 
viaţă modern şi însetaţi de cát mai multă informatie. Sunt aventurieri prin 
definiţie,  delimitându-se de restul populaţiei prin dorinţa lor de a 
experimenta, de a face lucruri noi, de a vizita noi locuri în fiecare vacanţă. 
Preocupati de propria imagine, ei preferă să cumpere lucruri de calitate chiar 
dacă sunt mai scumpe. 

Deşi serviciul de poştă electronică continuă să fie principala aplicaţie 
utilizată, este de remarcat creşterea semnificativă a ponderii altor domenii, 
precum navigarea în căutarea de 

informaţii comerciale despre produse şi servicii, ştiri, sport, 
entertainment etc. În cazul automobilelor, de exemplu, navigarea pe Internet 
a devenit principala sursă de achiziţie de informaţie despre acestea, siturile 
principalilor producători de autovehicule fiind noile showroom-uri virtuale ale 
mărcilor auto. 

Se observă, de asemenea, faptul că a crescut încrederea în achiziţia de 
produse prin Internet, o dată cu îmbunătăţirea securităţii activităţilor 
comerciale online. 

Pe măsură ce tehnologia progresează şi devine accesibilă la nivel de 
masă prin reducerea costurilor de operare, un număr tot mai mare de 
persoane vor folosi Internetul în scopuri comerciale: consumatori cu un profil 
sociografic şi psihografic aparte, cu abilităţi ridicate, dar şi cu aşteptări pe 
măsură. Acestor noi consumatori, obişnuiţi să reacționeze extrem de rapid, 
trebuie să li se răspundă în aceeaşi manieră din partea comunităţii de 
marketing. Internetul va căpăta o pondere tot mai mare în mixul de 
marketing şi de comunicare (în prezent procentul din bugetul de comunicare 
alocat Internetului este între 3% în statele dezvoltate precum SUA, Marea 
Britanie etc., si 0,5%), iar importanţa acordată acestui nou canal de 
comunicare este în creştere. Internetul este în primul rând o provocare 
pentru specialiştii de marketing şi publicitate, pentru că nu seamănă cu nici 
unul din canalele clasice de comunicare (TV, radio, telefon, presa scrisă etc.), 
dar în acelaşi timp are ceva din toate acestea şi, de aceea, este un teren 
favorabil pentru testarea de noi abordări si filosofii de marketing şi 
comunicare, oferind pretextul pentru abandonarea multor dintre teoriile 
clasice. Tendinţa de apariţie a noi canale hibride, integrate, de comunicare - 
de tip Internet - este limpede sesizabilă, iar influenţa acestora asupra felului 
în care se va face marketing şi publicitate este considerabilă. 

Schimbarea tipurilor de media este o altă tendinţă sesizabilă, iar 
inovațiile şi tendinţele de viitor în materie de canale media sunt în principal: 
creşterea ponderii televiziunilor interactive (home shopping), dezvoltarea 
Internetului, generalizarea televiziunilor la care se plăteşte vizionarea (pay 
per view), apariţia televiziunii la cerere (video on demand) şi creşterea 
considerabilă a numărului de posturi TV. 

O altă tendinţă remarcabilă este faptul că societăţile, culturile 
postmoderne  valorizează mult mai favorabil publicitatea decât cele 
moderniste, clasice. Publicitatea este privită în societăţile postmoderne ca o 
formă de artă şi de cultură (pop culture), iar instituţiile culturale prestigioase 


nu se mai sfiesc sá realizeze expozitii pe teme legate de publicitate. 
Publicitatea este tot mai prezentá ín celelalte domenii ale vietii sociale si 
culturale, iar acestea sunt prezente, la rândul lor, în publicitate. Granitele 
dintre publicitate şi celelalte forme de cultură sunt mult mai fluide, 
consumatorii de media experimentează şi receptează publicitatea într-o 
manieră intertextuală, iar reclamele sunt descrise în termenii de referinţă ai 
altor produse mediatice: „un fel de program TV", „seriale publicitare” 
(O'Donohoe, 1997). Această nouă realitate determină efecte în egală măsură 
benefice şi negative asupra publicităţii. Astfel, pe de o parte, modalităţile şi 
instrumentele prin care consumatorul poate fi atins de un mesaj publicitar 
cresc considerabil - teoretic, acesta nu mai are unde să se „ascundă” -, iar 
pe de altă parte ele tind să producă iritare prin plictisirea acestuia sau prin 
depăşirea pragului de acceptabilitate a publicităţii, dincolo de punctul în care 
mesajul enervează şi este respins. 


Intertextualitatea poate determina o senzaţie de supraîncărcare a 
consumatorului cu mesaje publicitare în condiţiile în care acesta este expus 
acestor mesaje din multiple surse şi în cele mai diverse conjuncturi. 
Consumatorii devin totodată, prin contactul direct, frecvent cu literatura şi 
emisiunile de specialitate, competenti si „educaţi” în materie de publicitate si 
marketing şi, astfel, au tendinţa să valorizeze şi, implicit, să recepteze 
favorabil mai degrabă acele reclame care îi tratează cu respect, care îi 
provoacă şi îi invită la căutarea de înţelesuri (Goldman, 1992). Mulţi dintre 
aceşti consumatori competenţi, „pseudo strategi” de publicitate, sunt atraşi 
mai degrabă de reclamele care le solicită inteligenţa, care apelează la 
capacitatea lor de a înţelege umorul de calitate etc. Ei se simt cel mai puţin 
„ameninţaţi” de publicitate şi consideră că pot decodifica mesajele, 
strategiile şi intenţiile care se află în spatele campaniilor de marketing şi 
comunicare. Ei sunt, de asemenea, cel mai puţin sensibili la iritarea produsă 
de reclamele care nu se ridică la nivelul lor de interpretare şi înţelegere, 
deoarece consideră că aceste reclame oricum nu li se adresează lor (Mintel 
1998). Aceasta este una din caracteristicile „mitului imunităţii la publicitate” 
(Pollay, 1986). Autorul citat afirmă că există indivizi - cei mai mulţi din 
categoria consumatorilor competenti, educati - care consideră că sunt imuni 
la efectele publicităţii, pentru că şi-au dezvoltat de-a lungul timpului anumite 
mecanisme defensive în faţa influenţei reclamelor. Interesant este faptul că 
aceşti consumatori competenţi consideră în acelaşi timp că aceste 
mecanisme de protecţie (atitudine cinicá, familiarizare cu publicitatea, 


decodificare a strategiilor de marketing si publicitate etc.) nu sunt la 
dispoziţia tuturor si, de aceea, încă mai există persoane care pot fi 
influențate de publicitate, dar în nici un caz ei. 

Paradigma postmodernă presupune schimbări structurale în ceea ce 
priveşte marketingul şi publicitatea, în principal „trecerea de la 
predictibilitate la impredictibilitate, de la rigiditate la flexibilitate, de la nevoia 
de certitudine la acceptarea incertitudinii” (Valentine si Gordon, 2000). 
Consumatorii percep în această paradigmă publicitatea ca pe un domeniu 
distinct, dar supus intertextualitátii; ei privesc publicitatea ca având 
identitate istorică şi culturală, dar îşi extrag înțelesurile şi regulile de 
interpretare din restul culturii, publicitatea nefiind percepută izolat de cultura 
şi mediul social din care provine (McCracken, 1987; Buttle, 1991). Ei tratează 
publicitatea ca pe „ceva” de care se bucură, dar în acelaşi timp pe care 
trebuie să îl suporte, ca pe o formă de cultură populară care oferă 
recompense estetice şi intelectuale, dar şi plictiseală datorată repetitiei. 

În aceste condiţii, provocarea căreia publicitatea şi marketingul trebuie 
să-i facă faţă este în primul rând una creativă, de identificare a modalitátilor 
prin care consumatorii cunoscători să fie atinşi în aşa fel încât să se simtă 
respectaţi, fie printr-un ridicat conţinut imaginativ al reclamelor, fie prin 
planuri şi abordări strategice de media personalizate prin care aceste 
reclame să ajungă la ei exact în momentele când „consumă” un anumit canal 
media. Una dintre aceste modalităţi de comunicare şi depăşire a rezistenţei şi 
circumspecţiei consumatorilor este de a oferi mesajele publicitare sub forma 
unor jocuri şi coduri simbolice, cum ar fi jocurile de cuvinte, sau glumele, 
care îi implică pe consumatori într-un fel de complicitate cu creatorii de 
publicitate (Look, 1992). 

Literatura, articolele şi emisiunile care analizează publicitatea şi care 
prezintă punctele de vedere ale specialiştiior (care uită de multe ori că 
punctele lor de vedere sunt citite nu 

numai de colegii lor, ci şi de consumatorii obişnuiţi) au permis accesul 
consumatorilor la informaţii din „culise”, încurajând - dacă nu chiar 
determinând - atitudini critice şi circumspecte faţă de publicitate, precum şi 
un sentiment al vulnerabilităţii faţă de reclame. Literatura si media de 
specialitate oferă, de asemenea, consumatorilor posibilitatea de a de intra în 
legătură cu publicitatea dincolo de simplul contact cu mărcile prin actul de 


cumpărare sau prin comunicare, producând astfel o anumită separare între 
mărci şi publicitatea acestora. Mintel consideră că linia de demarcaţie dintre 
consumatorii sofisticati si educati în materie de publicitate şi specialiştii în 
publicitate devine tot mai subţire. 

Recâştigarea încrederii consumatorilor - şi în special a celor 
cunoscători -, ca şi reducerea distanţei dintre mărci şi publicitatea lor (prin 
suprapunerea înţelesurilor culturale şi a celor comerciale si prin convingerea 
consumatorilor să se relationeze faţă de publicitate ca potenţiali cumpărători) 
devin astfel alte provocări majore care stau în faţa comunităţii de marketing 
si publicitate (Friestad si Wright, 1994). 

Noile tendinţe în publicitate şi marketing îşi pun amprenta, inevitabil, şi 
asupra cercetării în aceste două domenii. Schimbările care se prefigurează în 
cercetarea pentru publicitate sunt o consecinţă directă atât a schimbărilor 
sociale, tehnologice, economice, cât şi a schimbărilor de paradigme în ceea 
ce priveşte abordările teoretice ale domeniului publicităţii. 

O primă tendinţă, prefigurată de preocupările anilor '90, este aceea de 
schimbare a centrului de interes al publicitarilor de la cercetarea de tip 
cantitativ la cea de tip calitativ. În condiţiile în care fragmentarea audienţelor 
şi a grupurilor-tintá se anunţă a fi extreme, cercetarea pentru publicitate va fi 
nevoită să investigheze tot mai profund segmente de consumatori din ce în 
ce mai restrânse. Astfel, căutarea a ceea ce oamenii de publicitate numesc 
„insighturi”, adică informaţii noi, profunde şi relevante despre consumatori, 
mărci şi relaţiile dintre acestea, a devenit o prioritate, la care nu poate 
răspunde cu promptitudine şi eficienţă economică şi metodologică decât 
cercetarea calitativă. 

Cercetarea cantitativă, pe de altă parte, va beneficia din plin de 
dezvoltarea tehnologiilor informaţiei, care au crescut viteza de culegere şi de 
prelucrare a informaţiilor. Dacă în anii '60 pentru realizarea unei analize 
factoriale era nevoie de câteva săptămâni şi de raportul unor numeroase 
persoane cu specializări în matematică sau statistică, acum aceeaşi analiză 
poate fi realizată în doar câteva secunde cu ajutorul programelor (softurilor) 
dedicate. În 2003 postul de televiziune CNN îşi realiza unele cercetări de 
audienţă în doar două ore, prin intermediul anchetelor telefonice (Advertising 
Age, 2003). Aceasta permite instanţelor media să reacționeze practic în timp 
real la preferinţele audienței, astfel încât să îşi adapteze conţinutul 
programelor la acestea şi să îşi asigure un nivel ridicat al audienței. 

Înalta sofisticare a metodologiilor si indicatorilor cercetărilor de 
măsurare a audienței si a eficienţei reclamelor şi campaniilor publicitare a 


condus în mod direct la o profesionalizare fără precedent a activităţii de 
media din publicitate, fie prin simpla achizitie de spatii si timpi mediatici, 
elaborarea strategiilor de media sau realizarea planurilor de media. Nici una 
dintre aceste activităţi nu se mai realizează în prezent în ţările cu o industrie 
de publicitate dezvoltată altfel decât prin intermediul softurilor dedicate şi 
personalizate pentru respectiva reţea de agenţii de publicitate. Aceste 
programe includ date de audienţă furnizate de companiile de cercetare 
pentru publicitate şi permit realizarea de analize şi interpretări punctuale, şi 
adesea, chiar de analiză secundară a seturilor de date, preluând astfel o 
parte din atribuţiile cercetării clasice. Creşterea eficienţei în ceea ce priveşte 
planificarea campaniei publicitare, în condiţiile în care bugetele de publicitate 
în ţările dezvoltate sunt de zeci de milioane de dolari, duce la o presiune 
concurentialá către dezvoltarea planificării de media computerizate (media 
planning). Pe de altă parte, companiile de cercetare media pun la punct 
metode care permit obţinerea de date tot mai precise şi mai complexe, 
reducând astfel gradul de risc în adoptarea deciziilor de dezvoltare a 
campaniilor de media sau de publicitate. Metodele electronice de măsurare a 
audienței capătă o pondere tot mai mare în ansamblul cercetării media, pe 
măsură ce tehnologiile de culegere a datelor se perfectioneazá. Astfel, noile 
generaţii de aparate de măsurare a audienței de tip people meter sunt dotate 
cu senzori care permit identificarea precisă a persoanelor care urmăresc 
programele TV. 

Aşa cum am văzut anterior, dezvoltarea mediilor de comunicare 
interactive, între care reţeaua Internet are o importanţă aparte, permite 
reducerea timpului necesar pentru obţinerea unui răspuns comportamental 
(feedback) în urma expunerii la publicitate. Campaniile publicitare prevăd 
deja în strategia de comunicare mecanisme prin care expunerea la reclamă 
să fie urmată imediat (uneori în timp real, de pildă prin Internet) de un 
răspuns comportamental (cumpărarea produsului, exprimarea opiniilor 
despre reclamă, marcă etc.). 

Creşterea fără precedent a numărului de mesaje publicitare, creştere 
care se anunţă de-a dreptul explozivă, a educat consumatorii şi, în acelaşi 
timp, i-a făcut mai selectivi faţă de acestea şi mai exigenti faţă de 
comunicarea publicitară. Reclamele trebuie să fie mai persuasive şi mai 
performante pentru a trece de barierele de protecţie a consumatorilor 
ridicate în fata presiunii mediatice. Această nouă realitate impune 
modificarea strategiilor persuasive în concordanţă cu noile condiţii de 
expunere şi percepţie a reclamelor, precum şi a metodelor de cercetare, care 


se rafinează şi îşi sporesc precizia. În aceste condiţii, cercetarea de testare şi 
evaluare a mesajelor publicitare va căpăta o importanţă sporită, iar eficienţa 
mesajului va deveni un indicator determinant de măsurare a eficienţei 
reclamelor. Elementele componente ale mesajului sunt studiate şi testate 
pentru a transmite cât mai rapid, precis şi complet semnificaţiile intenţionate 
de creatorii reclamelor, prin intermediul ultimelor metode de facilitare a 
expunerii şi percepţiei controlate, de măsurare a parametrilor psihologici 
determinati de secvențele tot mai înguste ale reclamelor. Acest fapt permite 
o calibrare mai fină a reclamei (mesajului), atât din punctul de vedere a 
conţinutului, cât şi al formei. 

O altă tendinţă importantă o reprezintă folosirea cu preponderență a 
design-urilor de cercetare integrate, prin combinarea abordărilor calitative şi 
cantitative. Instrumentele de cercetare în house, dezvoltate în prezent de 
agenţiile de publicitate, sunt de acest tip şi urmăresc atât testarea continuă a 
reclamelor, cât şi analiza activă a reacţiilor consumatorilor la acestea. Se 
consideră că în viitorul apropiat capacitatea predictivă a cercetării de testare 
a reclamelor şi campaniilor publicitare va creşte semnificativ. 

O altă tendinţă care se prefigurează o dată cu scăderea costurilor 
utilizării canalelor de comunicare si a creşterii interactivitátii acestora este 
creşterea numărului şi importanţei cercetărilor de tip pilot. Metodele de 
cercetare care presupun pilotarea reclamelor sunt puternic 

dependente de infrastructura tehnologică presupusă de mediile de 
comunicare şi au fost relativ puţin utilizate datorită efortului logistic 
considerabil şi a costurilor impresionante. O dată cu reducerea acestor 
presiuni tehnologice, cu creşterea acoperirii canalelor de comunicare, cu 
creşterea gradului de dotare a consumatorilor cu mijloace de comunicare şi a 
familiarizării consumatorilor cu acestea, cercetările de acest gen vor fi mai 
uşor de realizat şi utilizate într-o măsură mai mare de către industria de 
publicitate. 

Există - aşa cum am văzut după această scurtă şi inevitabil trunchiată 
trecere în revistă a tendinţelor consemnate de literatura de specialitate - 
multe linii de forţă care vor modela felul în care se va face marketing şi 
publicitate, respectiv cercetare pentru aceste domenii. Unele prind deja viaţă 
chiar acum, în timp ce altele doar se prefigurează; unele se constituie în 
provocări la adresa modalităţilor tradiţionale de a face marketing, publicitate 


şi cercetare, în timp ce altele vizează oportunităţi de a ajunge mai eficient si 
mai rapid la consumatori. 

Una dintre caracteristicile definitorii ale publicităţii este aceea că 
reacţionează extrem de rapid la orice tendinţă generală a sistemului social 
din care face parte, fiind de multe ori prezentă în avangarda schimbărilor, ca 
forţă care creează şi impune modele, defineşte şi susţine tendinţe pentru 
marea majoritate a indivizilor din societate. Publicitatea este, astfel, una 
dintre zonele cele mai dinamice ale vieţii sociale, printre primele gata să 
îmbrăţişeze schimbări şi să se adreseze inovativ nevoilor şi dorințelor noilor 
consumatori, gata să iasă din zonele de confort cognitiv, gata de a încerca 
noi abordări şi de a-şi asuma riscuri. 

